
“One crowded hour of glorious life 


Is worth an age without a name.” 

নিবেদন 

স্বামিলীর জীবনীর দ্বিতীয় খণ্ড প্রকাশিত হইল। এই খণ্ডে তাহার 
আমেরিকা যাত্রার পূর্ব্ব পর্য্যন্ত ভারত ভ্রমণের সমগ্র বৃত্তান্ত প্রদত্ত 
হইয়াছে। প্রথম খণ্ডের ন্যায় ইহাঁও পুজ্যপ1দ স্বামী শুদ্ধানন্দ কর্তৃক 
আনুপূর্বিক পরিরৃষ্ট) সংশোধিত ও স্থানে স্থানে পুনলিখিত হইয়াছে । 
এই সৌম্যমুর্তি নীরব কর্মবীর তাহার বর্তমান ভগ্রস্বাস্ত্ের প্রতি বিন্দুমাত্র 
দৃক্পাত না করিয়া এই গ্রন্থের জন্য যেরূপ অক্লান্ত পরিশ্রম করিতেছেন 
তাহাতে আমি তাহার নিকট চিরখণী। বস্তুতঃ তীহার সহায়তা না 
পাইলে এই পুস্তকের ঘটনাবলীতে: বিস্তর ত্রমপ্রমাদ থাকিয়া যাইত। 

পরিশেষে বক্তব্য এই যে, নিজের লাভের জন্য এই পুস্তক 
প্রনয়ণে ব্রতী হই নাই। যাহাতে বাঙ্গালাদেশের আবাল-বৃদ্ধ-বনিতা৷ 
স্বামিজীর অনুপম চরিত্রের .আদর্শ সন্মুখে রাখিয়া কর্মজীবনে অগ্রসর 
হইতে পারেন ও তাঁহার পবিত্র জীবনের সম্যক্‌ ও যথাযথ পরিচয় লাভ 
করিয়া সর্বদা তীহার স্মরণ, মনন ও আলোচনা দ্বার! স্ব স্ব জীবন উন্নত 
করিতে পারেন, ইহাই এই পুস্তক প্রচারের মুখ্য উদ্দেশ্য । এজন্য আমি 
যথাসাধ্য অর্থব্যয় ও পরিশ্রম স্বীকার করিতে কুষ্ঠিত হই নাই। কিন্ত 
তথাপি ইহাতে যে সকল ক্রটী রহিয়৷ গিয়াছে, তজ্জন্ত আমি সহৃদয় 
পাঠক পাঠিকাঁগণের নিকট মার্জনা ভিক্ষা করিতেছি । কিন্তু 
এতৎস্ত্বেও যদি তাঁহার! এই পুস্তক পাঠে কিঞ্চিন্মাত্রও উপকৃত হন তবেই 
সমুদয় শ্রম সফল জ্ঞাঁ করিব। ইতি 

» গ্রন্থকার । 
২৮শে ভাঁদ্র । 


বিশেষ দ্রয্টব্য । 


ছবাছিজীয় ভায়তীয় ও ইউরোপীয় শিষ্যবৃন্দের দ্বাদশ বৎসরব্যাপী 
থে জং ইংরাজী জীবন-চরিত চারিখণ্ডে প্রকাশিত হইয়াছে 
এন্দিগ ছলগভাষাযম তাহার কোন অনুবাদ না থাকায় ইংরাী অনভিজ্ঞ 
পাঁঠঞ্চগণের এফটি বিশেষ অভাব ছিল। সেই অভাব দুরীকরণার্থ 
জাগি ধন অর্থঘায়ে উক্ত আশ্রমের অধ্যক্ষের নিকট হইতে বিশেধ 
ঘল্দোঘডহথরে উত্ত পুত্তকের বঙ্গানুবাদ প্রকাশের সম্পূর্ণ স্বত্ব লাভ, 
গনি এই পুস্তক প্রকাশ করিতেছি । এক্ষণে অন্ত কোন ব্যক্তির 
উদ্ক ॥:রাজী পুত্ডক বা তাহার কোন অংশ সঙ্কলন, অনুবাদ, প্রকাশ 
গা প্রায় কয়িবার ক্ষমতা নাই। সুতরাং এখন হইতে আন কেহ 
জাগায় জন্থঘতি ব্যতীত এ পুস্তকের কোন অংশ অনুধাদ বা উহার 
ঘটগাঘলী গ্রহণ করিয়া ঈদৃশ অন্য কোন “পুস্তক ধর্মভাষায় প্রকাশ 
গ্রিলে জাইমাচুসারে আমার ক্ষতিপূরণ করিতে বাধ্য হইবেন। 
ইস্ডি। 

| শ্রীপ্রমথনাথ বস্তু । 

সূচীপত্র । 


পরিব্রাজক বেশে 

পুনধাত্রা 

হিমালয় ক্রোড়ে 

আলোয়ার রাজ্যে 

জয়পুর ও খেতড়িতে 

গুজরাট প্রদেশে 

বোম্বাই প্রেসিডেন্সিতে 
দাক্ষিণাত্যে 

প্রব্রজ্যাকাঁলের অন্ঠান্ত কাহিনী 
মান্দাজ ও হায়দ্রাবাদে 

সঙ্কল্প নিরূপণ ও আমেরিকা যাত্র! 


ক্ষা্বী ন্িন্েক্কান্ন্ছ 
(দ্বিতীয় খণ্ড > 


পরিব্রাজক বেশে : 


মঠ স্থাপিত হইল বটে কিন্ত মঠের সন্যাসীরা অধিক দিন একত্রে 
থাকিতে পারিলেন না। তাহাদের মধ্যে অনেকেরই হৃদয়ে 
নির্জনরাসের ইচ্ছা ক্রমশঃ বলবতী হইয়া উঠিতেছিল। বাস্তবিক 
হিন্দু সন্যাসীদিগের চিরন্তন অভ্যাস ও প্রথা তীর্থভ্রমণে বহির্গত হওয়া 
এবং তীর্থত্রমণ সমাপ্ত হইলে নির্জনে বসিয়া একাকী ইঈশ্বরচিন্তায় 
আপনাকে নিযুক্ত করা ॥ জাতীয় জীবনের এই যে একটা ধারা 
বহুকাল ধরিয়া চলিয়! আসিতেছে তাহাকে উপেক্ষা বা উল্লজ্ঘন করা 
বড় সহজ'নহে। ইহা যেন এদেশের লোকের অস্থিমজ্জাগত হইয়া 
গিয়াছে । সুতরাং মঠ স্থাপিত হইলেও মঠবাসী সন্যাসীদের 
পধ্যটনস্পৃহা দূর হইল না। গৃহীদ্দের মত একস্থানে জীবন কাঁটাইবার 
সংকল্প লইয়া বেশ গোঁছাইয়৷ সংসারযাত্রা নির্বাহ ইহাঁদিগের দ্বারা 
হইয়া উঠিল না। তাই দেখিতে পাই যে পরমহংসদেষের তিরোধ্যানের 
সঙ্গে সঙ্গেই কতকগুলি অন্পবয়স্ক সন্ন্যাসী শ্রীশ্রীমাঠাকুরাণীর সহিত 
প্রায় বৎসরাবধি বৃন্দাবনধামে গিয়া অবস্থিতি করিলেন। যোগানন্দ, 
লাটু প্রভৃতি এই দলের । মঠ স্থাপনের কয়েক মাস পরে সারদা (স্বামী 

ত্রিগুণাতীত ) প্রথম মঠ হইতে নিরুদ্দেশ হন। সে সময়ে মঠাধ্যক্ষ 
লরেন্দ্রনাথ কলিকাতায় ছিলেন। তিনি আসিয়া যখন ,সারদাঁর 
নিরুদ্দেশবার্ত শ্রবণ করিলেন তখন তাঁহার চিত্ত অতিশয় চঞ্চল হইয়া 
উঠিল, কারখ তিনি জানিতেন সারদা সংসারাদভিজ্ঞ বালকবিশেষ, 
এই হঠকাঁরিতার জন্য তাহাকে অনেক ভূগিতে হুইবে। তিনি 
রাখাঁলকে সম্বোধন করিয়া, বলিলেন “রাজা, তুই তাকে যেতে দিলি 
কেন? দেখবিকি কি মুস্কিলেই পড় গেল। ছোঁড়াটা যে ভারি 
ভাবিয়ে তুল্লে! এ..আঁবার বেশ এক মায়ার সংসারে বাঁধা পড়েছি 
দেখছি ।, কথাগুলি বাস্তবিক বড় সত্য। নরেন্দ্র গুরুভ্রাতাদিগের 
ক্সেহজালে. এতটা; জড়াইয়া পড়িয়াছিলেন যে তাহাঁদিগের, বিন্দুমাত্র 
ক্লেশভোগ হইবে এ চিন্তায় অধীর হইয়া উঠিতেন, তাহার মনে হইত 
তাহাদিগের ক্রেশভোগের জন্য প্রকৃত দায়ী তিনি, কারণ ঠাকুর যে 
তীহ উপর” তাহাঁদের রক্ষণাবেক্ষণের ভার সমর্পন. করিয়া 
গিয়াছেন। যাহা হউক খানিক অনুসন্ধানের পর সারদার হস্তলিখিত 
একখণ্ড পত্র পাওয়া! গেল, তাহাতে লেখা. ছিল £= ; 

“আমি হিয়া বৃন্দাবনে চলিলাঁম, এখানে: থাকা আমার পক্ষে 
নিরাপদ নহে, কারণ মনের গতি বদ্লাইয়া যাইতে পারে॥ আগে 
বাপ মা ও বাড়ীর সকলের স্বপন দেখতাম, তার পর মায়ার মূর্তি 
দেখলাম। দুবার খুব কষ্ট পেয়েছি, বাড়ী ফিতে যেতে হয়েছিল, 
তাই. এবার দুরে যাচ্ছি। পরমহংসদেব 'আঁমায় বলেছিলেন ‘তোর 
ঘাড়ীর ওরা নব কোত্তে পারে.) ওদের বিশ্বাস, করিস্নে ।*: 

রাখাল মহাঁরাঁজ বলিলেন “দেখ চো; এই সরের জন্য সে চলে 
গেছে কিঞ্চিৎ. পরে তিনি পুনরায় বলিলেন “আমি নিজেও মনে 
কচ্ছি একবার 'তীর্থপ্রমণে বেরুবো।” নরেন্দ্র তাঁহাকে ভৎপনা 


পরিব্রাজক বেশে ১৮১ 
ফরিয়া বলিলেন দা, তা! যাবে বৈকি! ত্র রকম ভবঘুরের মত 
বেড়ালেই আর কি ভগবান সশরীরে দেখা দেবেন” মুখে এইরূপ 
বলিলেন বটে কিন্ত তাহার নিজের প্রাণটাঁও এখন হইতে পর্যটনের 
দিকে আকৃষ্ট হইয়াছিল। তবে পাছে দে কথা প্রকাশ করিয়া বলিলে 
মঠটি ভাঙ্গিয়া যায় তাই অন্তরের ইচ্ছা অন্তরেই নিরুদ্ধ করিয়া 
রাখিলেন। কিন্ত ক্রমে যত দিন যাইতে লাগিল ততই এওঁ সংকল্পটা 
দৃঢ় হইয়া তাহার চিত্ত অধিকার করিয়া বসিল। তিনি আর. তাহা 
অপরের নিকট হইতে চাপিয়া রাখিতে পারিলেন না। কথায় বার্তায় 
ভিতরের উচ্ছাস ফুটিয়া বাহির হইতে লাগিল। মহৎ ব্যক্তির হৃদয়ের 
বেগ অতিশয়, প্রবল । একবার মনে: উচ্চ সংকল্পের উদয় হইলে ক্ৰমে 
তাহার গতি এরূপ অপ্রতিহত হইয়া উঠে 'যে তাহার সম্মুখে. জগৎ 
সংসার সব ভাদিয়া যায়।. নরেন্্রেরও ঠিক তাহাই হইল. অস্তনিরুত্ধ 
মনোভাব সময়ে সময়ে প্রচণ্ড খুর্ণাবাত্যার ন্যায় সবলে বহির্গত হইয়া 
পড়িত। :সে হৃদয়বেগ. সন্দ্শনে - গুরুভরাতারা শঙ্কিত হইয়া উিঠিতেন। 
ক্রমে ক্রমে মঠের সকল: সন্ন্যাসীর.. মধ্যে তাহার প্রভাব ব্যাপ্ত হইয়া 
পড়িল। তাহারা, একে. একে আঠ, ত্যাগ করিয়া যাইতে লাগিলেন । 
ক্রমে মঠবাসীর সংখ্যা নিতান্ত অল্প হইয়া: পড়িল। স্বামিজীও মাঝে 
মাঝে চলিয়া যাইতে আরম্ভ করিলেন। দুই চারি. মাস ঘুরিয়৷ ফিরিয়া 
আরার মঠে আসিতেন। -কিয়দিন থাকিয়া আবার পর্যটনে বাহির 
হইতেন। কিন্তু সকলে চলিয়া গেলেও শশী মহাঁরাজকে কেহ. মঠ 
ত্যাগ করাইতে পারিল না৷: তিনি একনিষ্ঠ সাধকের ন্যায় ছুই চারি 
জনকে লইয়া ঠাকুরের দেহাবশেষ সাবধানে রক্ষা ও নিয়মমত তাহার 
নিত্য সেবা'ও“পৃজাদি সম্পন্ন করিতে লাগিলেন'। এ. সম্মন্ধে স্বামিজী 
নিজে রলিয়াছেন: “আমি সকলের . প্রাণে আগুন জালিট 

সকলকে মঠ ছাড়িয়ে ভিক্ষাবলম্বী সন্যাসী করেছিলুম- পারিনি শুধু 
শণীকে । শশীকে জান্বি-_ মঠের মেরুদওস্বরূপ |” 

বাস্তবিক ক্রমে মঠের সহিত একমাত্র শশী মহারাজেরই অতি; 
নিকট সাক্ষাৎ সম্বন্ধ রহিল। আর সকলের নিকট উহা একটা, 
সাময়িক “ডেরা”র' মত হইয়! দড়াইল। এদিক ওদিক ঘুরিয়া যখন: 
শ্রান্তি বোধ হইত তখন দিন কতকের জন্য তাহারা মঠের আশ্রয়ে 
আসিয় বাস করিতেন । 

প্রথম প্রথম স্বামিজী দিন কতকের জন্ত অদৃষ্ঠ হইতেন। আজ 
বৈষ্ঠনাথ কাল সিমুলতলা এই ভাবে এক একটা স্থানে কয়েক দিব 
অতিবাহিত করিয়া আসিতেন, অবশ্য প্রত্যেক বারেই বলিয়া যাইতেন 
‘এই শেষ, আর ফিরছি না কিন্তু প্রত্যেক বারেই কোন না কোন 
কাঁরণে তাঁহাকে অনিচ্ছাসত্বেও মঠে ফিরিয়া আসিতে হইয়াছিল। 
কিন্ত ১৮৯১ খৃষ্টাব্দের প্রারম্ত হইতে তাহার একাকী ভ্রমণের সাধ পূর্ণ 
হইয়াছিল এ সময়ে তিনি কোথায় থাকিতেন কেহ তাহার সন্ধান 
জানিত না বা অনেক চেষ্টা করিয়াও তাঁহাকে খুঁজিয়া বাহির করিতে, 
পারিত না। পরমহংসদেবের তিরোভাবের পর চারিবৎসর কাল 
(১৮৮৭ খুষ্টান্ের আরম্ভ হইতে ১৮৯৯ খৃষ্টাব্দের: শেষ পর্যন্ত ) তিনি 
গুরুত্রাতাদিগের সঙ্গ ত্যাগ করেন নাই অর্থাৎ হয় বরাহনগরের মঠে 
ছিলেন, ন! হয় গুরুত্রাতাদের কাহাকেও না৷ কাহাকেও সঙ্গে লইয়া 
তীর্থভ্রমণে বহির্গত হুইয়াছিলেন। কিন্তু ১৮৯১ সালের প্রথম হইতে 
তিনি গুরুত্রাতাদিগের সঙ্গ সম্পূর্ণভাবে ত্যাগ করিলেন। মহানগরী 
দিল্লীতে সেই যে বিচ্ছেদ হইল সেদিন হইতে আর কেহ তাহার 
ভ্রমণের সাথী হয় নাই। অৱশ্য কোন কোন গুরুভ্রাতা ভ্রমণকালে 
তাহার সন্ধান করিতে ক্রটী করেন নাই--কিন্ত তিনি প্রায়ই স্বীয় নাম 

ও পরিচয়ার্দি পরিবর্তন করিতেন, স্থতরাং হঠাৎ তাঁহাকে খুজিয়া 
বাহির কর! সহজ ছিল না। 

এইরূপ অবস্থায় দুই তিনবার মাত্র তাহার গুরুত্রাতৃবর্থের সহিত হঠাৎ 
সাক্ষাৎ হয়, এবং ও কয়েকবারই তিনি তাহাদিগকে বিশেষ তিরস্কার 
করিয়া: তাঁহার নিকট হইতে সরাইয়া দিয়াছিলেন। স্বামিজীর 
প্রব্জ্যাকালের ইতিহাস অতি কৌতৃহলঙ্রনক । তিনি যতদুর সম্ভব, 
আপনার অতুল বিদ্যাবুদ্ধি গোপন করিয়া সাধারণ সাধুর ন্যায় ভ্রমণ 
করিতেন। এমন কি তিনি প্রকাশ না করিলে কেহ তাহাকে দেখিয়া 
বা তাঁহার সহিত আলাপ করিয়া বুঝিতে পারিত না যে তিনি এক 
অক্ষর ইংরাজী জানেন। অনেক সময় তিনি প্রতিজ্ঞা করিতেন, 
‘কাহারও নিকট ভিক্ষা চাহিব না ; যখন আপনি জুটিবে তখন খাইব।” 
ইহার ফলে সময় সময় তাঁহাকে একাঁদিক্রমে পাঁচদিবস পর্য্যন্ত 
অনাহারে থাকিতে হইয়াছে, ইহা তাহার . নিজমুখে ব্যক্ত । কতদিন 
পথিপার্খস্থ ভগ্ন দেবালয়ে বা ধর্ম্মশালায় অথবা ঝোঁড় জঙ্গল ও পর্বতগুহায় 
কাটিয়াছে। আবার এমন দিনও গিয়াছে যেদিন মাথা গু'জিবার স্থান 
হয় নাই, উন্মুক্ত আঁকাঁশতলে বর্ষা ও শিশিরসম্পাতের মধ্যে অথবা 
প্রচণ্ড রৌদ্রে অগ্নিতপ্ত বালুকাঁভূমির উপর কাটিয়াছে। পরিধানে 
গৈরিকবাস ও গৈরিক আলখেল্লা, হস্তে দণ্ড ও কমণ্ডলু, সম্বলের মধ্যে 
একখানি গীতা । এই ভাবে রাজেন্দ্রগমনে সেই দীপ্ত-বিশালনয়ন, 
অন্থপমকান্তি-বীরবপু-সন্যাসী ভিক্ষান্ন সংগ্রহ ও তীর্থপর্য্যটনের জন্ত 
‘নারায়ণ হরি’ বলিয়! দ্বারে দ্বারে ভ্রমণ করিতেন । 

a শু "ক % 

কয়েকটা কাছাকাছি স্থানে অল্পদিনের জন্য ছুই চারিবার গমনা- 

গমনের পর ১৮৮৮ সালে স্বামিজী স্থিরপধ্যটন-সংকল্প হৃদয়ে ধারণ করিয়! 

সর্বপ্রথম ৬কাশীধাম যাত্রা করিলেন। জীবনধাঁরণের জন্য নিতান্ত 
প্রয়োজনীয় দ্রব্যাদি ব্যতীত অন্ত কিছু সঙ্গে লইলেন না।. কাশীধামে 
তিনি বিশ্বেশ্বর, বীরেশ্বর ও অন্যান্য দেবমুর্তি সনদর্শন করিয়া একদিন 
দারনাথেও বেড়াইতে গিয়াছিলেন। সে সময়ে সারনাথের স্ত,প 
ও মঠের ভগ্নাবশেষ অধিকাংশ বনজঙ্গলে পূর্ণ ছিল। একদিন প্রাতঃকালে 
তিনি: হূর্গীবাড়ীর মন্দিরাভিমুখে যাইতেছিলেন, এমন সময়ে একদল 
রানর তাঁহার পশ্চাদনুসরণ করিল।' এই সকল বানর সময়ে সময়ে 
নিরীহ লোকের উপর. নিতান্ত পাশবিক অত্যাচার করিয়া' থাকে । 
স্বামিজী তাহা জানিতেন, সেইজন্য তাহাদিগের এরূপ ভাব দর্শনে 
ক্রুতগতি চলিতে লাগিলেন, তাহারাও পূর্বাপেক্ষা দ্রতগতি তাহার 
অনুসরণ করিল। তখন তিনি কিঞ্চিৎ উদ্বিগ্নভারে দৌড়াইতে আরম্ভ 
করিলেন। উন্মত্ত বানরদলও তাহার পশ্চাতে দৌড়াইতে লাগিল। 
তাহারা প্রায় তাঁহাকে ধরিয়া ফেলিবার উপক্রম করিয়াছে এমন সময় 
এক' ব্যক্তি পশ্চাৎ হইতে উচ্চৈঃস্বরে বলিল ‘খামে! থামে! ; বানরের 
সায়ে দাড়াও ।” সহসা এই বাক্য: শ্রবণে স্বামিজীর প্রত্যুৎপন্নমতিত্ 
ফিরিয়া আদিল। তিনি মুহূর্তমাত্র, বিলম্ব, না: করিয়া পশ্চাৎ ফিরিয়া 
রাঁনরদিগের সন্মুখীন হইলেন । অমনি ভীষণবেগে ধাবমান পণুসমূহ 
স্তব্ধ, হইয়া দাড়াইল ও পরমুহূর্তে ভীতভাবে পলায়ন করিতে লাগিল । 
তাহাঁদিগের এরংবিধ ভাবপরিবর্তন দর্শনে তিনি মনে মনে খুব 
হাসিতে লাগিলেন, কিঞ্চিৎ. পরে এক বুদ্ধ, সন্যাসী সেই স্থানে 
আসিয়া উপস্থিত হইলেন। স্বামিজী: তাহাকে দেখিয়া অভিবাদিন 
করিলেন, তিনিও প্রত্যতিবাঁদন করিয়া চলিয়া গ্েলেন। স্বামিজী 
বুঝিলেন 'ইহাঁরই উপদেশমত কার্ধ্য করাতে তাহার, প্রাণ রক্ষা 

এই. ঘটনাটির উল্লেখ করিয়া তিনি আমেরিকায়. একটি বক্তৃতায় 
বলিয়াছিলেন 45০ face Nature. Face ignorance. Face 
Hlusion. Never 751 অর্থাৎ ‘এইরূপে প্রকৃতি, অবিদ্যা ও মায়া 
সর্বদা ইহাদিগের সম্মুখীন হইবে--কদাচ ইহাদের ভয়ে ভীত হুইয়া 
কাপুরুষের ন্যায় পলায়ন করিবে না 

দ্বারকাদাসের আশ্রমে অবস্থানকালে ৬কাশীধামের অনেক পণ্ডিত 
ও সাধুব্যক্তির সহিত ইহার সাক্ষাৎ হইয়াছিল। এইখানেই প্রসিদ্ধ 
মনস্বী ৬তৃদেব মুখোপাধ্যায়ের সহিত হিন্দুদিগের বিভিন্ন আদর্শের 
গুণাগুণ সম্বন্ধে তাহার 'বহুক্ষণ আলাপ হয়। আলাপান্তে ভূদেব 
বাবু বলিয়াছিলেন “অদ্ভুত ! এই. বয়সে এতদূর জ্ঞান ও বহুদর্শিতা ! 
ইনি কালে একজন অদ্বিতীয় ব্যক্তি হইবেন সন্দেহ নাই ৷ 

এই সময়েই তাঁহার ভাগ্যে ভারতবিশ্রুত ত্রৈলঙ্গ স্বামীর দর্শনলাভ 
ঘটে। সকলেই জানেন ত্রৈলঙ্গ স্বামী শেষ অবস্থায় কাহারও সহিত, 
বাক্যালাপ করিতেন না। বিশেষ আবশ্যক হইলে কখন কখন 
ইঙ্গিতে মাটিতে লিখিয়া প্রশ্নের উত্তর দ্দিতেন। বহুবর্ষ পূর্বে পরম- 
হংসদেব তাহাকে জিজ্ঞাসা করিয়াছিলেন ‘জীব. ও ব্রহ্মে কোন তের 
আছে কিনা? তাহাতে তিনি সঙ্কেতে বুঝাইয়াছিলেন যে যতদিন 
ভেদ বোধ আছে তত দিন পৃথক, ভেদ বোধ রহিত হইলে ছুইই এক । 
স্বামিজী ত্ৰৈলঙ্গ স্বামীকে দর্শন করিয়া প্রণাম করিলেন ও তাহার 
পদধূলি গ্রহণ করিয়া চলিয়া .গেলেন। | 

এখান হইতে তিনি ভাস্করানন্দ স্বামীর নিকট গমন করিলেন। 
এই মহাপুরুষ পরমযোগী ও অসাধারণ পপ্ডিত..ছিলেন। তিনি স্বীয় 
আশ্রমে প্রায় উলঙ্গ অবস্থায় অবস্থান করিতেন। স্বামিজী অতিশয় 
শ্রদ্ধাভরে প্রণাম করিয়া তাঁহার সন্মুখে দণ্ডায়মান হইলেন । কথায় কথায়, 

কামকাঞ্চন ত্যাগের বিষয় উঠিল। ভাস্করানন্দ বলিলেন ‘কোন ব্যক্তি 
সম্পূর্ণভাবে কামকাঞ্চন ত্যাগ করিতে পারে কি ন! সন্দেহ ৷ 
স্বামিজী বলিলেন ‘কি বলেন মহাশয় ! সন্্যাসধর্ম্ের মূল ভিত্তিই যে 
ওই!’ তাহাতে ভাস্করানন্দ ঈষৎ হাস্ত করিয়া উত্তর করিয়াছিলেন 
‘তোম্‌ লেড়কা হে| ক্যা জান্ত! ? স্বামিজী তনুত্তরে বলিয়াছিলেন, 
‘আমি নিজে এরূপ লোক প্রত্যক্ষ করিয়াছি ।? ভাস্করানন্দ তাহা 
অবিশ্বাস্ত বলিয়া উড়াইয়া দেওয়ায় উভয়ের মধ্যে তুমুল তর্কবিতর্ক 
হইয়াছিল 1% 

কাণী হইতে অযোধ্যা হইয়া তিনি আগ্রায় গমন করিলেন। পথে 
বরাবর ভিক্ষাই অবলম্বন ছিল। আগ্রার তাজ দেখিয়া তিনি মুগ্ধ 
হইয়াছিলেন। বলিতেন ‘ইহার অতি ক্ষুদ্র অংশ পর্যন্ত এক এক দিন 
ধরিয়া দেখিবার যোগ্য এবং সমগ্র সৌধটি যথার্থভাবে দেখিতে হইলে 
অন্ততঃ ছয় মাস সময়ের প্রয়োজন | আগ্রার হুর্গদর্শনেও তাহার ইতিহাঁস- 
রহস্তজ্ঞ হৃদয়ে নানাবিধ ভাবের সঞ্চার হইয়াছিল। আগ্রা হইতে 
তিনি বৃন্দাবনে উপস্থিত হইলেন। সঙ্গে এক কপদ্দক নাই। পথ- 
পর্যটনে ক্লান্ত ধূলিধূসরিত দেহে তিনি বৃন্দাবনের সন্নিকটে পৌঁছিয়া 


* ইহার কয়েক বর্ষ পরে স্বামী শুদ্ধানন্দ ও তাহারও কিঞ্চিৎ পরে স্বামী 
নিরঞ্রনানন্দের সহিত ভাম্বরানন্দের সাক্ষাৎ হুইয়ছিল। তাহাদিগকে তিনি 
বিশ্ববিখ্যাত বিবেকানন্দ স্বামীর শিষ্য ও গুরুভাই জানিতে পাইয়। বিশেষ সমাদর 
করিয়াছিলেন ও স্বামিজীর দর্শনলাভের জন্য অতিশয় আগ্রহ প্রকাশ করিয়াছিলেন । 
তখনও কিন্তু তিনি জানিতেন না যে এই ।বিবেকানন্দই সেই বালক, যাহার সহিত 
পূর্বে একদিন তাহার এরূপ মতভেদ ও বচসা হ্ইয়াছিল। শারীরিক অহুস্থত। ও 
অন্যান্ত কারণবশতঃ স্বামিজী আর ভাহার সহিত দেখা করিবার হুযোগ পান নাই, 
তবে তাহাকে সংস্কৃত ভাষায় একখানি পত্র লিখিয়াছিলেন। 

দেখিলেন এক ব্যক্তি মহা আরামে ধূমপান করিতেছে। ক্ষুৎপিপাসা- 
কাতর স্বামী তাহার গদিকট হইতে কলিকা'টি চাহিবামাত্র লোকটি 
নিতান্ত ত্র্যস্তভাবে বলিল “মহারাজ, হাম ভঙ্গী (অর্থাৎ মেথর ) হায় ।' 
স্বামীজি একথা শ্রবণে নিরাশচিত্তে চলিয়া গেলেন। কিন্তু কিয়দ্দ,র 
যাইবাঁমাত্র তাহার মনে হইল “কি ! সারাজীবন আত্মার অভেদ বিচার 
করিয়া শেষে জাতিভেদের পাকে পড়িলাম ! ছিঃ ছি, এখনও সংস্কার !” 
এই ভাবিয়া তিনি প্রায় এক পোয়া পথ হাঁটিয়া পুনরায় সেই স্থানে 
ফিরিয়া গেলেন। দেখিলেন লোকটা তখনও বসিয়া আছে। নিকটে 
গিয়া বলিলেন “বেটা হামকো জলদী একঠো ছিলাম ভরকে দে দে 
পুর্ব বলিল, “মহারাজ, আপ সাধু হায়, ম্যয় ভঙ্গী হুঁ কিন্ত 
স্বামীজি তাহার কোন আপত্তি গ্রাহ করিলেন না। লোকটা অগত্যা 
সেই কলিকাঁয় তামাকু সাজিয়া তাহাকে দিল। তিনি আনন্দের সহিত 
উহা সেবন করিতে লাগিলেন। গিরিশ বাবু স্বামীজির মুখে এই গল্প 
শুনিয়া ঠাট্টা করিয়৷ বলিয়াছিলেন “তুই গ্লাজাখোর, তাই নেশার বৌকে 
মেথরের কল্কে টেনেছিলি। ততহ্ত্রে স্বামীজি বলিয়াছিলেন ‘ন! 
জি, সি, সত্যই আমার নিজেকে পরীক্ষা করে দেখবার ইচ্ছা হয়েছিল । 
সন্যাস নিলে পূর্ব সংস্কার দূর হয়েছে কি না, জাতিবর্ণের পারে চলে 
গেছি কি না, পরীক্ষা করে দেখতে হয়। ঠিক ঠিক সন্যাসত্রত রক্ষা 
কর! মহা কঠিন, কথায় ও কাজে এক চুল এদিক ওদিক হবার 
যো নেই ৷ 


বৃন্দাবনে কয়েক দিন ( ১৮৮৮ খৃষ্টাব্দের ১২ই হইতে ২০শে আগষ্ট ) 
কাটিবার পর স্বামীজির মনে নিকটবর্তী গ্রামসমূহ দেখিবার ইচ্ছা হইল, 
কারণ ব্রজভূমির সব স্থানই পবিত্র । গোবর্দ্ধনগিরি পরিক্রমকালে 
তিনি সংকল্প করিলেন কাহারও নিকট হইতে ভিক্ষা প্রার্থনা করিবেন 

না। প্রথম দিবস মধ্যাহ্নে অত্যন্ত ক্ষুধার উদ্রেক হইল, তারপর মুষলধারে 
বৃষ্টি পড়িতে লাগিল, কিন্তু ক্ষুধায় ও পথপর্যটিনে অবসন্নপ্রায় হইলেও 
তিনি কাহাঁর নিকট ভিক্ষা চাঁহিলেন না। রাধারমণের: মূর্তি হৃদয়ে 
ধারণ করিয়! ধীরে ধীরে পথ চলিতে লাঁগিলেন। যাইতে যাইতে সহদ৷ 
শুনিলেন কে যেন পশ্চাৎ হইতে" আহ্বান করিতেছে, কিন্তু তিনি 
তাহা গ্রাহ্য না করিয়! ক্রমাগত সম্মুখের দিকে অগ্রসর হইতে লাগিলেন । 
সেই স্বর ক্রমশঃ নিকট হইতে নিকটতর হইল। তখন তিনি ছুটিতে 
আর্ত করিলেন। দে লোকটিও ছুটিল এবং প্রায় অর্ধ ক্রোশ দৌড়াইয়া 
তাহাকে ধরিয়া ফেলিল। তাহার সঙ্গে নানাবিধ খাছসামগ্রী, সে 
স্বামীজিকে' উহ! গ্রহণ করিবার জন্য মিনতি প্রকাশ করিতে লাগিল । 
স্বামীজি এই অদ্ভূত ব্যাপার দর্শনে বিস্ময়ে পরিপ্লুঁত হইলেন এবং নারা- 
য়ণের অপার করুণা স্মরণ করিয়! তাহার নয়নদ্বয় আর্দ হইয়া উঠিল। 
গোবদবীন হইতে তিনি রাধাকুণ্ডে গমন করিলেন। এখানেও 
এইরূপ একটি. ঘটনা ঘটিয়াছিল। একখানি মাত্র কৌগীন থাকাতে 
তিনি কৌপীনখানি প্রথমে কুণ্ডের জলে ধুইয়। উহার ধারে রাখিলেন 
ও পরে' উলঙ্গ অবস্থায় আাঁনের জন্য কুগমধ্যে অবতরণ করিলেন, 
ন্নানান্তে দেখিলেন কৌপীানখানি আর সেম্কানে নাই, কোথায় অবৃষ্ত 
হইয়াছে। ইতস্ততঃ নিরীক্ষণ করিতে করিতে দেখিলেন এক বানর 
কৌপীনখানি লইয়া একটি বৃক্ষের শাখায় বসিয়া আছে। তিনি 
বৃক্ষের সন্নিহিত হইয়া. বানরটার দিকে দৃষ্টিপাত করিবঝামাত্র সে 
শুধু তাহার দন্তত্রী প্রদর্শন করিল। কৌপীনটা ফিরাইয়া দেওয়া 
দুরে থাক, উহা খণ্ড খণ্ড করিয়া কাটিয়া ফেলিবার চেষ্টা করিল। 
স্বামীজি অনেক হাঁঙ্গাম৷ করিয়া বানরের নিকট হইতে - উহা ফিরাহয়া 
পাইলেন বটে, কিন্তু উহা! তখন বানরের অত্যাচারে: জীর্ণ শীর্ণ অবস্থায় 

পরিণত। যাহা হউক ন্বামীজ্ি তখন কুণ্ডাধিষ্ঠাত্রী দেবত৷ শ্রীমতী 
রাধারাণীর প্রতি ঘোর অভিমাঁনভরে প্রতিজ্ঞা করিলেন যে এখন 
হইতে তিনি লোকালয়ে যাঁইবেন না, জঙ্গলে প্রবেশ করিয়া দেখিবেন 
তিনি বাস্তবিক ভক্তের যোগক্ষেম বহন করেন কি না। এই স্থির 
করিয়া তিনি পার্শ্ববর্তী জঙ্গলের অভিমুখে গমন করিতে লাগিলেন। 
কিছু দূর যাইতে. না যাইতে কে যেন তাঁহাকে ডাকিতে লাগিল। 
হ্বামীজি প্রথমে তাহার কথায় কর্ণপাত না করিয়া দ্রুত চলিতে 
লাগিলেন, সে ব্যক্তি স্বামীজির নাগাল পাইবাঁর জন্য দৌড়িতে লাগিল, 
স্বামীজিও দৌড়িতে লাগিলেন, শেষে সে ব্যক্তি হাঁপাইতে হাঁপাইতে 
তাহার সন্নিকটে আসিয়া উপস্থিত হইল এবং তাহাকে বিশেষ অনুরোধ 
করিয়া নিজগৃহে লইয়! গিয়া সযত্রে খাঁওয়াইল ও নৃতন বস্তু প্রদান 
করিল এবং তাহার গৃহে থাঁকিবার জন্য বার বার অনুরোধ করিতে 
লাগিল। | 

এই সকল ঘটনা হইতে তাঁহার বিশ্বাস হইল যে তিনি প্রভুর 'অনুগ্রহ 
হইতে বিন্দুমাত্র বঞ্চিত হয়েন নাই। 

বৃন্দাবন হইতে বাহির হইয়া স্বামীজি উত্তরাখণ্ড হাতরাসে আসিয়া 
উপস্থিত হইলেন । 

হাতরাস ষ্টেশনের এক কোণে তিনি চুপ করিয়া বসিয়৷ আছেন, 
অনাহারে ও পরিশ্রমে দেহ মন অত্যন্ত ক্লান্ত_-এমন সময় এসিষ্টাণ্ট 
ষ্টেশনমাষ্টার-শরৎ গুপ্ত কার্য্যোপলক্ষে সেই দিকে গিয়া তাঁহাকে দেখিতে 
পাইলেন। শরৎ গুপ্ত লোঁকটা বড় সুন্দর । ছেলেবেলা হইতে জৌন- 
পুরের মুসলমানদের মধ্যে বাস করিয়া বাঙ্গালা অপেক্ষা উর্দ, ও হিন্দুস্থানী 
গীতত বলিতে পাঁরিতেন . এবং চরিত্রটীও বেশ অকপট ও পুরুষোঁচিত 
গুণভূষিত ছিল। প্লাটফর্ম্মেরে উপর দিয়া যাইতে যাইতে হঠাৎ 

তাঁহার নজর পড়িল, একজন সন্যাসী আসনপিড়ি হইয়া ষ্টেশন 
কম্পাউণ্ডের এক পার্শ্বে ব্িয়৷ রহিয়াছে। দেখিয়াই তাঁহার মনে হইল 
‘বাঃ, এমন চমৎকার মূর্তি সাধু ত কখন দেখিনি!” তিনি 
স্বামীজির দর্শনলাঁভে প্রকৃতই আনুন্দলাঁভ করিলেন এবং ত্বরিতপদে 
তাহার নিকট গিয়া বলিলেন “আপনাকে ক্ষুধিত বলিয়া বোধ 
হইতেছে ।” স্বামীজি নাতি উচ্চকণ্ঠে উত্তর করিলেন ‘হা আমি ক্ষুধিতই 
বটে।' 

“আচ্ছ! আপনার জন্য কি আনিব ?” 

“যা হোক কিছু নিয়ে এস।” 

অন্নক্ষণের মধ্যে শরৎ বাবু স্টেশনের কাথা কম্বল ঝাড়িয়া যাহা 
সংগ্রহ করিতে পারিলেন তাহাতেই স্বামীজির আহারের উদ্বোগ 
করিলেন। 

স্বামীজি বহুদিন যাবৎ, যৎসামান্য ভোজনেই তৃপ্ত ছিলেন, কিন্ত 
সম্প্রতি তাহাঁরও অভাব হওয়াতে ক্ষুধায় মৃতপ্রায় হইয়াছিলেন। এক্ষণে 
ভক্তপ্রদত্ত নানাবিধ আহাধ্য সামগ্রী পাইয়া পরিতোষসহকারে ভোজন 
করিলেন । 

দৈনিক কাৰ্য্য সমাপ্ত হইলে শরৎ বাবু সাধুটিকে ভাল করিয়া 
দেখিবার ও তাহার সহিত আলাপ করিবার স্থষোঁগ প্রাপ্ত হইলেন। 
তিনি বলিতেন স্বামীজির চক্ষুই তাঁহাকে বিশেষভাবে আকর্ষণ 
করিয়াছিল এবং প্রথম দর্শনেই স্বামীজির উপর তাহার শ্রদ্ধা ও অনুরাগ 
জন্মিয়াছিল, তিনি স্বামীজিকে দিনকতক হাতরাসে থাকিতে অনুরোধ 
করিলেন এবং তারপর বলিলেন “আমায় কিঞ্চিৎ শিক্ষা দিন ।” 

স্বামীজি উত্তরচ্ছলে একটি গান গাহিয়াছিলেন, সেটি মালিনী 
সুন্দরকে বলিয়াছিল-_ 


পরিব্রাজক বেশে ১৯ ১ 


:পরিদ্যা যদি লভিতে চাও, 
চাদ মুখে ছাই মাখ, 
নইলে এই বেলা পথ দেখ ।” 
শ্রবণমাত্র শরৎ বাবু বলিলেন__“স্বামীজি, আপনি যাহাই বলিবেন 
তাহাই করিতে স্বীকৃত আছি। আমি সর্বস্ব ত্যাগ করিয়া আপনার 
সহিত যাইতে প্রস্তুত |” 
স্বামিজী তাঁহার নিস্পৃহ ভাব দর্শনে অতিশয় আশ্চ্যযান্বিত হইলেন 
কিন্তু তখন কিছু বলিলেন না । 
কথায় কথায় ব্রজেন বাবু বলিয়া একজনের নাম শুনিয়া তীহাঁর 
মনে হইল-_ইনি কলিকাতায় ছিলেন ও তাঁহার পরিচিত। তিনি 
তৎক্ষণাৎ ব্ৰজেন বাবুর বাসায় গমন করিলেন ও দেখিবামাত্র তাহাকে 
চিনিতে পারিলেন। ব্রজেন বাবু তাহার আগমনে অতিশয় আনন্দ 
প্রকাশ করিয়া তাঁহাকে কয়েকদিবস নিজের বাসায় থাঁকিবার জন্য 
অনুরোধ করিলেন । স্বামিজী তাহাতে সম্মত হইলেন ও কয়েক দিন 
পরে পুনরায় শরৎবাঁবুর বাসায় ফিরিয়া যাইবার অঙ্গীকার করিলেন । 
ত্রজেন বাবুর বাসায় অবস্থানকালে ওখানকার বাঙ্গালীটোলার সমুদয় 
লোক তাহাকে দেখিবার জন্য ভাঙ্গিয়া পড়িল। ঠিক এই সময়টা বা 
তাহার কিছু পূর্ব হইতে এখানকার বাঙ্গালীদের মধ্যে বেশ একটা 
দলাদলি ও মনোমালিন্য চলিতেছিল, কিন্তু তাহার সংস্পর্শে সে সকল 
অন্তহিত হইল। তাহার মুখে ধর্ম, দেশ ও জাতি সম্বন্ধে গ্রাণম্পর্শী 
কথাবার্ত! শুনিয়। ব্ৰজেন বাবুর বাসায় উত্তরোত্তর অধিকতর লোকসমাগম 
হইতে লাগিল। স্বামিজী শরৎগুপ্ত ও নটুরুষ বলিয়া শরৎবাবুর এক 
বন্ধুর বাটিতে প্রায়ই যাইতেন। ইহারা ছইজনে ক্রমশঃ তাঁহার বিশেষ 
অনুরাগী হইয়া উঠিলেন ও নিজ নিজ বাসায় তীহাকে রাখিবার জন্য 

অতিশয় চেষ্টা করিতে লাঁগিলেন। তাহাদের আগ্রহ দর্শনে শ্বামিজী 
অগত্যা কিছুদিন তাঁহাদের নিকট রহিলেন। সেখানেও অনেক গণ্য ও 
পন্থ ব্যক্তি তাঁহার কথাবার্তা ও সঙ্গীত শ্রবণের জন্য যাইতেন । 

একদিন প্রভাতে উঠিয়া স্বামিজী বলিলেন “আর আমি এখানে 
থাকিতে পারিতেছি না । নন্নযাসীর একস্থানে অধিকদ্দিন থাকা উচিত 
নয়; আর এখানে থাকতে থাকতে ক্রমে তোমাদের ভালবাসায় আবদ্ধ 
হয়ে পড়ছি, এটা ভাল নয়।” সকলেই তাহাকে এ সংকল্প, পরিত্যাগ 
করিতে বলিল, কিন্তু তিনি বলিলেন “তোমরা আমায় পীড়াগীড়ি 
করিও না।৮ তাহার স্থিরসংকল্প দেখিয়া শরৎবাবু অতিশয় দুঃখিত 
হইলেন। এই অল্প সময়ের মধ্যেই তিনি স্বামিজীকে অতি. নিকট 
আত্মীয় বলিয়া বিবেচন। করিতে আরম্ভ করিয়াছিলেন। তিনি বাল্যকালে 
£জীনপুরের মুসলমান বন্ধুগণের নিকট স্ুফীদিগের ধর্ম্ম-সাহিত্য 
পাঠ করিয়াছিলেন । স্বামিজীকে দেখা অবধি তাঁহার মনে হইতেছিল 
ইনি যেন স্থফীদ্িগের বর্ণিত প্রেমের জীবন্ত আদর্শ। এক্ষণে তাঁহাকে 
গমনোগ্ত দেখিয়া তিনি বলিলেন প্বামিজী আপনি আমায় আপনার 
শিষ্য করিয়া লউন 1” স্বামিজী এ সময়ে*শিষ্য গ্রহণের কল্পনাও করেন 
নাই এবং সহসা কোন শিষ্য গ্রহণ করা উচিত কি না সে সম্বন্ধেও 
তাহার কিঞ্চিৎ সন্দেহ ছিল। সুতরাং শরৎ বাবুর প্রস্তাবে তিনি. স্পষ্ট 
কোন জবাব না দিয়া বলিলেন “কি দরকার? আমার শিষ্য হইলেই 
যে অধ্যাত্ম জগতের সব জিনিষ তোমার .করতলগত হইবে তাহা -নহে। 
“ঈশ্বর সর্বভূতে বিরাজমান” এইটি মনে রাখিও। তাহা হইলেই তোমার 
উন্নতি হইবে। মধ্যে মধ্যে তোমার সহিত দেখা হইরে।” কিন্ত 
শরৎ বাবু সহজে ছাড়িবার পাত্র নহেন, তিনি পুনঃ পুনঃ অনুরোধ 
উপরোধ করিতে লাগিলেন ও অবশেষে. বলিলেন “ম্বামিজী; আপনি 

যাহা হয় অনুমতি করুন; আমি করিতে প্রস্তুত আছি। আপনি আপনার 
সঙ্গে যেথায় ইচ্ছা যাঁইতে বলুন, আমি আপনার অনুগমন করিতে 
সম্মত আছি।” স্বামিজী তীহার দৃঢ়তা দেখিয়া ঈষৎ কৌতুহলপূর্ণ- 
শ্বরে বলিলেন “তুমি সত্যই আমার সহিত যাইতে প্রস্তুত আছ?” 
শরৎ বাবু সম্মতিস্থচক উত্তর প্রদান করিলে তিনি বলিলেন “আচ্ছা, 
তা’হলে আমার ওই ভিক্ষাপাত্রটি গ্রহণ করিয়া স্টেশনের কুলীদিরগে'র 
নিকট হইতে ভিক্ষা সংগ্রহ করিয়া আন' দেখি।” আদেশপ্রাপ্ডিমাত্র 
শরৎ বাবু নিজ অধীনস্থ কুলিদিগের নিকট হইতে ভিক্ষা সংগ্রহ করিয়া 
আনিলেন।. স্বামিজী ' তদ্র্শনে প্রচুর আশীর্বাদ: করিয়া তাহাকে 
শিষ্যত্বে গ্রহণ করিলেন। ইহার কয়েকদিন পরেই শরৎ বাবু কর্মের 
ভার অপর একজনের উপর আপাততঃ দ্বিয়া স্বামিজীর সহিত হৃষীকেশ 
যাত্রা করিলেন। iv 

গৃহস্থথে অভ্যস্ত অদাঁনন্দ (স্বামিজী শরৎ বাবুকে পরে এই নাম: 
প্রদান করিয়াছিলেন ) শীঘ্রই বুঝিতে পারিলেন যে সন্্যাসীর জীবন বড় 
কঠোর। সদ্বানন্দ স্বামী, এই সময়কার বৃত্তান্ত এইরূপ বলিতেন “এক 
দিন পাহাড়ে পাহাড়ে ঘুরিয়া আমীর শরীর নিঁতান্ত* ক্লান্ত “ও অবসন্ন 
হইয়া পড়িল। লে দিন: নিশ্চিত আমি মরিতাঁম। কিন্তু স্বামিজীর 
কি স্মেহ ! তিনি আমায়: ধরিয়া ধরিয়া কতকদূর লইয়! গিয়া সেদিন 
আমার প্রাণ রক্ষা করিয়াছিলেন। আর একদিন একটি পার্বত্য নদী 
পার হইয়া যাইতে হইবে। আমরা একজনের নিকট হইতে একটা 
ঘোড়া যোগাড় করিয়া নদী পার হইবার চেষ্টা করিতে লাগিলাঁম। নদীটি 
অতিশয় বেগবতী ও তলদেশ মস্থণ উপণাচ্ছাদিত'। পদস্থলন হইবার 
বিশেষ সম্ভাবনী। আর, একবার পদশ্থলন হইলে মৃত্যু অবধারিত । 
আমি ঘোঁটকের উপর যাইতে -লাগিলাম। স্বামিজী সহিসের তায় 


১৯৪ স্বামী বিবেকানন্দ ২য় খণ্ড 


ঘোড়ার লাগাম ধরিয়া ধীরে ধীরে অগ্রসর হইতে লাগিলেন। মাঝে 
মাঝে ছুই চারিবার এমন হইল যে ভাবিলাম বুঝি আর ঘোড়া রাখা 
যায় না। কিন্তু অসমদাহসী ও স্েহার্দহৃদয় স্বামিজী নিজের জীবন 
বিপন্ন করিয়াও সেই ভাবে ঘোড়াশুদ্ধ আমাকে পার করিলেন। কেমন 
করিয়া তাহার প্রেম ও ভালবাসার বর্ণনা করিব? তিনি যেন প্রেমের 
অবতার ছিলেন। আর একবার আমার অত্যন্ত অন্থথ হইয়াছিল। 
তিনি আমার সমুদয় জিনিষপত্র এমন কি জুতাযোড়াট! পর্যান্ত বহিয়া! 
লইয়া! গিয়াছিলেন। তাঁহার সঙ্গে থাকিলে মনে এতট! বল ও সাহস 
থাকিত যে মৃত্যুও তুচ্ছ বোধ হইত। একদিন পথে যাইতে যাইতে 
দেখা গেল একস্থানে কতকগুলি মনুষ্যের অস্থি ও তাহার আশে পাশে 
গেরুয়া কাপড়ের টুক্রা পড়িয়া রহিয়াছে । স্বামিজী এ গুলির দিকে 
অঙ্গুলি নির্দেশ করিয়া বলিলেন ‘সদানন্দ, দেখ এখানে একজন সন্যাসীকে 
বাঘে মারিয়াছে। ভয় হচ্ছে? আমি উত্তর করিলাম “আপনি 
সঙ্গে থাকিলে কিসের ভয় ?% 

হৃষীকেশে স্বামিজী ও তাহার শিষ্য সাধারণ সাধুদিগের ন্যায় 
থাকিতেন। ভজন ভ্রমণ ও ধ্যান ধারণাতেই অধিকাংশ সময় অতিবাহিত 
হইত। তাঁহাদের আরও উত্তরে কেদার বদরীর দিকে যাইবার ইচ্ছা 
ছিল, কিন্তু সদানন্দ স্বামী হঠাৎ কঠিন গীড়াগ্রস্ত হইয়া পড়ায় পুনরায় 
হাঁতরাসে ফিরিতে হইল। তাহাদের হাতরাঁস প্রত্যাগমনে সকলেই: 
অতিশয় আনন্দিত হইলেন, কিন্তু এখানে আসিয়া স্বামিজীও; 
গীড়ার কবলে পতিত হইলেন। আহার বিহারের অনিয়মে| 
উভয়েরই শরীর ক্ষীণ হইয়া পড়িয়াছিল। তাহার উপর হ্বধীকেশের, 
জল বায়ু তত ভাল নহে, কারণ ওখানে ম্যালেরিয়া আছে। সুতরাং, 
উভয়েই ভূগিতে লাগিলেন। এই সময়ে কোন স্থানীয় বাঙ্গালী ভদ্র-: 


পর্রীত্রাজকবেশে ১৯৫ 


লোক সম্ভবতঃ বরাহনগর ও স্বামিজীর অসুস্থতার সংবাদ প্রেরণ 
ফরিয়াছিলেন। কারণ কয়েকদিন পরেই তিনি গুরুত্রাতাঁদিগের 
নিকট . হইতে বরাহনগরে ফিরিয়া যাইবার জন্য সান্ুনয় অনুরোধসহ 
একখণ্ড পত্র পাইলেন ৷ সেই পত্রে আরও লিখিত ছিল যে, কয়েকটি 
বিশেষ প্রয়োজনীয় কার্য্যের জন্ত তাহার একবার কলিকাতায় উপস্থিত 
হওয়! আবশ্তক। এই পত্র পাইয়া তিনি দুৰ্বলতা সত্বেও কলিকাতা 
যাত্রা করিলেন এবং সদানন্দ স্বামীকেও কিঞ্চিৎ সুস্থ হইলে তাঁহার 
অনুগমন ' করিতে আজ্ঞা দিয়! গেলেন। স্বামী মঠে প্রত্যাগমন 
করিলে সকলেই অতিশয় হর্ষ প্রকাশ করিয়া তাহাকে কিছুকাল বিশ্রাম 
ফ্রিতে অনুরোধ করিলেন। কয়েক মাস পরে সদানন্দ স্বামীও এখানে 
আসিয়া উপস্থিত হইলেন । 

্বামীজীর পুনরাগমনের সহিত মঠে আবার পূর্বরভাব ফিরিয়া 
আদিল। ভ্রমণকালে তিনি যে সকল নূতন অভিজ্ঞতা সঞ্চয় করিয়া- 
ছিলেন তৎসাহাষ্যে ভারতীয় সভ্যতার একত্ব তাঁহার সবিশেষ হৃদয়্ম 
হইয়াছিল । তিনি বলিতেন পরামকষ্দেবের প্রভাবে আপাত-বিচ্ছি্ন 
ভারতখণ্ড আবার এক হইবে ।” পূর্বববৎ মঠের ভ্রাতাগণকে শিক্ষাদান 
আরন্ত হইল। এই ভাবে কয়েক মাস অতিবাহিত হইলে যখন তিনি 
ধুঝিলেন যে উপস্থিত তাঁহার আর মঠে থাকিবার প্রয়োজন নাই, তখন 
তিনি পুনরায় দেশত্রমণে বহির্গত হইলেন । 


৪ 


গাজীপুরের পাওহারী কাঁবা 


এবার স্বামিজী সর্বপ্রথমে গাজীপুরে উপস্থিত হইলেন | 
গাজীপুরের পাওহারী বাবা একজন অসাধারণ যোগী ও জ্ঞানী পুরুষ 
ছিলেন। মহাত্মা কেশ্বচন্দ্র সেন মহাপুরুষ-সন্ধানে ভারতের 
তু পর্যটন করিতে করিতে সর্বপ্রথম তীহার সন্ধান পান) 
দক্ষিণেশবরের বাগানে ‘সেই কথা শ্রবণাবধি স্বামিজী পাওহারী বাবার 
প্রতি আকৃষ্ট হইয়াছিলেন এবং পরমহংসদেবের দেহত্যাগের পর 
অনেকবার তাঁহাকে দর্শন করিতে যাইবার সঙ্কল্প করিয়াছিলেন । 
কিন্ত এতদিন পরে সেই সুযোগ উপস্থিত হইল! গাজীপুরে তিনি 
রাঁয় গগনচন্দ্র বাহাদুরের বাঁটাতে অবস্থান করিতে লাগিলেন ॥ 
এখানে অনেক লোক প্রত্যহ তাহার সহিত সাক্ষাৎ ও আলাপ করিতে 
আঁমিতেন। তিনিও সকলকে যথাবিহিত উপদেশ প্রদান করিতেন | 
সংস্কার সম্বন্ধে তিনি বলিয়াছিলেন “পুরাতনের নিন্দা ব! কঠোর, 
সমালোচনা দ্বারা তাহার দোষ সংশোধন হইতে পাঁরে নাঃ 
সংশোধনের প্রণালী স্বতন্ত্র । অসীম প্রেম ও সহিষ্ণুতা দ্বারা সৰ্কা- 
সাধারণের মধ্যে শিক্ষার বিস্তার করা সর্বাগ্রে আবশ্যক ৷: শিক্ষা দ্বারা 
ক্রমে সকলে আপনাপন অন্তরের মধ্যে বুঝিতে পারিবে কোন্টা ভাল, 
কোন্টা মন্দ । তারপর আপনা হইতেই মন্দটা ছাড়িয়া ভালটা গ্রহণ 
করিবে। কিন্তু এই শিক্ষা সর্ধতোভাবে হিন্দুভাবে অপুপ্রাণিত হওয়া 
আবশ্যক | সকল বস্তু হিন্দুর চক্ষে, হিন্দুর দৃষ্টি লইয়া! দেখা ও বুঝা 
উচিত। প্রকৃত শিক্ষা বাস্তবিক তাহাই, দ্বারা হিন্দুর আদর্শ আমাদের 
চক্ষে আরও মহান্‌ ও গোৌরবান্বিত হইয়া উঠে। কারণ এটা স্থির 


ীর পাওহারী বাবা ১৯৭ 


জেনো যে হিন্ুধর্ম্ম একটা প্রকাণ্ড ভুল নয়। ডুবে: দেখ, গভীর হইতে 
গভীরতর প্রদেশে অনুসন্ধান কর, তারপর বুঝতে পারবে কি 
অতলম্পর্শ সমুদ্র এই হিন্দুধর্ম! বৈদেশিক শিক্ষার মোহে ভুলিও না । 
দেশটাকে বোঝো. জাতটাকে বোঝো ; জাতীয় জীবনের গতি, বৃদ্ধি 
ও প্রসার কোন্‌ দিকে, তার. উদ্দেশ্য কোন্‌ লক্ষ্যের অভিমুখী তাই 
দেখ। যখন নিজেদের ঠিক ঠিক বুঝতে. পার্কে ৰ তখনই সব. গোল 
মিটুবে |” 

গগনবাবু তাহাকে. মিঃ রস্‌ ( M1. Ross ) নামে একজন 
রাজপুরুষের নিকট পরিচিত করিয়া দেন। বস্‌ সাহেব স্বামিজীকে 
হিন্দুপর্বসমূহ বিশ্লেষতঃ হোরি ও রামলীলার খঁতিহাসিক তত্ত্ব সম্বন্ধে, 
গুটিকতর প্রশ্ন করেন। এ্রতদ্যতীত তিনি তাহাকে হিন্দুদিগের 
সামাজিক অনুষ্ঠান সহ্বন্ধেও কয়েকটি প্রশ্ন করেন। স্বামিজী এই সকল 
প্রশ্নের অতি হর সুন্দর উত্তর দিয়া সাহেবকে সন্ত ও হিন্দুধ্ের 
উপর ' তাহার শ্রদ্ধা ও অনুরাগ বর্ধিত করিয়াছিলেন। শুনা 'যায় 
হোরির তত্ব-সম্বন্ধে উক্ত সাহেবের অন্ত একটা প্রবন্ধ লিখিয়া 
দিয়াছিলেন। রস্‌ সাহেব তাঁহার পাণ্ডিত্যে মুগ্ধ হইয়া ডিই্রিক্. জজ 
মিঃ পেনিংটনের নিকট তাহাকে লইয়া যাঁন। পেনিংটন সাঁহেৰ 
তাহার নিকট অনেক তথ্য সংগ্রহ করেন। স্বামিজী জলস্সোতের 
ন্যায় অনর্গল বাক্যজ্বোতে তাঁহাকে মুগ্ধ করিয়াছিলেন এবং হিন্দুধর্ম ও 
যোগের বৈজ্ঞানিক তত্ব, হিন্দুধর্মের ' পুনরভ্যুদয়, ভারতের আধুনিক 
পরিবর্তনধারা প্রভৃতি ভিন্ন ভিন্ন বিষয়গুলি সবিশেষ যুক্তিসহকারে 
ব্যাথ্যা ও আলোচনা বরিািগেন। তিনি স্বামীজির কথাবার্তায় 
এরূপ মুগ্ধ হন যে, তীহাঁকেঠধিলাতে যাইবার জন্য অনুরোধ করেন ও' 
সর্বপ্রকার সাহায্য করিবার প্রস্তাব করেন। কর্ণেল রিভেট কার্ণাক 


১৯৮ স্বামী বিবেক নদ ২য় খণ্ড 


(Rivett Carnac) নামক আর একজন শ্বেতাঙ্গ ভদ্রলোকের 
সহিতও এই সময়ে বেদান্ত সম্বন্ধে তাঁহার দীর্ঘ আলোচনা চলিয়াছিল। 
কর্ণেল সাহেব তাহার অদ্ভূত বিদ্যা ও বিচারপ্রণাঁলী দেখিয়া স্তম্ভিত 
হইয়াছিলেন। | 

কিন্তু বিশেষ আগ্রহসন্বেও স্বামিজী এবার পাঁওহারী বাবার 
দর্শনলাভে সমর্থ হইলেন না। কারণ এই মহাপুরুষ এক উচ্চ প্রাচীর- 
বেষ্টিত নির্জন উদ্যানমধ্যস্থ গুহার অভ্যন্তরে বাস করিতেন। উহার 
মধ্যে সাধারণের প্রবেশের কোন উপায়, ছিল না। তিনিও বহুদিন 
হইতে বাহিরে আসা ত্যাগ করিয়াছিলেন। পাঁচ বৎসরের মধ্যে 
একদিনও লোকের সন্মুখে আসেন নাই। ভিতরেই থাকিতেন, কি 
করিতেন কেহ জানিত না। ইচ্ছা হইলে কখন কখন দ্বারের আড়াল 
হইতে কথা বলিতেন। স্বামিজী তাহার মাস মাস সমাধিস্থ থাকার; 
কথা ও হন্ঠান্ত আরও অনেক বৃত্তান্ত শুনিতে পাইলেন কিন্তু তাহার: 
দর্শন না পাইয়া ক্ষুপ্রমনে বরাঁহনগর ফিরিয়া গেলেন । 

বরাহনগরে প্রত্যাগত হুইয়| তিনি গুরুত্রাতাগণের সহিত পাঁওহারী 
বাবার পবিত্র জীবনকাহিনী আলোচনা করিতে লাগিলেন। তখন, 
তাহার চিত্ত পাঁওহারী বাবার ভাবে পুর্ণ হইয়া উঠিয়াছে কিন্তু তথাপি 
শ্রীরামকষ্তদেবের অতুলনীয় মহত্বও স্থৃতিপথ হইতে বিলুপ্ত হয় নাই। 
কারণ এই সময়েই * একদিন তিনি কথা প্রসঙ্গে বলিয়াছিলেন 
শ্রীরামকৃষ্ণদেবের এক একটি উক্তি গ্রহণ করিয়া তাহার উপর মোটা: 
মোটা বহি লিখিতে পারা যাঁয়। তাহাতে একজন গৃহী ভক্ত তাহাকে 
বলিয়াছিলেন “কেমন করিয়া; বুঝাইয়া দাও দেখি ।” ন্বাঁমিজী তহ্ত্তরে 
বলেন “তুমি তাঁর যে কোন উপদেশ বলো আমি বুঝাইয়! দিব।” তখন 


* স্বামী সাবুদানন্দ বলেন, এই ঘটনাটা বহু পূর্বের সংঘটিত হইয়াছিল । 


গাজীপুঞ্রের পাঁওহারী বাব! ১৯৯ 


মেই ব্যক্তি ঠাকুরের মাহুত নারায়ণ ও হাতী নারায়ণের গল্পটির উল্লেখ 
করিলে স্বামিজী তিন দিন ধরিয়! উহার ব্যাখ্যা করিয়াছিলেন। 
ইহার কিছুদিন পরে (১৮৮৯ খৃষ্টাধ্দের ডিসেম্বর) স্বামিজী 

বৈদ্মনাথ ধামে গিয়া কয়েক দ্রিন অবস্থান করিয়া কাশীধামে যাইবেন 
মনে করিতেছেন, এমন সময়ে সংবাদ পাইলেন যে, স্বামী যোগানন্দ 
এলাহাবাদে সাংঘাতিক পীড়ায় আক্রান্ত হইয়াছেন। শুনিবামাত্র 
স্বামিজী এলাহাবাদ যাত্রা করিলেন, এই স্থানে স্বামিজীর গুরুভ্রাতা 
নিরঞ্জনানন্দ এবং পূর্বোক্ত সদানন্দ প্রভৃতি তাঁহার সহিত মিলিত 
হইলেন । সকলের অহোরাত্র যত্ব ও সেবায় যোগানন্দস্বামী ক্রমশঃ 
আরোগ্যের পথে উপনীত হইলেন। তখন তাহার রোগশয্যার পার্শ্বে 
বসিয়া স্বামিজী সকলকে ধর্ম্মোপদ্েশ দিতে লাগিলেন। এই সময়েই 
একদিন তিনি একজন মুসলমান ফকিরবেণী মহাপুরুষকে দেখিয়া- 
ছিলেন। সে ব্যক্তির মুখের প্রত্যেক রেখাটা যেন বলিয়া দিতেছিল 
‘ইনি. পরমহংস’। তাঁহাকে দেখিয়া" স্বামিজী শুঙ্করাচার্য্যের 
বিবেকচুড়ামণি হইতে এই শ্লোকটি আবৃত্তি করিয়াছিলেন_ 

প্দগন্বরে! বাপি সাম্বরো বা 

ত্বগন্বরে! বাপি চিদম্বরস্থঃ। 

উন্মত্তবদ্বাপি চ বালবনদ্ধা 

পিশাচবদ্ধাপি চরত্যবন্তাম্‌ ॥” 

যোগানন্দ স্বামী আরোগ্যলাভ করিলে স্বামিজী কিছুদিন ৬কাশীধামে 

থাকিয়া ১৮৯০ খৃষ্টাব্দের জানুয়ারির শেষভাগে গাজীপুরে গমন 
করেন।*. এবার তিনি প্রথমে কিছুদিন তাঁহার বাল্যদখা সতীশচন্দ্র 
মুখোপাধ্যায় মহাশয়ের বাসায় ও পরে গগনবাঁবুর বাটাতে অবস্থান 


* কেহ কেহ বলেন, স্বামিজী একবারমাত্র গাজীপুরে গিয়াছিলেন। 


Ed 

করিলেন। পূর্বের ন্যায়. এবারও পাও বাবার দর্শনলাভই মুখ্য, 
উদ্দেস্ত। তদনুঘাঁরে তিনি বাবাজীর আশ্রমের অনতিদুরে এক নির্জন 
লেবুবাগানে থাকিয়া ভিক্ষা ও লেবুর রস দ্বারা ভীবনধারণ করিতে 
লাগিলেন ও প্রত্যহ বাঁধাজীর দরজার নিকট গিয়া! বসিয়া থাকিতেন । 
কয়েকদিন ঘুরিয়! ঘুরিয়া অবশেষে একদিন বাবাজীর দর্শন মিলিল।, 
দর্শন অর্থে চাক্ষুষ দেখা নহে, দরজার পারব হইতে আলাপ । পাঁওহারী: 
বাবা তাহাকে বলিয়াছিলেন দ্যন্‌ সাধন তন্‌ সিদ্ধি!” স্বামিজী 
তাহাকে জিজ্ঞাদা. করেন, “তিতিক্ষা ক্যায়সে বনে? পাঁওহারী বাবা' 
বলেন, “গুরুকা ঘরমে .নৌক। মাফিক পড়া রহো | পাঁওহারী বাবার 
সহিত আলাপ করিয়া স্বামিজী অত্যন্ত. আনন্দিত হইলেন ৷. পূর্বে 
শুনিয়াছিলেন ইনি একজন হঠযোগী, কিন্তু এখন দেখিলেন শুধু 
হঠযোগী নহেন “একজন . অদ্ভুত, রাঁজযোগীও বটে। তারপর ' আর 
একটি আশ্চর্য. জিনিষ দেখিলেন- পাঁওহারী বাব! প্রীরামকু্ণবেবের 
ভক্ত। তাহার. গুহাতে, পরমহংসদেবের একখানি ফটো ছিল তাহা 
দেখাইয়া তিনি স্বামিজীকে বলিয়াছিলেদ “ইনি সাক্ষাৎ. ভগবানের 
অবতার । সুতরাং পাঁওহারী বাবার 'উপর. স্বামিজীর অনুরাগ 
উত্তরোত্তর বর্ধিত হইতে লাগিল । ক্রমশঃ তাঁহার চিত্তে এক নূতন 
অভিলাষের উদয় ইইল। তিনি স্থির করিলেন পাঁওহারী বাবার 
নিকট হইতে দীক্ষা গ্রহণ করিবেন। এরূপ ইচ্ছার ছুটী কারণ 
অনুমিত হয়। প্রথমতঃ তীহার অস্তঃকরণে সত্যান্বেষণস্পৃহ! চিরদিন 
বলবতী ছিল, কোন নূতন পথ বা আলোক দেখিতে পাইলে তাহার 
অনুসন্ধিৎস্থ মন কিছুতেই নিরম্ত থাকিতে পারিত না। পাঁওহাঁরী 
বাবাকে দেখিয়া তীহাঁর বিশ্বাস হইয়াছিল. ইনি যোঁগমার্গে বিচরণ 
করিয়া সত্যলাতে সিদ্ধকাম হইয়াছেন, স্থৃতরাং এ মার্ের রহস্ত অবগত 


২০১ 


হইবার . জন্তু. এবং তীহার মত দীর্ঘকাল একাসনে সমাধিস্থ হইয়া াল্াঁতে 
থাকিতে পারেন এই বিষয় শিক্ষার জন্য তাহার বিশেষ ওঁৎসুক্য 
জন্মিল। দ্বিতীয়তঃ এ সময়ে তিনি কোমরের বাত ও অজীর্ণ রোগে 
বিলক্ষণ ভূগিতেছিলেন, তীহাঁর ধারণা হইল হ্ঠযোগের ক্রিয়া 'অভ্যাস 
করিলে ওঁ দারুণ ব্যাধির হস্ত হইতে পরিত্রাণ লাভ করিতে পারিবেন । 
তারপর'পাঁওহারী বাবার. নিকট হইতে কোঁন বিষয়ের উপদেশ গ্রহণ 
করিলে যে গুরুত্যাগ কর! হয়, ইহা তিনি মানিতেন না। স্থতরাং 
অনেক ভাবিয়! চিন্তিয়া তিনি বাবাজীর নিকট দীক্ষা গ্রহণ নিশ্চয় 
করিলেন।। বাবাজীও তাহাকে যথেষ্ট আশা ভরসা দিলেন । কিন্ত 
কি. আশ্চর্য! যেই সংকল্প স্থির হইল. ও তিনি বাঁবাঁজীর গুহাভিমুখে 
যাইবাঁর জন্ত উঠিলেন অমনি কে যেন পিছন হইতে তাঁহাকে টানিয়া 
ধরিল।. চরণদ্বয় আর চলিতে চাহিলা না, সমস্ত, শরীর ভার. ও: অবশ 
বোঁধ. হইতে লাগিল এবং অন্তর কি যেন একটা সঙ্কোচ ও অভিমানের 
বেদনায় ভরিয়া উঠিল-। তিনি বিস্মিত হইয়া ভাবিতে লাগিলেন 
“একি? এরূপ হইল; কেন? বোধ হয় এবার, ভীষণ পরীক্ষার 
সন্ধিস্থলে উপস্থিত হইলাঁম। কিন্তু তথাপি দীক্ষা গ্রহণের সঙ্কল্প 
পরিত্যাগ করিলেন না । তাহ! পূর্ব্ববৎ অটল রহিল এবং তাহার জন্য 
দিন স্থিরও. হইয়া গেল। কিন্তু যেদিন দীক্ষা হইবে বলিয়া সব 
ঠিকঠাক. তাহার পূর্বদিন রাত্রে এক অদ্ভুত ঘটনা ঘটিল। তিনি 
লেবৃবাগানে -একাঁকী এক খাটিয়ায়: শয়ন করিয়া চিন্তা করিতেছেন, 
এমন সময়ে 'সহসা! কক্ষের অন্ধকার উদ্ভাসিত করিয়া! পরমহংসদেবের 
মূর্তি তাঁহার সন্মুখে প্রকটিত হুইল। সে মূর্তি কি অদ্ভুত পবিত্র ! 
নয়ন ছুটি তাঁহার. নয়নোপরি সংলগ্ন অথচ সে নয়নে কতই স্নেহ, কতই 
করুণা ! স্বামিজী সেই বেদনাব্যঞ্জক ছল: ছল চক্ষু দেখিয়া আর. অস্থির 

থাকিতে পারিলেন না। তাঁহার মনে অতিশয় নির্কেদ উপস্থিত 
হইল। “আমি' কি অবিশ্বাসী! আমি কি কৃতত্ব!” এইরূপ 
আত্মগ্লানি তাঁহার মনে উদ্দিত হইতে লাগিল। কিন্তু স্বামিজীর মুখ. 
হইতে একটি কথাও বাহির হইল না । তাহার সর্ববাঙ্গ ঘর্ম্মাক্ত ও ঘন 
ঘন কম্পিত হইতে লাগিল এবং অন্তরে কে যেন পাঁষাণের ভার চাপিয়া 
বসিল। অবশেষে তিনি কাতরম্বরে বলিয়া উঠিলেন “না, না, তা? 
কখনই হবে না। রামরুষ্চ ব্যতীত আর কেহই এ হৃদয়ে স্থান পাবে. 
না। প্রভু, দাস চিরদিন তোমারই চরণে বিক্রীত, আর কাহারও 
নিকট নয় ! জয় রামকৃষ্জ। জয় রামকৃষ্ণ |? , 

এই ঘটনার পর. দীক্ষাগ্রহণের সঙ্কল্প হ’. একদিন স্থগিত রহিল। 
কিন্তু ও মূর্তির সত্যতা পরীক্ষা করিবার জন্য তিনি ২১ দিন: পরে 
আবার পুর্বববৎ সঙ্কল্প করিয়! শ্রীরামকৃষ্ণদ্রেবের মুর্তিকে তাড়াইয়া দিয়া: 
পাঁওহারী বাবার ধ্যান করিবেন এই স্থির সংকল্প করিয়া বসিলেন। কিন্ত 
আবার দীক্ষা দিবসের পূর্ববরাত্রের মত ঘটনা হইল। এইরূপে ক্রমান্বয়ে 
পাঁচ ছয় দিন এই মূর্তি তাঁহার সম্মুখে প্রকট হইয়াছিলেন। স্বামীজি 
দেখিয়াছিলেন, শ্রীরামকৃষ্জদেব যেন তাহার সম্মুখে কাদ কীদ ভাবে 
দাঁড়াইয়া রহিয়াছেন। পাঁচ ছয় দিন এই ভাবে ঠাকুরের দর্শন লাভের পর 
দীক্ষা লইবার সঙ্কল্প তাঁহার মন হইতে এককালে তিরোহিত হইল। 

পাঁওহারী বাবা এই ঘটনার পরেও তাহাকে দীক্ষা দিবার প্রয্নাস 
করিয়াছিলেন, কিন্তু তখন তাহার মন হইতে এওঁ সঙ্কল্প একেবারে 
দূরীভূত হইয়াছে, শুধু যে উপরোক্ত দর্শনলাভের জন্য তাহা নহে, অন্ত 
কারণও ছিল। তিনি দেখিলেন পাওহারী বাবা কোন কোন বিষয় 
আবার তাহার নিকটই শিখিতে চাহেন। ইহাতে তিনি বুঝিলেন বাবাজী 
এখনও পূর্ণ হয়েন নাই, আর বুঝিলেন শ্রীরামকৃষ্দেবের তুলনা নাই ।' 


পুন্য ত্র 

গাজীপুরে অবস্থানকালে স্বামিজী সংবাদ পান যে অভেদানন্দ 
স্বামী হৃধিকেশে পীড়িত হইয়াছেন। তাঁহাকে হৃযিকেশ হইতে বারা- 
ণসীতে আনাইয়| স্বামিজী গাজীপুর পরিত্যাগ করিয়া বারাণসীতে 
উপস্থিত হইলেন । সেখানে তিনি সংস্কৃত ভাষায় স্থপণ্ডিত পূর্ববপরিচিত 
প্রমদাদাস মিত্র মহাশয়ের আতিথ্য গ্রহণ করিলেন এবং অভেদানন্দ 
স্বামীর সেবা শুশ্রীধার স্থবিধান করিয়া প্রেমানন্দ স্বামীর হস্তে 
তাহার ভারার্পণ করিলেন ও স্বয়ং প্রমদা বাবুর উদ্ভানবাটীতে অবস্থান 
করিতে লাগিলেন। এই উগ্ভানে তিনি অধিকাংশকাঁল তপস্তা ও 
সাধনভর্জনে যাপন করিতেন, কেবল মধ্যে মধ্যে এক আধ বার 
মন্দিরাদি দর্শনে বহির্ঠত হইতেন। ক্রমে অভেদানন্দ স্বামীর আরোগ্য- 
লাভের সম্ভাবনা ঘটিল। কিন্তু এই সময়ে আর একটি দুঃসংবাদ 
আসিয়! স্বামীজিকে অতিশয় কাতর করিয়া ফেলিল। ইহা! শ্রীরামকৃষ্ণ- 
দেবের অন্ততম প্রধান গৃহী শিষ্য বলরাম বাবুর মৃত্যু সংবাদ। এই 
সংবাদ শ্রবণে স্বামিজী রোদন করিয়াছিলেন । তদর্শনে প্রমবাবাবু 
তাহাকে বলিয়াছিলেন “আপনি সন্যাসী হইয়া এত শোকাকুল কেন? 
সন্যানীর পক্ষে শোক প্রকাশ করা অন্ুচিত।” স্বামিজী এই কথার 
উত্তরে বলিয়াছিলেন “বলেন কি, সন্যাসী হইয়াছি বলিয়া হৃদয়টা 
বিসর্জন দিব? প্রকৃত সন্যাপীর হৃদয় সাধারণ লোকের হৃদয় অপেক্ষা 
বরং আরও অধিক কোমল হওয়া উচিত। হাজার হোক আমরা 
মান্য ত বটে! আর তা ছাড়া, তিনি যে আমার গুরুভাই 
ছিলেন। আমরা এক গুরুর চরণতলে বসিয়া শিক্ষালাভ করিয়াছি । 


২০৪ স্বামী বিরেকানন্দ ২য় খণ্ড 


যে সন্যাসে হৃদয় পাষাণ কর্তে উপদেশ দেয় আমি সে সন্যাস গ্রাথ 
করি ন1।” ইহার অব্যবহিত পরেই. বলরাম বাবুর পরিবারবর্গীকে 
দর্শন করিবার' জন্য তিনি বারাণসী হইতে কলিকাতায় চলিয়া; 
আসিলেন । . 
এইরূপে শ্রীরামকৃষ্দেবের মহাসমাধির পর সার্ধ চারি: বৎসর অতি- 
ক্রান্ত হইয়া গেল। শ্বামীজির মন ভূয়োদর্শন দ্বারা উত্তরোত্তর বিকশিত 
হইতেছিল। তিনি বুঝিয়াছিলেন যে আধ্যাত্মিক ভিত্তির উপর. 
ভারতের জীবন গঠিত এবং আধ্যাত্মিক তেজের তাঁরতম্যের উপরই 
ইহার উন্নতি ও অবনতি সম্পূর্ণভাবে নির্ভর করিতেছে। | 
দুই মাস কাঁল -মঠে অবস্থান করার পর ১৮৪০ খৃষ্টাব্দের জুলাই: 
মাসে স্বামিজী আবার বহির্গত হইলেন। পূর্বের ন্যায় এবারও সংকল্প 
রহিল আঁর ফিরিবেন না এবং এবার তাহার এই সংকল্প প্রায় মফলও 
হইয়াছিল; কারণ এখন হইতে সাত বৎসরের মধ্যে তিনি আর মঠে 
ফিরিয়া আসেন নাই। ইতিমধ্যে মঠ বরাহনগর হইতে আলম- 
বাজারে উঠিয়া গিয়াছিল এবং আরও অনেক পরিবর্তন ঘটিয়াছিল। 
কিন্ত এবার স্বামিজীর. উদ্দেশ্ত ছিল হিমাঁলয়খণ্ড পরিভ্রমণ করিবেন, 
কারণ ঠিক এই সময়ে স্বামী অথগ্ডানন্দ তিব্বত হইতে ফিরিয়া লামা- 
দিগের আবাস, কেদার বদরীর মহান্‌ গম্ভীর সৌন্দর্য্য 'ও কাশ্মীরের 
মনোরম দৃণ্তাবলীর একটা সুরঞ্জিত চিত্র মঠের সন্্যাদীদিগের সম্মুখে 
ধরিলেন। তাঁহার বর্ণন! শুনিয়া স্বামিজী উৎসাহভরে বলিয়া উঠিলেন ' 
‘হা তোর মতন লোকই আমি চাচ্ছি, চল্‌ হজনে আবার বাহির হই 1? 
এবার স্বামিজী স্থির করিলেন যে আর. পাওহারী বাবা বা অন্ত 
কোন সাধুর নিকট যাঁইবেন না, কারণ তাহাতে নিজের লক্ষ্য হইতে 
বড় বিচলিত হইতে. হয় । এবার সোজা! হিমালয়ে গিয়া উঠিবেন।- 


পুনর্যাত্রা ২০৫ 
মঠ ত্যাগকারে তিনি গুরুভাইদের বলিলেন. “এবার আর স্পর্শমাত্র 
লোককে ব্দূলে ফেল্তে পারার ক্ষমতালাঁভ না করে ফির্ছি না” 
যাইবার পূর্বে একদিন ঘুন্থুড়ীতে গিয়া শ্রীপ্রীমাঠাফুরাঁণীর চরণ বন্দনা 
করিয়া আসিলেন, তারপর তাহার আশীর্বাদ শিরোধার্য্য 'করিয়া 
অথগ্ডানন স্বামীর সহিত বাহির হইয়.পড়িলেন । 

সর্বপ্রথম তাহার! ভাঁগলপুরে আসিয়া কিয়দ্িনের জন্য বিশ্রাম 
করিলেন। এখানে একজন ব্রাহ্ম ভদ্রলোকের সহিত. দেখা হইল। 
তাহার সহিত পূর্বে স্বামীজির আলাপ ছিল। প্রথম দিন মধ্যান্ছে 
তাগলপুরে, পৌছিয় তাহারা রাজা শিবসিংহের বাঁটীর সন্নিকটে গ্া- 
তীরে: অবস্থান. করিলেন। তখন তাহারা সাধারণ সাঁধুদিগের ন্যায় 
ছিন্ন-মলিন-বন্ত্রপরিহিত, ও দ্রগুকমণ্ডলুধারী। কিন্ত তাহাদের আরুতি 
প্রকৃতি ও কথাবার্তা শ্রবণ করিয়া সেখানকার লোকেরা, সহজেই বুঝিল 
যে তাঁহারা নিতান্ত সাধারণ: শ্রেণীর সাধু নহেন। মন্মথনাথ চৌধুরী 
নামে একজন ব্রাহ্ম ভদ্রলোক এই সময়ে স্বামীজির বাগবৈভব ও 
আধ্যাত্মিক জ্ঞান দর্শনে বিমুগ্ধ হইয়া পুনরায় হিন্দুধর্ম মানিতে আরম্ভ 
করেন এবং এমন কি বাঁধা রুষ্ণলীল! পর্য্যন্ত সত্য. বলিয়! স্বীকার, করেন । 
স্বামিজী ইহার ভবনে এক সপ্তাহকাল ছিলেন । এখান হইতে এক 
দিন তিনি বরারীর পবিভ্রচেতা মহাত্মা পার্বতীচরণ মুখোঁপাধ্যায়কে 
দেখিতে যান। আর এক দিন নাথনগরের জৈনদিগের মন্দির দেখিতে 
যান।- মন্সথবাঁবু প্রধমে স্বামিজীর প্রতি বিশেষ শ্রদ্ধা প্রকাশ করেন 
নাই, কিন্তু শেষে তাহার প্রভাবে এতদূর মুগ্ধ হন যে কিছুতেই আর 
তাহাকে ছাড়িয়া দিবেন না সঙ্কল্প করেন ও.পরে একদিন তাহার 
স্থানাস্তুর গমনের সুযোগ পাইয়া স্বামিজী ভাঁগলপুর হইতে অনৃষ্ত হইলে 
তাহার অন্বেষণে অলমোড়া পর্য্যন্ত ছুটিয়া গিয়াছিলেন । 


২০৬ স্বামী বিবেকানন্দ ২য় খণ্ড 


ভাগলপুর পরিত্যাগের প্রাক্কালে জৈন আচাধ্যদিগের সহিত তাঁহাদের 
ধর্ম সম্বন্ধে স্বামিজীর অনেক আলাপ হইয়াছিল। তাহার! তাহাদের 
ধর্মতত্বে স্বামিজীর অধিকার দেখিয়া অতিশয় সন্তোষ লাভ করিয়াছিলেন । 
স্বামিজীও তাহাদের সহিত আলোচনার ফলে জৈনধর্ম্ম সম্বন্ধে 
বেশ একটা স্ুযুক্তিপূর্ণ ধারণ! হৃদয়ঙ্গম করিয়া লইলেন--বুঝিলেন 
যে উহা হিন্দুধর্মেরইে একটা শাখা মাত্র এবং বোদ্ধদর্শনের সহিত 
ঘনিষ্ঠভাবে সংযুক্ত। 

অতঃপর অখগ্ডানন্দ স্বামীর ইচ্ছান্ুসারে তাহারা বৈগ্যনাঁথধামে 
উপস্থিত হইলেন। সেখানে সুবিখ্যাত ব্রাহ্ম প্রচারক শ্রদ্ধেয় 
রাজনারায়ণ বনজ মহাশয়ের বাটীতে গিয়া উপস্থিত হন। স্বামিজী 
ও সময়ে এমন ভাবে থাঁকিবাঁর চেষ্টা করিতেন যে, যাহাতে লোকে 
তাহীদিগকে সাধারণ অশিক্ষিত সাধুমাত্র মনে করে, এই কারণে 
অথগ্ানন্দকে শিখাইয়!- রাখিয়াছিলেন যে তাঁহারা যে ইংরাজী জানেন 
একথা রাজনারায়ণবাবুকে জানিতে দেওয়া হইবে না। স্থতরাং 
কথাবার্তা বাঙ্গালাতেই হইল। কিন্তু তাঁহার অদ্ভুত বচনবিস্তাস, 
বাগ্িত৷ }৪ ভাবচ্ছটায় রাজ নারায়ণবাঁবু চমৎকৃত হইলেন । স্বামিজী 
ও তীহার সহচর ভ্রমক্রমেও একটা ইংরাজী শব্দ ব্যবহার না করায় 
রাজনারায়ণবাবু বুঝিতে পারিলেন না যে তাঁহারা ইংরাজী জানেন। 
ইহাতে একটা কৌতুকাঁবহ ঘটনা ঘটিয়াছিল। রাজনারায়ণবাবু 
একবার হঠাৎ 40159, কথাটা উচ্চারণ করিয়া ফেলিয়াছিলেন, কিন্তু 
তাহার পর যেই মনে হইল ইহারা ইংরাজী জানেন না অমনি 
তাড়াতাড়ি দুইটি অঙ্গুলি উপধ্যুপরি চিহ্নের মত রাখিয়া মনোভাব 
প্রকাশ করিলেন। 

রাঁজনারায়ণ বাবুর সহিত সাক্ষাতের পরদিন তাহারা /কাশীধাঁম 


পুনর্যাত্রা ২০৭ 
অভিমুখে গমন করিলেন। কাশীতে থাকিতে থাকিতে স্বামিজীর 
প্রাণ পূর্ণ-জ্ঞানলাভের জন্য অতিশয় ব্যাকুল হইয়৷ উঠিয়াছিল এবং 
তিনি প্রমদাদাস মিত্রকে বলিয়াছিলেন “ইহার পর পুনরায় যখন এখানে 
আসিব তৎপুর্কেই দেখিবেন একট! বোমার মতন লোঁকসমাজের 
উপর পড়িয়াছি।” কথাটা খুব খাটিয়! গিয়াছিল । 

ইহার পর অখগ্াানন্দ স্বামী স্বামিজীকে অধোধ্যানগরীতে পুণ্যক্পোক 
মোহন্ত জানকীবর শরণের সহিত সাক্ষাতের জন্য লইয়া যান। স্বামিজী 
প্রথমে কিছুতেই রাজী হন নাই, বলিয়াছিলেন ‘এখন আর নয়, এখন. 
বরাবর হিমালয়ের দিকে চল।” কিন্তু অখণ্ডানন্দ বিশেষ আগ্রহ 
প্রকাশ করাতে তিনি উক্ত মোহান্তের আশ্রমে গমন করিলেন । 
মোহান্তি মহাশয় সংস্কৃত ও ফার্সী ভাষায় সুপণ্ডিত ও একজন প্রকৃত 
তন্বজ্ঞ সাধক ছিলেন। তিনি নবাগত অতিথিদ্বয়কে বিশেষ সমাদর 
পূর্বাক অভ্যর্থনা করিলেন, এবং অতি সরল অথচ হৃদয়গ্রাহী ভাষায় 
ধৰ্ম্ম সন্বর্থে বিশেষতঃ ভক্তি বিষয়ে নিজে যতদুর জানিতেন তীহাদিগের 
নিকট ব্যক্ত করিলেন এবং বলিতে বলিতে আত্মহারাপ্রায় হইয়! 
ভাবস্থ ও তন্ময় হইয়া গেলেন। স্বামিজী তাহাকে দর্শন করিয়া 
সাতিশয় পুলকিত হইলেন। সেদিন তাঁহার আশ্রমে আহারাদি করিয়া 
পুনরায় হিমালয় অভিমুখে চলিলেন। আশ্রম হইতে প্রস্থানকালে 
স্বামিজী অখণ্ডানন্দের দিকে ফিরিয়া বলিলেন “তুই যে এখানে আমায় 
এনেছিলি এতে বড় খুসী হয়েছি; আজ প্রকৃতই একজন সাধু 
পুণ্যাত্মার দর্শনলাভ ঘটিল-।” 


হিমালয় ক্রোড়ে 


ইহার পর আমর! ইহাদের দর্শন পাই নৈনিতালে বাবু রম প্রসন্ন 
ভট্টাচার্য্যের বাটীতে। পাত্রজে হিমালয়ের পাঁদদেশ অতিক্রম করিয়া 
ইহারা নৈনিতালে উপস্থিত হন ও রমাপ্রসন্নবাবুর বাঁটাতে ছয় দিবস 
যাপন করেন। তারপর এখান হইতে বদরিকাশ্রম দর্শন করিবার 
জন্য উভয়ে দৃঢ়সঙ্ক্প লইয়া বহির্গত হন। সঙ্গে একটা পয়সা নাই, 
কোথায় আহার বা শয়ন হইবে তাহারও স্থিরত|। নাই, অথচ দুজনে 
চলিয়াছেন। “তৃতীয় দিবস ভ্রমণের পর বহুক্ষণ অনাহারে অবস্থিতি 
হেতু পরিশ্রান্ত দেহভাঁর. লইয়া তাঁহারা এক বেগবতী তটিনী তটস্থিত 
প্রাচীন ও স্কৃবিশাল অশ্বথবৃক্ষতলে আশ্রয় গ্রহণ করিলেন। স্বামিজী 
তাহার সহচরকে লক্ষ্য করিয়! বলিলেন “কি সুরম্য স্থান ! ধ্যানের 
পক্ষে কি সুন্দর! অনন্তর সেই বিমলতোয়া পার্বত্য নদীতে 
অবগাহন পূর্বক স্বান. করিয়া তিনি অশ্বথবৃক্ষতলে উপবিষ্ট হইলেন ও 
অনতিবিলম্বে ধ্যানমগ্ন হইয়া পড়িলেন। তাহার দেহ মৰ্ন্মরুর্তির 
ন্যায় অচল, স্থির_যেন তাহা হইতে প্রাণবায়ু নিঃস্থত হইয়া গিয়াছে। 
বনশ্রী ধ্যানদর্শন আনন্দহিল্লোলে প্রফুল্লকমলের ন্যায় প্রক্ষুটিত। 
তিনি বহুক্ষণ এই ভাবে রহিলেন, অনস্তর বাহজ্ঞান ফিরিয়া আসিলে 
অখণ্ডানন্দ স্বামীকে সম্বোধন ..করিয়া' বলিলেন “গঙ্গাধর, আজি এই 
অশ্বথবৃক্ষতলে আমার জীবনের একটা অমুল্যক্ষণ উপস্থিত হইয়াছিল, 
তাহাতে আমার একটা প্রধান সমন্তাঁর সমাধান হইয়াছে ।»' গঞ্গাঁধর 
মহারাজ চাহিয়া দেখিলেন তাহার মুখমণ্ডল অনির্ধচনীয় স্থখরাগে 
রজিত। তখন তিনি স্বামীজির কি অনুভূতি হইয়াছে জানিতে পারেন 


মাই, পরে স্বামীজির ডায়েরি খুলিয়া দেখিয়াছিলেন, তাহাতে এই 
ভাবের কথা লেখা আছে যে, “আমি আজ ক্ষুদ্র ব্রক্মাণ্ড ও বিরাট 
রন্গাণ্ডের. একাত্মতা! অনুভব করিয়াছি, বিশ্বের যা কিছু সব এই 
দুর দেহমধ্যে আছে, দেখিলাম প্রতি পরমাণুষধ্যে বিশ্বসংসার 
বি্যমান 1 

এইরূপ. ভ্রমণ করিতে করিতে ক্রমে তাহারা আলমৌড়ার 
অনতিদূরে আসিয়া উপনীত হইলেন। তখন উভয়েই বহুক্ষণ হইতে 
অভুক্ত অবস্থায় আছেন। স্বামিজী ক্ষুধায়. অবসন্ন ও. মুর্চিতপ্রায় 
হইয়া মাটিতে শুইয়া 'পড়িলেন। অখণ্ডানন্দ ' স্বামী জলের সন্ধানে 
গেলেন) ন্থথেই মুসলমানদিগের একটি গ্রোরস্থান' ছিল। শ্রী 
স্থানের ' রক্ষক একজন ফকির। তিনি নিকটেই পর্ণকুটারে বাস 
করিতেন ।' ঘটনাক্রমে তিনি সেই সময়ে এ স্থান দিয়! যাইতেছিলেন। 
স্বামিজীর অবস্থা দর্শনে তাহার মনে দয়ার উদ্রেক হইল। তিনি 
একখানি শশা আনিয়! তাহাকে খাইতে দিলেন। শশা খাইয়া! তাহার 
শরীর কিঞ্চিৎ নুস্থবোঁধ. হইল। পরবর্তীকালে এই ঘটনার উল্লেখ 
করিয়া তিনি বলিতে “লোকটি বাস্তবিক সেদিন আমার, প্রাণ রক্ষা 
ছিল, রারণ আমি আর কখনও ক্ষুধায় অতট! কাতর হই.লাই.।৮ 
ইহার কয়েক বর্ষ পরে তিনি আমেরিকা হইতে এদেশে ফিরিয়! আসিলে 
যখন আলমোড়াবাসিগণ, জগদ্বিখ্যাত স্বামী বিবেকানন্দকে অভ্যর্থনা 
করিরার জন্ত মহাসমারোহের আয়োজন. করিয়াছিল, তখন সেই 
সমারোহতোত : মধ্যে তিনি পুনরায় এই মুসলমান. ফকিরের দর্শন 
পান।, ফকির: অবশ্য তাহাকে ,চিনিয়া উঠিতে. পারেন..নাই। কিন্ত 
তিনি জনতার মধ্য হইতে তাহাকে দেখিয়া, চিনিতে পারেন ও 
সাদরে তাহাকে নিজ সকাশে আনয়ন পূর্বক সমাগত: জনমণ্ডলীর নিকট, 


২১০ স্বামী বিবেকানন্দ ২য় খণ্ড 


তাহার পরিচয় দেন ও তাঁহাকে বিশেষ সম্মান করেন। সঙ্গে সঙ্গে 
কৃতজ্ঞতার নিদর্শনম্বরূপ তাহাঁকে কিঞ্চিৎ অর্থও দান করেন । 

উত্তরাখণ্ডে ভ্রমণের প্রথম অংশটা স্বামিজীর নিকট -অতীব মধুর 
বোধ হইয়াছিল। অনাহাঁর অনিদ্রায় দীর্ঘ পথ ভ্রমণে শ্রান্তি ও অবসাদ 
যথেষ্ট ভোগ করিয়াছিলেন বটে, কিন্তু অভ্রভেদী হিমালয়ের নীরব 
গম্ভীর সৌন্দর্য্য ও শাস্ত-সমাহিত-ভাঁবদর্শন ও স্বচ্ছন্দচারী পার্বত্য 
সমীরণম্পর্শে সকল ক্লান্তি ও অবসাদ দূর হইয়া যাইত | কাঠ গোদাম 
হইতে আলমোড়৷ পর্য্যন্ত এই ভাবে গেল। 

আঁলমোড়ায় পৌছিয়া অখণ্ডানন্দ স্বামী তাহাকে অন্বাদত্ের 
বাগানে লইয়া গেলেন এবং সেখানে তাহাকে রাখিয়।. সারদানন্দ ও 
কৃপানন্দ নামক অপর ছুই গুরুল্রাতাকে ( তাহারা ইহার. কিছু পূর্ব 
হইতে হিমালয়ে ভ্রমণ করিতেছিলেন ) তাহার আগমন সংবাদ প্রদান" 
করিতে গমন করিলেন। তাঁহারা এ সংবাদ প্রার্ডিমাত্র নোৎসাযে| 
অম্বাদত্তের বাগানের দিকে ছুটিলেন--কিয়ন্দ'র গিয়া দেখেন, স্বামীজি 
নিজেই আদিতেছেন। তখন সকলে মিলিয়া তাঁহাদের আশ্রয়দাতা. 
লাল! বদ্রীসার গৃহে উপস্থিত হইলেন। তিনিও সাদরে তাহাদের 
অভ্যর্থনা করিলেন। এখানে শ্রীকষ্জ যোণী নামক একজন সেরেস্তা- 
বারের সহিত “সন্যাঁস গ্রহণের আবশ্যকতা’ সম্বন্ধে স্বামীজির সুদীর্ঘ 
তর্কবিতর্ক ও আলোচনা হয়! তিনি শতমুখে ত্যাগই ভারতের | 
সর্বশ্রেষ্ঠ আদর্শ ইহা প্রমাণ করেন এবং স্বীয় জীবনের আধ্যাত্মিক; | 
অনুভূতি হইতে এরূপ দৃঢ় যুক্তির সহিত এ বিষয়টী বুঝাইয়া বেন যোগ 
অবশেষে ব্রাহ্মণ যোশী তাহার সিদ্ধান্তই শিরোধা্য করিয়া লয়েন । 
বন্রীসার বাটাতে অবস্থানকালে * একদিন সন্ধ্যার. সময, একটা 
* এ. ঘটনাটী এই সময়ে সংঘটিত হয় নাই । সম্তবৃতঃ আমেরিকা: হইতে 

জ্ডুত ঘটনা! সংঘটিত হয়। তাঁহারা বসিয়া আছেন এমন সময়ে: 
গ্রামের মধ্যে খুব মাঁদলের শব্দ শোনা গেল এবং কিঞ্চিৎ পরেই স্থানীয়, 
এক ব্যক্তি আসিয়া বদ্রীদাকে বলিল “মহাশয় শীঘ্র আসন, একজনকে 
ভূতে পাইয়াছে ৷ বদ্রীনা! তৎক্ষণাৎ গাত্রোথান করিলেন। স্বামিজীও 
ফৌতুহলাবিষ্ট হইয়া তাহার. রঙ্গ গ্রহণ করিলেন। ঘটনাস্থলে উপ- 
স্বিত হইয়া দেখেন: ভূতাবিষ্ট ব্যক্তিটা শুইয়া যন্ত্রণায় ছট্ফট্‌ করিতেছে 
এবং তাহার চারি পার্থে কতকগুলি লোক বসিয়! তাহার হাত পা" 
ঢাপিয়। ধরিয়াছে। আর এক ব্যক্তি ( বোধ হয় পুরোহিত. বা রোজা ) 
ভুত ছাড়াইবার অন্য মন্ত্র আওড়াইতেছে ও মাঝে মাঝে একখানা 
্গিবর্ণ..উত্তপ্ত কুঠার লইয়া তাহার শরীরের স্থানে স্থানে ছ্যাকা 
দিতেছে । কিন্তু আশ্চর্যের বিষয় এই যে, ওঁ কুঠার দ্বারা তাহার কেশ" 
ধা অঙ্গ স্পর্শ করিলেও কোন স্থান দগ্ধ হইতেছে না, এই ব্যাপার 
প্রত্যক্ষ করিয়া স্বামিজী অবাক্‌ হইয়া গেলেন। ইতিমধ্যে তাঁহাকে 
দেখিবামাত্র সকলে সসন্ত্রমে পথ ছাড়িয়৷ দীড়াইল ও গৈরিক বসনধারী 
গাত্রেই অদ্ভূত শক্তিমান এই বিশ্বাসে বলিল “মহারাজ, আপনি দয়া 
ক্রিয়!.এই ব্যক্তিকে সুস্থ করুন ৷” স্বামীজি শুধু ব্যাপারটী কি দেখিতে 
গিয়াছিলেন, স্বপ্নেও ভাবেন নাই যে তাহাকে আবার রোজা হইয়া. 
ভূত ছাঁড়াইতে হইবে । কিন্তু কি করেন লোঁকুগুলির কাকুতি মিন-: 
তিতে অগত্যা উপদে্বতাবিষ্ট লোকটির নিকট অগ্রসর হইতে হইল। 
তাহার নিকট উপস্থিত হইয়া, তিনি সর্বপ্রথমে কুঠারখানি পরীক্ষা! 
ফরিতে প্রবৃত্ত হইলেন। সেটা তখন প্রায় স্বাভাবিক বর্ণ প্রাপ্ত হইয়াছে 
তথাপি যেমন তিনি তাহাতে হাত দিয়াছেন অমনই হাত পুড়িয়া 
গেল। তিনি তখন ভূত ছাড়াইবেন কি নিজেই অস্থির! যাহাঁ 

হউক কিঞ্চিৎ পরে. নিজের জ্বালা চাপিয়া রাখিয়া ভূতগ্রস্ত লোকটার 
মন্তকের উপর করস্থাপন করিয়া একা গ্রচিত্ে কিয়ৎক্ষণ স্বীয় ইষ্টনাম জপ 
করিলেন। আশ্চর্যের বিষয় এঁর্ূপ করিবার দশ বার মিনিটের মধ্যেই 
লোকটা স্ুস্থির হইল এবং ধীরে ধীরে সম্পূর্ণ শাস্ত ও সুস্থভাব ধারণ, 
করিল। স্বামিলী বলিতেন “তারপর আমার উপর গাঁয়ের: লোকের, 
ভক্তি দেখে কে! আমায় একটা কেষ্ট বিষ, ঠাওরালে। আমি কিন্ত 
র্যাপারখানার কিছুই: বুঝতে পারলুম ন! । অগত্যা বিনা বাক্যব্যয়ে 
আশ্রয়দাতার সঙ্গে. তাঁর ফুটীরে ফিরে এলুম। তখন রাত প্রায় ১২টা। 
এসেই শুয়ে পড়নুম বটে, কিন্তু হাতের জালায় আর এ ব্যাপারের রহস্ত 
উত্তেদের চিন্তায় সমস্ত রাত্রি ঘুম হইল না। জলন্ত কুঠারে মানুষের 
শরীর দগ্ধ কর্তে পাল্লে না দেখে কেবলই মনে হতে লাগল ‘There 
are more things in heaven and earth than are dreamt of 
in your philosophy’— পৃথিবীতে ও স্বর্গে এমন অনেক ব্যাপার, 
আছে যার সন্ধান দর্শনশাস্ত্রে মেলে না ।” 

আঁলমোড়ায় কিয়দিবস অবস্থান করিয়াছেন, এমন সময় তাহার 
এক সহোদরার শোচনীয় মৃত্যুসংবাদ সম্বলিত একখানি টেলিগ্রাম 
আসিল। উহা! পাইবামাজ্র স্বামিদ্জীর হৃদয় দুঃসহ শোকে মুহমান 
হইল, কিন্তু সঙ্গে সঙ্গে উহাই আবার তাহার চিত্তকে এ দেশের 
নারীজাতির উন্নতির উপায় নির্ধারণে সঙ্গাগ করিয়া তুলিল। 
কিন্ত এই আকস্মিক পারিবারিক দুর্ঘটনায় বিশেষ ব্যথিত হইলেও 
তিনি আত্মবিস্বত হইলেন না। যেই দেখিলেন বাটার লোকের! 
তাহার ষন্ধান পাইয়াছেন অমনি তাঁহার অন্তর্নিহিত স্ন্যাসভাব আরও 
দৃঢ় হইয়া উঠিল। তিনি স্থির করিলেন এ স্থান ত্যাগ করিয়া.. অধিকতর 
ুর্মম গিরিগহবরে আশ্রয় করিতে হইবে ৷ 7 

তাহাই হইল। একদিন হঠাৎ সারদানন্দ, অখগ্ডাঁনন্দ ও কৃপানন্দকে 
লইয়া বদ্রীসার বাটী ত্যাগ করিয়া গাঁড়োয়াল রাজ্যাতিমুখে অগ্রসর 
হইলেন । তাহারা কর্ণপ্রয়াগ অতিক্রম করিয়া চলিতে লাগিলেন, 
কিন্ত কিয়দ্দ' র গিয়া এক চটীতে বিশ্রামকালে স্বামিলী সহসা প্রবল 
জ্বররোগে আক্রান্ত হইলেন । সেই ভাবে চটাতে তিন দিন কাটিল, 
তারপর কিঞ্চিৎ সুস্থ হইয়াই তিনি রুদ্রপ্রয়াগে যাত্রা করিলেন । এই 
স্থানের প্রাকৃতিক শোভা অনির্বচনীয়। চতু্দিক স্তব্ জনহীন-_যেন 
গভীর শান্তির রাজ্য । কেবল মাঝে মাঁঝে গিরিনির্বারিণীর কলহাস্ত- 
ময় নৃত্য ও দূরাগত : প্রতিধবনির ক্ষীণশব্ধ। চির-শুভ্র হিমালয়ের অপ- 
রূপ সৌন্দর্য্য, দর্শনে স্বামিজীর বাল্য ও যৌবনের স্বপ্ন সম্পূর্ণ সার্থক হইল । 
রুদ্রপ্রয়াগে পুর্ণানন্দ নামে একজন বাঙ্গালী সাধুর সহিত তাহার দেখা 
হইল। তাঁহার আশ্রমেই সকলে 'বাত্রিবাঁস করিলেন। এই স্থান 
হইতে বাহির হইয়া কিছুদূর অগ্রসর হইবার পর স্বামিজীর আবার 
জবর হইল। এবার চটার অপেক্ষা বিষম জর। তাঁহার এ" প্রকার 
অবস্থা দেখিয়া সেখানকার কাছারীর আমীন দয়াপরবশ হইয়া তাহাকে 
একটী কবিরাজী ওষধ খাইতে দিলেন এবং তিনি কিঞ্চিৎ সুস্থ হইলে 
দাঁওীতে করিয়া তাহাকে শ্রীনগরে পাঠাইয়া দিলেন। সেখানে তিনি 
ক্রমে ক্রমে আরোগ্যলাভ করিলেন। তখন তাহাদের আলমোড়া 
হইতে ১২০ ও কঠিগোঁদাম ইইতে ১৬৪ মাইল ভ্রমণ সমাধা হইয়াছে। 
পাঠকের মনে থাকিতে পারে, কাঠগোদাম হইতেই তাহারা বদরিকাঁর 
পথে যাত্রা আর্ত করেন। আলমোড়! হইতে এই পথটি আসিতে 
তাহাদের ছুই সগ্তাহেরও উপর লাগিয়াছিল, কারণ' তাঁহারা ভিক্ষা, ধ্যান 
ও ধৰ্ম্মালোঁচনা করিতে করিতে ধীরে ধীরে অগ্রসর হইতেছিলেন। 

শ্রীনগরে আসিয়া অলকননা নদীর তীরে একটা নির্জন কুটারে 

তাহারা আশ্রয় লইলেন। শুনিলেন পূর্বে শ্রীমৎ তুরীয়ানন্দ স্বামী এই. 
কুটারে বাস করিতেন । এখানে তাহার! প্রায় মাঁসাবধি বাস করিলেন; 
ও মাধুকরী-ভিক্ষা দ্বারা দিনপাত করিতে লাগিলেন। ভ্রমণকালে ও 
বিশেষতঃ এই স্থানে স্বামিজী গুরুত্রাতাঁদিগের চিত্তে উপনিষদের উপ- 
দেশগুলি বিশেষভাবে বদ্ধমূল করিবার চেষ্টা করিতেছিলেন। দিনের 
পর দিন শ্রীনগরে এই ফুটীরে বসিয়া তাঁহারা প্রাচীন আর্ধ্যখবিদিগের 
নিকট প্রকাশিত দেই সকল গভীর তত্বকথা আলোচনা করিতে 
করিতে অবশেষে তাহাদের ভাবে একেবারে তন্ময় হইয়া উঠিতেন। 
শ্রীনগরে অবস্থানকালে বৈশ্য জাতীয় একজন স্কুল মাষ্টারের সহিত; 
তাহার আলাপ হুইল। এ ব্যক্তি খৃষ্টধর্ম্ম গ্রহণ করিয়াছিল, কিন্তু সে 
সময়ে ধন্্যান্তর গ্রহণ করিয়াছে বলিয়া অন্ৃতপ্ত হইয়াছে। স্বামিজী 
তাহার সহিত ধর্ম্মসম্বন্ধে নানা তথ্য আলোচনা করিতে লাগিলেন, সে, 
ব্যক্তিও তাহাদের প্রতি বিশেষ শ্রদ্ধা ও অনুরাগ প্রকাশ করিয়াছিল। 
শ্রীনগরে বহুল সাধন৷ ও ধ্যান ভজনের পর স্বামিজী টিহিরি অভিমুখে 
যাত্রা করিলেন। পথে মোটে আহার মিলিল না, কারণ চতুর্দিক 
নিবিড় জঙ্গলপূর্ণ। সন্ধ্যার অন্ধকারে যখন চতুর্দিক ধুসরপ্রী ধারণ 
করিয়াছে সেই সময়ে তাহারা অবসন্নদেহে একখানি গ্রামে আসিয়া 
পৌছিলেন । তাহারা একস্থানে সকলে মিলিয়৷ বসিলেন- চারিদিকে: 
গ্রামবাসীদের বাটী, তাহাদের মধ্যে একজন ভিক্ষা করিতে গেলেন, 
কিন্ত অনেক চেষ্টাতেও কিছুই মিলিল না। শেষে তাহাদের “গাড়োয়াল, 
সরীখা দাতা নেহী, লাঠি বেগর দেতা নেহী, গোড়োয়ালবাসীদের 
মত দাতা! নাই কিন্তু তাহারা লাঠি ব্যতীত ভিক্ষা দেয় না) এই স্থানীয় 
প্রবাদ বাক্য মনে পড়িল। তখন তাহারা এ প্রবাদ বাক্যের পরীক্ষার্থ 
কৌতুকপরবশ হইয়া সকলে মিলিয়া “এই পাধান (প্রধান) রোঁটা ল্যাও, 

পকড়ি ল্যাও' বলিয়৷ গুরুগন্ভীর স্বরে হাঁকিতে লাঁগিলেন। আশ্চর্য্য 
ধ্যাপার, দেখিলেন কতকগুলি বলিষ্ঠদেহ গ্রামবাসী নিরীহ ম্যেশিশুর 
সভায় ধীরে ধীরে আমতওুলাঁদি লইয়া তাঁহাদের নিকট সমাগত হইল। 
কিন্ত তখন সন্ন্যাসীরা অতিশয় ক্লান্ত হইয়াছেন, পাক করিয়! খাইবার 
ধৈর্য্য ও সামর্থ্য নাই। সুতরাং বলিলেন ‘ও সব চাই না, রন্ধন করা 
থাগ্সামগ্রী লইয়া আইস।, অগত্যা গ্রামবাসীরা! বন্ধনে প্রবৃত্ত হইল। 
তখন ওঁ কৌতুককর ব্যাপার লইয়া তীহার! খুব হাসিতে আরম্ভ করি- 
লেন ও রন্ধন সমাপ্ত হইলে প্রচণ্ড ক্ষুধার তাড়নায় মহ! তৃপ্তির সহিত 
উদর পূরিয়া আহার করিলেন। আইহারান্তে গ্রামবাসীদিগের সহিত 
ধর্ম ও তাঁহাদের রীতিনীতি সম্বন্ধে বহুবিধ আলাপ করিয়া সে রাত্রি 
সেইখাঁনেই কাটাইলেন। 

টিহিরি আসিয়া একটা পড়ে! বাগানে ছুটী ঘর মিলিল। সাঁধুদের 
জন্যই ঘর ছুটা তৈরী। এখানে গঙ্গার তীরে বসিয়া তাহারা অহরহ 
ধ্যানধারণায় যাপন ও ভিক্ষান্নে জীবনধারণ করিতে লাগিলেন'। এখানে 
টিহিরি-রাজের দেওয়ান ( সুপ্রসিদ্ধ হরপ্রসাদ শাস্ত্রী মহাশয়ের 
অগ্রজ ) শ্রীযুক্ত রঘুনাথ ভট্টাচার্যের সহিত ন্বামিজীর পরিচয় হইল। 
ভট্টাচার্য্য মহাশয়ের সাহায্যে নিকটবর্তী গণেশপ্রয়াগে (গঙ্গা ও ভিলাঙ্গন 
নদীর সঙ্গমস্থলে ) তীহার সাধনার স্থান পর্য্যন্ত নির্দিষ্ট হইল। কিন্ত 
তাহার সংকল্পমত কার্য হইল না, অখণ্ডানন্দ স্বামী কিছুদিন হইতেই 
সর্দি জবর কাশি গ্রভৃতিতে কষ্ট পাইতেছিলেন, এক্ষণে টিহিরির নেটিভ- 
ডাক্তার বলিলেন, তাহার bronchitis হইবার খুব সম্ভাবনা, পার্বত্য- 
বায়ু তাঁহার সহ হুইবে না, কারণ উহা অতিশয় লঘু। তাঁহার উপর 
আবার সামনেই শীত আসিতেছে । স্থতরাং এ সময়ে তাহারা 
যত শীত্র নীচে নামিয়। যাইতে পারেন ততই মঙ্গল। এরূপ 

আশঙ্কার কথা শুনিয়া গুরুত্রাতার জীবনরক্ষাঁর জন্য স্বামীজি স্বীয়, 
সঙ্কল্প পরিত্যাগ করিয়া দেরাছুনে যাইবার উদ্বোগ করিলেন । টিহিরি 
ত্যাগ করিয়া মুসৌরীর মধ্য দিয়া তাহারা রাজ্রপুরে গেলেন। এখানে 
অপরাহ্ছে দূর হইতে একজন সাঁধুকে তুরীয়ানন্দ বলিয়া! বোধ হওয়ায় 
তাহার! উচ্চেঃস্বরে সাধুটীকে ডাকিতে লাগিলেন এবং তিনি নিকটে 
আসিলে দেখিলেন স্বামী তুরীয়ানন্দই বটে। সহসা এইরূপ আকস্মিক 
ভাবে একজন প্রিয় গুরুত্রাতার দর্শন. পাইয়া সকলে মহা আহ্লাদিত 
হইলেন এবং পরম্পরের ভ্রমণকাহিনী কীর্তন ও শ্রবণ করিতে, 
লাঁগিলেন। তখন নবরাব্রির . একদিন মাত্র বাকি আছে। তারপর 
সকলে একত্রে দেরাঁুনে পৌছিয়! সিবিল সার্জন ডাক্তার ম্যারুলারেনের 
নিকট অথণ্ডানন্দের বক্ষ পরীক্ষার জন্ত উপস্থিত হইলেন। .রঘু- 
নাথ বাবু উক্ত ডাক্তার সাহেবের নিকট একখানি. পরিচয়পত্র 
দিয়াছিলেন.। সাহেব স্বামিজীর সহিত ধর্ম্মবিষয়ে অনেকক্ষণ. {আলাপ৷ 
করিয়া তাঁহার .ও তাঁহার সহচর সন্ন্যাসিগণের বিশেষ গুণান্থুরাগী হইয়া 
পড়িলেন। তাহার পর অতিশয় যত সহিত অখণ্ডানন্দ স্বামীর বক্ষ 
পরীক্ষা, করিয়া বলিলেন ‘আর কিছুতেই. উপরে উঠিও না, দীর্ঘকাল 
‘সমতল প্রদেশে থাকিয়া ভাঁলরূপ চিকিৎসা করাও!” কিন্ত প্রথমেই 
একটা আশ্রয় চাই, নতুবা কোথায় চিকিৎসা হু? স্ামিজী নিজে 
দেরাদুনের বহু বাঁটীতে গমন করিয়া আশ্রয় চি করিতে 'লাঁগিলেন, 
কিন্ত কোথাও আশ্রয় মিলিল না। তিনি তথাপি নিরস্ত ন! হইয়া 
দ্বারে. দ্বারে সাহায্য প্রার্থনা করিতে লাগিলেন। : অরশেষে পণ্ডিত 
আনন্দনাবয়? নামে একজন কাশ্মীরি ব্রাহ্মণ ও স্থানীয় উকীল পীড়িত 
সাধুটীকে 'আশ্রয়নান ও তাঁহার দেবার ভার গ্রহণ করিতে স্বীকৃত হইয়া 
একটি ক্ষুদ্র গৃহ ভাড়া লইলেন এবং সঙ্গে সঙ্গে তাঁহার ব্যবহারের জন্ত 

গরম কাপড় ও পথ্যার্দির ব্যবস্থা করিয়া দিরেন। অখণ্ডানন্দ স্বামীর 
এইরূপ 'বন্দোবস্ত হইলে: আর সকলে কোন বণিকের নূতন নিম্মিত 
বঁটীতে .চারিখানি. খাঁটিয়া পাতিয়া ভিক্ষার সেবনে কয়েকটা দিন 
কাটাইলেন। 

এখানে একজন জাতিবেনের সহিত স্বামিজীর দেখ! হয়। তাহার 
ধারণা: ছিল, . সে একজন মহা বৈদান্তিক । “মহারাজ, পাঁচ মিনট্মে 
তত্ব খি'চ লিয়! হায়। জয্নাৎ: তিন কালমে 'হায়ই নেহী। তুসীতো 
স্বরূপ হায়”_এইরূপ ভাবের কথ! সর্বদা 'তাহার. মুখে শুনা যাইত। 
লোকটা কিন্তু এদিকে মহা! কৃপণ ছিল। .সে “নন্দ গীঁটা” (অর্থাৎ 
গীইট 'বন্ধনপটু কৃপণ নন্দ ) বলিয়া পরিচিত ছিল। ্বাঁমিজী ইহার: 
মুহিত আবে মাঝে আলাপ করিতেন ও ইহার কথায় বিশেষ কৌতুক 
অনুভব. .করিতেন। ইহার পুত্রের সহিত স্বামিজীর পরিচয় হওয়ায়: 
সে একদিন নিমন্ত্রণ করিয়া ইহা্দিগকে খাওয়াইয়াছিল। কৃপণ 
নন্দ বাটীতে আসিয়া দেখে, ইহারা তাহার বাটীতে খাইতেছেন। 
দেখিয়া: সে বিস্মিত হইল, কিন্ত কোন কথা কহিল না। ্‌ 

“একদিন হৃদয়বাবু. নামক একজন খীষ্টানের (ইনি পূর্বে স্বামিীর 
সহিত একত্রে অধ্যয়ন করিয়াছিলেন ) বাটাতে খ্রীষ্টধর্ম্ম প্রচারকদ্বিগের 
সহিত কথায় কথায় মহা! তর্ক বাধিয়া গেল। স্বামিজী তাহাঁদিগের 
নিকট বাইবেলের higher criticism. ব্যাখ্যা করিতে লাগিলেন 
কিন্তু তাহারা কন্মিন কাঁলেও উহার ধার ধারে নাই, সুতরাং তাহার 
যুক্তিতর্রের প্রতিবাদ করিতে, সাহস করিল না, তাহার বিদ্বাবুদ্ধির 
পরিচয় পাইয়া তাহারা বিস্মিত হইল। স্বামিজী তাহার পর হৃদয়বাঁবুকে 
তাহার বাঁটীতে বসিয়া! তাঁহার ধর্ম্মের বিরুদ্ধে আলোচনা করার, জন্য 
ছুঃখ প্রকাশ করিলেন । ৷ 

দেরাহুনে তিন সপ্তাহ অতিবাহিত হইলে স্বামিজী অখগ্ডাননকে 
এলাহাবাদে এক বন্ধুর বাটীতে যাইতে পরামর্শ দিয়া ও কৃপাননের 
উপর তাঁহার সেবা ও তত্বাবধানের ভারার্পণ করিয়া অপর গুরুভ্রাতা 
দিগের সহিত হৃষীকেশ যাত্রা করিলেন। কিছুদিন পরে কৃপানন্দও 
হৃষীকেশ গেলেন। 'অখণ্ডানন্দ কতকটা সুস্থ হইলে এলাহাবাদে 
যাইবেন মনে করিয়া প্রথমে সাহারাণপুরে বন্ধুবাবু নামক একটা বাঙ্গালী 
উকিলের নিকট গমন করিলেন, তাহার গ্নরামর্শে তিনি মীরাটে তাহার 
আলাপী ডাক্তার ত্রৈলোক্যনাথ ঘোষের বাঁটাতে গেলেন । সেখানে 
প্রায় দেড়মাস তাহার চিকিৎসা চলিল। 

এদিকে স্বামিজী হৃধীকেশে আসিয়া মাধুকরী ভিক্ষা করিয়া খাইতে 
লাগিলেন ও গুরুভাইদের সহিত তথাকার বিখ্যাত সাধু ধনুরাজ গিরির 
বাড়ী বাস করিতে লাগিলেন। তাহার হৃদয়ে কঠোর সাধনার ইচ্ছা 
উদিত হইয়াছিল। কিন্তু দুরদৃষ্টক্রমে পুনরায় তাহার উদ্দেশ্য ব্যর্থ 
হইল। কয়েকদিন তপন্তার পর একদিন তিনি প্রবল জররোগে 
আক্রান্ত হইলেন। অবস্থা ক্রমেই খারাপ হইতে লাগিল, গুরুভ্রাতারা 
চিন্তিত ও শঙ্কিত হইয়| পড়িলেন। একদিন এমন হুইল যে, ক্রমাগত 
ঘর্মনিঃসরণে তাহার সর্বাঙ্গ হিম হইয়া গেল ও নাড়ীত্যাগ হইল। 
তিনি মাটীতে দুখানি পাঁটকরা কম্বলের উপর অজ্ঞান অচৈতন্তভাবে 
পড়িয়া আছেন। দেখিয়া মনে হইতেছে যেন তাঁহার অন্তিমকাল 
উপস্থিত।  গুরুত্রাতারা চিন্তায় ও শোকে কিংকর্তব্যবিমুঢ় হইয়া 
পড়িলেন, কারণ বহু ক্রোশের মধ্যে ডাক্তার কবিরাজ বা চিকিৎসার 
কোন উপায় নাই । এই ঘোর বিপদে পড়িয়া যখন তাহার! একমনে 
মধুহ্দনকে স্মরণ করিতেছেন সেই সময়ে হঠাৎ ফুটারের বহির্দেশে 
কাহার ধীর পদক্ষেপ শ্রুত হইল। তাহারা চকিত হইয়া দেখিলেন' 

কুটারঘারে এক সাধু দণ্ডায়মান। তাঁহারা তাঁহাকে সাগ্রহে অভিবাদন 
করিয়! গৃহমধ্যে আহ্বান করিলেন এবং তাহার নিকট স্বামিজীর সকল 
অবস্থা বর্ণনা করিলেন । মহাপুরুষ সমুদয় বৃত্তান্ত শ্রবণ করিয়া থলি 
হইতে কিঞ্চিৎ মধু ও পিপুলচুর্ণ একত্রে মাড়িয়া স্বামিজীকে খাওয়াইয়া 
দিলেন। কি আশ্চর্য্য ! ওষধটি যেন অমৃতের স্তাঁয় কাৰ্য্য করিল) 
কারণ ক্ষণকাল মধ্যেই স্বামিজী চক্ষুরুন্মীলন করিয়া কি একট! বলিবার 
চেষ্টা করিলেন। একজন, গুরুভাই তাহার মুখের নিকট কান পাতিলে 
তিনি অতি ক্ষীণস্বরে ছু একটী কথা কহিলেন। ক্রমে তিনি অল্প অল্প 
করিয়া সুস্থ হইতে লাগিলেন। পরে তিনি সঙ্গীদের নিকট বলিয়াছিলেন 
যে অজ্ঞান অবস্থায় পড়িয়া থাকার সময় তিনি যেন দেখিয়াছিলেন যে 
জগতে তাঁহাকে বিধাতার কোন একটা বিশেষ কাৰ্য্য সম্পাদন করিতে 
হইবে এবং সেই কার্ধ্য যতদিন না শেষ হইবে ততদিন তাহার বিশ্রাম 
বা শান্তি নাই। বাস্তবিক তাঁহার গুরুভাইরা এই সময় হইতে তাহার 
মধ্যে একটা বিপুল আধ্যাত্মিক শক্তির স্ফুরণ লক্ষ্য করিয়াছিলেন । 
সে. শক্তির বেগ এত প্রবল যে মনে হইত তাহা আর তাহার ভিতরে 
আবদ্ধ হইয়! থাকিতে পারিতেছে না'। তিনি সেই শক্তি বিকাশের 
উপযুক্ত ক্ষেত্র লাভের জন্য চঞ্চল হইয়া উঠিলেন। 

হ্ববীকেশে যখন সাংঘাতিক পীড়ায় ভূগিয়া তাঁহার জীবনের আশা 
লুপ্ত হইবার উপক্রম হইয়াছিল তখনই গুরুভাইরা প্রাণে প্রাণে. বুঝিয়া- 
ছিলেন স্বামিজী তাঁহাদের কতদূর ন্মেহ ভালবাসার বস্ত। তাহাদের 
প্রাণে প্রতিমুহূর্তে বাজিতেছিল-_ শ্রীগুরুদেবের অনর্শনাবপ্নি ইনিই 
আমাদের বল বৃদ্ধি ভরসা, এখন যদি আবার ইহাঁকেও হারাই তবে 
আমাদের উপায় কি হইবে? কিন্তু ঠিক এই সময়েই স্বামিজীর 
সংকল্প হইল যে তাহাদিগকে আত্মনির্ভরশীল করিতে হইবে, তাহারা 

যেন আর তাহার মুখের দিকে চাহিয়া না চলেন । যাহা হউক, 
হ্ববীকেশে আরও কিছুদিন বাস হইল। প্রথমে কিছুদিন তাহারা এক 
ঝুপড়িতে বাস করিয়াছিলেন__ষে  ঝুপড়িতে স্বামী সারদানন্দ প্রতৃতি' 
পূর্বের হৃষীকেশ বাসের সময় ছিলেন । পরে ইহাদের পূর্ব পরিচিত 
শ্রীযুক্ত রঘুনাথ ভট্টাচার্য্য মহাশয় এখানে আসিলে তাহার অর্থ সাহায্যে 
একটী ভাল কুটীর নির্মিত হইল এবং তাহাতে ইহারা কিছুদিন বাস 
করিলেন । এই সময়ে ব্রহ্মস্থত্র খুব আলোচনা হইতে লাগিল 
চারিদিকে রটিয়া গেল, একজন খুব পণ্ডিত সাধু এখানে আসিয়াছেন । 
এখানে শঙ্করগিরি নামক একজন সুপ্রাচীন সাধুর সহিত স্বামীজির আলাপ 
হয়__তিনি স্বামীজির সঙ্গে কথা কহিতে বড়ই আনন্দ. পাইতেন_ 
রলিতেন, পণ্ডিতের কথা ছেড়ে দাও, কথা বোঝে, এমন লোক কোথা ? 
বোত সম্বৰে এসা আদমি কাহা মিলে’ স্বামিজীকে ‘ইয়ার’ ও “রসিলা+ 
বলিতেন-_ অর্থাৎ ইহার ন্নহিত কথা কহিয়া, বাস্তবিক সুখ হয়। ইনি 
হৃষীকেশে অনেকদিন: হইতে ছিলেন-_গল্প করিতেন-_তখন এখানে 
রীতিমত জঙ্গল ছিল, পালে পালে হাতী আসিত। এখন কি 
হৃয়ীকেশ আছে, “রোটিকেশ হইয়াছে অর্থাৎ এখন ছন্রা্িতে 
রুটির বন্দোবস্ত খুব হইয়াছে, তাই অনেক সাধু এখানে . থাকেন। 
ইনি স্বামিপীর নিকট সেই জ্ঞানী সাধুর গন্প করেন, ধাহাকে বাঘে 
লইয়! যাইবার সময় ক্রমাগত শিবোহং শিবোহং ধ্বনি করিতেছিলেন। 
যাহা হউক, স্বামিজী অপেক্ষাকৃত সুস্থ বোধ করিলে সকলে মিলিয়া 
কনখলে রাখালের (ব্ৰহ্মানন্দ স্বামী ) সহিত মিলিত হুইয়া শাহারাণপুরে 
বন্কুবাবু উকীলের বাটাতে, উপস্থিত হইলেন। সেখানে গিয়া 
শুনিলেন যে, গঙ্গাধর মীরাটে আছেন। ব্রহ্মানন্দ স্বামী বহুদিন গঙ্গাধর 
মহারাঁজকে দেখেন নাই, আর বঙ্কুবাবুও বিশেষ করিয়া বলিলেন, 

্বীরাটে কিছুদিন থাকিলে স্বামিজীর শরীর সারিয়া যাইবেঁ-সুত্রাং 
উঙ্গানন্দ স্বামীর বিশেষ আগ্রহে ও বন্ধুবাবুর বিশেষ, অনুরোধে সকলে 
মিলিয়া মীরাটে গমন করিলেন । 

মীরাটে আসিয়া তাঁহারা সকলে ডাক্তার ত্রৈলোক্যনাথ ঘোঁষের 
ঘাটাতে উপস্থিত হইলেন। সে সময়টা ৬কালীপুজার পর। শরতের 
শেষ। অথগ্ডানন স্বামিজীর রুগ্ন শীর্ণ মুর্তি দেখিয়া ভীত হইলেন । 
তিনি বলেন “স্বামিজীকে ওরূপ ক্ষীণ শীর্ণ কখনও দেখি নাই, ঠিক 
যেন একখানি ছায়ামুর্তির''মত হইয়া! গিয়াছিলেন, বেশ বোধ হচ্ছিল যে 
হৃবীরেশের গীড়ার কবল হইতে তখনও তিনি সম্পূর্ণ উদ্ধারলাঁভ 
ফরিতে পারেন নাই ।” তাহারা উভয়ে প্রায় ছুই সপ্তাহ বৈলোক্যবাবুর 
ঘাঁটীতে থাঁকিলেন। অপর সকলে যজ্ঞেশবর* বাবু বলিয়া একজন ভদ্র- 
লোকের বাড়ীতে স্থান পাইলেন । পরে সকলে একত্রে যজ্ঞেশ্বর বাবুর, 
কোন বন্ধুর বাগানে (উহা শেঠজীর বাগান নামে খ্যাত ছিল ) আশ্রয় 
লইলেন। স্বামিজী তখনও ওষধ খাইতেছিলেন। যাহা হউব মীরাটে 
থাকিতে থাঁকিতে তিনি ক্রমশঃ বল লাভ করিলেন। 

শেঠজীর বাগানে. থাকার সময়ে অখণ্ডানন্দ তাঁহার নিকট তাহার 
পূর্বপরিচিত কাবুলের আমীরের এক আত্মীয়কে 'আনয়ন করেন । 
এই ভদ্রলোক ব্বামিজীকে দেখিতে আসিবার. সময় উজু (নমাজের পুর্বে 
হত্তপদাদি প্রক্ষালন ) করিয়া পবিভ্রভাবে প্রচুর মিষ্টান্নাদি উপচৌকন 
লইয়া আদিতেন। ম্বামিজী তাঁহার সহিত শ্বাতের, সুপ্রসিন্ধ মুসলমান 
ফকির আখুদের সম্বন্ধে অনেক কথাবার্তী কন। অনেক বাঙ্গালী 
ভদ্রলোক :ও স্থানীয় অন্যান্ত লোক স্বামিজীর নিকট ধর্মপ্রসঙ্গ শ্রবণ- 


পরিচিত ।. 


bh 
২২২ স্বামী বিবেকানন্দ ২য় খণ্ড 
মানসে আসিতেন। বাস্তবিক জায়গাটী যেন একটি ছোটখাটো বরাহ- 
নগর মঠ হইয়া, দাড়াইল ; স্বামিজী, ব্ৰহ্মানন্দ, অখণ্ডানন্দ, তুরীয়ানন্দ,! 
সারদানন্দ, কৃপানন্দ সকলেই ছিলেন, .তার উপর হঠাৎ অদ্বৈতাননা৷ 
কোথা হইতে আসিয়া জুটিলেন। স্বামিজীর শরীর ক্রমশঃ সম্পূর্ণ 
সুস্থ হইয়া গেল। তিনি প্রত্যহ মধ্যাহ্ন ভোজনের পর বিশ্রীমকালে 
মৃচ্ছকটিক, অভিজ্ঞান শফুস্তলম্‌, কুমারসম্ভব, মেঘদুত প্রভৃতি পাঠ করিয়া, 
গুরুভাইদ্িগকে শুনাইতেন? বিষ্ণুপুরাণও আরম্ভ করিয়াছিলেন । ধ্যান 
ভজন খুব চলিত) সকলে মিলিয়া রন্ধনার্দি করা হইত, স্বামিজীও, 
কখন কখন তাহাতে সাহায্য করিতেন। মধ্যে মধ্যে এদিক ওদিক 
বেড়াইতে যাওয়া হইত। বস্তুতঃ মীরাটে তাঁহাদের জীবনের কয়েকটী 
অতি সুখের দিন কাটিয়াছিল। 
স্বামিজী স্থানীয় সাধারণ পুস্তকাগার হইতে পুস্তকাদি আনাইয়া! 
পাঠ করিতেন। এ উপলক্ষে একটী কৌতুককর ঘটন! ঘটিয়াছিল। 
তিনি সুপ্রসিদ্ধ ইংরাজ গ্রন্থকার স্তার জন লবকের গ্রন্থাবলীর এক এক. 
খণ্ড প্রত্যহ শেষ করিতে লাগিলেন । অল্পদিনের মধ্যেই সমগ্র গ্রন্থাবলী 
“শেষ হইয়! গেলে লাইভ্রেরীয়ান মনে করিলেন তিনি কখনই সব রইগুলি 
পড়েন নাই;: শুধু লোক দেখাইবার জন্য পড়িবার ভাণ করিতেছেন মাত্র । 
স্বামিজীর নিকট এ সন্দেহ প্রকাশ করিলে তিনি বলিলেন, আমি 
সব পুস্তকগুলিই আয়ত্ত করিয়াছি, আপনি ইচ্ছা করিলে প্রশ্ন জিজ্ঞাসা 
করিয়া দেখিতে পাঁরেন। লাইব্রেরীয়ান তখন, তাঁহাকে অনেকগুলি 
প্রশ্ন জিজ্ঞাসা করিলেন এবং সকল প্রশ্নের সুত্র পাইয়া অতিশয় 
বন্মঘাবিঃ হই লেন। এত শীঘ্র কিরূপে পাঠ করেন জিজ্ঞাসা করাতে 
স্বামিজী অখণ্ডানন্দ স্বামীকে বলিয়াছিলেন, “আমি. এক একটী শব্দের 
দকে নজর দয়া পড়ি না, এক একটা বাক্য একেবারে পড়িয়া যাই |” 


হিমালয় ক্রোড়ে ২২৩, 


মীরাটে তিন মাসেরও অধিককাল যাপন করিয়! স্বামিজী হরিদ্বার,. 
হযীকেশ প্রভৃতি স্থানের সর্বত্যাগী সাধুদিগের ন্যায় পূর্ণ স্বাধীনতা- 
ভোগের জন্য উৎকণ্িত হইয়া উঠিলেন। পরবর্তীকালে তিনি এই সব 
লাধুদিগের সম্বন্ধে বলিতেন_-“হধীকেশে আমি অনেক মহাঁপুরুষের 
দর্শন পাইয়াঁছিলাম; একজনের কথা মনে আছে তিনি উন্মাদভাবে 
থাকিতেন, এবং রাস্তা দ্বিয়া উলঙ্গ হইয়া চলিয়াছেন, আর ছোঁড়ারা 
পশ্চাতে দৌড়াইতেছে, ও ঢিল ছুড়িতেছে। সর্বাঙ্গ ক্ষতবিক্ষত. 
হইয়া দরদরধারায় রক্ত পড়িতেছে, তথাপি ভ্রুক্ষেপ নাই-_বরং হাঁসিয়াই- 
খুন! আমি তাহাকে ধরিয়া লইয়া গিয়া আহত স্থানগুলি ধোয়াইয়া' 
দিই ও একটু গ্যাকড়া পুড়াইয়া তাহার ছাই সেই সব স্থানে লাগাইয়া 
দিই, তবে রক্ত থামে । তিনি কিন্তু ক্রমাগত হাসিয়া লুটোপুটি 
খাইতে লাগিলেন আর বলিতে লাগিলেন “কেয়৷ মজেদাঁর খেল্‌ হায়! 
বিলফ্ুল বাঁবাঁক। খেল্‌ ! কেয়া আনন্দ ! ইত্যার্দি। আবার অনেক 
সাধু আছেন তাহার! লোকজনের সঙ্গ ভালবাসেন না, লুকা ইয়া থাকিতে. 
চাহেন। আত্মগোপনের কৌশলগুলিও আবার চমৎকার। কেহ বা 
গুহার চতুর্দিকে মন্ষ্যের কঙ্কাল ছড়াইয়া রাখিয়াছেন_তাঁহা দেখিয়া 
লোকে ভাবে তিনি সর্বভুক। কেহ বা লোক দেখিলেই প্রস্তর নিক্ষেপ: 
করেন--এইরূপ |” এই সব সন্যাসীদের সম্বন্ধে স্বামিজী আরও বলিতেন 
"ইহাদের তপন্তা, তীর্থযাত্রা বা পুজাদির কোন প্রয়োজন নাই, তবে, 
যে ইহারা তীর্থে তীর্ণ্তে ঘুরিয়া বেড়ান ও তপন্তাদি কঠোর অনুষ্ঠান 
করেন সে শুধু নিজ নিজ পুণ্যবলে লোককল্যাণ সাধনের জন্য |” 
তিনি নিজেও এখন এইরূপ লোককল্যাণ কামনায় নির্জন সাধনার 
প্রয়োজন. অনুভব করিতেছিলেন। বোধ হয় তিনি এ সম্বন্ধে স্বীয় 
ইষ্টদেবতার নিকট হইতে কোনরূপ আদেশও প্রাপ্ত হইয়াছিলেন । 


২২৪ স্বামী বিবেকানন্দ ২য় খণ্ড 


কাঁরণ এই সময়ে তিনি গুরুত্রাতাদের সকলকে ডাকিয়া! একদিন' 
বলিলেন--“‘আমার জীবনব্রত স্থির হইয়া গিয়াছে। এখন হইতে 
আমি একাকী অবস্থান করিব। তোমরা আমায় ত্যাগ, কর।” 
অখণ্ডানন্দ অনেক অনুনয় প্রকাশ করিয়া তাহার সহিত থাঁকিবার 
প্রার্থনা করিলেন, কিন্তু কিছুতেই কিছু হইল নাঁ। তিনি বলিলেন, 
£গুরুভাইদের মায়াও মায়া, বরং আরও প্রবল। এ মায়ার পাকে 
পড়িলে কার্যসাধনের বহু বিদ্ ঘটিবে। আমি আর কোন মায়ার 
বেড়ী রাখিতে চাহি না৷ এ সঙ্কল্প শীঘ্রই কাৰ্য্যে পরিণত .হইল'। 
১৮৯১ খৃষ্টাব্দের জানুয়ারী মাসে একদিন প্রাতঃকাঁলে তিনি সকলকে 
ত্যাগ করিয়া দিল্লী অভিমুখে গমন করিলেন । ২ 


হিন্দুমুললমানের পুরাতন রাজধানী দিল্লী নগরী অতীতের বনু স্থৃতি 
বক্ষে ধারণ করিয়া আজও শত শত ভূবন-পর্্যটকের মনোঁহরণ করিয়া 
থাকে। ইউরোপখণ্ডে রোম নগরী যেমন গরীয়সী সভ্যতার খনি, 
ভারতথণ্ডে দিল্লী নগরীও তেমনি । উহার বিগত গৌরব স্মরণে 
স্বামিজীর ভাবোন্মত্ত প্রাণ নািয়া্লউঠিল। দিল্লীতে তিনি শ্তামলদাস 
শেঠের. বাঁটীতে গিয়া উঠিলেন। সেখানে তাঁহার দর্শনমাত্র সকলে 
সসন্মানে অভ্যর্থনা করিল। কিছুদিন পরে সুপ্রসিদ্ধ ডাক্তার হেমচন্ত্র 
সেনের সহিতও তাহার আলাপ হইল। উক্ত হেমবাঁবুর সহিত 
স্বামিজীর ধর্ম্মসম্বন্ধীয় বহু তর্কবিতর্ক হয়, হেমবাবু স্বামিজীর অগাধ 
বিদ্যাবত্তা ও বুদ্ধিমত্তা দেখিয়া মুগ্ধ হইলেন । 

গুরুত্রাতাগণ মীরাটে তাহাকে বিদায় দরিয়া অধিক দিন থাকিতে 
পাঁরিলেন না। শীঘ্রই সকলে আবার দিল্লীতে তাঁহার নিকট আসিয়া 
ভুটিলেন। কিন্তু তখন তাঁহার প্রাণে নির্জন ভ্রমণের আকাঙ্কা 
অত্যন্ত প্রবল হইয়া উঠিয়াছে। দিল্লীতে তিনি যে কয়দিন একাকী 
ছিলেন বেশ সুখেই ছিলেন। কারণ সেটা তাহার তৎকালীন 
মনোমত অবস্থা । তিনি অন্তরে অন্তরে অনুভব করিতেছিলেন যেন 
কোন উচ্চশক্তি তীহাকে নিঃসঙ্গ বিচরণের দ্রিকে টানিয়া লইয়া 
যাইতেছিল, কে যেন তাঁহাকে আদেশ করিতেছিল-_-“এই কর । 
সুতরাং কিছুদিন গুরুভাইদ্বিগের সহিত একসঙ্গে কাটাইয়া আবার 
একলা বাহির হইয়া পড়িলেন। এই সময় হইতেই তাঁহার অজ্ঞাতবাস 
আরম্ভ হইল। স্বামী অখণ্ডানন্দ তাহার নিষেধ সত্বেও তাঁহার অনুসরণ 


২২৬ স্বামী বিবেকানন্দ হয় খণ্ড 


করিয়াছিলেন এবং এক আধবার মাত্র তাহার সহিত, একবার 
স্বামী ত্রিগুণাতীতের সহিত ও একবার স্বামী অভেদানন্দের সহিত হঠাৎ 
সাক্ষাৎ হইয়াছিল । স্বামী অখণ্ডানন্দ তাঁহার সন্ধান করিতে করিতে 
এক এক স্থানে উপস্থিত হইয়া শুনিতেন, তিনি কয়েকদিন পূর্বে 
সেইস্থান পরিত্যাগ করিয়। গিয়াছেন। এইরূপে তিনি স্বামিজীর এই 
সময়কার ভ্রমণের কতক কতক ঘটনা অবগত হন। পরে স্বামিজীও 
গুরুভাইদের নিকট এই সময়কার কিছু কিছু গল্প করেন। এই 
সময়ে যে সকল ব্যক্তির সহিত স্বামিজীর সাক্ষাৎ হয়, তাহাদেরও মধ্যে 
কেহ কেহ পরে তাহাদের সহিত স্বামিজীর কিরূপে মিলন হুইল ও. 
কিরূপ আলাপাঁদি হইয়াছিল, তাহা গন্পচ্ছলে বলেন বা লিপিবদ্ধ 
করেন। এই সমুদয় উপাদান হইতেই স্বামিজীর এই অজ্ঞাতবাঁসের 
পূর্বাপর একটা বিবরণ সংগ্রহ করিবার চেষ্টা করা হইয়াছে। 

দিল্লী ত্যাগ করিয়া স্বামিজী রাজপুতনার অন্তর্গত আলোয়ার; 
প্রদেশে গমন করিলেন | 

১৮৯১ খ্ৰীষ্টাব্দের ফেব্রুয়ারীর প্রথম ভাগে একদিন প্রাতঃকালে 
স্বামিী ট্রেণ হইতে আলোয়ার ষ্টেশনে অবতরণ করিলেন। শ্যাম- 
শম্পাবৃত ভূমি ও উগ্ভানরাজিবেষ্টিত রাজপথ বাহিয়া বৃহৎ বৃহৎ 
অট্টালিকাশ্রেণী অতিক্রম করতঃ অবশেষে তিনি সরকারী চিকিৎসা'লয়ের 
সন্মুখে উপস্থিত হইলেন, এবং তাহার দ্বারদেশে একজন বাঙ্গালী 
ভদ্রলোককে দণ্ডায়মান দেখিয়া তীাহাকেই ডাক্তার বাবু অনুমানে 
বঙ্গভাষায় সম্ভাষণ করিয়া জিজ্ঞাসা করিলেন “মহাশয় এখানে সাধু 
সন্যাপীর থাকিবার কি একটু স্থান হ'তে পারে ?’ ভদ্রলোকটা প্রকৃতই 
সেখানকার ডাক্তার, নাম গুরুচরণ লঙ্কর। অনেক দিন বিদেশে 
আছেন, বাঙ্গালা কথা বড় শ্রুতিগোচর হয় না, স্থতরাং এই কমনীয় 


আলোয়ার রাজ্যে ২২৭ 


সন তরুণ, সন্যাসীর মুখ হইতে হঠাৎ বাঙ্গালা! কথাশুনিয়। বড় আনন্দ 
পাইলেন, এবং তাঁহাকে সসন্মানে প্রণাম করিয়া উত্তর করিলেন__ 
(নিশ্চয়! আস্তে আজ্ঞা হয়, আসুন’ এবং তাহাকে সঙ্গে লইয়া 
চিকিৎসালয় হইতে কিঞ্চিৎ দূরে. বাজারের উপর একখানি দ্বিতল গৃহ 
দেখাইয়। বলিলেন, -“আপাততঃ এইখানে থাকিতে কষ্ট হবে কি? 
দ্বামিজী আহলাদিত হইয়। বলিলেন, “কিছু না ।” ডাক্তার বাবু তৎক্ষণাৎ 
কয়েকটা প্রয়োজনীয় দ্রব্য আনাইয়া দিলেন, কারণ: স্বামিজীর সঙ্গে 
তখন একখানি গেরুয়া কাঁপড়ঃ- একটা দণ্ড, একটা কমণ্ডলু ও কম্বলে- 
ধাধা ২৪ থানা বই ব্যতীত আর কিছু ছিল না। বন্দোবস্তাদি শেষ 
করিয়া! ডাক্তার তাহার একজন মুসলমান বন্ধুর (তিনি স্থানীয় হাই- 
স্কুলের উদ. :ও. ফাঁসির শিক্ষক ছিলেন ) নিকটে গিয়া বলিলেন; 
‘মৌলবী সাহেব! এইমাত্র একজন বাঙ্গালী দরবেশ এখানে আদ্দিয়াছেন, 
দেখিবেন ত শীপ্র আম্ন। এমন মহ 'সচরাচর দেখিতে 
পাওয়া যায় না । আপনি তাহার সহিত কথাবার্তা বলুন, আমি একটু 
কার্ধ্য .সারিয়া আসি।”' মৌলবী সাহেব তৎক্ষণাৎ তাহার সহিত 
স্বামিজীর নিকট উপস্থিত হইয়া লগ্রপদে তাঁহার গৃহমধ্যে প্রবেশ 
করিলেন ও ভক্তিসহকারে তাহাকে সেলাম করিলেন। ম্বামিজী 
তাহাকে আপনার নিকট ঘত্রপূর্বক বসাইয়া ধর্ম্ম-বিষয়ে আলাপ 
করিতে করিতে কথাপ্রসঙ্গে বূলিলেন, ‘কোরাণের এই ছুইটী বিশেষত্ব 
যে আজ পর্য্যন্ত ইহার মধ্যে কেহ কলম চালাইতে পারে নাই। ১১০৯ 
বৎসর পূর্বেও ইহ! যেমন ছিল, আজও ঠিক সেইভাবে রহিয়াছে । 
কোথাও একটা নূতন কথা বসে নাই। প্রাচীন পুস্তকের: এইরূপ 
বিশুদ্ধতাএরক্ষা বড় দেখিতে পাওয়া যায় না।” গুরুচরণ ভিস্পেন্সারীতে 
ফিরিয়া গিয়া, সমাগত. লোকর্দিগের নিকট: স্বামিজীর আগমনবার্তী 

কহিলেন। ডাক্তার বাবুর মুখে এও কথা শুনিয়া সহরের অনেক 
ভদ্রলোক স্বামিজীকে দর্শন করিবার জন্য আসিতে লাঁগিলেন। ডাক্তার 
বাবুও দৈনিক কাৰ্য্য শেষ করিয়! তাঁহাকে আপন আবাঁসে লইয়া গেলেন 
এবং ভোঁজনান্তে পুনরায় সেই কুঠুরিতে ফিরিয়া আসিলেন। লোক- 
সমাগম ক্রমেই বাড়িতে লাগিল। মৌলবী সাহেবের মুলমান বন্ধুগণ 
পর্য্যন্ত দলে দলে আসিয়! স্বামিজীর মুখে ব্রশ্বরীয় কথা শুনিয়া চরিতার্থ 
হইতে লাগিলেন। তিনি ধর্্মবিষয়ে উপদেশ দিতে দিতে মাঝে মাঝে 
উৰ্দ, গান, হিন্দী ভজন ও বাঙ্গাল! কীর্ভন এবং বিদ্ধাপতি, চণ্ডীদাস, 
রামপ্রসাদ প্রভৃতি সাধকগণের পদাবলী গাহিতেন। কখনও বা উপনিষদ, 
পুরাণ, কোরাণ ও বাইবেলাদি ধর্ম্মশান্ত্রের বচনাবলী উদ্ধত করিতেন 
এবং সঙ্গে সঙ্গে বুদ্ধ শঙ্কর রামানুজ্জ নানক চৈতন্য তুলসীদ্বাস কবীর 
রামরুষ্চ প্রভৃত্তি মহাপুরুষগণের জীবনের নানা ঘটনা. শাস্ত্রোক্ত 
বচনের প্রমাণস্বরূপে উল্লেখ করিয়া সকলকে ধর্ম্মের সার শিক্ষা প্রদান 
করিতেন। 

এইরূপে- দুই তিন দিন কাঁটিলে পর জনকয়েক বদ্ধিষ্ণ লোক 
পরামর্শ করিলেন যে, স্বামিজীকে নগরের মধ্যস্থলে কাহারও বাঁটাতে 
রাখিলে সকলেরই তথায় যাইয়া তাহাকে দর্শন ও সেবা করিবার স্থৃবিধা 
হইতে পারে। এই স্থির করিয়া তাহারা অবসরপ্রাপ্ত সরকারী ইঞ্জিনিয়ার 
পণ্ডিত শল্তুনাথজীর বাটীতে তাহাকে লইয়া গেলেন.। এখানে তিনি 
প্রত্যহ প্রত্যুষে উঠিয়া বেল! নয়টা পর্যন্ত ধ্যান-ভজনাদি কার্ধ্য 
বাস্ত থাকিতেন। তার পর গৃহের বাহিরে আসিয়া লোকজনের সহিত 
“আলাপ করিতেন। প্রতিদিন দশ পনর হইতে পঁচিশ ত্রিশ জন লোক 
তাঁহার অপেক্ষায় বসিয়া থাকিতেন। তন্মধ্যে ইতর, ভদ্র, পণ্ডিত, মুর্খ, 
যুবা, বৃদ্ধ, শিয়া, সুন্নি, শৈব, বৈষ্ণব সকল: শ্রেণীর লোক দেখিতে পাওয়। 


আলোয়ার রাজ্যে ২২৯ 


ঘাইত। বেল! দুই প্রহর পর্য্যন্ত এই জনতা সমভাবে বর্তমান থাকিত। 
স্বামিজীর মুখের বিরাম নাই, যাহার যাহা ইচ্ছা জিজ্ঞাসা করিতেছেন, 
তিনিও সকলের প্রশ্নের সমান উত্তর দিতেছেন। এক এক সময়ে এমন 
হইত যে তিনি জ্ঞানভক্তি-বৈরাগ্যাদি উচ্চ বিষয় সম্বন্ধে অনর্গল বলিয়া 
ঘাইতেছেন, এমন সময়ে হয়ত একজন অবিবেচক শ্রোতা তাহাকে 
বাঁধা প্রদ্দান করিয়! প্রশ্ন করিল; “মহারাজ, আপ কা! শরীর কিস্‌ জাতিকা! 
হায়?’ অন্ত কেহ হইলে সম্ভবতঃ এইরূপ অপ্রাসঙ্গিক প্রশ্নের উত্তর 
দিত. না, কিন্তু স্বামিজী বিন্দুমাত্র বিরক্তি প্রকাশ না করিয়া ঝটিতি 
উত্তর করিতেন, “ইয়ে কায়স্থ শরীর হায়? আবার খানিক পরেই 
হয় ত আর একজন জিজ্ঞাসা করিল, __“মহারাঁজ, আপ গেরুয়া, পিহন্তে 
হায় কেও? (মহারাজ আপনি গেরুয়া পরেন কেন?) স্বামিধী 
উত্তর দিতেন; “ইয়ে ফকীরকে ভেক 'হায়, সফেদ কাপড়া পিহন্নেসে 
গরীব লোগ হম্সে ভিক মাঙ্গতে হায়। লেকিন ম্যয় ত ফকির হু । 
ভিক কীাহাসে দিউ? উদ্‌ লিয়ে ম্যয় আপ, ভেষ বনায়া, 
ধৈসে গরীবৌ হম্‌সে তফাৎ যায়, ইয়ে সমঝ্‌কে কি যো খুদ আপহি 
মাঙ্গনেওয়ালা হায় উসে মাঙ্গনেকা কিয়া ফয়েদা ?” (সাদা কাপড় পরে 
থাকলে অনেক দরিদ্র লোক ভিক্ষা চায়। নিজে ভিক্ষুক, অনেক 
সময় কাছে এক পয়সাও থাকে না থে তাদের দিই । আবার চাইলে 
না দিতে পারলে কষ্ট হয়। গেরুয়া পর! দেখলে তারা বোঝে এও 
আমাদের একজন, এর কাছে আবার কি চাইব?) পরক্ষণেই আবার 
ূররববৎ তন্তপ্রবাহ চলিতে থাকিত। তাহা হইতে ক্রমে হয় ত 
শক্তি উপাসনার কথা উঠিল। জগজ্জননীর মাহাত্ম্য কীর্তন করিতে 
করিতে তাঁহার প্রাণ এরূপ নাচিয়া উঠিত যে মুখে আর অন্ত কথা 
নাই, শুধু মা মা ধ্বনি। প্রথমে উচ্চকণ্ডে, পরে ধীরে ধীরে, ক্রমশঃ 

অতি অস্থুটস্বরে সে ধ্বনি বাহ্‌ ছাড়িয়া অন্তরের অন্তরতম প্রদেশে 
মিলাইয়৷ যাইত; সঙ্গে সঙ্গে তাহার সৰ্ব্বাঙ্গ স্থির হইয়া উঠিত এবং 
আরক্তিম আয়ত-লোচনদ্বয় হইতে প্রবলবেগে প্রেমাক্র ছুটিত। 
শ্রোতৃবুন্দ সে ভাবদর্শনে চিত্রার্পিতের ন্যায় তাহার পানে চাহিয়া 
থাকিতেন ও অবিশ্রাস্ত নয়নজলে ভাসিতেন। তারপর স্বামিজী 
আবার গাঁন ধরিতেন। তাহার 'মধুর কণ্ঠের গহিত নয়নের ন্গিগ্ধবারি 
মিলিত হইয়া সকলের প্রাণে ভগবতপ্রেমের প্রশ্রবণ মুক্ত করিয়া 
দিত। আবার কখন কখন দার্শনিক প্রসঙ্গ ও তন্বকথা ছাড়িয়া 
নানা দেশের ও জাতির নানাবিধ রীতিনীতির কথায় হাসির হিল্লোল 
তুলিয়া অপূর্ব উপদেশ দিতেন ৷ দ্বিপ্রহরের সময় গৃহস্বামী পণ্ডিতজী 
তাহাকে আহারে আহ্বান করিলে তিনি বিদায় লইয়া ভোজনে গমন 
করিতেন, ভাঁহারাও সকলে স্ব স্ব স্থানে প্রস্থান করিতেন। ভোজনান্তে 
আবার বাহিরে আসিয়া দেখিতেন, হয়ত নিকটস্থ পল্লীর লোকেরা 
তাহার জন্য অপেক্ষা করিতেছেন। দেখিতে দেখিতে পুনরায় পূর্বের 
মত জনতা হইত এবং সেই প্রাণম্পর্শী কথার প্রস্রবণ ছুটিত। 

বৈকালে তিনি যখন ভ্রমণে বহির্গত হইতেন, তখনও অন্ততঃ দশ বার 
জন লোক তাহার সঙ্গে থাকিত। সন্ধ্যার পরে দৈনিক কাৰ্য্য হইতে 
মুক্তিলাভ করিয়া আরও অধিক লোক আসিয়া জুটিত। স্বামিজী সে সময়ে 
গান আরম্ভ করিতেন ও সকলকে তাহার সহিত স্ুুর মিলাইয়! গাহিতে 
বলিতেন। হয়ত একট! বাঙ্গালা কীর্ভন ধরা হইল, ছুই চারিদিন 
চেষ্টার পর অনেকেই তাহার সহিত সমস্বরে বেশ বাঙ্গালা কীর্তন 
গাহিতে পারিতেন। মধ্যে মধ্যে নৃত্যও হইত। বাজপুতানা বৈষ্ণব- 
প্রধান স্থান, কৃষ্ণবিযয়ক গান সকলের অত্যন্ত ভাল লাগে, তাই 
স্বামিজী একদিন গাহিলেন__ 

€ আমি ) গেরুয়া বসন অঙ্গেতে পদ্মিয়ে শঙ্ঘের কুণ্ডল পরি। 
যোগিনীর বেশে যাব সেই দেশে যথায় নিঠুর হরি ॥ 
(আমি ) মথুরা নগরে প্রতি ধরে ঘরে 
খুজিব যোগিনী হয়ে। 
যদ্বি কোন ঘরে . মিলে প্রাণবধু 
বাঁধিব অঞ্চল দিয়ে ॥ 
আমি আপন বঁধুয়! আপনি বাঁধিব-₹ 
রাখিতে নারিবে কেউরে। 
যদি রাখে কেউ ত্যঞ্জিব এ জীউ 
নারীবধ দিব তারে ॥ 
গাহিতে গ্রাহিতে তাহার গণ বাহিয়! অবিরল অশ্রু ঝরিতে 
লাগিল। সকলের চক্ষে জল-_দৃষ্টি সেই মহাপুরুষের প্রতি। কেহ 
ভাবিতেছেন,__“বাবাঁজী নিশ্চয় বৃন্দাবনচন্দ্রের দর্শন পাইয়াছেন, তাই 
এত প্রেমবিভোর । নতুবা আমরাও ত তাহাকে ডাকি, কিন্তু কৈ, 
আমাদের ত এমন তন্ময়তা হয় না ।” কেহব! ভাবিতেছেন,_ নি 
ঈশ্বরের বিভূতি, ইনি নিশ্চয় ঈশ্বরলাভ করিয়ার্ছন। 
গাহিতে স্বামিজীর স্বর ক্রমে করুণ হইতে করুণতর হইয়া সা 
হৃদয়ের আবেগে কণ্ঠ রুদ্ধ ও দেহ প্রস্তরবৎ, কঠিন হইয়া গেল এবং 
মুখ্রী। প্রাণবধুর স্পর্শে উৎফুল্ল গোপিকার ন্যায় প্রেমরাগে রঞ্জিত হইয়া 
অপুর্ব আভা ধারণ করিল । 
স্বামিজী যে সকল বাঙ্গালা গান গাহিতেন, শ্রোতৃবৃন্দের সুবিধার 
জন্য গাহিবার পূর্বে সেগুলি হিন্দীতে বুঝাইয়া দিতেন। অনেকে 
সেগুলি কণ্ঠস্থ করিয়া ফেলিতেন, কেহ বা ভুলিয়া! যাইবার ভয়ে লিথিয়া 
্লাথিতেন। 

এই ভাবে দ্রিন কাটিতে লাগিল। কয়দিন গেল কেহ তাহার 
হিসাবও রাঁখিল' না__খেয়ালও করিল না । সকলেই তখন আত্মহারা । 
এক এক দিন রাত্রি চারটা পর্য্যন্ত এইরূপ আনন্দ চলিত। আর 
রাত্রের মত বিদায় লইয়া গৃহে ফিরিবাঁর সময় সকলেরই মুখে তাঁহার 
সম্বন্ধে আলোচনা । কেহ বলিতেছেন+_“বাঁবাজীর হৃদয় আনন্দে ভরপুর» 
মুখে হাসি লেগেই আছে” কেহ কহিতেছেন;_-“মশায়) এমন সুন্দর 
শ্লোকপাঠ আর কাহারও মুখে শুনি নি, কণ্ঠে যেন রূপার তার বাজে ।” 
কেহ বলিলেন।_-, তাঁর কণে নাদ আছে ।” আর একজন তাহ! শুনিয়া 
বলিলেন, _গুধু তাই নয়, এমন একটা বৈদ্যুতিক শক্তি আছে যে 
শুনিলেই মুগ্ধ হইতে হয় ।» কেহ বা বলিল,__“আঁর দেখেছেন, প্ররুতিটি 
কি মধুর! এত লোক এত বিরক্ত করে, আহাম্মোকের মত যা” তা’ 
জিজ্ঞাসা করে, তা রাগ নেই, সব কথার জবাব দিচ্ছেন । ততুত্তরে' 
আর একজন কহিলেনঃ_“রাগ টাগ নেই, সিদ্ধপুরুষ_নইলে দেখুন না 
কেবল মনে হয় কতক্ষণে তাঁর কাছে যাব? ইচ্ছা হয় দিনরাত তার 
নিকট বসে থাকি ।” ইত্যাদি 

ফলতঃ ধনী, দরিদ্র, পণ্ডিত, মুর্খ সকলেই তীর ভক্ত হইয়া উঠিল, 
প্রত্যেকে মনে করিত সেই সর্বাপেক্ষা! স্বামিজীর অধিকতর প্রিয়। 
কিন্ত স্বামিজীর নিকট কোন ভেদ ছিল না, বরং গরীবের প্রতি 
তাহার প্রীতি ও ভালৰাসা আরও অধিক দেখা যাইত। তিনি তাঁহা- 
দিগকে সন্তানবৎ প্মেহ করিতেন এবং কাহাকে কাঁহাকে ইষ্টলাভের 
পথ দ্রেখাইবার জন্য দীক্ষাও দিয়াছিলেন। 

ইহাদের মধ্যে পূর্কোল্লিখিত মৌলবী সাহেব তীহার একজন প্রধান 
ভক্ত ও বন্ধু ছিলেন। তাহার মনে একদিন স্বামিজীকে গৃহে নিমন্ত্রণ 
করিয়া ভিক্ষা গ্রহণ করাইবার অতি প্রবল ইচ্ছা হইল । ভাবিলেন, 

“স্বামিঙ্গী ত একজন শ্রেষ্ঠ ফকির, তাঁহার নিকট জাতিভেদ নাই, -কিন্ত 
পণ্ডিতজী (অর্থাৎ শঙ্ভুনাথজী ) হয়ত আপত্তি করিতে পারেন!” যাহা 
হউক, অনেক ভাবিয়! চিন্তিয়া অবশেষে একদিন সন্ধ্যার সময় অন্তান্ত 
দিনের মত স্বামিজীকে দর্শন করিতে গিয়া সকলের সাক্ষাতে করযোড়ে 
বৃদ্ধ পণ্তিতজীকে বলিলেন, ‘পণ্ডিতজী, আপনারা. অনুমতি করিলে আমি 
কাল বাবাঁজীকে আমার কুটীরে লইয়া গিয়া ভিক্ষা দিই । তাহার জন্য 
এমন বন্দোবস্ত করিব যে কাহারও কোন আপত্তি থাকিবে না। 
বৈঠকখীনার সব জিনিষপত্র সরাইয়া ঘরটি উত্তমরূপে ধোয়াইব। 
তারপর ব্রাহ্মণের বাটী হইত পিতলের হাড়িবাঁসন ইত্যাদি আনাইয়া 
ব্রাহ্মণ দ্বারা বাজার ও রস্সুই করাইব। স্বাঁমিজী এ গৃহে বসিয়া সেবা 
গ্রহণ করিবেন, আর এ অধম যবন শুধু দূর হইতে তাঁহাকে ভোজন 
করিতে দেখিয়! কৃতার্থ হইবে” মৌলবী সাহেব এরূপ আন্তরিক 
বিনয় ও সৌজন্তের সহিত কথাগুলি বলিলেন যে, তাঁহার অকপটতায় 
কাহারও সন্দেহ হইল ন!। পণ্ডিতজী হাসিয়া! সাদরে তাহার করমর্দন 
করিয়া বলিলেন, ‘দোস্ত, স্বামিজীর আবার জাতি কি? তিনিত 
মুক্তপুরুষ ! তবে তোমার যেরূপ অভিরুচি করিতে পার।. কিন্তু 
আমার মনে হয়, তোমার এত কষ্ট করারও কোন দরকার ছিল 
না, কারণ তুমি যেরূপ ব্যবস্থার কথা স্ইপিলে তাহাতে স্বামিজীর 
কথা ছাড়িয়া দাও, আমিই নির্ব্বিকাঁরচিত্তে তোমার গৃহে ভোজন 
করিতে পারি।” সকলেই হাসিয়া ‘মৌলবী সাহেবকে লইয়া 
আনন্দ 'করিতে লাগিলেন ও তাহার অকৃত্রিম ভক্তি ও দীনতার 
সুখ্যাতি করিলেন। পরদিন মৌলবী সাহেবের অভিলাষ পূর্ণ হইল। 
স্বামিজী তাহার গৃহে আহার করিলেন। ওসীরাবী সাহেবের সাধুসেবা 
দেখিয়া আরও কয়েকজন ভক্ত যুসলমাঁনবন্ধু অতিশয় আগ্রহের 

সহিত স্বামিজীকে নিজ নিজ ভবনে নিমন্ত্রণ করিয়া ভোজন 
করাইলেন। 

ক্রমে ক্রমে আলোয়ার মহারাজের দেওয়ান মেজর রাঁমচন্দ্রজী শুনিতে 
পাইলেন যে, নগর মধ্যে একজন মস্ত সাধু আসিয়া বাস করিতেছেন । 
শ্রবণমাত্র তিনি স্বামিীকে অতি সমাদরে নিজালয়ে লইয়া . গেলেন 
এবং তাহার সহিত আলাপ করিয়া ক্রমশঃ বুঝিতে পারিলেন মে, 
স্বামিজীর প্রভাবে আলোয়ার-রাজের ইংরাজী-ভাবাপন্ন মতিগতির 
পরিবর্তন হওয়া সম্ভব । এই ভাবিয়া তিনি মহারাঁজকে সংবাদ দিলেন, 
‘একজন সাধু এখানে আসিয়াছেন। তিনি ইংরাজীতে প্রকাণ্ড পণ্ডিত ।' 
মহারাজ তখন ওঁ স্থান হইতে দুই তিন মাইল দুরে একটি নিভৃত প্রাসাদে 
অবস্থান করিতেছিলেন। দেওয়ানজীর পত্র পাইয়া তিনি পরদিন 
নগরে আগমন করিলেন ও একেবারে দেওয়ানজীর বাটাতে উপস্থিত 
হইয়া শ্বামিজীকে দর্শন ও শ্রদ্ধাসহকারে প্রণাম করিয়া সাদরে তাহাকে 
নিজ সন্মুখে উপবেশন করাইলেন । 

মহারাজের প্রথম কথা৷ হইল-__“আচ্ছ! স্বামিজী মহারাজ, শুন্ছি 
আপনি অদ্বিতীয় পণ্তিত। তা আপনি ত সহজেই. অনেক টাকা! 
উপার্জন করিতে পারেন। তাহা না করিয়া ভিক্ষা করিয়া বেড়ান 
কেন?” স্বামিজী উত্তর করিলেন,__“মহাঁরাজ, আপনি বলিতে পারেন 
'যে আপনি রাজকাধ্য অবহেলা করিয়া দিনরাত্রি সাহেবদের সঙ্গে 
খানা খাইয়া শিকার করিয়া বেড়ান কেন?” সভাসিদ্গণ ত স্বামিজীর 
কথার ভঙ্গীতে চঞ্চল হইয়া উঠিল। মনে মনে ভাঁবিতে লাগিল, “একি 
দুঃসাহসিক সাধু! হয়ত এর কপালে আজ কি আছে।” কিন্তু 
মহারাজ স্বামিজীর কথা ধীরভাবে শ্রবণ করিয়া কিঞ্চিৎ চিন্তা করিলেন, 
পরে বলিলেন, “কেন আমি এরূপ করি বলিতে পারি না, তবে হ্যা, 

প্ীরূপ করিতে ভাল লাগে ।” স্বামিজী সহর্মে বলিলেন, “বেশ, আমারও 
“সই রকম, ফরিরী ক'রে ঘুরে বেড়াতে ভাল লাগে । 

মহারাজ আবার জিজ্ঞাস করিলেন, “আচ্ছা বাবাজী মহারাজ, এই 
যে সকলে মূর্তি পূজা করে, আমার ওতে মোটেই বিশ্বাস নেই, তা 
আমার দশা কি হবে?” বোধ হয় একটু বিন্রপের ছলে বলিয়াছিলেন 
বলিয়া কথা, বলার সঙ্গে সঙ্গেই মহারাজ ঈষৎ হাস্ত করিলেন। 
শ্বামিজী প্রথমে যেন কথাটা প্রত্যয় হইতেছে না এই ভাবে বলিলেন, 
‘মহারাজ বোধ হয় রহস্য করিতেছেন” মহারাজ বলিলেন, “না 
স্বামিজী, মোটেই নয়। দেখুন বাস্তবিকই আমি 'অন্তলোকের মত 
কাঠি, মাটি, পাথর, ধাতু এ সকল পূজা! করিতে পারি না। এতে কি পর- 
জন্মে আমার নীচগতি হবে?” স্বামিজী বিশেষ কিছু না বলিয়া শুধু 
বলিলেন, ‘যাহার ' যেমন বিশ্বীস।” এই কথা শুনিয়! স্বামিজীর ভক্তের! 
ক্ষ হইয়া ভাবিতে লাগিলেন, “একি হইল? ম্বামিজী মহারাজের 
কথায় শেষে এই জবাব দিলেন! এতে ত উহার শ্রদ্ধাহীনতীর আরও 
প্রশ্রয় দেওয়া হইল। আর কি বলিয়া তিনি এরূপ মনরাখা কথা 
বলিলেন? এ ত তার নিজের স্রাব নয় তাঁহারা সকলেই মুন্তিপূজায় 
দৃঢ়বিশ্বাসী এবং কৃষ্ণভক্ত। স্বামিজীর কৃষ্ণভক্তি তাহারা অনেকে 
স্বচক্ষে দেখিয়াছেন এবং এক এক দিন তাহাকে শ্রীবিহারীজীর সমক্ষে 
প্রেমে গদগদ হইয়া গড়াগড়ি দিতে ও অশ্রজলে ভাসিতেও দেখিয়া- 
ছেন। সুতরাং: এক্ষণে স্বামিজীর কথায় তাহাদের হৃদয়ে সন্দেহের 
ছায়াপাত হইল । 

ঠিক সেই সময়ে স্বামিদী তীহার অদ্ভুত প্রত্যুৎপন্নমৃতিত্ব ও 
নিভাঁকতায় সকলকে স্তম্ভিত করিয়া দিলেন । 

সন্মুখের দেওয়ালে আলোয়ার-মহারাজের একখানা ফটোগ্রাফ 

টাঙ্গান ছিল। হঠাৎ তাঁহার উপর নজর পড়ায় স্বামিজী একজনকে 
তাহা নামাইয়া, আনিতে আদেশ করিলেন। সে ব্যক্তি তাহা নামাইয়া 
আনিলে তিনি ছবিখানি স্বহস্তে লইয়া জিজ্ঞাসা করিলেন,_-এ কার 
ছবি?” দেওয়ানজী উত্তর করিলেন,_-“মহাঁরাঁজের' । সকলে বিস্ময়ে 
ভাবিতে লাগিলেন, স্বামিজীর মতলব কি। কিন্তু কেহই কিছু ঠাহর' 
করিতে পারিলেন না। মুহুর্তকাঁল পরে যখন স্বামিজী গম্ভীরম্বরে 
দেওয়ানজীকে আদেশ করিলেন, “দেওয়ানজী, এই চিত্রের উপর 
নিষ্ঠীবন ত্যাগ কর’, তখন সকলে ভয়ে শিহরিয়! উঠিল। মহারাজের 
সন্মুখে এ কি স্পর্ধার কথা! স্বামিজী পুনরায় সকলের দিকে চাহিয়া 
বলিলেন,_-“তোমাদের মধ্যে যে কেউ হোক্‌ এই ছবির উপর নিষ্ঠীবন 
ত্যাগ কর।” কেহই অগ্রসর হইল না দেখিয়া তিনি বলিলেন, ‘এ কি? 
এ ত একখানা কাগজ মাত্র! ইহাতে নিষ্ঠীবন ত্যাগ করিতে 
তোমাদের কি এত আপত্তি? দেওয়ানজীও বজ্রাহতপ্রায়। আর 
সকলে ভয়ে জড়সড়-:একবার মহারাজের দিকে, একবার স্বামিজীর 
দিকে বদ্ধদৃষ্টিতে দেখিতেছেন। কাহারও মুখ দিয়া বাক্য নিঃসরণ 
হইতেছে না। দেওয়ানজী ভয়ে কিংকর্তব্যবিমূ় হুইয়া বলিলেন, 
স্বামিজী, আপনি এ কি আদেশ করিতেছেন? ইহ! আমাদের 
মহারাজের প্রতিকৃতি-_ইহাঁর প্রতি আমরা কিরূপে অসম্মান প্রদর্শন 
করিতে পারি? স্বামিজী বলিলেন, ‘কেন, মহারাজ ত আর সশরীরে 
ও চিত্রে বিগ্মান নাই ! উহাতে ন! আছে তাহার হাড় মাস রক্ত, 
না আছে তাঁর কথাবার্তা, না আছে তাঁর চালচলন। উহা তো একখণ্ড 
কাগজমাত্র, ইহ! সত্বেও তোমরা উহার উপর নিষীবন ত্যাগ করিতে 
এত ভয় বা সঙ্কোচ বোধ করিতেছ কেন ? কিন্তু তথাপি কেহ কোন৷ 
উত্তর দিল না বা তাহার অভিপ্রায়ানুষায়ী কার্য্য করিল না । অবশেষে 

তিনি নিজেই বলিলেন, ‘ভয় কেন? না, এই ফটোতে তোমরা 
মহারাজের এ সাদৃশ্ঠটুকু, ওঁ ছায়াটুকু দেখিতে পাইতেছ। উহার 
উপর নিঠীবন ত্যাগ করিতে গেলেই তোমাদের অনুভব হইতেছে যেন 
স্বয়ং মহারাজেরই গাত্রে নিঠীবন ত্যাগ করা হইতেছে ।, এতক্ষণ 
পরে দেওয়ানজী ও উপস্থিত ব্যক্তিবর্গ হাঁফ ছাড়িয়া বাঁচিলেন। 
বলিলেন, ‘আজ্ঞে হ্যা তাই বটে” স্বামিজী তখন মহারাজের দিকে 
ফিরিয়া বলিলেন, “মহারাজ, দেখুন--ষদিও এই চিত্রটি আপনি নহেন, 
একটুকরা কাগজ মাত্র, তথাপি ইহারা উহাকে ঠিক আপনার মতই 
ভাবেন, কারণ উহাতে আপনার প্রতিবিম্ব বিদ্যমান । সুতরাং এক" 
হিসাবে ও চিত্রের সহিত আপনার কোন প্রভেদ নাই । উহার দিকে 
দৃষ্টিপাত করিবামাত্র আপনার স্থৃতি ইহাদের চিত্রপটে জাগিয়া উঠে_ 
অনুভব হয় যেন আপনি স্বয়ং সন্মুখে বিষ্তমান। সেই হেতু সকলেই 
প্রকৃত মহারাজকে যেরূপ সন্মান প্রদর্শন করেন, এই চিত্রকেও সেইরূপ 
সম্মানের চক্ষে দেখেন। ভগবন্তক্তও প্রস্তর বা ধাতুনির্ন্মিত দেবদেবী 
মৃত্তিকে এই ভাবে দেখেন। তাহারা প্রস্তর বা ধাতুবোধে ওঁ সকল 
মূর্তির উপাসনা করেন না, উহার মধ্যে ঈশ্বর বা ঈশ্বরের কোন লীলার" 
ভাব প্রত্যক্ষ করেন ৯ মুর্তিটা শুধু মনে আরাধ্য দেবতার স্মৃতি 
ফুটাইয়া তুলে বা! তাহার কোন গুণকে স্বরণ করাইয়া ভাবের উদ্দীপন" 
করে। ইহাই প্ররুত প্রতীকোপাসনা তত্ব । আমি বহু স্থানে ভ্রমণ 
করিয়াছি। কিন্ত কুত্রাপি দেখি নাই মূর্তিপূজক বলিতেছে, ‘হে প্রস্তর, 
আমি তোমার উপাসনা করি। হে ধাতু, আমার প্রতি সদয় হও ।” 
মহারাজ, সকলেই সেই এক পূর্ণ পরব্রহ্মসত্তার উপাসনা করিয়া থাকে 
এবং তিনিও ভক্তের ভাব ও আকাজ্ষা অনুযায়ী তাহার নিকট" 
আত্মস্বরূপ ব্যক্ত করেন। পাষাণ বা ধাতু মূর্তি দেখিলে সেই চিন্ময়" 

ইষ্টকেই মনে পড়ে, তাই ভক্ত ওঁ মূর্তির এত সম্মান করেন। মহারাজ, 
আমি ত এই ভাবে দেখি, অপরের কথ! বলিতে পারি ন1।” 

মহারাজ মঙ্গলসিংহ এতক্ষণ একাগ্রচিত্তে স্বামিজীর বচন শ্রবণ 
করিতেছিলেন। স্বামিজীর কথা শেষ হইলে তিনি করঘোড়ে 
নিবেদন করিলেন, “প্রভো ! আপনি যাহা বলিলেন, তাহার প্রতি বর্ণ 
সত্য। আমি এত দিন অন্ধ ছিলাম, কিছুই বুঝিতে পারি নাই। আছজ্রি 
আমার চক্ষু খুলিল।” ন্বামিজী গাত্রোথান করিলে মঙ্গলসিংহজী 
বলিলেন, “মহারাজ, আমার প্রতি অনুগ্রহ করুন।” উত্তরে স্বামিজী 
বলিলেন, “রাজন্‌ ! পরমাত্মা ব্যতীত কেহ কাহাকেও অনুগ্রহ করিতে 
পারে না। তিনি অসীম করুণাসিন্ধ। আপনি তাহার শরণাগত 
হুউন, তিনি নিশ্চয়ই আপনাকে কৃপা করিবেন |” 

স্বামিজী প্রস্থান করিলে পর মহারাজ কিয়ংক্ষণ চিস্তামগ্নভাবে 
'উপবিষ্ট থাঁকিয়া কহিলেন, “দেওয়ানজি ! এরূপ মহাত্মা আর কখনও 
আমার নয়নগোচর হয়েন নাই। ইহাকে কিছুদিন এখানে রাখিতে 
পারেন না?” দেওয়ানজী সাধ্যমত মহারাজের আদেশ পালনের 
অঙ্গীকার করিয়া বলিলেন, “বলিতে পারি না মহারাজ! কারণ ইনি 
অতি তেজন্বী ও স্বাধীনচেতা ব্যক্তি । হয়ত এখানে থাকিতে ইচ্ছুক 
হইবেন না। তবে আমি যেরূপে পারি ইহার সন্ধান রাখিব”. 
'দেওয়ানজী মহারাজের অভিপ্রায় স্বামিজীর গোচর করিলে ও 
আলোয়ারে কিয়দ্দিন যাপন করিবার জন্য তাহাকে সবিশেষ অনুরোধ 
করিলে স্বামিজী দেওয়ানজীর প্রস্তাবমৃত তাহার আলয়ে আতিথ্য গ্রহণ, 
করিতে সন্মত হইলেন- কিন্ত এই সর্ভে যে, ধনী দরিদ্র মূর্খ বা পণ্ডিত: 
নির্বিশেষে যে সকল শ্রেণীর লোক এখন তাঁহার নিকট যাতায়াত. 
করিতেছে, পরেও তাঁহারা তেমনি স্বাধীনভাবে তাহার নিকট যাতায়াত 


রগ 

ফরিতে পারিবে । দেওয়ানজী দাহলাদে স্বামিজীর ইচ্ছানুরূপ কার্ধ্য 
ফরিতে স্বীকৃত হইলে ম্বামিজী তাহার আলয়ে গিয়া কিছুদিন অবস্থান 
ফরিলেন। পূ 

এই. সময়ে স্বামিজীর সংস্পর্শে বহুব্যক্তির জীবনের গতি পরিবর্তিত 
ইইয়াছিল। সকলেই তাঁহাকে এত ভাঁলবাসিতে লাগিলেন যে, তিনি 
দ্বানাস্তরে যাইবার প্রস্তাব করিলেই তাঁহাদের মুখ শুখাইয়া যাইত, 
ধলিতেন, ‘মহারাজ, দয়া করিয়া আরও কিছুদিন থাকুন, আপনাকে 
ছাড়িয়া দিতে ইচ্ছা হয় না।” স্বামিজীর হৃদয় পুষ্প হইতেও কোমল, 
স্থতরাং একমাসের মধ্যে তাহার যাওয়া ঘটিয়া উঠিল না। 

একজন -বৃদ্ধ প্রত্যহ তাহার নিকট আসিয়া আশীর্বাদ ও দয়! ভিক্ষা! 
করিত। স্বামিজীও তাহাকে কতকগুলি উপদেশ দিয়া তদন্যায়ী 
কাৰ্য্য করিতে বলিয়াছিলেন। কিন্তু সে ব্যক্তি উপদেশান্্যায়ী কাৰ্য্য 
না করিয়া কেবল বলিত--“আমায় কৃপা করুন, আমায় আশীর্বাদ 
করুন” ইত্যাদি ! বহুদিন ধরিয়া প্রতাহ এরূপ করাতে স্বামিজী আর 
ধৈর্য্য ধারণ করিতে পাঁরিলেন না । একদিন দূর হইতে সেই ব্যক্তিকে 
আসিতে দেখিয়া তাহার হস্ত হইতে পরিভ্রাণলাভ মানসে হঠাৎ অত্যন্ত 
গম্ভীরভাব ধারণ 'করিলেন। বৃদ্ধ আসিয়৷ পূর্বববৎ দ্যান্‌ ঘ্যান করিতে 
লাগিল ও দু'শ রকম কথাঞ্পাড়িল। কিন্তু স্বামিজী নির্বাক, নিশ্চল, 
এমন কি পূর্ব হইতেই যাহাদ্দিগের সহিত খুব আলাপ করিতেছিলেন, 
ভাহাদিগেরও কথার উত্তর দেওয়া বন্ধ করিলেন। কেহ তাহার 
এইরূপ 'আকন্িক ভাবপরিরর্তনের কোন কারণ অনুমান করিতে 
পারিলেন না । এই ভাবে দেড়ঘণ্ট। কাটিয়া গেল, অথচ স্বামিজী 
্রস্তরমূত্তির ন্যায় স্থির হুইয়া বপিয়া রহিলেন, চোখের পাতাটি পর্য্যন্ত 
পড়িল না। বৃদ্ধ ব্যক্তিটি অবশেষে অতিশয় .বিরুক্ত .ও ক্রুদ্ধ হইয়া 

আপনমনে বকিতে বকিতে সেস্থান হইতে প্রস্থান করিল। স্বামিজী 
তখন বালকের ন্যায় উচ্চহাস্ত করিয়া উঠিলেন ও উপস্থিত সকলে 
তাহার হাসন্তে যোগদান করিল। এই ব্যাপার দর্শনে একজন যুবক 
তাহাকে জিজ্ঞাঁসা করিল, ‘বাবাজী মহারাজ, আপনি বৃদ্ধের উপর আজ 
এত বিরূপ হইলেন কেন?” স্বামিজী সন্সেহ-দৃষ্টিতে তাহার দ্রিকে 
চাহিয়া বলিলেন,-_-“বাঁবা, তোমাদের ন্যায় যুবকগণের জন্য আমি প্রাণ 
বিসর্জন দিতেও কুষ্ঠিত নহি, কারণ তোমরা বালক; আমি যাহা বলিব 
তীহা প্রাণপণে কাধ্যে পরিণত করিতে চেষ্টা করিবে এবং এরূপ 
করিবার শক্তিও তোমাদের আছে। কিন্তু এই বৃদ্ধটি জীবনের 
তিনকাল ইন্জরিয়সেবায় কাটাইয়া এক্ষণে এ্রহিক ও পারমার্থিক 
উভয়বিধ পথের পক্ষে অক্ষম ও অপটু হইয়া পড়িয়াছে, সুতরাং উনি, 
এখন সন্তায় ফাকি দিয়া ঈশ্বরের দয়া খু'ঁজিতেছেন, যদি তাহাতে কার্য 
সারিতে পারেন। পুরুষকাঁর একেবারেই নাই। কিন্ত পুরুষকার- 
বর্জিত ব্যক্তির প্রতি কি ঈশ্বরের দয়! হয়? বুঝিয়া দেখ অর্জ্জুনের' 
নায় মহাবীর কুরুক্ষেত্রে পুরুষকার হাঁরাইতে উদ্ধত হুইয়াছিলেন, তাই 
শ্রীকৃষ্ণ তাহাকে গীতার উপদেশ দিয়া তাঁহার পুরুষার্থ জাগাইলেন, 
কর্ম, স্বধৰ্ম্ম সব করাইলেন। যাহার পুরুষার্থ নাই, সে ত তমোগুণে 
অর্চ্ছনন । তমোগুণীর কি ধর্ম হয়? তাহাকে পুরুষার্থ অবলম্বন করিয়া! 
রজোগুণী হইতে হইবে” স্বধর্ম্মপালন, নিষ্কাম কর্্মসাধন প্রভৃতি দ্বারা 
সত্বগুণ লাভ করিতে হইবে--তবে ধর্মলাভি। ' যে গৃহী স্বধন্মুহি করিতে 
পারে না, কোন প্রকার নিষ্কাম কর্মের অনুষ্ঠান করে না, তার নিবৃত্তি 
আসিবে কেমন করিয়া? উনি চাঁন নিবৃত্তি, অথচ প্রবৃত্তির কোন 
কাৰ্য্যই অনুষ্ঠান করিবেন না-_মহা' তমোগুণী। চোর হইয়া যে চুরি 
করিতে পারে, আমর, মতে এমন দৃঢ়চেতা হৃষ্ট লোকও ভাল, কারণ 

হাহার পুরুষকার আছে ্ত্বশিতে বিশ্বাস আছে, একদিন এ 
নঢ়ত৷ ও আত্মনির্ভরতাই তাহাকে হয়ত কুপথ হইতে স্থপথে ফিরাইয়া 
আনিবে এবং অসত্যের স্থলে সত্য ও প্রবৃত্তির * স্থলে নিবৃত্তিকে তাহার 
হৃদয়ে প্রতিষ্ঠিত করিবে, কিন্তু হুর্কল লোকের দ্বারা কোন কাৰ্য্য সিদ্ধ 
হয় নাঁতাহার উদ্দেশ্য যতই সাধু হউক ও সে যতই সৎসঙ্গ 
ফরুক |” 

স্বামিজীর উপদেশান্ুসারে আলোয়ারের অনেকগুলি যুবক সংস্কৃত 
ভাষা শিক্ষা আরম্ভ করিলেন।: সময়ে সময়ে স্বামিজী স্বয়ং এ. শিক্ষা 
দিতেন ও বলিতেন, “সংস্কৃত বিদ্যার প্রভূত চর্চা কর, কিন্ত সঙ্গে সঙ্গে 
পাশ্চাত্য বিজ্ঞানের অনুশীলন দ্বার আমাদের জাতীয় ইতিহাসটাকে 
বৈজ্ঞানিক ভিত্তির উপর প্রতিষ্ঠিত করিবার চেষ্টা কর। কারণ 
ঘর্তমানে এদেশের ইতিহাস অতিশয় অসম্পূর্ণ ও ঘটনার পৌর্কাাপ্য্য- 
ক্ষণ বিষয়ে উদাসীন । আর ইংরাজ লেখকগণ এদেশের যে সকল. 
ইতিবৃত্ত লিখিয়াছেন, তাহাতে আমাদের অধঃপতনের . চিত্রগুলিই 
উজ্জলবর্ণে চিত্রিত হইয়াছে, উহা! পাঠ করিলে হৃদয়ে দোর্কল্য উপস্থিত * 
হয়। তাঁহার! বিদেশীয়, এদেশের আচার-ব্যবহাঁর, ধর্ম, দর্শন, সামাজিক 
স্নীতি-নীডি সর্ববিষয়ে অনভিজ্ঞ, তাহাদের দ্বারা এদেশের নিরপেক্ষ 
ইতিহাস রচিত হওয়া কখনই সম্ভব নহে, সুতরাং তাহাদের রচনার 
মধ্যে যে শত শত ভ্রমপ্রমাদ 4 অপসিদ্ধান্ত পদ্থিলক্ষিত হইবে, ইহাতে 
আর আশ্চর্যের বিষয় কি? তবে ইউরোপীয়ের৷ আমাদিগকে শিক্ষা 
দিয়াছেন, কি করিয়া পুরাতত্ব আলোচনা ও প্রাচীন ইতিবৃত্বান্ত সংগ্রহ 
ফরিতে হয়। এখন আমাদিগের এই সকল পথে স্বাধীনভাবে বিচরণ 
ফরা উচিত ও প্রয়োজন । বেদ-পুরাণাঁদি ভারতের প্রাচীন ইতিহাস- 
লমৃহ তন তন্ন করিয়া পাঠ ও ততৎসাহায্যে ভারতের একটী যথার্থ 

ইতিহাস সঙ্কলন: কর। শিবাজীর জীবন. অনুসন্ধান কর, দেখিবে তিনি: 
একজন জাতি-প্রতিষ্ঠাতা মহা-শক্তিশালী পুরুষ-_ইংরাজ এঁতিহাসিক-: 
চিত্রিত দস্থ্য নহেন, প্রকৃতপক্ষে বৈদিক কাল হইতে বুদ্ধান্তর্ধানের 
পর এক সহত্র বৎসর পর্য্যন্ত আমাদের কোন ধারাবাহিক ইতিহাস 
পাওয়া যায় না। অবশ্য এখন এ বিষয়ে একট! নরষুগের প্রবর্তন 
হইয়াছে, কিন্তু ভারতের ইতিহাস ভারতসন্তান কর্তৃক গ্রথিত হওয়াই 
উচিত। তোমরা বিস্থৃতিসাগর হইতে এই লুপ্তরত্ব উদ্ধারের .জন্ত 
বদ্ধপরিকর হও। উহাই প্রকৃত জাতীয় শিক্ষার দ্বার উন্মুক্ত করিবে ও 
উহার ক্রমোন্নতির সহিত দেশে প্রকৃত স্বদেশানুরাগ জাগ্রত হইবে ।” 
আলোয়ারবাসী যুবকগণ স্বামিজীর বিশেষ স্মেহের পাত্র হইয়া 
উঠিল। তিনি তাহাদের কল্যাণের জন্য নিয়ত প্রার্থনা করিতেন 
ও তাহাদের উপর খুব ভরসা রাখিতেন। তাঁহার অগ্নিময়ী বাণী 
তাহাদের হৃদয়ে শ্বদেশীন্ুরাগবহ্ি প্রজ্লিত করিয়াছিল ও তাহারা 
তাহাকে আপনাদিগের নেতা ও গুরুরূপে ব্রণ করিয়া লইয়াছিল। 
একদিন স্বামিজী জিজ্ঞাসা করিলেন, “নিকটে কোন সাধু আছেন 
কি. না।” তছুত্তরে একজন বলিল, “কিছুদূরে একজন বৃদ্ধ ব্রহ্মচারী 
আছেন |” স্বামিজী বলিলেন, ‘আমাকে তাহার নিকট লইয়া চল ও 
তাহার সহিত দর্শন করাইয়। দাও |” তখন ছুইজনে সেই ব্রহ্মচারীর 
আশ্রমে গমন করিলেন । ব্রহ্মচারীজি বোধ হয় ছিলেন-_বৈষ্ণব ও 
বৈদান্তিক সাধুদিগের উপর বিশেষ কোপযুক্ত, কারণ, দূর হইতে 
স্বামিজীকে তাঁহার আশ্রমে প্রবেশ করিতে দেখিয়া তিনি গেরুয়ার 
শত সহস্র নিন্দা ও সন্যাসীদিগের উপর অযথা আক্রমণ করিতে 
লাগিলেন । ,স্বামিজী তাহার সন্মুখে উপস্থিত হইলে বলিলেন, _-তুই 
গেরুয়া পরেছিন কেন? আমি গেরুয়া পরা সন্ন্যাপীদের ছৃঢৃক্ষে 

দেখতে পারি ন1।” স্বামিজী কোন. বাঁদপ্রতিবাদ না করিয়া বিনীত- 
ভাবে তাঁহার নিকট “ঈশ্বর ও ধর্ম্মবিষয়ে কিঞ্চিৎ উপদেশ প্রার্থনা' 
গ্করিলেন। ইহাতে ব্রহ্মচারী ঈষৎ প্রসন্ন হইয়া বলিলেন, “আচ্ছা 
ঘা, তোর ওপর আমার তেমন বাগ নেই, তুই কিছু খাবি? 
স্বামিগী করযোড়ে বলিলেন, ‘আজ্ঞে এইমাত্র ভিক্ষা করে আসছি, 
এখন আর কিছু আহারের আবশ্যক নেই । 'আপনি অনুগ্রহ ক'রে 
কিছু তত্বকথা বলুন আমি শুনি? আর কোথায় যাবি! ব্রহ্মচারী 
এ কথা শুনিবামাত্র পুনরায় বিষম ক্রোধ প্রকাশ পূর্বক চীৎকার করিয়া 
ঘলিলেন,__-“তবে যা দূর হঃ কিছু খাঁবিনি ত দূর হ।” স্বামিজী তদনুসারে 
প্রণাম করিয়! বিদাঁয় গ্রহণ করিলেন। যে ব্যক্তি তীহাকে সাধুদর্শন 
ফ্করাইতে লইয়া গিয়াছিলেন, তিনি স্বামিজীর এরূপ অবমাননায় 
অতিশয় ক্ষু্্ধ ও ভীত হইয়| মনে“ করিতে লাগিলেন, স্বামিজী হয়ত 
ষ্াহার প্রতি অত্যন্ত অসন্ষ্ট হইয়া থাঁকিবেন। এই ব্যাপারে 
অসন্তোষের পরিবর্তে তাঁহার এত আমোদ বোধ হইয়াছিল যে, মতক্ষণ 
্চারীর নিকটে ছিলেন, ততক্ষণ অতিকষ্টে হামি চাপিয়া রাখিয়া- 
ছিলেন। কিন্তু রাস্তায় আসিয়া আর থাকিতে পারিলেন না, এমন 
হাসিয়া উঠিলেন যে তীহার সহচরটা পর্য্যন্ত না হাসিয়া থাকিতে 
পীরিল না। তারপর বলিলেন, __“আচ্ছ! সাধু দেখালে বাবা, কি তিরিক্ষে 
মেজাজের লোক, আর কি গালাগাঁলির চোট রে বাবা !, এই বলিয়া 
পুনরায় হাস্ত করিতে লাগিলেন এবং সেই ব্রহ্মচারীর মত'নকল করিয়! 
আপনি হাসিতে ও সঙ্গীটিকে ততোধিক. হাঁসাইতে লাগিলেন । 

স্বামিজীর গুণাবলী, চরিত্র-মহিমা ও নিঃস্বার্থ ভালবাস! সকলকেই 
মুত্ধ করিল। যে সকল লোক প্রতিদিন তাহার নিকট আসিতেন, 
তাহাদের কেহ একদিন অনুপস্থিত হইলে তিনি ব্যাকুল হইয়া উঠিতেন 

ও কাহাঁরও দ্বারা “তাহার সংবাদ আনাইয়! তবে নিশ্চিন্ত হইতেন | 
একদিন এক ' দরিদ্র বরাহ্মণ-বালক আসিয়া উপস্থিত, তাঁহাঁর 
উপনয়নের বয়স পার হইয়া গিয়াছে, অথচ উপনয়ন হয় নাই। 
আসমানে জানিলেন পেটের অরই জুটে না, তা আবার উপনয়ন- 
'স্বামিজীর আর 'অন্ত চিন্তা নাই। যিনি তাহার নিকট 
নান, জাহাকেই বলেন,_-‘আমাঁর এক ভিক্ষা আছে- অর্থাভাবে 
এই দরিদ্র ব্রা্ষণ-বাঁলকটীর উপনয়ন হইতেছে না, তোমাদের তায় 
গৃহস্থগণের কর্তব্য, এ বিষয়ে উহাকে সাহায্য করা। কিছু চারা 
গ্রহ করিয়া উহার হই কাঁটা উদ্ধার করিয়া দাও "ও সঙ্গে সঙ্গে যদি 
'পাঁর উহার শিক্ষারও একটা ব্যবস্থা কর। এত “বড় ব্রাহ্মণ “বালকের 
পক্ষে বর্ণাশ্রমৌচিত সংস্কীরবিহীন হইয়া থাঁকা বড় নিন্দার কথা! 
তাহার অনুরোধে ভক্তেরা 'আপনাদিগের মধ্যে চদা তুলিতে আর্ত 
করিলেন; কিন্তু তিনি শীঘ্রই ও স্থান হইতে প্রস্থান করায় স্বচক্রৈ 
উক্ত ব্রাহ্গণ-বালকের উপনয়ন-কার্ধ্য দেখিয়া যাইতে পারিলেন ন!। 
তবে তাহার কথা তিনি বিশ্ৃত হন নাই, তাহার প্রমাণ এই 'ধে 
মাসখানেক পরে আলৌয়ারের “এক বন্ধুকে তিনি যে পত্র লেখেন, 
তাঁহার আঁরস্তেই ও বালকের উপনয়ন সমাধ। হইয়াছে ফ্কিন তাহার 
খোজ করিয়াছিলেন। 
এইভাবে প্রায় ছইমাদ অতীত হইলে স্বামিজী বলিলেন, আর 
এখানে থাকা যায় না” ইহা শুনিয়া তাঁহার জনৈক মন্ত্রশিষ্য তাহাকে 
আপন আলয়ে ভিক্ষা করিবার নিমন্ত্রণ করিলেন, স্বামিজী যখন তাহার 
বাটী যাইয়া উপস্থিত হইলেন, শিষ্য তখন স্নান করিতেছিলেন। স্বামিজী 
উপবিষ্ট হইলে শিষ্য প্রশ্ন করিলেন,_-“বাবাঞ্জি, তেল মাখার কি কোঁন 
উপকার আছে? 

'স্বামিজী কহিলেন, “আছে বৈকি |... এক; ছটাক তেল ভাল ক'রে 
মাখলে একপোয়া ঘি খাওয়ার কাজ করে ।” 

আহারাদির পর নানা কথা প্রসঙ্গে শিষ্য প্রশ্ন করিলেন, “স্বামিজী 
মহারাজ, আপনি বলেন, চরিত্রের দিকে আমাদের "বিশেষ নজর রাখা 
চাই--সত্যনিষ্ঠ অকপট, পরোপকারী, কর্মঠি, আর অসীম সাহসী 
হওয়া চাই; এ সব না থাকলে: গৃহস্থ স্বধৰ্ম্ম কুর্তে পারে না, চিত্তশুদ্ধি 
হয় না-_কিন্ত চাকরী-করা-ত দাসত্ব তাতে এ লব. ভাব আসে না 
দেখছি-_-তাই ভাবি,- আমাদের ত অর্থোপার্জন; করতে .হবে,-নইলে 
নিষ্কাম কার্যের " অনুষ্ঠান, কেমন ক'রে করব? আজকালকার - ব্যবসা 
যেরকম. হয়ে' দাড়িয়েছে, তাতে ত অনেক ম্যাচকাফের আছে। 
আমার মনে হয়, “এতে “অনেক: অর্থের 'আবগ্তকঃ তারপর সরলতা 
থাকে না! তা মহারাজ, কোন্‌ কাজ 'কর্লে সব দিক জায় 
থাকে ?” 

স্বামিজী উত্তর করিলেন;--“দেখ এ বিষয়ে, আমিও অনেক ভেরেছি, 
কিন্তু দেখতে পাই চক্লিত্র বজায় রেখে অর্থ, উপার্জন" কর্তে কেউ. বড় 
চায় না, এ বিষয়টা নিয়ে 'কেউ ভাবে" নাট কারুরঅনে একটা'্দমন্তা 
ওঠে না। আমাদের শিক্ষার দোষেই. এটা দীড়িয়েছে; যা হোক: আমিত 
কথা বল্লেই এখন মনে হয় তবে লেখাপড়া “কেন “শিখলাম ? চাষরাসের 
কথা: বল্লেই প্রথমে মনে হয় দেশশুদ্ধ. লোককে "কি "আবার : চাষা 
হয়ে দীড়াতে হবে? দেশশুদ্ধ লোক: ত চাষা আছেই, তাই: না 
আমাদের এত ছুর্ীতি।: তা নয়, “মহাভারত পড়ে. দেখ+-জনক”.খষি 
এক 'হাতে লাঙ্গল দিচ্ছেন আর এক হাতে বেদ “অধ্যয়ন .করজ্ছন | 
আমাদের দেশের খষিরা সকলেই এ কাজ. করেছেন; আবার আজকাল 

দেখ, আমেরিকা চাষবাস করেই এত বড় হয়েছে। নেহাত চাঁষাড়ে 
বুদ্ধিতে চাষবাস নয়, বিদ্বান্‌ বুদ্ধিমানের বুদ্ধিতে করতে হবে। পল্লী- 
গ্রামের ছেলের! 'ছুপাতা ইংরাজী প’ড়ে সহরে পালিয়ে আসে, গ্রামে 
হয়ত অনেক জায়গা জমী আছে, তাঁতে তাদের পেট ভরে না 
মনের তৃপ্তি হয় না। সরে হ'তে হবে, চাকরী করতে হবে, অন্তান্ত 
জাতের মত আমাদের হিন্দু জাতটা তাই বেড়ে উঠতে পারছেনা! 
আমাদের মৃত্যুসংখ্যা এত বেশী ঘে, যদি এরকম ভাবে জন্ম-মৃত্যু চল তে 
থাকে, তাঁহ’লেত আমরা মর্তে বসেছি। এর একটা কারণ, উৎপন্ন 
ঠিক পরিমাণে হচ্ছে ন! । সহরে বাস করার ঝৌক বেশী, আর একটু 
পড়া শুনো কল্লেই চাষাঁর ছেলে স্বধর্ম্ম ত্যাগ করে গোরার গোলামী 
কর্তে দৌড়ায়। পল্লীগ্রামে বাস করলে পরমায়ু বাড়ে, রোগ ত প্রায় 
হয় না। ছোটখাটো! খারাপ গ্রামগুলো ভাল হয়ে উঠে, লেখাপড়া 
জাঁনা লোকে পল্লীগ্রামে বাস কল্পে, আর চাষ-বাসটা বিজ্ঞান সাহায্যে 
কল্পে উৎপন্ন বেশী হয়--চাষাদের চোখ খুলে যায়, তাদেরও একটু 
আধটু বুদ্ধি খোলে; লেখা পড়া কর্তে ইচ্ছে হয়, আর যেটা আমাদের 
দেশে সর্ববাঁপেক্ষ। বেশী আবশ্যক তাও হয়।” 

শিষ্য আগ্রহসহকারে জিজ্ঞাসা করিলেন,_-“সেটা কি স্বামিজী ?” 

স্বামিজী আবার বলিতে লাঁগিলেন,__“এই ছোট জাতে আর বড় 
জাতের মধ্যে একটা ভাই ভাই ভাবে মেশামিশি হয়। যদি তোমাদের 
মত লোকেরা কিছু লেখা পড়া শিখে পল্লীগ্রামে থেকে চাষ-বাস করে, 
আর চাষা লোকদের সঙ্গে আপনার মত ব্যবহার করে, স্বণা না করে, 
তাহলে দেখবে তার! এতই বশীভূত হয়ে পড়বে যে, তোমার জন্তে প্রাণ 
দিতে প্রস্তুত হবে। যেটা আমাদের এখন অত্যাবশ্যক-_-জনসাধারণকে 
শিক্ষা দেওয়া- ছোট জাতের মধ্যে ধর্মের উচ্চ উচ্চ ভাব দেওয়া, পরম্পর 

সহানুভূতি ভালবাসা উপকার করতে শেখান, তাহাও অতি” অল্প 
আয়াসেই আয়ত্ত হবে।” 

শিষ্য আঁবার প্রশ্ন করিলেন,_“সে কেমন করে হবে ?” 

স্বামিজী বলিলেন,_-“কেন, দেখ ন! পল্লীগ্রামে ছোট জাতের সঙ্গে 
একটু মেশামিশি করলে তারা কেমন আগ্রহের সহিত ভদ্রলোকের সঙ্গ 
কর্তে চায়। জ্ঞানপিপাসা যে সকল মানুষের ভেতর রয়েছে। তাই 
না তাঁর! একজন ভদ্রলোক পেলে তাঁকে ঘিরে বসে, আর তার কথা 
গিলতে থাকে । তারা সেই স্থযোগে যদি নিজের বাড়ীতে এ রকম 
তাদের সব জড় করে সন্ধ্যার সময় গল্পচ্ছলে শিক্ষা দিতে আরম্ভ করেন, 
তাহলে রাজনৈতিক আন্দোলন করে হাজার বৎসরে যা না কর্তে 
পার! যাবে, তার শতগুণ বেশী ফল দশ বৎসরে হয়ে পড়বে ।” 

পরদিন অর্থাৎ ২৮শে মার্চ স্বামিজী আলোয়ারের তক্তমগুলীর 
নিকট হইতে বিদায় গ্রহণ করিলেন। | 


জয়পুর ও খেতা উতে 


আলোয়ার হইতে স্বামিজী পাঁওুপোঁল অভিমুখে চলিলেন ৷ পাওু- 
পাল আলোত্বার হইতে ১৮ মাইল। প্রথমে তাঁহার সন্কল্প ছিল 
্রজেই ধাইবেন , কিন্ত ভক্ত "ও বন্ধুদের উপরোধে তাহা না হইয়া 
ছকে রথে (এক প্রকার গরুর গাড়ী ) যাইতে হইল। এই সকল 
ৰ) ও বন্ধু আলোয়ার হইতে তাঁহার অনুগামী হইয়াছিলেন এবং 
ঠা্থীবু সঙ্গে অন্ততঃ ৫০1৬০ মাইল পৰ্য্যন্ত যাইবার অনুমতি প্রার্থনা 
₹রেন। ন্বামিজী প্রথমে তাহাদের নিরন্ত করিবার চেষ্টা করিয়াছিলেন ;. 
কন্ত পরিশেষে তাঁহাদের: মনঃক্ষোভের সম্ভাবনা. দেখিয়া উহাতে; 
দন্মতি দান করেন। 

পাঙুপোলে পৌছিয়৷ রাত্রিটা তাহারা. তত্রত্য প্রসিদ্ধ হনুমানজীর” 
ন্দিরের প্রাঙ্গণে যাপন করিলেন এবং পরদিন প্রভাতে গোষান ত্যাগ 
করিয়া ১৬ মাইল দূরবর্তী টাহল! নামক গ্রামে যাত্রা করিলেন। পথটা 
র্বতসঙ্কুল ও হিংস্র বন্ত্রন্ত পরিপূর্ণ,...কিস্তু তাহার! স্বামিজীর মধুর গল্প, 
৪ সঙ্গীত শ্রবণ করিতে করিতে প্রফুল্ল অন্তঃকরণে গমন করিতে. 
াগিলেন । 

টাহলায় নীলকণ্ঠ মহাদেবের একটি প্রাচীন মন্দির ছিল। তাহার! 
মই মন্দিরে আশ্রয় লইলেন ৷ সমুদ্রমন্থনকাঁলে দেবান্ুর যুদ্ধের পরিণামে: 
বষ উদগীর্ণ হইলে কেমন করিয়া মহাদেব তাহ! পান করিয়া লীলকণ্ঠ 
৪ মৃত্যুঞ্য় আখ্যা প্রাপ্ত হইয়াছিলেন, তাহা বর্ণনা করিতে করিতে 
বামিজী এ পৌরাণিক বৃত্তান্তের একটি মনোহর ব্যাখ্যা করিলেন & 
লিলেন, “সমুদ্রটা হচ্ছে মায়া-সমুদ্র । এই রূপ-রস-গন্ধার্দিময় বিচিত্র 

জগৎ হচ্ছে মায়ার রচনা । এখানে ইন্দিয়তৃপ্তিকর নাইম ৬ : 
আছে, সেই সকল, পদার্থ যতই, ভোগ কর, পরিণামে তাহা হইতে 
ধলাহল . উদগীর্ণ হইবে। সেই. হলাহল. আত্মজ্ঞানের পরিপন্থী । কিনতু 
র্মত্যাগী সন্যাসীর নিকট তাহা ব্যর্থ, নিস্তেজ । ভূমানন্দে মগ্ন 
লাাসী মায়ার কুহকে প্রতারিত হন না, বরং দেবাদিদেব শঙ্কুরের ন্যায় 
ন্দ্িয়-ভোগ-তৎপর জীবকুলকে মরণাদি ভয়াবহ অবস্থায়. সাহায্য করেন 
ও তাহাদের উদ্ধারসাধনার্থ স্বীয় প্রাণ উৎসর্গ করেন। তিনি মায়াকে, 
বিনাশ করিয়া মৃত্যুর কবল. হইতে জগৎকে রক্ষা, করেন, সকলকে, 
দেখান যে. মাঁয়াজয়ী পুরুষ মৃত্যুকেও জয় করিতে সমর্থ 1” এই. বিয়া, 
দ্বামিজী কিয়ংক্ষণ বিগ্রহের সম্মুখে ধ্যানস্থ রহিলেন। | 

পরদিন প্রভাতে তিনি এখান হুইতে ১৮ মাইল দূরবর্তী নারায়ণীতে, 
এক দেবীস্থানে গমন করিলেন। এখানে প্রতি বৎসর একটি স্থবৃহৎ 
মেলা হয় ও দেবীর পুজার. অন্ত. রাজপুতনার. বিভিন্ন, প্রদেশ হইতে 
অনেক নরনারীর সমাগম হয়। এখান হইতে স্বামিজী ভক্ত বন্ধুদিগকে . 
বিদায় দিলেন ও একাকী ১৬ মাইল দূরবর্তী বসওয়া, নামক রেলওয়ে 
ষ্টেশলে উপনীত হইলেন ও রেলে চড়িয়া জয়পুর; যা করিলেন । এই, 
স্থানের নিকটেই, বান্দীকুই, নামক ষ্টেশনে একজন, ভক্ত অপেক্ষা 
করিতেছিলেনু, তিনি, ওর স্থানে ট্রেনে উঠিলেন। তার প্র জয়পুরে 
পৌঁছিয়া স্বামিজীকে একখানি ফটো তুলাইবার, জন্য অনুরোধ 
করিলেন আলোয়ারবাসী বন্ধুগণ এ সম্বন্ধে তাহাকে. বিশেষ করিয়া: 
লিখিয়াছিলেন, সেই জন্যই তিনি আরও ধরিয়া বলেন ৷ শিষ্যদিগের, 
সস্তোষার্থ অগত্যা স্বামিজী অনিচ্ছাসৃত্বেও, 
ইহাই তাহার পরিব্রাজকবেশের প্রথম চিত্র। ছবিখাঁনিতে পরিত্রাজকের 
ভাব বেশ ফুটিয়্াছিল। 

আলোয়ার হইতে জয়পুরে আগিয়া স্বামিজী তথায় দুই সপ্তাহ 
বহিলেন। ওঁ সময়ের মধ্যে একজন বিখ্যাত বৈয়াকরণের পরিচয় 
লাভ করিয়া তিনি তাহার নিকট পাণিনির অষ্টাধ্যায়ী পাঠ করিবার 
সঙ্কল্প করিলেন* কিন্তু পণ্ডিতজী নিজে ব্যাকরণে বিশেষ ব্যুৎপন্ন 
হইলেও তাঁহার অধ্যাপন।-প্রণালী তত সরল ছিল না । তিনি ক্রমান্বয়ে 
তিন দ্বিবদ ধরিয়া প্রথম সুত্রের ভাষ্যটি ব্যাখ্যা করিলেন, কিন্তু তথাপি 
স্বামিজীকে তাহা পরিষ্কার করিয়া বুঝাইতে পাঁরিলেন না। চতুর্থ 
দিবসে বলিলেন, _ম্বামিজী, আমার আশঙ্কা হইতেছে, যখন তিনদিনেও 
প্রথম হুত্রের অর্থ আপনার বোধগম্য করাইতে পারিলাম না, তখন 
আম দ্বারা আপনার বিশেষ উপকার হইবে না ।” স্বামিজী পণ্ডিতজীর 
এই উক্তিতে অতিশয় লজ্জা বোধ করিয়া দৃঢ়পণ করিলেন, যে করিয়াই 
হউক নিজের চেষ্টায় ভাম্যের অর্থ উপলব্ধি করিবেন এবং যতক্ষণ না 
অর্থবোধ স্পষ্ট হয়, ততক্ষণ অন্ত কোন কাৰ্য্য করিবেন না। এই দঙ্কল্ 
স্থির করিয়া তিনি নির্জনে পুনঃ পুনঃ ভাষ্যটি পাঠ করিতে লাগিলেন । 
তাঁহাতে এমনই আশ্চর্য ফল ফলিল যে, পগ্ডিতজীর সাহায্যে তিন 
‘দিনেও যাহা তাঁহার হৃদয়ঙ্গম হয় নাই, নিজ চেষ্টায় তিন ঘণ্টায় তাহা 


এ 


স্থচি্তিত, গুলক্্যার্থসম্পন্ন ব্যাখ্যা শ্রবণে পণ্ডিতজী একেবারে স্তম্ভিত । 
অনন্তর তিনি স্থত্রের পর স্থত্র ও অধ্যায়ের পর অধ্যায় অনায়াসেই 
বুঝিতে লাগিলেন । এই ঘটনার উল্লেখ করিয়| তিনি ইদানীং বলিতেন,_ 
+সংকল্পই সব, মনে যদি আগ্রহ আসে, তবে কোন কাজ পড়িয়৷ 
থাকে না? 

জয়পুর ত্যাগ করিয়া আজমীর হইয়া তিনি আবু পর্বতের রমণীয় 

'সৌনদ্য্য দর্শনে গমন করিলেন । এথানে ত্রয়োদশ শতাব্দীতে প্রায় 
জট কোটি টাকা ব্যয়ে একটা জৈন-মন্দির নির্মিত হইয়াছিল। ইহার 
সভায় অপরূপ কারুকাধ্যবিশিষ্ট মন্দির ভারতে আর দ্বিতীয় নাই। ইহা 
নিৰ্ম্মাণ করিতে চৌদ্দ বৎসর লাগিয়াঁছিল এবং দুইজন ধার্মিক জৈন 
ঘণিক-ত্রাতা ইহার ব্যয়ভার বহন করিয়াছিলেন। স্বামিজী কয়েক 
দিন ধরিয়া এই মন্দিরের অদ্ভুত কারুকার্য্য তন্ন তন্ন করিয়া দর্শন করিলেন 
ও তাহাদের গৌরবে সমগ্র ভারতের গৌরব 'অন্ণুভব করিলেন । 
মন্দিরের সর্বত্র দর্শন শেষ হইলে তিনি পর্বতবক্ষ-শোভিত বিশাল 
সুদের চতুদ্দিকে ভ্রমণ করিলেন। স্থানটি তাহার নিকট যেন নন্দন- 
ফাননের ন্যায় মনোহর প্রতীত হইল। কিছুদিন এই তৃত্বর্গে অতিবাহিত 
ধরিয়া তিনি পুনরায় আজমীর যাত্রা করিলেন । 

আজমীরে তিনি আকবর সাহের প্রাসাদ ও দরগা নামে প্রসিদ্ধ 
প্রতিষ্ঠাভাজন মুসলমান ফকির চিন্তি সাহেবের সমাধিক্ষেত্র দর্শন করিলেন | , 
এখানে তিনি আর একটি জিনিষ দেখিলেন, যাহা ভারতের আর 
কুত্রাপি দেখিতে পাওয়া যায় না । সেটা ব্রহ্মার মন্দির । 

১৮৯১ খ্রীষ্টার্দের ১৪ই এপ্রিল তারিখে স্বামিজী আজমীর ত্যাগ 
করিয়৷ পুনরায় আবু পর্বতে ফিরিয়া আসিলেন এবং এইবার ভাগ্যচক্রে 
খেতড়ির মহারাজের সহিত পরিচিত হইলেন । আবুতে তীহার কতক- 
গুলি বন্ধু জুটিয়াছিল। তাঁহার মধ্যে কোটার রাজা ও ঠাকুর ফতেসিংহের 
উকীল ও উক্ত রাধার পূর্ব মন্ত্রীর নাম উল্লেখযোগ্য । ইহাদেরই এক 
জনের ভবনে তিনি অবস্থান করিতেছিলেন, এমন সময়ে তাঁহার এক 
ভক্ত খেতড়ির বাঁজার প্রাইভেট সেক্রেটারী মুন্সী জগমোহন লালকে 
লইয়৷ তীহার নিকট উপস্থিত হইলেন। স্বাঁমিজী সকাল হইতে বকিয়া 
বকিয়! তখন বিশ্রাম করিতেছিল্নেঃ একটু ঘুমও আসিয়াছিল। 

জগীমোহনজী উচ্চশিক্ষিত, তাহার ধারণা সাধুর বেশে যাহার! ঘুরিয়া 
বেড়ায় তাহাদের অধিকাংশই চোর .ছেঁচড়। স্থতরাং সামান্ত একটা: 
কৌপীন ও বহির্বা পরিহিত ব্যক্তিকে - দেখিয়া তিনি প্রথমটা বিশেষ. 
কিছু বুঝিতে পারিলেন না। কিন্তু অনতিবিলম্বে স্বামিজীর নিদ্রাভন্ন. 
হুইল। তখন মুন্দীজি তাহার সহিত আলাপ করিবার সুযোগ প্রাপ্ত 
হইলেন । বহুক্ষণ আলাপের ফলে. তাঁহার অনেকগুলি ভ্রান্ত ধারণা ও, 
সন্দেহ দূর হইল এবং তিনি অতিশয় সন্তুষ্ট হইয়া স্থির করিলেন”. 
মহারাজের সহিত স্বামিজীর আলাপ. করাইয়া দিতে হুইবে। কিন্তু, 
স্বাম্জীকেব্ী কথা বলিলে তিনি বলিলেন, ‘আচ্ছা পরশু, দিন হবে 1” 
রাজার নিকট পৌঁছিয়া জগমোহনজী আদ্যোপান্ত সমুদয় ঘটন! বিবৃত, 
করিলে মহারাজ স্বামিজীর দর্শনলাভার্থ এতদূর ব্যগ্র, হইলেন যে, স্বয়ংই 
তৎক্ষণাৎ তীহার...নিকট গমন্;করিতে উদ্ভত হইলেন । কিন্তু স্বামিজীর, 
নিকট, এই সংবাদ.:পৌছিবামাত্র তিনি নিজে. আসিয়া মহারাজকে; 
দর্শন দিলেন। 
খেতড়িরাজ মহাঁসমাঁদরে তাহাকে অভ্যর্থনা, করিলেন এবং যথা-- 

বিহিত শিষ্টালাপের পর্‌.জিজ্ঞাস! করিলেন।__“ম্বামিজী, জীরনটা কি ?' 
স্বামিজী.উত্তর.দিলেন”_-“প্রতিকুল্প অবস্থাচক্রের মধ্যে. জীবের আত্মন্বরূপ. 
প্রকাশের নামই জীবন।” মহারাজ পুল্ায়. জিজ্ঞাসা করিলেনগ_ 
“আচ্ছ। স্বামিজী, শিক্ষা কি?” স্বামিজী উত্তর. করিলেন,_-“কতকগুলি', 
সংক্কারকে অস্থিমজ্জাগত করার নামই শিক্ষা” ( Education is: 
the nerVous association of certain ideas ) বিষয়টি. আরও, 
বিশ্ব করিয়া বুঝাইবার, জন্য, বলিলেন, ‘যতক্ষণ না কোন চিন্ত বা ভাব, 
মনোমধ্যে এরূপ দৃঢ় সংস্কারের আকারে প্রতিষ্ঠিত হয় যে. প্রতি সায়, 
ও, শিপু, তাঁহার কার্ধ্য প্রকাশ পাইতে থাকে, ততক্ষণ সেই চিন্তা বা! . 


ছকে প্রকৃতপক্ষে স্বীয় মনের। নিজন্ব সম্পত্তি বলিয়া, গণ্য করা! যায়” 
রা উদাহরণস্বরূপ তিনি -পরমহংসদ্দেবের জীবনের .কতৃকগুলি ঘটনা, 
ধর্দা করি নু বলিলেন যে, একথও ধাতু তীহাঁর অঙ্গ স্পর্শ .করিবা 
ধাম অঙ্গটি ‘এমন কি. নিদ্রাবস্থাতেই. বীকিয়া যাইত-_কাঞ্চন-ত্যাগে 
নি এমনি সিদ্ধ হইয়াছিলেন.। তাহার সমগ্র জীরনটা যেন পবিত্রতার: 
ূর্ঘ বিকাশ ও মানরমনের সর্ববোৎকষ্ট: শিক্ষার আদর্শ দৃষ্টান্তস্বরূপ । 

এইরূপে দিনের পর.দিন 'স্বামিজীর? জ্ঞানগ্রর্ভ: বচনাঁবলী শ্রবণ, 
ধরিয়া মহারাজ. তীহাঁর এতদূর... অনুরাগী হইয়া: উঠিলৈন যে, একদিন, 
প্রস্তাব করিলেন, ম্বামিজী আপনি. আমার রাজ্যে চলুন। সেখানে 
জামি. পরময়ত্রে আপনার £সেব!:.করিব |”. স্বামিজী কিয়ৎক্ষণ চিন্তা. 
রিয়া, অবশেষে বলিলেন, “আচ্ছা! মহারাজ, তাহাই হই্ঘ। আমি: 
জাপনার সহিত গমন করিব” কয়েকদিন.। পরে রাজা,.. পাত্র-মিত্র 
অনুর : লইয়া. ট্রেণে জয়পুর গমন “করিলেন . ও. পরে. শী চড়িয়া.৯*. 
দাইল দূরবর্তী খেতড়িতে .পৌছিলেন। 

মহারাজ-স্বামিজীকে পাইয়া.পরম ,আহ্লাঁদে- তাঁহার সেবা করিতে: 
লাগিলেন । : কথাপ্রসঙ্গে - মহারাজ একদিন জিজ্ঞাসা করিলেন, “ম্বামিজী; 
পত্য কি?” 

স্বামিজী রলিলেন,__“মহারাজন পূর্ণ সত্য এক.ও. অদ্বিতীয় । তবে 
গাধারণতঃ.. আমরা. যে গুলিকে , সত্য. বলিয়া..মলে. করি, সে গুলি সরু. 
জাপেক্ষির হিসাবে সত্য। জ্ঞানবুদ্ধির সক্ষে-সন্টে মানুষ £এক সত্য ত্যাগ 
ক্রিয়া, অগর সত্য. গ্রহণ.করে.। যেটি ত্যাগ.করে সেটি যে মিথ্যা তাহা 
মহে, তাবে: যেটি, নূতন. ধরে॥ সেটি. আরও উতর! এ অবস্থায় চর্ম 
লতোর- উপলব্ধি নাইণ চরম, সত্যের উগ্র, হইলে. আপেক্ষিক. 
নত্যজ্ঞানের লোপ হয় ।%. 


২৫৪ স্বামী বিবেকানন্দ ২য় খণ্ড 


মহারাজ ইতিপূর্বে আর কখনও কোন লোকের নিকট এরূপ 
মৌলিক চিন্তাপূর্ণ বাক্যসমূহ শ্রবণ করেন নাই। তিনি স্বামিজীর সঙ্- 
লাভে উত্তরোত্তর অধিকতর প্রীতিলাভ করিতে লাগিলেন এবং 
খেতড়ি পৌছিবার কয়েকদিন পরেই তাহার নিকট দীক্ষা গ্রহণ করি- 
লেন। উপযুক্ত গুরুর উপযুক্ত শিষ্য । মনে. হয় রাজা হইয়া এরূপ 
ভাবে গুরুসেবা অল্প লোকেই করিয়াছেন। গভীর রজনীতে মহারাজ 
শধ্যাত্যাগ করিয়া নিদ্রিত গুরুর পদ্রসেবা করিতেন । প্রথম দিন যখন 
'নিদ্রাভঙ্গে স্বামিজী মহারাঁজকে এ ভাবে দেখিলেন, তখন তাহার বিস্ময়ের 
সীমা রহিল না । কিন্তু তিনি মহারাঁজকে ক্ষান্ত হইতে বলিলেও 
মহারাজ শুনিতেন না। বলিতেন, _-ম্বামিজী, আমি আপনার দাসানুদাস 
শিষ্য । আপনি আমায় এ সৌভাগ্য হইতে বঞ্চিত করিবেন ন!!! 
এমন কি দিবাভাগে প্রকান্ত রাজসভাতেও তিনি ও ভাবে স্বামিজীর। 
সেবার জন্য উৎকণ্ঠা প্রকাশ করিতেন এবং স্বামিজীর পুনঃ পুনঃ নিষেধ 
সত্বেও বিবিধ প্রকারে তাহার প্রতি প্রভুবৎ সন্মান প্রদর্শন করিতেন |; 
কিন্তু স্বামিজী সভাসদ্বর্গের সম্মুখে কিছুতেই তাহার সেবা গ্রহণ 


করিতেন না, বলিতেন, “উহাতে প্রজার চক্ষে রাজার মর্যাদা কষুপ্ন হয়। 1 
এইভাবে অধ্যয়ন, উপদেশদান ও আধ্যাত্মিক চিন্তায় খেতড়িতে ' 
বহুসপ্তাহ অতীত হুইল। রাজপ্রাসাদে অবস্থান করিলেও স্বামিজী? 


ঠিক সন্নযাসীর ন্যায় থাকিতেন-__সেই পুজা) পাঠ, ইঞ্টচিন্তা ও জগজ্জননীর 
চরণে আত্মনিবেদন ! অনুক্ষণ এই সকল কাৰ্য্যে ব্যাপৃত থাঁকিতেন ।' 


বাজসভায় নারায়ণ দাস নামে একজন পণ্ডিত ছিলেন। ইনি সমগ্র : 


রাজপুতনার মধ্যে অদ্বিতীয় বৈয়াকরণ ; ইহাঁর সহিত আলাপ হওয়ায় 
স্বামিজী 'দেখিলেন, পতঞ্জলির মহাভাব্য অধ্যয়ন করিবার এক উত্তম 
জ্বযোগ উপস্থিত। তিনি পণ্ডিতজীর নিকট স্বীয় অভিপ্রায় জ্ঞাপন 


জয়পুর ও খেতড়িতে ২৫৫ 


করিলে পণ্ডিতজী অতিশয় সন্থষ্ট হইয়া তাঁহাকে পড়াইতে আন্ত 
করিলেন এবং প্রথম দিনই পড়াইয়া বপিলেন, “মহারাজ আপ কো! 
দফিক বিদ্যার্থী মিল্না মুফিল' (অর্থাৎ আপনার ন্যায় ছাত্র লাভ 
জ্যা বড় কঠিন।) পণ্ডিত মহাশয় একদিন একটু বেশী করিয়া 
গড়াইলেন। পরদিন তিনি সেই সকল বিষয়ে প্রশ্ন করিলে স্বামিজী: 
পূর্ধদিনের প্রসঙ্গে যে যে বিষয় আলোচিত হইয়াছিল, তাহ! সমস্ত 
জাবৃত্তি করিয়া বুঝাইয়া দিলেন। তাহারু অসাধারণ মেধার পরিচয় 
পাইয়া পণ্তিতজী চমৎকৃত হইলেন ও পূর্ববাপেক্ষা আরও বেশী পড়াইতে' 
্লাগিলেন। কিয়ংকাল এই ভাবে অতীত হইলে পণ্ডিতজী দেখিলেন, 
স্বামিপী মধ্যে মধ্যে এমন সব কুট-প্রশ্ন উত্থাপন করেন, যাহার, 
উত্তর তিনি খুজিয়া পান না। একদিন তিনি স্বামিজীকে স্পষ্টই 
ধলিলেন,-_“ম্বামিজী, আমার আর আপনাকে শিখাইবার অধিক কিছুই" 
মাই। আমি যাহা জানিতাঁম, তাহ! আপনাকে দান করিয়াছি ৷” 
শ্বামিজী পণ্ডিতজীকে ভক্তিভরে প্রণাম করিলেন ও তীহার প্রতি. 
এতদূর দয়া প্রকাশ করিয়াছেন বলিয়া তাহাকে ধন্যবাদ দিলেন. 
ধত্তৃতঃ ‘শেষে তিনিই একরূপ পণ্ডিজীর শিক্ষক হইয়া দীড়াইয়া- 
ছিলেন; কারণ পণ্ডিতজীর দ্বারা যে সব প্রশ্নের স্থমীমাংসা হইত না). 
তিনি নিজেই তাহার মীমাংসা করিতেন । খেতড়িরাদ্জের সভায় অনেক 
ংস্কত বিগ্ভাবিশারদ এবং প্রাচ্য ও পাশ্চাত্য উভয়বিধ দর্শনে সুপণ্ডিত. 
ঘাক্তির সমাগম হইত । তীহারাঁও সকলে স্বামিজীকে গুরুবৎ শ্রদ্ধা ও. 
সম্মান করিতেন । 

স্বামিজী যখন কোন পুস্তক পাঠ করিতেন, তখন পুস্তকের দিকে 
চাহিয়া অতি সত্বর পাতা উল টাইয়| যাইতেন। মহারাজ তাহ৷ দেখিয়া 
একদিন তীহাঁকে জিজ্ঞাসা করিলেন,_-“স্বামিজী, আপনি এত শীপ্র কি: 


২৫৬ "স্বামী বিবেকানন্দ রখ 


"প্রকারে পড়েন ?” ' স্বামিজী বলিলেন, “বালকে' যখন “প্রথম পিছে 
“শিখে, তখন ‘এক একটি অক্ষর ছুবার তিনবার-উচ্চারণ করিয়া: তৎগাী 
শব্দটি উচ্চারণ করে। এ সময়ে তাহার দৃষ্টি থাকে; শুধু এক এাঁ 
" অক্ষরের উপর | কিন্তু ষখন আঁরও বেণী শিক্ষা করে, তখন তাহার না 
"এক এঁকটি' অক্ষরের উপর না পড়িয়া এক একটি শব্দের উপর পর 
এবং অক্ষরের: উপলব্ধি না হইয়া একেবারে শব্দের উপলব্ধি” হয়। 
ক্রমে অভ্যাসের দ্বারা এক একটি Sentence ( বাক্য ) এর" 'ষ্টগা 
- নজর পড়ে ও তাহারই উপলব্ধি হয়। এইরূপে ভাব শ্রুহণের' ক্ষত 
বদ্ধিত' হইলে এক নজরে পৃষ্ঠাকে পৃষ্ঠা উপলব্ধি হয়। ইহা 'কিন 
নহে, শুধু অভ্যাস, ব্রহ্মটর্য্য 'ও একাগ্রতার ফল, যে কেহ চেষ্টা কৰিছে 
পারিবে । ”আপনি চেষ্টা করুন; আপনারও হইবে ।” 
আর" একদিন মহারাজ জিজ্ঞাসা করিলেন, _.স্বামিজী, বিধি হা 
নিয়ম কি?’ ( What i5 15৯ ?); স্বামিজী ক্ষণমাত্র চিন্তা না ক্যা 
ধলিলেন। “Law 19 the mode in which © the thind grasps & 
প্রণীলীতে কতকগুলি বস্তুর ধায়ণা 
“করে তাহাই নিয়ম ।) ' অর্থাৎ বহির্জগতে নিয়মের কোন অস্তিত্ব নাই, 
তবে" কতকগুলি ' খটনা-পরম্পরার উপলব্ধি আমাদিগের মনে: € 
প্রকারে হয়,” তাহাকেই আমরা 'নিয়ম বলিয়া থাঁকি । মন আগ 
- সংস্কীরগুলিকে' বিভিন্ন সমজাতীয় শ্রেণীতে বিভাগ করিয়া লয় * 
প্রত্যেক” শ্রেণীর অন্তর্গত: বিষয়গুলির সাধারণ ' লক্ষণসমূহকে এক একটা 
নিয়মাকারে প্রকাশ করে। এইরূপে বাহ বস্তর সংস্কারের -উগ। 
বুদ্ধির - প্রতিক্রিয়া হইতে প্রত্যেক * নিয়মের উৎপত্তি: হয়।” এ 
প্রসঙ্গে স্বামিলী' সাংখ্যদর্শনের কথা পাঁড়িয়া' দেখাইলেন যে, বর্তমান 
যুগের বিজ্ঞানের সহিত সাংখ্যের সিদ্ধান্তগুলির'' বিশেষ এক্য আছ্ছে। 


জয়পুর ও খেতড়িতে ২৫৭ 
বিজ্ঞানের প্রসঙ্গ প্রায়ই হইত। স্বামিজী, মহাঁরাজকে এ "বিষয় 
আলোচনায় অতিশয় উৎসাহিত করিতেন এবং বর্তমানকাঁলে এদেশে 
যে বৈজ্ঞানিক শিক্ষা “ও তন্বসংগ্রহের বহুল প্রচলন অত্যাবগ্তক হইয়া 
পড়িয়াঁছে, ইহা তাহার চিত্তে টুটভাবে মুদ্রিত করিয়া 'দিলেন। এমন কি 
তিনি মহাঁরাঁজের জন্য কয়েকথাঁনি সরল বৈজ্ঞানিক পুস্তক ( Science 
Primer ) ও যন্ত্রাদি আনাইয়! স্বয়ং কিছুদিন তীহাঁকে শিক্ষা দিলেন । 
পরে নিয়মমত শিক্ষা দিবার জন্য আর এক ব্যক্তিকে নিযুক্ত করা হয়। 

এ সময় খেতড়িরাজ অপুত্ৰক ছিলেন। তাঁহার একদিন মনে হইল, 
বোধ হ্য় স্বামিজী আশীর্বাদ করিলে তিনি সম্তীনের মুখদৰ্শন করিতে 
পারেন। “তদনুসারে তিনি একদিন স্বামিজীর 'নিকট “হুঃখ করিয়া 
বলিলেন, স্বামিজী, আপনি আশীর্বাদ করুন, যেন “আমাঁর একটি 
পুত্ৰলাভ হয়। আমাঁর বিশ্বাস আঁপনি যদি শুধু একবার মুখ দিয়া 
এ "কথাটি উচ্চারণ করেন, ত তাহা হইলেই অভীষ্ট পূৰ্ণ ইইবে। স্বামিজী 
তাহার বিশ্বাস ও এঁকান্তিক আগ্রহ দর্শনে প্রাণ খুলিয়া তাহাকে 
আশীর্বাদ করিলেন। "পাঠক দেখিবেন, আজন্ম ব্রহ্মচারীর এ 
আশীব্বাদ বিফল হয় নাই। 

একদিন নিদাঘ সন্ধ্যায় সুশীতল বায়ুসেবনার্থ মহারাজ কয়েকজন 
বয়স্তের সহিত প্রমোদ উদ্যানে উপবিষ্ট আঁছেন' ও বিশাল পুরী মধ্যে 
কয়েকজন নর্তকী বীণাধন্ত্র সহযোগে স্থললিত সঙ্গীত-তান তুলিয়াছে ; 
“এমন সময় মহারাজের মনে স্বামিল্জীকে দেই স্থানে আনয়ন করিবার 
ইচ্ছা উদিত হুইল, কারণ তাহার হৃদয়ে প্রফুল্লতা ছিল না, সেথায় 
কি যেন একটা শৃষ্ততা “ অনুভব করিতেছিলেন। তিনি প্রাইভেট 
'সেক্রেটারীকে স্বামিজীর নিকট পাঠাইয়া দিলেন। স্বামিজী তখন 
ধ্যানে নিযুক্ত ছিলেন। ধ্যান সাঙ্গ হইলে সংবাদ পাইয়া মহারাজের 


২৫৮ স্বামী বিবেকানন্দ হয় খণ্ড 


নিকট আগমন করিলেন। কিঞ্চিৎ ধর্মপ্রসঙ্গের পর মহারাজ একজন 
নর্ভকীকে একটী গীত গাহিতে আদেশ করিলেন । নারীকঠোচ্চারিত্ত: 
কোমল স্বরলহরী শ্রুত হইবাঁমাত্র স্বামিজী সেস্ানে থাকা অনুচিত, 
বিবেচনায় গাত্রোখান করিলেন, কারণ প্রথমতঃ তিনি স্ত্রীলোকেন্র, 
সঙ্গীত কখনও শুনিতেন না, দ্বিতীয়তঃ সঙ্গীত-ব্যবসায়ী স্ত্রীলোক 
সাধারণতঃ অসচ্চরিত্রা বলিয়া তাঁহার ধারণা ছিল। কিন্তু তিনি' 
উঠিবামাত্র মহারাজ বিশেষ অনুরোধ সহকারে বলিলেন) _+স্বা মিজী,, 
ইহার একটি গান শুনিয়া যাঁন। সে গান শুনিলে সাধারণের মনেই: 
অতি উচ্চভাবের উদয় হয়, সুতরাং আপনি নিশ্চয়ই আনন্দ পাইবেন |” 
রাজা কর্তৃক এরূপে অনুরুদ্ধ হইয়া অগত্য। স্বামিজী পুনরায় আসন 
গ্রহণ করিলেন। ভাবিলেন, এই গানটি সমাপ্ত হইলেই চলিয়া 
যাঁইবেন। রমণী গাহিতে লাগিল। রজনী অন্ধকারময়ী স্থির ও শান্তি৷ 
নীলাকাশ তারকাঁখচিত এমন সময়ে বৈষ্ণব শিরোমণি ভ্ুর্দাসের। 
অপূর্ব পদাবলী পর্দায় পর্দায় নৈশবাষু তরঙ্গ ভেদ করিয়া উঠিল-_ 
“প্রভু মেরো অওগুণ চিত ন! ধরো, 
সমদরশী হায় নাম তুমারে!। 
এক লোহ পুজামে রহত হৈ, 
এক রহে ব্যাধ ঘর পরে! । 
পাঁরশকে মন দ্বিধা নাহি হোয়, 
দুহু এক কাঞ্চন করো ॥ 
এক নদী, এক লহর, বহত মিলি নীর ভরো। 
যব মিলিহে তব এক বরণ হোয়, গঙ্গা নাম পরো! ॥ 
এক মায়া এক ব্ৰহ্ম, কহত সুরদাস ঝগরো। 
অজ্ঞানসে ভেদ হৈ, জ্ঞানী কাহে ভেদ. করো ॥” 


জয়পুর ও খেতড়িতে ২৫৯ 


গান শুনিয়া স্বামিজী অতিশয় শ্রীত ও ততোধিক বিস্মিত হইলেন । 
দেখিলেন যে গায়িকা সামান্তা রমণী হইলেও আজ 'র্বাং খন্বিদং ব্রহ্ম 
এই সার. সত্যটা স্থপরিস্ফুটভাবে তাহার মর্মবোধ করিয়া দিয়াছে । 
তিনি স্বয়ং বলিয়াছিলেন, “গান শুনিয়া ভাবিলাম, এই আমার সন্যাস? 
জামি সন্যাসী আর এই স্ত্রীলোক পতিতা নারী, এ ভেদজ্ঞান ত আজিও 
ঘায় নাই! সর্বভৃতে, ব্রহ্মান্ুহুতি কি কঠিন! শুনা যায় চণ্ডালের 
ঘাক্যে তগবান্‌ শঙ্করাচাঁ্যের মন হইতে ভেদবুদ্ধি তিরোহিত হইয়া- 
ছিল, কে জানে কত তুচ্ছ “ঘটনা হইতে কত মহৎ ফর প্রত হয় ! 
আজিও তাহাই হইল। গায়িকাঁর ভাবোচ্ছুসিত কণ্ঠের প্রতিশব্টা 
যেন অগ্িশলাকার ন্যায় স্বামিজীর ভেদবুদ্ধিকে বিদ্ধ করিয়া বলিতে 
লাগিল; _“সর্ববং খন্বিদং ব্রহ্ম ৷ স্বামিজী বলিয়া উঠিলেন, “মা, আমি 
অপরাধ করিয়াছি, আপনাকে দ্বণা করিয়া উঠিয়া যাইতেছিলাম । 
আপনার গানে আমার চৈতন্য হইল ।'* 

উপরোক্ত বিবরণগুলি হইতে কেহ' যেন মনে না কাঁরন যে, 
হ্বামিজী দিবারাত্র রাজপ্রাসাদেই অতিবাহিত করিতেন। তিনি 
প্রায়ই দীন. দরিদ্র ভক্তমণ্ডলীর গৃহে দর্শন দিতেন। সমগ্র খেতড়ি 
সহর তীহার গুণে মোহিত হইয়াছিল এবং তিনি মহারাজকে যেরূপ 
স্নেহের চক্ষে দেখিতেন, তাহার দ্রীনতম প্রজাকেও সেই চক্ষে দেখি- 
তেন। তিনি তাহাঁদিগের নিকট বহুবার পরমহংসবেবের চরিত্র কীর্তন 
করিয়াছিলেন । তাহারা পরমহংসদেবের দর্শনলাভ করে নাই বটে, 
কিন্ত স্বামিজীর দৈনন্দিন জীবনের পবিত্রতা ও মধুরতা অনুভব করিয়া 
মনে মনে তাঁহাঁকেই পরমহংসদেবের স্থানে বসাইয় পুজা করিত । 


* এই ঘটনাটা সম্ভবতঃ খেতড়িরাজের জয়পুরবাটীতে সংঘটিত হয় । 


গুজরাট প্রদেশে 


্বামিজীর হৃদয়ে আবার পর্যযটন-্পৃহা উদিত হইল। খেতড়ি 
ত্যাগ করিয়া- তিনি আজমীর অভিমুখে গমন করিলেন। আজমীরে সু 
এক দিন কাটাইয়া ইতিহাস-প্রসিদ্ধ আমেদাঁবাদ নগরে গমন করিলেন [ 
কয়েকদিন ভিক্ষা করিয়া ঘুরিয়া বেড়াইরার পর অবশেষে মিঃ লালশন্ 
উমীয়াশঙ্কর নামক একজন সাঁব্জজের বাঁটীতে আশ্রয় গ্রহণ করিলেন। 
এখানে থাকিয়া আঁমেদাঁবাদ নগর ও পার্শ্ববর্তী স্কানিসমূহে যে সক 
ইতিহাস-প্রসিদ্ধ দর্শনীয় বিষয় ছিল তাহা দর্শন করিলেন এ সর্কাঁ 
স্থান দর্শনকালে তাহার মনে 3 কল স্থান-সংশ্লিষ্ট নানা প্র i 
ওঁতিহাসিক ঘটনার স্থৃতি উদিত হইল । পূর্বে আমেদাবাদ গুজরাট 
সুলতানদিগের রাজধানী ছিন্ন, তখন ভারতবর্ষের মধ্যে একটা প্রো 

ও সুরম্য নগর বলিয়া ইহার খ্যাতি ছিল। এমন কি সার টমাস রো যা 
ইহাকে “A goodly city as large as London?” ( লণ্ড ন 
ন্যায় সুন্দর সহর ) বলিয়া উল্লেখ করিয়াছেন। স্বামিজীর ন্ট 
হইল যে এক সময়ে আমেদাবাদের নাম ছিল কর্ণাবতী । জৈনদিগেরু 
উন্নতিকালের নিদর্শনস্বূপ কতকগুলি মনোহর মন্দির এরং মুসলমান 
দিগের কীত্তিস্তন্তস্বরূপ কতকগুলি মসজীদ ও সমাধি-মন্দির এখনও 
ওঁ সহরে বিদ্যমান আছে। স্বামিজী সেগুলি দেখিয়া অত্যন্ত সস্তোয় 
লাঁভ করিলেন। এখানেও ইনি জৈন পণ্ডিতদিগের সহিত আলা 
করিয়া আপনার জৈন-ধর্ম্মজ্ঞান বৃদ্ধি করিলেন এবং আরও ক ৰ 
কাটাইয়া সেপ্টেম্বরের শেষভাগে কাটিয়াওয়াড়ের অন্তৰ্গত ওযাডআ 
নামক স্থানে যারা করিলেন । 3 

ওয়ার্ডওয়ানে রণিকদেবীর প্রাচীন মন্দির দর্শন করিয়া তিনি লিমড়ী ' 
অভিমুখে গমন করিলেন। লিমড়ীরাজ্য তুলার জঁন্ট বিখ্যাত। ইহার 
প্রধান নগরের নামও লিমড়ী। পথে স্বামিজ্জী ভিক্ষা! করিয়া শরীর- 
ধারণ করিয়াছিলেন। দিবসে ভ্রমণ করিয়া কাটাইতেন, রাত্রিতে 
যেখানে হয় আঁশ্রয় গ্রহণ করিতেন । এইভাবে তিনি লিমড়ী সহরে 
আসিয়া উপস্থিত হইলেন এবং অনুসন্ধান করিয়া জানিবেন যে,. নিকটেই 
সাধুদ্িগের একটা আড্ডা.আছে।* সেখানে গমন করিয়া একটা নির্জন 
আলয় দেখিলেন | সাধুর তাহাকে অভ্যর্থনা করিয়া কহিল যে, তাহার 
যতদিন ইচ্ছা এস্থানে যাপন করিতে পারেন। বহু ক্রোশ ভ্রমণ করিয়া 
তাহার, শরীর অত্যন্ত ক্লান্ত হইয়া পড়িয়াছিল, ক্ষুধাও বিলক্ষণ পাঁইয়া- 
ছিল, স্থতরাং কিঞ্চিৎ আহার্য্য সংগ্রহ করিযী তদ্ব্বার ক্ষুরিবৃত্তি করিবার 
মানসে তিনি এস্থানে আশ্রয় গ্রহণ করিলেন। কিন্তু স্থানটী যে 
কিরূপ সে সম্বন্ধে তাঁহার কোনরূপ ধারণা ছিল না। দু’ এক দিন 
থাকিবার পর তিনি যাহা দেখিলেন, তাহাতে তাঁহার মাথা ঘুরিয়া গেল। 
দেখিলেন যে, আড্ডাধারী লোকগুলা একটা নিকৃষ্ট: শ্রেণীর ধর্ন্মখবজী 
€ বীজমার্গী সম্প্রদায় ভুক্ত )। ধর্মের নামে যত কুৎসিত কার্য্যের অনুষ্ঠানই 
তাহাদের নিত্য ক্রিয়া । কারণ পার্শের ঘর হইতে তিনি এ সকল ইন্দ্রিয়- 
পূজকের প্রার্থনা ও মন্ত্রপাঠ শুনিলেন এবং কতকগুলি স্ত্রীলোকের 
কণ্ঠশব্বও তাহার শ্রুতিগোঁচর হইল। এই সব ব্যাপার দেখিয়! তিনি 
পাছে তাহারা কোন অনিষ্ট করে, এই ভাবিয়। তৎক্ষণাৎ সেই স্থান ত্যাগ 
করিবার সঙ্কল্প করিলেন। কিন্তু .কি বিপদ ! যেই তিনি দ্বার খুলিয়া 
পলায়নের চেষ্টা করিতে গেলেন, অমনি দেখিলেন যে, দ্বারটা বাহির 
হইতে তালা বদ্ধ, আর ভাঁবগতিক দেখিয়া বুঝিলেন, লোকগুলা তাহার 
উপর. খুব নজর রাখিয়াছে। বস্তুতঃ তিনি এখন তাহাদের হাতে বন্দী! 

একাকী বিদেশে এইরূপ অবস্থায় পড়িয়া স্বভাবতঃ তীহার মনে 
বিষম উদ্বেগের' সঞ্চার হইল । .কিস্তু তারপর তিনি যখন দুর্বব তদিগের 
অভিপ্রায় অবগত হইলেন, তখন তাহার সর্বশরীর ভয়ে থর থয 
করিয়া কীপিতে লাগিল। দুর্ব,ত্বদিগের অধ্যক্ষ তাহাকে আসিয়া 

"তুমি একজন উচ্চদরের সাধু ' বলিয়া বোধ হইতেছে; সম্ভবতঃ 
তুমি বনুবর্ষ ব্রহ্মচর্যা-ব্রত পালন করিয়াছ। এখন তুমি এই তপন্তায় 
ফল আমাদের দান কর। আমর! একটী বিশেষ সাধনার অনুষ্ঠান 
করিতেছি, তাহাতে সিদ্ধিলাভ করিবার জন্য তোমার ন্যায় একজন 
ব্ৰহ্মচারীর ব্রতভঙ্গ কর! বিশেষ আবশ্যক । অতএব তুমি প্রস্তুত হও ।” 
স্বামিজী তাহার প্রস্তাব শুনিয়া ভয়ে শিহরিয়া উঠিলেন। লোকটা কি 
পাগল নাকি? বলে কি? তাঁহার মনে হইল পূর্বে শুনিয়াছিলেন 
ধর্মের নামে কোন কোন সম্প্রদায় এইরূপ নানাবিধ গুপ্ত পাঁপাঁচরঞ 
করিয়া থাকে এবং তাহাদের অভিপ্রায় সিদ্ধ করিবারষ্্জন্। এমন 
কি নরহত্যাদিতেও কুষ্ঠিত হয় না। তিনি বিশেষ ভীত হইলেন 
বটে, কিন্তু বাহিরে কোনরূপ চাঞ্চল্য বা ভয় প্রকাশ করিলেন না। 
শুধু চিন্তা করিতে লাগিলেন, কি উপায়ে ইহাদিগের হস্ত হইতে নিষ্কৃতি 
লাভ কর! যাঁয়। সে দিবস তাহার! তাঁহাকে আর বেণী কিছু বলিল না, 
শুধু বন্দী করিয়া রাখিল। তিনি সেই নির্জন কক্ষে পড়িয়া একাস্ত 
চিন্তে স্বীয় ইষ্টদেবতার নাম জপ ও বিপদ্তারিণী জগদন্বাকে স্মরণ 
করিতে লাগিলেন। 

এখানে আসার পর একটা বালক প্রায় স্বামিজীর নিকট যাতায়াত 
করিত ও প্রথম দর্শনাবধি তাহার অনুরাগী হইয়া উঠিয়াছিল। 
সে বালকটি যখন তখন তাহাকে দেখিতে আসিত। আঁড.ডাঁর লোকেরা 
তাহাকে কোনরূপ সন্দেহ করিত না বা স্বামিজীর নিকট যাইতে 

স্বাছাকে নিষেধও করিত না। পরদিবস সেই বালকটী স্বামিজীকে 
দেখিতে আসায় স্বামিজীর মুখ উৎফুল্ল হইয়া উঠিল। তিনি আনুপুর্ব্বিক 
স্তাহাকে সকল ঘটন! বিবৃত করিয়া বলিলেন। বাঁলকটা তাহার বিপদ 
ধুষিতে পারিয়া অতি মৃছুম্বরে জিজ্ঞাসা করিল-_-তাহাঁর ছার! কোন 
লাহায্য হইতে পারে কি না। স্বামিজী মুহূর্তকাল চিন্তা করিয়া সাগ্রহে 
ঘলিলেন, ‘হা হা, বৎস, তোমার দ্বারাই আমার উদ্ধার হইবে । তিনি 
একথণ্ড কাঠের কয়ল! দ্বারা একটা খোলামফুচির উপর ছু'চার কথায় 
তাহার বিপদের সংবাদ লিখিয়া বাঁলকটার হস্তে প্রদান করিলেন এবং 
থলিলেন, “এই লও। তোমার চাদরের ভিতর এইটী লুকাইয়া লইয়া 
এখান হইতে বাঞ্ছির হও । তারপর যত জোরে পার দৌড়িয়া রাজবাটাতে 
পৌছিবে এবং সেখানে আর কেহ নয় স্বয়ং মহারাজের হস্তে ইহা 
প্রদান করিয়া আমার অবস্থার কথা তাহাকে সব খুলিয়া বলিবে।” 
বালকটী ঠিক তাহার উপদেশমত কাধ্য করিল। যেন কিছুই; হয় 
নাই, এইভাবে আঁডড| হইতে বাহির হইয়া উ্দশ্বাসে দৌড়াইতে 
দৌড়াইতে রাজবাটীতে উপস্থিত হইল 'এবং স্বয়ং লিমড়ীরাজের 
নিকট সমুদয় ঘটনা বিস্তারিতরূপে বর্ণনা করিল। মহারাজ এই 
সংবাদ পাইয়া তৎক্ষণাৎ কয়েকজন দেহরক্ষীকে ন্বামিজীর উদ্বারার্থ 
প্রেরণ করিলেন এবং আডডার চতুর্দিকে সতর্ক প্রহরীসমূহ সন্নিবেশ 
করিলেন । 

প্রাসাদে উপনীত হইয়া স্বামিজী রাজার নিকট আদ্যোপান্ত সমুদয় 
ব্যাপার বর্ণনা করিলেন। মহারাজ এই অত্যাচারকাহিনী শ্রবণ 
করিয়া ক্রোধে প্রজ্বলিত হইয়া উঠিলেন এবং. অচিরে অত্যাচারী 
পাঁষগুদিগের দমন ও তাঁহাদের শাস্তিবিধানের ব্যবস্থা করিলেন। 
তাঁহার. অনুরোধে+ক্ামিজী প্রাসাদেই অবস্থান করিতে লাগিলেন এবং 

নানাবিধ সংপ্রসঙ্গ ও ধর্ম্মালোচনার দ্বারা মহারাজের প্রীতি উৎপাদন 
করিয়াছিলেন। রাজপ্রাসাদে অবস্থানকালে স্থানীয় পণ্ডিতদিগের সহিত 
সংস্কতভাঁষায় অনেক বিচার হইত ।: শুনা যায় গোবদ্রনমঠের পৃজ্যপাদ 
স্বামী শঙ্করাচার্য্যের সহিত তাহার এ সময় সাক্ষাৎ হইয়াছিল এবং তিনি 
পঞ্ডিতদিগের সহিত বিচার্কালে তীহার অদ্ভুত পাণ্ডিত্য ও সহিষ্ণুতা 
দ্বেখিয়া বিস্মিত হইয়াছিলেন। লিমড়ীতে কয়েক দিন অবস্থানের পর 
স্বামিজী মহারাজের নিকট হইতে তাহার বন্ধুবর্গের নিকট কতকগুলি 
পরিচয়-পত্র গ্রহণ করিয়৷ জুনাগড় যাত্রা করিলেন। মহারাজ 
তাহাকে পথে একাকী ভ্রমণকাঁলে বিশেষ সাবধান হইবার জন্য 
অন্রোধ করেন। স্বামিজীও ইদানীং যেরূপ বিপন্রে পড়িয়াছিলেন, 
তাহা হইতে বাসস্থান নির্ণয় বিষয়ে সতর্ক হইবার সা করিয়াছিলেন | 
.জুনাগড় যাইবার পথে? লিমড়ীর ঠাকুর সাহেবের পরিচয়-পত্র 
লু ন্যামিজী ভাবনগর ও শিহোর দর্শন করিতে গেলেন স্জভুনাগড় 
হিয়া তত্রত্য রাজদেওয়ান বাবু হরিদাস বিহারীদাসের ভবনে আশ্রয় 
লাভ করিলেন। দেওয়ান সাঁহেব তাহার সহিত আলাপ করিয়া মুগ্ধ 
হইলেন এবং প্রত্যহ সন্ধ্যার সময় সমুদয় রাজকর্ম্মচারীকে স্বামিজীর 
সকাশে আহ্রান করিয়া /একটি সভা করিতে লাগিলেন। সেখানে 
সকলে উদগ্রীব হইয়া স্বামিস্তীর কথোপকথন শ্রবণ করিতেন । কোন 
কোন দিন রাত্রি অধিক হইয়া যাইত, কেহ বুঝিতে পারিত না কোন্‌ 
স্থান দিয়! সময় চন্রিয়া গেল। দেওয়ান জাফিসের ম্যানেজার শ্রীযুক্ত 
ঘি, এচ, পাণ্ডিয়া (0. মু. Pandya) স্বামিজীর একজন প্রধান 
গণানুরাগী ভক্ত হইয়া উঠিয়াছিলেন এবং কিছুদিন তাহাকে ্ব-ভবনে 
রাখিয়াছিলেন । তিনি বলেন 
“ভুনাগড়ে আমর! সকলেই স্বামিজীর অকপট ভাব, আড়ম্বরশুন্ততা, 


নাতি 

দ্বিধিধ শিল্প-বিজ্ঞানে গভীর জ্ঞান, উদ্দার মতৃমূমূহ, ধৰ্ম্মপরায়ণতা, 
প্রাণস্প্শা বাম্মিত৷ এরং অদ্ভুত আকর্ষণী শক্তিতে “বিমুগ্ধ হইয়াছিলাম। 
এই সকল গুণ র্যতীত সঙ্গীতে তীাহাঁর*অসাধারণ দক্ষতা এবং বহুরিধ 
স্বায়তীয় কলাবিগ্ঠায় পারদর্শিতা .ছিল। এমন কি তিনি রন্ধনাদি 
ক্ার্যযেও সুপটু ছিলেন এবং অড্রি উত্তম রসগোল্লা প্রস্তুত করিতে 
পারিতেন। আমর! সকলেই তাঁহার অনুরাগী হইয়া পড়িয়াছিলাম ।” 
জুনাগড়ে স্বামিজী মহর্ষি ঈশার কথ প্রায় বলিতেন। তিনি 
ধলিতেন যে, প্রধানতঃ 'রোমসমাট্‌ Constantine ও Christian 
1185" দিগের চেষ্টায় ঈশার প্রভাব সমুদয় পাশ্চাত্য জগতের 
উপরে বিস্তৃত হইঘ্লাছিল ও তত্রত্য রীতিনীতি, সামাজিক: আচার- 
ঘাবহার, ধর্ম্ম-দর্শনাদি নূন ছাচে গঠিত হইয়া ক্রমোন্নতির পথে অগ্রসর 
ইইয়াছিল। তাহার: বাঁক্যগুলি শ্রোতৃগঞ্জের চিত্তে দৃঢ়ভাবে অঙ্কিত 
স্করিবার অু্টিপ্রায়ে তিনি নানা এীতিহাসিক ঘটনার উলল্লখ করিয়া 
দেখাইতেন, সন্যাসী ঈশার উপদেশের সহিত ইউরোপের কত কি নিরর্ট- 
ভাবে সম্বন্ধ । এইরূপে ইউরোপের মধ্যযুগ, রাফেরের চিত্রাবলী, 
গচ্ষি ফ্রান্িসের ধর্ম্মপ্রাণতা, গথিক গীর্জা! নিৰ্ম্মাণ, ক্রুসেড নামক 
ধিখ্যাত ধর্মযুদ্ধ হইতে ইউরোপের বর্তমান [রাজনৈতিক অবস্থা পর্য্যন্ত 
আলোচনার 'বিষয্ীভূত হইয়। পড়িত কিন্তু তিনি ঈশার গুণকীর্তনে 
শতমুখ হইলেও বর্তমানকালের পাদ্রীদিগের উপর তীব্র রূশারাত 
ফ্রিতে ছাঁড়িতেন না। বলিতেন, তাহারা কেহই ঈশার ত্যার্গ- 
বৈরাগ্যের “অধিকারী হইতে পারে নাই, আর দুঃখের বিষয় এদেশে 
আদিয়া ঈশার উচ্চাদর্শ এদেশের লোকের সন্মুখে স্থাপন ন! করিয়া 
ক্রমাগত এদেশের প্রাচীন মহাত্মাদিগের অজস্র নিন্দাবার ও ধর্মমাদর্শের 
মূলে কুঠারাঘাত করিবার চেষ্টা করে। এই প্রসঙ্গে - কলেজে 

পাঠকালে থুষ্টিয়ান পাল্রীদিগের সহিত তাঁহার কিরূপ তুমুল তর্কবিতর্ 
হইত, তাহাও বর্ণনা করিতেন ও বলিতেন, যদি ঈশা স্বয়ং আজ 
ভারতে আসিতেন, তাহা হইলে এদেশের নীতি ব! ধর্ম্মশিক্ষাকে তুচ্ছ বা 
খর্ব করিবার চেষ্টা না করিয়! তাহাদিগের মাহাত্ম্যই প্রচার করিতেন ও 
এদেশের লোকের স্ুখ-ছুঃখের ভাগী হইতেন। কিন্তু বৈদেশিক 
সাধুদিগের প্রতি এরূপ উদ্দারভাঁৰ পোঁষণ করিলেও হিন্দুধর্মের সনাতন 
মহিমা তিনি এক মুহূর্তের জন্যও বিস্বাত হইতে পারেন নাই। 
জুনাগড়বাসীদিগের নিকট তিনি খ্রঁতিহাসিক প্রমাণসমূহ উদ্ধৃত 
করিয়া বলিতেন যে? পাশ্চাত্যের ধর্্মাদর্শ হিন্দুধর্মের প্রভাবে বহুল 
পরিমাণে পরিবর্তিত হইয়াছে এবং পশ্চিম ও * মধ্যএসিয়৷ পূর্ব 
পূর্ব যুগে বহুবার পরস্পরের মধ্যে ভাব-বিনিময় ও চিন্তার আদান 
প্রদান করিয়াছে। 

«সনাতন ধর্মের গভীরতা উপলব্ধি করাইবার উদ্দেধ্যে ভুনি অনেক 
পময় পরম্হংসদেবের জীবনের ঘটনাবলী ও তাহার অমৃতোপম 
উপদেশসমূৃহ সকলকে শ্তনাইতেন। এইভাবে স্থদূর জুনাগড়ের 
লোকেরাও পরমহংসদেবের বিষয় জানিতে ও তাহার মাহাত্ম্য হৃদয়ম 
করিতে পারিল এবং অচিরেই অনেক ব্যক্তি হিন্দুধর্ম্মের এই 
নববৈজয়ন্তীতলে আসিয়া দণ্ডায়মান হইল। জুনাঁগড়েও শ্বামিজীর 
নহিত অনেক প্রাচীন-পন্থী হিন্দু পণ্ডিতের সহিত ধর্ম্ম-বিষয়ক বিচার 
ইয়াছিল। W 

জুনাগড় নগর হইতে কয়েক মাইল দূরে সুবিখ্যাত গীর্ণার পর্বত, 
মবস্থিত। এই পর্বত হিন্দু, মুসলমান, বৌদ্ধ ও জৈন. সৰ্ব্বসম্প্রদায়ের: 
নকট পবিত্র ও বহুবিধ প্রাচীন স্থৃতি ও ধ্বংসাবশেষের দৃশ্তস্থল। 
এখানে অনেকগুলি সুন্দর সুন্দর মন্দির, মসজীদ ও সমাধিস্থান বর্তমান 

আঁছে। হিন্দুদিগের কীর্তির কতকগুলি ভগ্নাবশেষ বিশেষতঃ «খাঁপড়া- 
খোদির নামে কতকগুলি গুহা বহুদিন ধরিয়া বহু সম্প্রদায় কর্তৃক 
মঠের ন্যায় ব্যবহৃত হইয়াছে, স্বামিজী অতিশয় আগ্রহের সহিত 
এগুলি দর্শন করিলেন, কিন্তু সর্বাপেক্ষা তাহার পর্কতটীই ভাল 
লাগিল। পর্বতে যাইতে হইলে যে সুবিখ্যাত শিলান্তন্তে সম্রাট অশোক 
তাহার চতুর্দশটা আদেশ ক্ষোদিত করিয়াছিলেন, তাহা দৃষ্টিগোচর 
হয়। ইহা ছাড়া পথে পৌরাণিক বৌদ্ধ ও জৈনকালের অনেক 
দেখিবার বস্তু আছে। ভবনাথ নামে খ্যাত শিবের মন্দিরে সদা সর্বদা 
বহু সর্যাসীর সমাগম হইয়া থাকে! পর্বতে উঠিতে উঠিতেও আশে 
পাশে বহু মন্দির দৃষ্ট হয়। দেখিলে স্থানটী যে বহু প্রাচীন সে বিষয়ে 
কোন সংশয় থাকে না । মন্দিরে উঠিবাঁর রাস্তাটি অরদ্ধপথ অতিক্রম 
করিলে ক্রমশঃ অতিশয় সঙ্কীর্ণ হইয়া গিয়াছে দেখা যায় এবং সময়ে 
সময়ে কটা প্রকাণ্ড ছুরারোহ শিলার ঠিক প্ররান্তভাগে আসিয়া 
পড়িতে হয়। ১৫** ফিট উপরে “ভৈরো বাম্পা, €বা 'ভীষণপ্ন্ফ ) 
নামে একটা স্থান,আছে। এখান হইতে অনেক ভক্তদাধু ভক্তির 
আতিশয্যে ১**.ফিট' বা ততোধিক গভীর খাঁদে লক্ষ দিয়া পতিত 
হইয়া প্রাণ বিসর্জন দিয়াছেন। স্বামিজীর পার্বত্যপথে ভ্রমণ করা 
পুর্ব হইতেই অভ্যাঁস ছিল, সুতরাং তিনি ক্লাস্তিবোধ ন! করিয়া ক্রমশঃ 
উপরে উঠিতে লাগিলেন । জুনাগড় হইতে ২৩৭* ফিট উপরে একটা 
প্রাচীর-বেষ্টিত স্থান আছে, তন্মধ্যে দুর্গের ন্যায় দুর্ভেন্ব ১৬টী জৈন মন্দির 
আছে। এখানে আসিয়া স্বামিজী মন্দিরগুলির অত্যন্ভূত নিন্মীণ- 
কৌশল ও মণিরত্র-বিভূষিত তীর্থফরদিগের মূর্তি দেখিয়া বহুক্ষণ 
অপেক্ষা করিলেন। তারপর প্রাচীন মহাপুরুষদিগের উদ্দেশে ভক্তিভরে 
প্রণাম করিয়া ও ভারতের অতীত গৌরবে গৌরব অনুভব করি 

পুনরায় আরও উপরে উঠিতে লাগিলেন এবং অবশেষে মন্দিরের 
শিখরে উপনীত হইলেন। এ স্থানটী ৩৩৩০ ফিট উচ্চ। এখান হইতে 
যতদূর চক্ষু যায় দৃষ্টিপাত করিয়া তাহার মনে হইল সমস্ত ভারতক্ষেত্র 
যেন একটা বিশাল ধর্ম্মমন্দির । * 

এই শিখর হইতে অবতরণ করিয়া তিনি আর একটা শিখরে 
অবধৃত দত্তাত্রেয়ের পদাঙ্ক দর্শন করিবার জন্য আরোহণ করিলেন.। 
নিম্নে বহুদূর বিস্তৃত শৈলমালা, অদূরে ৪ অঙ্কের ন্যায় আকৃতি বিশিষ্ট, 
একটা হ্রদ লোকে বলে ব্রহ্মার কমগুলুর আকার এঁরূপ । মোটের 
উপর গীরণার পাহাড় দেখিয়। স্বামিজী অতিশয় স্ৃপ্ভিলাত করিলেন 
এবং তথায় সাধন করিবার জন্য উৎস্থক হইলেন। অনতিবিলম্বে 
একটা নির্জন গুহা আবিষ্কার করিয়া তাহাতে কিয়দ্দিন ধ্যান-ধারণায় 
মাকাহিত ক করেন ও জুনাগড়ে ফিরিয়া আসিয়া রন্ধুদিগের নিকট 
বিদায়. তুজরাজ্যাভিমুখে যাত্রা করিলেন। বিদায়কালে; 
নাগর ৫ জওয়ান সাহেব ভুকঙ্গরাঁজ্যের উচ্চ রাজকর্মচারীদিগের 
উপর কয়েকখানি পরিচয়-পত্র তাহার হস্তে অর্পণ করেন । 

এই ম্লকল বিবরণ পাঠ করিয়া মনে হইতে পারে যে, ভিক্ষু 
সন্ন্যাসীর রাজা ও রাঁজকর্মচারীদিগের সহিত এত আলাপ-পরিচয় 
করার কি প্রয়োজন? সত্য বটে আপাত-ৃষ্টিতে ইহ! যেন স্বামিজীর 
চরিত্রের বিরুদ্ধভাব বলিয়া বোধ হয়, কিন্তু পাঠক স্বরণ রাখিবেন যে 
এই. তেজন্বী পুরুষ যিনি চিরদিন দরিদ্রের বন্ধু ছিলেন এবং দ্বারুণ 
অভাব অনটনের মধ্যেও এর মুহূর্তের জন্য অর্থের লালসা করেন নাইঃ 
যিনি মনে করিলে আপনার অসাধারণ মানসিক ও নৈতিক শক্তিবলে, 
জগতের মধ্যে একজন শ্রেষ্ঠ ধনী, মানী ও সমাজ-শিরোমণি হইতে: 
গাঁরিতেন, তিনি স্বীয় নীচ স্বার্থসিদ্ি বা রাজা মহারাজের প্রসাদা-. 


গুজরাট প্রর্দে ২৬৯ 


ছাজ্ায় তাহাদের দ্বারস্থ হন নাই। তাহার লক্ষ্য ছিল অতি উচ্চ, 
প্রতি মহৎ। তিনি বুঝিয়াছিলেন যে, গারতের কল্যাণসাধন করিতে 
হালে শুধু ক্ষুংপিপাসাকাতর দীন দিদির মধ্যে ধর্ম্ম ও সংশিক্ষা 
প্র্ার করিলেই হইবে না, কিন্তু নপর্ণ ্রতিষ্িত, অর্থ ও জনবল সহায় 
া্জ্তবর্ণের চিত্তের গতি, বিলাস-বৈর্ভ হইতে স্বদেশ ও স্বধর্ম্মের প্রতি 
জান করিতে হইবে । তাহারাই তপক্ষে দেশের প্রভু, প্রজা 
দিগের পালক, রক্ষক ও সকল উর্তির্ন ন! সতরাং তাহাদিগেরই 
গতি পরিবর্তন হওয়া সর্বাগ্রে আঁ বন্তর্ণ ' সাধারণ জনমগ্ডলীর সুখ- 
£/থের প্রতিই তাহার প্রধান দৃষ্টি লি, রাজা ও রাজপুরুষগণের 
লাহায্যলাভের চেষ্টা শুধু সেই মূল উদ্দেশ্য ন বনের উপায়স্বক্বূপ অবলম্বিত 
ইইযাছিল। | 

কেবলমাত্র এই উদ্দেশ্যে তিনি মন সে বিশুদ্ধ পরিব্রাজক-জীবন 
ত্যাগ করিয়! বাজারাজড়ার গৃহে উপস্থির্ত হইতেন এবং তাহাদিগ্রের শ্রদ্ধা 
ও পুজা লাভ করিতেন । আর তা ্গাড়া তাহার অন্তঃকরণ বৈরাগ্যের 


বিমল দীন্তিতে চির-সমজ্জল। ত্যাগী পুনমের নিকট রাজপ্রাসাদই ধা কি 
| কোন রাজপ্রাসাদে আতিথ্য 


আর পর্ণকুটটারই বা কি? তিনি যখ 

গ্রহণ করিতেন; তখন এই বলা থাকি” যে কোন দরিদ্র ব্যক্তি তাহার 
্শনাকাজ্জী হইলে যেন দ্বার হইতে বিতাঁড়িত না হয়ঃ আর বাস্তবিক 
ইইতও তাঁহাই। কোন সাধারণ বাকি তাহার দর্শনকামনায় রাজ্র- 
প্রাসাদে গিয়া কখনও ব্র্থমনোরণ £ঠিয়া ফিরিয়া আসে নাই । তিনি 


ঘখন ্রেরূপ অবস্থায় থাকিতেন, তার্ভারা তাহার সহিত দেখা করিত। 


একদিন. লোকে হয়ত দেখি, তিনি রাজোজানে রাজ-পারিযাবর্গের 
মধ্যে বিচরণ করিতেছেন বা চতুর্নবাহিত রাজপ্রকটে ব্বাঝবোরগ 
করিয়া ভ্রমণ করিতেছেন, তাহারাই সারার অনেক সমর দেশি ছে 


২৬৮ স্বামী বিবেকানন্দ হয় খণ্ড 


পুনরায় আরও উপরে. উঠিতে লাগিলেন এবং অবশেষে মন্দিরের 
শিখরে উপনীত হইলেন। এ স্থানটী ৩৩৩০ ফিট উচ্চ। এখান হইতে 
যতদুর চক্ষু যায় দৃষ্টিপাত করিয়া তাহার মনে হইল সমস্ত ভারতক্ষেক্র 
যেন একটা বিশাল ধর্ম্মমন্দির | * 

এই শিখর হইতে অবতরণ করিয়া তিনি আর একটী শিখরে. 
অবধূত দত্তাত্রেয়ের পদাঙ্ক দর্শন করিবার জন্য আরোহণ করিলেন । 
নিয়ে বহুদূর বিস্তৃত শৈলমালা, অদূরে ৪ অঙ্কের ন্যায় আকৃতি বিশিষ্ট, 
একটা হুদ লোকে বলে ব্রহ্মার কমগুলুর আকার ওঁরপ । মোটের 
উপর গীরণার পাহাড় রেখিয়! স্বামিজী অতিশয় তৃপ্তিলাভ করিলেন 
এবং তথায় সাধন করিবার জন্য উৎসুক হইলেন। অনতিবিলম্বে 
একটা নির্জন গুহা আবিষ্কার করিয়া তাহাতে কিয়দ্দিন ধ্যান-ধারণায় 
অতিবাহিত করেন ও জুনাগড়ে ফিরিয়া আসিয়া বন্ধুদ্িগেরে নিকট 
বিদায়. ' লইয়া তুজরাজ্যা ভিমুখে যাত্রা করিলেন। বিদায়কালে 
জুনাগজ্জডর দেওয়ান সাহেব ভুজরাজ্যের উচ্চ রাজকর্মচারীদিগের 
উপর কয়েকখাঁনি পরিচয়-পত্র তাহার হস্তে অর্পণ করেন । 

এই স্নকল বিবরণ পাঠ করিয়া মনে হইতে পারে যে, ভিক্ষুক 
সন্ন্যাসীর রাজা ও রাজকর্মচারীদিগের সহিত এত আলাপ-পরিচয় 
করার কি প্রয়োজন? সত্য বটে. আপাত-ৃষ্টিতে ইহা যেন স্বামিজীর 
চরিত্রের বিরুদ্ধভাঁব বলিয়া! বোধ হয়, কিন্তু পাঠক স্বরণ রাখিবেন যে» 
এই. তেজস্বী পুরুষ গিনি চিরদিন দরিদ্রের বন্ধু ছিলেন এবং দারুণ 
অভাব অনটনের মধ্যেও এক মুহূর্তের জন্য অর্থের লালসা করেন নাই, 
যিনি মনে করিলে আপনার অসাধারণ মানসিক ও নৈতিক শক্তিবলে, 
জগতের মধ্যে একজন শ্রেষ্ঠ ধনী, মানী ও সমাজ-শিরোমণি হইতে; 
গারিতেন, তিনি স্বীয়, নীচ স্বার্থসিদ্ধি বা রাজা মহারাজের প্রসাঁদা-. 


গুজরাট প্রদেশে ২৬৯ 


ক্কাক্রায় তাহাদের দ্বারস্থ হন নাই। তাহার লক্ষ্য ছিল অতি উচ্চ, 
রতি মহৎ। তিনি বুঝিয়াছিলেন: যে, ভারতের কল্যাণনাধন করিতে 
হইলে শুধু ক্ষুৎপিপাসাকাতর দীন দরিদ্রের মধ্যে ধর্ম ও সংশিক্ষা 
প্রচার করিলেই হইবে না, কিন্তু সম্পে প্রতিষ্ঠিত, অর্থ ও জনবল সহায় 
প্নাজন্যবর্ণের চিত্তের গতি, বিলাস-বৈভব হইতে স্বদেশ ও স্বধর্ম্মের প্রতি 
আকৃষ্ট করিতে হইবে। তাহারাই প্রকৃতপক্ষে দেশের প্রভু, প্রজা- 
দিগের পালক, বক্ষক ও সকল উন্নতির মূল। সুতরাং তীহাদিগেরই 
মতি পরিবর্তন হওয়! সর্বাগ্রে আবশ্যক । সাধারণ জনমণ্ডলীর সুখ- 
£খের প্রতিই তাঁহার প্রধান দৃষ্টি ছিল, রাজা ও রাজপুরুষগণের 
গাহায্যলাভের চেষ্টা শুধু সেই মূল উদ্দেগ্ত-সাধনের উপায়ন্বূপ অবলম্বিত 
ইইয়াছিল। | 

কেবলমাত্র এই উদ্দেশ্যে তিনি মধ্যে মধ্যে বিশুদ্ধ পরিব্রাজক-জীবন 
ত্যাগ করিয়া ব্াজারাজড়ার গৃহে উপস্থিত হইতেন এরং তীহাঁদিগের শ্রদ্ধা 
ও পুজা লাভ করিতেন । আর তা’ ছাড়! তাহার অক্সঃকরণ বৈর্নগ্যের 
বিমল দীপ্তিতে, চির-সমুজ্জবল । ত্যাগী পুরুষের নিকট রাঁজপ্রাসাদই বা কি 
আর পর্ণকুটীরই বাকি? তিনি যখনই কোন রাজপ্রাসাদে আতিথ্য 
গ্রহণ করিতেন, তখন এই বলা থাঁকিত, যে কোন দরিদ্র ব্যক্তি তাহার 
দর্শনাকাজ্কী হইলে যেন দ্বার হইতে বিতাড়িত না হয়, আর বাস্তবিক 
হইতও তাহাই । কোন সাধারণ ব্যক্তি তাহার দর্শনকামনায় রাজ- 
প্রাসাদে গিয়া কখনও ব্যর্থমনোরথ হইয়া ফিরিয়া আসে নাই। তিনি 
যখন যেরূপ অবস্থায় থাকিতেন, তাহারা তাঁহার সহিত দেখা করিত। 
একদিন লোকে হয়ত দেখিরা তিনি রাঁজোগ্ঠানে রাজ-পারিযবর্গের 
মধো বিচরণ করিতেছেন, বা চতুরশ্ববাহিত রাজশকটে আরোহণ 
করিয়। ভ্রমণ করিতেছেন, তাহারাই আবার অনেক সময় দেখিত যে 


২৭০ স্বামী বিবেকানন্দ ২য় খণ্ড 


তিনি একাকী ধৃলিপূর্ণ রাজপথে পত্রে বর্ম্মাক্ত কলেবরে কোন দরিক্্র 
ভক্তের পর্ণফুটীরে, দেখা করিতে চলিয়াছেন। বাস্তবিক তিনি 
রাজা মহারাজা অপেক্ষা দরিদ্রদিগের সংসর্গেই ' অধিকতর তৃপ্তিলাভ 
করিতেন, আর রাজাদিগের নিকট কখনও তাহাদিগের অনুগ্রহ 
প্রত্যাশীর ন্যায় শশব্যস্ত ভাবে অবস্থান করিতেন না। তাহার 
নিজের মধ্যে এমন একটা শক্তি ছিল যে, কোন রার্জারাজড়াকে তাহার 
অপেক্ষা বিশেষ উচ্চশ্রেণীর জীব বলিয়া মনে করিতেন না। তাহার 
নিজের প্রকৃতই অনেকটা রাজপগ্রকৃতির ন্যায় গম্ভীর ও গরীয়ান্‌ 
ছিল। তিনি নিজে কিছু বুঝিতে পাঁরিতেন না-কিন্ত ইউরোপ 
আমেরিকার অনেকেই তাঁহার ধরণ-করণ বিশেষ লক্ষ্য করিয়া দেখিত 
এবং বড় বড় পরিবারের অনেকেই তাহাকে দেশীয় রাঁঞাদিগের মধ্যে কেহ 
না কেহ হইবেন বলিয়া ভ্রম করিতেন । 

অবশ্য অধিকাংশ ক্ষেত্রে তিনি স্বয়ং রাজা মহারাজদিগের সহিত 
অবস্থান না করিয়া তাহাঁদিগের দেওয়ান বা প্রধান মন্ত্রীর আলয়ে 
আশ্রয় গ্রহণ করিতেন, কারণ তিনি দেখিয়াছিলেন যে সাধারণতঃ 
রাজাদিগের অপেক্ষা এই সকল উচ্চপদস্থ রাজভূত্যের ক্ষমতা অনেক 
'অধিক । শিক্ষাবিস্তার, স্বাস্থ্যেন্লিতির বা অন্ত কোন প্রকার সংস্কার- 
কার্যে দেওয়ানেরাই. প্রকৃতপক্ষে অধিকতর সাহাধ্য করিতে সমর্থ 
রাজারা ভোগবিলামের মধ্যে থাকিয়া এ সকল দিকে ইচ্ছাসত্বেও তত 
দৃষ্টি রাখিতে পারেন না। | 

এই সব কারণে ভূজরাজ্যে উপনীত হইয়া তিনি তত্রত্য দেওয়ানের 
গৃহে অবস্থান করিতে লাগিলেন। কয়েক বৎসর পূর্বে স্বামিজ্রীর 
জনৈক শিষ্যের সঙ্গে এই দেওয়ানজীর সাক্ষাৎ হইয়াছিল । তখন 
তিনি বাৰ্দ্ধক্যবশতঃ রাজকার্য্য হইতে অবসর গ্রহণ করিয়াছিলেন, 

কিন্ত স্বামিজীর প্রসঙ্গ উতবাপিত হইবামান্র বলিয়া উঠিলেন”_“তীহার 
ধিতাবুদ্ধির ইয়ত্তা হয় না, তাঁহার দর্শনেই আনন্দ বোধ হইত এবং 
তাঁহার কথাবার্তায় এমনি একটা মোহিনী শক্তি ছিল যে, যে একবার 
ঠীহার সহিত আলাপ করিত সেই তাহার গুণে মুগ্ধ হইয়া যাইত। 
জতি গভীর চিন্তাদমূহও তিনি অতি সরল ভাষায় প্রকাশ করিতে 
পারিতেন।” জুনাগড়ের প্রধান অমাত্যের ন্যায় এই দে ওয়ানজীর 
মহিতও উক্ত রাজ্যের শিল্প, কৃষি ও অন্যান্ত বিষয়ের উন্নতি সমন্ধে 
স্বামী অনেক আলাপ ও. আলোচনা করিয়াছিলেন। তিনি যে 
স্থানেই যাঁইতেন; সর্বাগ্রে সেই স্থানের আর্থিক অবস্থার পর্যবেক্ষণ 
ফরিতেন এবং রুষকদ্দিগের অবস্থা ও জমীর অবস্থা কিরূপ সন্ধান 
্ইতেন এবং শ্রমজীবীদিগের উন্নতির উপায় উদ্ভাবনের জন্য দিবারাত্র 
চিন্তা করিতেন। দেশীয় রাজ্যসমূহে হিন্দুস্থৃতিকা রদিগের ব্যবস্থান্যায়ী 
শাসন-প্রণালী প্রবর্তিত হয়, এইটা তাঁহার বড় ইচ্ছা'ছিল এবং রাজ- 
পুরুষেরা প্রজাসাধারণের প্রতি তাহাদের দায়িত্বপূর্ণ কর্তব্যের বিষয় 
ঘাহাতে গভীরভাবে চিন্তা করেন, সেজন্য বিধিমত চেষ্টা ক করিতেন । 
তিনি যে সকল রাজ্যের মধ্য দিয়া গমন করিতেন, প্রত্যেক স্থানে 
তত্রত্য প্রধান রাজপুরুষদিগের হৃদয়ে সাধারণ প্রজার উন্নতিপাধন, 
হিন্দু-আদর্শানুযায়ী শাসন-প্রণালীর প্রবর্তন এবং হিন্দুজাতির নব নব 
উদ্ভাবনী শক্তিশালী প্রতিভার পুনর্জাগরণের প্রবল বাসন! প্রজলিত 
করিতেন। ইহাকেই তিনি জীবনের ব্রত বলিয়া আলিঙ্গন 
করিয়াছিলেন । তিনি যতই অধিক ভ্রমণ করিতে লাগিলেন, ততই 
দরিদ্র প্রজার অভাব অনটনের সহিত, পুজ্খানুপুজ্খভাবে পরিচিত 
হইতে লাগিলেন । 


ডুম্বরাজেয পৌছিয়া স্বামিজী প্রথমে ম )মিওয়ানজীর সহিত, সাক্ষাৎ 

করিলেন ও পরে তাহার সাহায্যে মহারার্জের সহিতও পরিচিত 
ইইলেন। মহারাজের সহিত তীহাঁর যে সুদীর্ঘ আলাপ হয়, তাহার 
ফলে মহারাজের মনে তাহার সম্বন্ধে খুব উচ্চ ধারণা অঙ্কিত হইয়া 
যাঁয়। তিনি এখান হইতে দূরে ও নিকটে যত তীর্থ ছিল, সব জায়গীয় 
ঘুরিলেন এবং বহু সন্ন্যাসী ও তীর্ঘযাত্রীর সঙ্গে মিশিয়া আপনার জ্ঞান- 
ভাণ্ডার বৃদ্ধি করিলেন। তাঁহার পর জুনাগড়ে ফিরিয়া গিয়া কিছুদিন 
বিশ্রাম করেন। বিশ্রামান্তে পুনরায় বহির্গত হইলেন । এবার 
ভেরাওয়াল ও সৌমনাথ পত্তন_-( লোকে যাহাকে সাধারণতঃ প্রভাস 
বলে) নেইদিকে চলিলেন। 'ভেরাওয়াল অতি প্রাচীন স্থান বলিয়া 
বিখ্যাত। কিন্তু সৌমনাথের প্রাচীন ধ্বংসাবশেষ অধিকতর 
টা প্রবাদ আছে যে, সোমনাথের প্রথম মন্দির সোমরাজ 

কর্তৃক সুবর্ণ দ্বারা ও দ্বিতীয় মন্দির রাবণ কর্তৃক রৌপ্য দ্বারা রশি 
হ্য় । তৃতীয় বারে কৃষ্ণ এক দবারুময় মন্দির নির্মাণ করেন ও সর্বশেষে 
তীমদেব কর্তৃক সেইস্থানে এক প্রস্তরময় মন্দির প্রতিষ্ঠিত হয়। ইহা 
নাকি তিনবার ধ্বংস ও. তিনবার পুননির্্মিত হইয়াছিল। ইহাও 
কথিত আছে যে, পূর্বে ইহার বায়-নির্বাহের জন্য দশসহত্র গ্রাম 
ইহার অধীন সম্পত্তিূপে নির্দিষ্ট ছিল এবং তিন শত বাদক এই 
মন্দিরের সেবাকার্য্যে নিযুক্ত ছিল। কালের করালকবলে নিপতিত 
এই বিরাট ধ্বংসম্তপের নিকট আসিয়া স্বামিজী স্ত্ধ হইয়া 
দীড়াইলেন ও ভারতের অতীতগৌরব স্মরণ করিয়া অশ্রমোচন 
করিতে করিতে দেখিলেন, তাহার চতুষ্পার্থে বুক্রোশ পর্য্যন্ত প্রত্যেক 
ধুলিপরমাঁণু হিন্দুর আধ্যাত্মিক ইতিহাসের পবিত্র স্থৃতি বহন করিতেছে। 
কারণ এইখানেই শ্রীকৃষ্ণ যোগসমাধিতে তন্থৃত্যাগ করেন এবং এই 
খানেই যছ্বংশীয়গণ পরস্পরের প্রাণবধ করিয়া সমূলে বিনাশপ্রাপ্ত 

হন। পুরাণে উক্ত হইয়াছে যে, একজন কৃষ্ণকায় ব্যাধ-নিষ্ষিপ্ত 
শরে শ্রীকৃষ্ণ হত হন। কথাটা কতদূর সত্য তাহা এখন নির্ণয় 
কর! অসম্ভব বটে, কিন্তু স্থানে স্বামিজী একজন কৃষ্ণকায় আদিম 
বাসীকে দেখিয়াছিলেন, তাহার আকার প্রকার অবিকল কাঁক্রীর স্তায়। 
ভেরাওয়াঁল-বাসীদিগের নিকট অনুসন্ধান করিয়া তিনি জানিতে 
পাঁরিলেন যে, সোমনাথের নিকটবত্তী গীর পর্বতে বহুকাল হইতে 
একদল কৃষ্ণকায় আদিম. অধিবাসী আছে, তাহাদের আকুতি আফ্রিকাঁ- 
বাসী _নিগ্রোদিগের আকৃতি হইতে কিছুমাত্র বিভিন্ন নহে, কিন্ত 
কতকাল ধরিয়া যে তাহারা এঁস্থানে বাস করিতেছে, তাহা কেহ 
বলিতে পারে ন! । 

সোমনাথের মন্দির দেখিয়া তিনি স্বর্য্যমন্দির দেখিতে গেলেন। 
এখন এই বহুকাল-প্রসিদ্ধ মন্দির মনোহর ভগ্রস্ত পে পরিণত হইয়াছে । 
ভেরাওয়াল ও সোমনাথ উভয় স্থানই সমুদ্রতটে অবস্থিত। ইহ! ব্যতীত 
সোমনাথে তিনটা নদীর সঙ্গমন্থান বলিয়া একটা অতি পবিত্র ন্নানতীর্থ 
আছে। এই তীর্থে স্বান করিয়া তিনি সমুদ্রতটে ভ্রমণ করিতে 
গেলেন ।. প্রভাসে পুনরায় ভূজরাজের সহিত তাহার সাক্ষাৎ ঘটে। 
তহার বৈহ্যুতিক আকর্ষণে মুগ্ধ ও গভীর বিদ্ভাবত্তায় স্তম্ভিত হইয়া 
রাজ! বলিলেন, “ম্বামিজী, অনেকগুলা বই এক সঙ্গে পড়িলে যেমন 
মস্তি ক্লান্ত হইয়া পড়ে, আপনার কথা শুনিলেও ঠিক সেইরূপ হয়। 
আপনি এতটা প্রতিভা লইয়া কি করিবেন? একটা কোন বিরাট কাৰ্য্য 
সম্পাদন না করিয়! ক্ষান্ত হইবেন ন! দেখিতেছি।” ভেরাওয়ালে 
অন্পদিন থাকিয়া তিনি পুনরায় জুনাগড়ে ফিরিয়া গেলেন। এই স্থানটী 
যেন তাহার কাথিয়াওয়াড় ও কচ্ছদেশ ভ্রমণের কেন্দ্ৰস্থলর্ূপে পরিণত 
হইয়াছিল। তৃতীয়বার জুনাগড় ত্যাগ করিয়া তিনি পোরবন্দরে 

গমন করিলেন এবং তত্রত্য প্রধান মন্ত্রীকে দিবার জন্য একখানি 
পরিচয়-পত্র সঙ্গে লইলেন। ভাগবত পাঠকেরা যে সুদ্বামাঁপুরীর কথা 
শ্রবণ করিয়াছেন, এই পোঁরবন্দরই সেই প্রাচীন জুদামপুরী বলিয়া! 
খ্যাত । এখানে স্বামিজী প্রাচীন সুদামামন্দির ও দর্শনযোগ্য অন্ঠান্ত স্থান 
দেখিলেন। তারপর বেওয়ানজীর গৃহে যাইবামান্র পরম সমাদরে স্থান 
প্রাপ্ত হইলেন। ক্রমে দেওয়াঁনজী তাঁহাকে মহারাজের সহিত পরিচিত 
করিয়া দিলেন । পোরবন্দরে তিনি ৮৯ মাস ছিলেন এবং মহারাজের 
আহ্বানে রাজবাটীতেই অবস্থান করিয়াছিলেন ।.. সেখানে আরও 
একটু স্থযোঁগ জুটিয়াছিল। মহারাজের সভায় কতকগুলি শাস্ত্র 
পণ্ডিত ছিলেন, তাহাদের সাহায্যে স্বামিজী সংস্কৃত সাহিত্য ও দর্শনাদি 
বিষয়ে বহুল আলোচনা করিতেন । দিবারাত্রই অধ্যয়নে মগ্ন থাঁকিতেন। 
শুধু অপরাহ্নে বিশ্রামের জন্য কখন কখন 'রাজকুমারদিগের সহিত 
অশ্বারোহণ বা অন্তান্ত ক্রীড়ায় যোগ দিতেন । 

পোরবন্দরে অবস্থানকালে তাহার অন্যতম গুরুভ্রতা স্বামী 
ত্রিগুণাতীতের সহিত স্বামিজীর দেখা হয়। ঘটনাটা এইরূপ। ব্রিগুণা- 
তীত স্বামী কিছুকাল হইতে ' তীৰ্থভ্ৰমণ করিয়া বেড়াইতেছিলেন। 
তিনি দ্বারক! হইয়া জাহাজে করিয়া সম্প্রতি পোরবন্দরে উপস্থিত 
হইয়া তথায় হাটকেশ্বর শিবমন্দিরে উঠিয়াছিলেন। সেখানে 
কতকগুলি সাধু হিঙ্গলাজ তীর্থে গমন করিবার সঙ্কল্প করিয়াছিলেন 
কিন্তু স্থানটা পোরবন্দর হইতে বহুদূরে অবস্থিত এবং তাহারাও ইত 
পূর্বে বহু পথ ভ্রমণ করিয়৷ ক্লান্ত ও বিক্ষতপদ হইয়াছিলেন, স্থতরাং 
পদব্রজে হিঙগলাজ গমনের আঁশ ত্যাগ করিয়া স্টিমার যোগে প্রথমে 
করাচী ও পরে করাচী হইতে উ্পৃষ্ঠে মরুভূমি পার হইয়া সেস্থানে 
যাইতে মনস্থ করিলেন। কিন্তু ইহাতে অর্থের প্রয়োজন । এখন অর্থ 

ক্কোথ৷ হইতে আসে? অনেক যুক্তি পরামর্শ হইল, কিন্ত কিছু সাব্যস্ত 
ধল না। ইতিমধ্যে একজন: সাধু বলিলেন, “শুনিতেছি পোরবন্দর 
্বায়াজের আলয়ে একজন বাঙ্গালী পরমহংদ অবস্থান করিতেছেন । 
সিমি নাকি গড়গড় করিয়া ইংরাজী বলিতে পারেন ও একজন মস্ত 
পঙিত। তা ছাড়া মহারাজের সঙ্গে তার খুব খাঁতির আছে; আমি 
লি কি, ত্রিগুণাতীতও বাঙ্গালী সন্ন্যাসী এবং ইংরাজীও. জানেন । 
উিমি তার সঙ্গে দেখা করিয়া! যাহাতে রাজাকে বলিয়া তিনি আমাদের 
চু অর্থ সাহীয়্য করিতে পাঁরেন, তাহারই চেষ্টা করুন” 
ত্রিগুণাতীত একটু ইতস্ততঃ করিয়া সন্ন্যাসীদের' অন্থুরোধ-রক্ষাঁয 
ধবীক্নত হইলেন এবং ততপরদিন দ্বিপ্রহরের সময় ও লাধুদের মধ্যে 
পরধজনকে সঙ্গে লইয়া উক্ত বাঙ্গালী.পরমহংসের সহিত সাক্ষাৎ করিতে 
গেলেন। তিনি তখন .মোটেই বুঝিতে পারেন, নাই যে,  পরমহংস 
জা কেহ নহেন, তিনি তীহাদেরই নরেন্দ্রনাথ | 
সামান্ত, সাধু দেখিয়া প্রথমে প্রহরিগণ প্রবেশ করিতেই দিল 
| শেষে অনেক হাক্গামা করিয়া “আমরা দুইজন সাধু উক্ত 
দামহংসের সাক্ষাৎপ্রার্থী এই মর্মে ইংরাজীতে একটু লিখিয়া 
দাদ দেওয়া .হইল। স্বামিজী দেই সময়ে পাছে কোন পরিচিত 
ধাঁজি বিশেষতঃ কোন সন্ন্যাসী গুরুভ্রাতাঁর সহিত সাক্ষাৎ হয়, এই 
কয় যাহার তাহার সহিত দেখা করিতেন না। এই কারণে 
স্বিমি গাড়ীবারান্দার ছাদের উপর আসিয়া একবার, চারিদিকে 
নিপাত করিলেন, কিন্ত মে সময় স্বামী ত্রিগুণাতীত গাড়ী, বারান্দার 
য়ায় দীড়াইয়াছিলেন, সুতরাং কাহাকেও না দেখিয়া 
একেবারে নীচে নামিয়া আিরেন--আসিযাই দেখেন সারদা দাড়াইয়া 1 
ধ্বাদী ত্রিগুণাতীতও পরমহংসের . সাক্ষাৎলাতের উদ্দেশে আসি 

তাহাদেরই নরেন্দ্রনাথকে দেখিয়া বিস্মিত হইলেন। তখন বাশি 
অপর সাধুটাকে বিদায় করিয়া দিয়া ইহাকে উপরে লইয়া গিয়া রার্ধি 
নট! ১০টা পর্যন্ত নানা কথাবার্তী কহিলেন । কথায় কথায় বলিলেন 
“ঠাকুর যে বল্তেন, এর ভিতর সব শক্তি আছে, ইচ্ছা করলে এ জর্গৎ 
মাতাতে পারে; একথা এখন কিছু কিছু বুঝতে পাঁর্ছি।” স্বামী ত্রিগুণা* 
তীত যখন বলিলেন।__“ভাই ! আমি কতকগুলি সন্যাসীর একা 
অনুরোধে এখানে আসিয়াছিলাম, কিন্তু তুমি যে এখানে এরূপ ভাষে 
রহিয়াছ, তাহা ঘুণাক্ষরেও জানিতাম না। উহার! হিঙগলাজতীর্থে যাইবে 
বলিয়া রাজার নিকট হইতে কিঞ্চিৎ অর্থসাহাঁধ্য চান, তা তুমি যদি bh 
বিষয়ে রাজাকে বলিয়! কিছু সাহায্য করিতে পার, এই জন্য আমাকে লই 
উহাদের একজন এখানে আসিয়াছিলেন।” এই কথা শুনিয়া স্বামিক্তী 
বলিলেন, “ছি. ছি, তুমি অর্থ ভিক্ষা করিতে আসিয়াছ? কেন! 
ভিক্ষা করিবে কি জন্য? যদি কেহ স্বেচ্ছায় কিছু দেয় ভাল, নতু 
অর্থের জন্য পরের নিকট হাত পাঁতিবে ! একি হীন বুদ্ধি মার আমির 
বা তোমাদের হইয়া রাজাকে অনুরোধ করিতে যাইব কেন? দি 
জান, আমি কখনও কাহারও নিকট অর্থের জন্য হাত পাতি না! 
আজ রাজপ্রাসাদে আছি, কাল হয়ত দরিদ্রের কুটীরে গিয়া থাকিব| 
সন্ন্যাসীর তাতে কি আসে যায়? আর বাস্তবিকও আমি ২।॥৪ দি 
মধ্যেই আবার পথে পথে খুরিব। তোমরা সকলেই পরিব্রাজক, অদ্বৃ্ট 
যাহা ঘটবে চুপ করিয়া সহ করিবে। যদি তোমার কাছে কিছু থান্ধে 
তাহা দিয়া দিতে পার” যাহ! হউক, স্বামিজীর নিকট, বিদায় লই 
পরদিন প্রত্যুষে ত্রিগুণাতীত স্বামী - তাহার পু'টলি-পাটল৷ হ্বাধিতে- 
ছিলেন, উদ্দেশ্য অন্তস্থানে চলিয়া যাওয়া; এমন সময়ে সেই হাটকেশ্বর 
মন্দিরে স্বামিজী স্বয়ং আসিয়া উপস্থিত হইলেন ও নিজে জোর করিয়ু| 

পু'টলি হাতে করিয়া লইয়া স্বামী ত্রিগুণাতীতকে নিজের নিকট লইয়া 
গেলেন ও তথায় দুইদিন রাখিয়া চলিয়া যাইবার সময় বলিলেন, “আমি 
যে এখানে রহিয়াছি, তাহা মঠে, বিশেষতঃ অথগ্ডানন্দের নিকট কোন 
মতে জানাইবে না ৷” 

এই ঘটনার কয়েকদিন পরেই স্বামিজী মহাঁরাজকে তাহার শীঘ্র 
খন্থান হইতে চলিয়া যাইবার সঙ্কল্পের বিষয় জানাইতেই তিনি 
ধলিলেন, এত শীঘ্র যাঁওয়! হইতে পারে না;তীহাঁকে আরও কিছুদিন 
তথায় থাকিতে: হইবে।..স্বামিজীর মনে হইল, বোধ হয় এখানে 
কিছুদিন যাপন করানতে ঈশ্বরের কোন অভিপ্রায় আছে,. সুতরাং তিনি 
অগত্যা. মহারাজের প্রস্তাবে সন্মতিদান করিয়া এখানেই অবস্থান 
করিতে লাগিলেন ও দিবারাত্র পাঠাদি মানসিক পরিশ্রমে রত হইলেন । 

রাজসভায় এ সময়ে শঙ্কর পাঁওুরাং নামে একজন পপ্ডিতাগ্রগণ্য সভ্য 
বেদের: অনুবাদ করিতেছিলেন। তিনিও স্বামিজীকে কিয়দ্দিন তাহার 
নিকট থাকিয়া উক্ত অনুবাদ-কার্য্যের সহায়তা করিতে অনুরোধ 
করিলেন | তদন্ুসারে তাঁহারা উভয়ে কয়েক মাস ধরিয়া! কঠিন পরিশ্রম 
করিতে লাগিলেন, স্বামিজীও পুনঃ পুনঃ অনুশীলন দ্বারা বেদের মহিমা 
উত্তরোত্তর -গভীরতর ভাবে হৃদয়ঙ্গম করিয়া তাহার অধ্যয়ন ও মূর্ম্মোদ্ঘা- 
টনে পূর্ব্বাপেক্ষা অধিকতর ঘত্বণীল হইলেন। এখানে পূর্ব্বাবশিষ্ট 
গতঞ্জরীর,মহাভাঘ্য পাঠও সমাপ্ত হইল। কিন্তু তিনি সংস্কৃত শাস্তরসমূহের 
কুট বিষয়গুলি আয়ত্ত করিয়াই ক্ষান্ত হইলেন না । পণ্ডিতজীর সাহায্যে 
ফরাসী ভাষায় প্রবেশ লাভ করিবার চেষ্টা করিতে লাগিলেন এবং 
অল্পদিনৈর, মধ্যে মোটামুটী ও ভাবায় অধিকার লাভ করিলেন। পণ্ডিতজী 
বলিলেন, “স্বামিজী, দেখিবেন ভবিষ্যতে উহা "আপনার কাজে 
আসিবে ।” 

বেদানুবাদ্কাঁলে পণ্ডিতজী স্বামিজীর অন্ভুত ধীশক্তি ও সুক্ষদৃষ্টি 
সবিশেষ পরিচয়, পাইয়া একদিন তাঁহাকে বলিলেন,_-“স্বামিজী, আমাৰ 
মনে হয় ষে, আপনি এদেশে বেশী কিছু করিতে পারিবেন না। কার? 
এদেশে আপনার শক্তির যথাযোগ্য পরিমাণ নির্ধারণে সমর্থ লোকো 
ংখ্যা নিতান্ত অল্প'। আপনার উচিত একবার ইউরোপাদিদেশে 
গমন করা । সেখানকার লোকে আপনার মর্যাদা বুঝিবে এবং আমার 
দূবিশ্বাস আপনি তাহাদের মধ্যে সনাতন, ধৰ্ম্ম প্রচার করিয়া তাহাদের 
শিক্ষা ও সভ্যতার উপর নূতন আলোঁকরশ্মিপাঁত করিতে পারিবেন 1 
স্বামিজী চুপ করিয়! রহিলেন | তাঁহার নিজের মনেও . কিছুদিন হইতে 
পরূপ একটা চিন্তার, ক্ষীণাঁভাস উঠিতেছিল, পপ্ডিতজীর কথার সহিত 
তাহার এঁক্য, দেখিয়া তিনি যেন একটু সন্ষ্ট হইলেন ; কিন্তু প্রকান্থে 
কিছু বলিনেন না। এমন কি জুনাগড়ে অবস্থানকালে 0. ম. Pandya 
মহোদয়ের নিকটও তিনি একদিন পাশ্চাত্যদেশে যাইবার ইচ্ছা কথার 
কথায় একটু প্রকাশ করিয়াছিলেন । কিন্তু দে একটা অস্থায়ী কল্পনার 
মত মনে উদয় হইয়াই' অদৃশ্য হইয়াছিল, কারগ তখন ওঁ সঙ্কল্প কার্যে 
পরিণত হওয়ার কোনই সম্ভাবনা ছিল.না। . 
এই, সময়টা স্বামিজীর -মনে প্রবল 'অস্থিরতার উদয় হইয়াছিল. 
পূর্বেই আমরা ত্রিগুণাতীত স্বামীর প্রসঙ্গেও তিনি যে, নিজের ভিত 
একটা প্রবল শক্তির বিকাশ অন্ভভব করিতেছিলেন, তাহার: উল্লেদ 
করিয়াছি। প্রকৃতই তাহার মধ্যে এরূপ একটা শক্তির উন্মেষ লে 
সময়ে শুধু তিনি দিজে নহে, গোঁররন্দর রাঁজসভার প্রত্যেক পণ্ডিত 3 
জানরান্‌ ব্যক্তিমাত্রেই লক্ষ্য করিয়াছিলেন। তাহারা সকলেই শঙ্কর, 
পাঁখুরাংএর' মতের সমর্থন করিয়া “বলিলেন, “সত্যই' স্বামিজী, ভারত 
আপনার উপযুক্ত স্থান নহে। আপনি পাশ্চাত্যদেশে গমন করুন এবং! 

একবার সে দেশে আগুন জালিয়া আন্ুন--দেখিবেন, এদেশের লোক 
আপনার প্রত্যেক কথায় উঠিতেছে বসিতেছে।” এ সময়ে তিনি 
যে যে স্থানে ভ্রমণ ও যে যে রাজা, রাজপুরুষ বা শিক্ষিত ব্যক্তির সহিত 
আলাপ করিয়াছিলেন, তাহারা সকলেই তাহার মধ্যে দেশের জন্য 
একটা কিছু করিবার জন্য প্রবল ব্যাকুলতা ও অস্থিরতার ভাব লক্ষ্য 
করিয়াছিলেন। তাঁহারা তাহার অন্তরের গভীবতার সীমানির্দেশ 
করিতে পারিতেন না; কিন্তু. তাঁহাকে দেখিয়াই বুঝিতে পারিতেন, তিনি 
প্রবল চিন্তানলে দগ্ধ হইতেছেদ। বস্তুতঃ তখন তাহার মনে কি 
করিয়া ভারতের আধ্যাত্মিক উন্নতি পুনরায় ফ্রি হা. 
যায়, ইহা ছাড়া আর দ্বিতীয় চিন্তা ছিল না। "তিনি 
দিগের অন্ধতা ও আধুনিক সং্কারকদিগের অপক্িণীরমদর্শিতা লক্ষ্য 
করিয়া বিচলিত  হইয়াছিলেন এবং যাহারা আপনাদিগকে জন- 
সাধারণের নেত! বলয়! গর্ব প্রকাশ করিতেন, তাহাদের অনেকের 
কপটতা ও মূড়াচার এবং সর্বত্রই ক্ষুদ্র ছ্ষহিংসাঃ স্বার্থাহুদন্ধান ও 
একতার অভাব অবলোকন করিয়া মনে মনে বিশেষ মর্মপীড়া অনুভব 
করিতেছিলেন। তিনি দেখিলেন, ভারতের মধ্যে গগনম্পর্শী গৌরব ও 
মহত্বের বীজ প্্রচ্ছন্নভাবে বিরাজ করিতেছে এবং 'আর্ধ্য-সভ্যতার 
অতুলনীয় সম্পদ্রাশি দ্বেশমাতার পদতলে বিচ্ছিন্ন ও বিক্ষিপ্তভাবে 
পতিত রহিয়াছে; কিন্তু পাশ্চাত্য-সভ্যতার মোহপঙ্কে নিপতিত, 
হিতাহিত জ্ঞানিশৃন্ট নিৰ্ম্মম সংস্কারকের করাল কুঠার ও কৃপমওুকের ন্ঠায় 
আত্মগ্ববস্কীত রক্ষণণীল সম্প্রদায়ের অন্ধতা ও 'বধিরতী--এই উভয় 
বিপ্রদ্‌ "মিলিত হইয়। দিনদিন, দেশের সর্বনাশ সাধন করিতেছে। তিনি 
দেখিলেন, এই উউয় বিপদ হইতে দেশকে রক্ষা কর! নিতাস্ত আবস্তাক । 
সেই জন্ত তিনি যে সকল ব্যক্তিকে বিশ্বাস করিতেন ও ভালবাসিতেন, 

তাহাদের সকলকেই বলিয়াছিলেন যে, একটা নূতন যুগ আসিতেছে 
তাহাতে পুরাতনের অনেক পরিবর্তন হইবে বটে, কিন্ত আমূল ধ্বংস 
হইবে না, অথচ জগতের চতুর্দিক হইতে একট! নূতন আশা, নূতন 
আশঙ্কা ও নবতর রশ্মি এই প্রাচীনদেশে আসিয়া পড়িবে । তিনি বেশ 
বুঝিয়াছিলেন যে, বর্তমানে কেবল ধ্যান-ধারণা সমাধি বা তপস্তায় 
নিযুক্ত হওয়া অপেক্ষা, এই দরিদ্র পতিত অবস্থায় দেশকে উদ্ধার ও 
উন্নত করা অধিকতর আবশ্যক ও বাঞ্ছনীয় এবং সমগ্র ধর্মকে জাগ্রত 
ও পুনর্জীবিত করাই এখনকার শ্রেষ্ঠ কাধ্য। দেশীয় নরপতিবৃন্দ 
ও প্রধান প্রধান রাঁজ-অমাত্যদিগকে তিনি এই কথাই বলিয়া, 
বেড়াইয়াছিলেন এবং তাহারাঁও সেই আত্মসাক্ষাৎলন্ধ মহাঁপুরুষের 
হৃদয়োথ গম্ভীর কল্যাণ-নিধ্ধোষ অবনত মস্তকে শ্রবণ করিয়াছিলেন। 
স্বামিজী অন্তরের অন্তরতম প্রদেশে তখন অনুভব করিতে লাগিলেন 
যে, জগতের চক্ষে ভারতকে আবার উন্নত করিতে হইলে প্রথমে 
একবার পাশ্চাত্য দেশে গিয়া ভারতের গৌরবের দিনের সংবাঁদটা 
শুনাইতে হইবে, ভারতের .ধর্ম্ম-দর্শনের মধ্যে যে অনন্ত আশার বাণী 
ধ্বনিত হইতেছে, তাহা সেই . বিলাস-বাত্যাবিক্ষু্ধ ভোগনিপীড়িত 
বলমদদৃপ্ত পাশ্চাত্য বীরজাতিদ্িগের নিকট বহন করিতে হইবে, 
নতুবা তাহার উদ্দেশ্ত সিদ্ধ হইবে না। তাই আজি পোরবন্দরবাসী 
পণ্ডিতদিগের কথা তাহার হৃদয়ের প্রতি তন্ত্রীতে সবলে আঘাত করিতে 
লাগিল ও প্রতি আঘাতে হৃদয়সমুত্রের চতুষ্কোণ হইতে অগণন ভাব-তরঙ্গ 
আলোড়িত 'হইয়া উঠিল। তিনি যতই অভিনিবেশ সহকারে বেদপাঠ 
করিতে লাগিলেন, যতই আধ্্যখধিদ্িগের প্রচারিত দর্শনাদি সম্বন্ধে. চিন্তা 
করিতে লাগিলেন, ততই মর্মে মর্ম্মে অনুভব করিলেন, সত্যই ভারত 
জগতের বরেণ্যা ধর্ম্মজননী, আধ্যাত্মিকতার মুল উৎস ও মানব-সভ্যতার৷ 

জাদি জন্মভূমি । কিন্তু, ভারতের এই গোৌরব-মহিমা .যে অজ্ঞতার অন্ধ- 
প্লারময় স্তপের নিয়ে চিরপ্রোথিত হইয়া রহিল, কোটী কোটী ভারত- 
নান তাহার বিন্দুবিসর্ণ জানিতে পারিল না, এইটাই তাহার বিশেষ 
কষ্টের কারণ হইল। তিনি স্পষ্ট দেখিতে পাইলেন, জলম্রোতে 
দীর্ঘ অট্রালিকাঁর নায় শতাব্দীব্যাপী বৈদেশিক . শিক্ষা-দীক্ষার প্রবল 
জাক্রমণে ধ্বংসোনুখ আর্ধ্যসভ্যতা আর তিষ্টিতে পারিতেছে না, আর 
ধাহার! সেই সভ্যতার কর্ণধার, শিক্ষার ন্যাসপাত্র ও গৌরবের রক্ষক 
সেই ব্রান্ষণ-পপ্ডিত ব! পুরোহিতগণের অনেকেই কর্তব্য পরাজ্ুখ, 
ধর্মপালনে উদাসীন, আঁচাঁর-ব্যবহারে অসংযত, এবং আত্মরক্ষায় 
অসমর্থ |. শুধু ফনোগ্রাফ যন্ত্রের ন্যায় ব্যাকরণ ও দর্শনের গুটিকতক 
ধাধা বুলি আওড়াইয়াই আপনাদের কর্তব্য শেষ হইল মনে করিতেছেন 
--সরসদ্‌ বিচার দ্বারা পুরাতনের পক্কোদ্ধার করিয়া নৃতনের প্রতিষ্ঠা 
ধা জাতীয়তার বৃদ্ধি কোনদিকেই অগ্রসর নহেন। এই সকল বিষয়ে 
্বামিজী যতই চিন্তা করিতে লাগিলেন, ততই তাঁহার যন্ত্রণ অসহ 
হইয়া উঠিল। “আমি কি করিতে পারি”, “আমার দ্বারা কি হওয়া 
সম্ভব ?” পুনঃপুনঃ এই চিন্তা করিতে করিতে তিনি সময়ে সময়ে হতাশ: 
হইয়া! পড়িতেন, কিন্তু তথাপি ও চিন্তা ত্যাগ করিতে পাঁরিতেন লা । 

যাহা হউক, অবশেষে একদিন তিনি পোরবন্দর-বাসীদিগের্‌ 
মায়া কাঁটাইয়া পরিব্রাজক সন্যাসীর বেশে স্থপ্রসিদ্ধ দ্বারকাধামে, 
উপনীত হইলেন। দ্বারকার আজি আর সেদিন নাই-যে স্থানে; 
একদিন অতীত ভারতের হৃদয়দেবতা পুণ্যস্থতি গ্রীক রাজত্ব 
করিয়াছিলেন এবং যাঁহা সতত প্রবলপরাক্রান্ত ধাদববীরগণের পদভরে 
কম্পিত হইত, আজি সেথায় মহাঁসাগরের নীল জলরাশি সকৌতুকে 
ক্রীড়া করিতেছে ! হায় সে প্রাচীন দিন! 

সুখ ভোগ করিতে লাগিলেন। কখনও গভীর ধ্যানে থাকিতেন, কখনও 
অতীতের ' কীর্তিকলাপ স্বরণ করিতেন, কখনও নিরাশার বিভীষিকার 
তাহার বেদন]-কাতর হৃদয় রডের তিমিরপুজের মধ্যে { 


উৎফুল হইয়া নৃত্য করিত । তিনি 'আশা কিছু তই ত্যাগ করিতে { 
পারিতেন না এবং .ইষ্টদেবতার নিকট মনোবাঞ্ছা 'পুরণের 'জ এ 
প্রার্থনা করিতেও বিরত ছিলেন না তিনি অকুল বারিধির ক্লে 
‘বসিয়া উদ্দাম স্রোতোঁবেগ নিরীক্ষণ করিতেন আর ভাবিতেন-.. 
বৈদেশিক সভ্যতার প্রচণ্ড স্রোত কি করিয়া বন্ধ করা যায়৷ 
এইভাবে নীল-সিম্কুজলের: অপর ' পারে চাহিয়া চাহিয়া উদ্বাসভীথে 
কুঙ্মটিকাবৃত ভবিষ্যতের গর্ভে কি নিহিত আছে, তাহা চিন্তা করিতে 
করিতে সময় সময় আত্মহারা হইয়! যাইতেন। 
দ্বারকায় তিনি শ্রীমৎ শঙ্করাচার্য্য প্রতিষ্ঠিত সারদা মঠে আত্রয় গ্রহণ 
করিলেন। মোহান্তজী তাহাকে সাদরে অভ্যর্থনা: করিলেন 
তাহার বাসের জন্য একটি নি কষ নির্দিষ্ট করিয়া 'দিলেন। এ 
নির্জন কক্ষে বসিয়া তিনি ভাঁবিতেন__এক সময়ে এই মঠ কির 
বিস্তালোঁচনার স্থান ছিল, এখানে: যুগে যুগে কত সাধু সন্ন্যাসী, কত যত্তি ৷ 
ও কত পণ্ডিতের চরণধুরি পতিত: ‘হইয়াছে, আর আজি ইহার দি 
দশা! ভাবিতে ভাবিতে ‘তাহার: ভাবোদ্বেলনৃদয় ব্যাকুল হইয়া উরি 
এবং উচ্ছসিত অশ্রজলে নয়ন, প্লীবিত 'হইয়া যাইত। কিন্ত ভিন্সি 
দেশের ছুর্দিশা দেখিয়া ৬ কীঁদিতেন না-কিসে.. এ ছুর্দিশা মোচন, | 
হইতে পাঁরে, হঃরহ “তাহার চিন্তা করিতেন । “সে. চিন্তার আদি অজ 
ছিল না--সৈ” রন, : কুলহীন চিন্তাসাগরে তিনি যেন একখানি 

কাশারীহীন ত্রণীর ন্যায় লক্ষ্যহারা হইয়া ভাসিয়া চলিতেন। কিন্ত 
একদিন কুল 'মিলিল-__সারদামঠের নির্জন কক্ষে ' বসিয়া তিনি যেন 
অন্ধকারের মধ্যে ভবিষ্যৎ ভারতের উজ্জ্বল চিত্র দেখিতে পাইলেন | 

দবারকাণ ত্যাগ করিয়া স্বামিজী ঈাওবী গমন করিলেন । সেখানে 
অনেক ভক্তবন্ধুর শ্রদ্ধা-ভাঁলবাসা আঁকর্ষণ করিয়া প্রথমে নারায়ণ 
সরোবর নামক তীর্থে ও পরে আশাপুরী, কোটীঘর প্রভৃতি হইয়া 
পুনরায় মাগুবীতে প্রত্যাগত হইলেন। সব স্থানেইণ পর্বত য যত্রতত্র 
শয়ন, ভিক্ষামাত্র সম্বল ও ইষ্টদেবতার চিন্তারত হইয়া ৫ 
সিংহের ন্তায় ভ্রমণ করিয়া বেড়াইতেন । 

মাণ্তবীতে অখণ্ডানন্দ স্বামী পুনরায় স্বামিজীর সহিত দেখা করেন । 
তিনি তখন অল্পবয়স্ক ছিলেন বলিয়া মনে করিতেন, স্বামিজী তাঁহাকে 
পরীক্ষা করিতেছেন, তাই স্থযোগ পাইলেই তাঁহার সহিত দেখা 
করিতেন । এবারও উভয়ে এক বৃদ্ধা শেঠীর গৃহে আট দিন ছিলেন। 
শেষে অখপ্তানন্দ, স্বাঁমিজীকে ছাড়িতে ন! চাওয়ায় স্বামিজী তাহাকে 
বলপুর্বক বিদায় করেন। মাগুবী ত্যাগ করিবার পুর্বে তিনি 
ভুজরাজ ও তাহার দেওয়ানের “আমন্ত্রণে আর একবার ভুজরাজ্যে 
পদার্পণ করিয়াছিলেন । সেখান হইতে বহুক্রোশ ভ্রমণ করিয়া 
পলিটানা নামক প্রাচীন স্থানে শক্রঞ্জয় নামক পবিত্র জৈনমন্দির দর্শন 
-করিলেন। শ্রঞ্জয় পর্বতের উপরে হিন্দুদিগের.. প্রতিষ্ঠিত একটি' 
হনুমান্জীর মন্দির 'ও হেন্গাঁর নামক কোন মুসলমান পীরের উদ্দেশে 
‘উৎসর্নীকৃত একটি মুসলমান দেবালয় আঁছে। পর্বতের শৃদেশ 
হইতে চতুর্দিকৃকাঁর দৃশ্য অতি মনোহর দেখায় । নিয়ে বহুদুরপ্রসারী 
সমতলক্ষেত্র,' পূর্বে কাম্বে উপসাগর ও উত্তরে চামদ্দীশিখর-শোভিত 
শিহোরের শৈলমাঁলা--সে 'দৃগ্য অতি সুন্দর । এই বহুবিপ্ৃত ভূখণ্ডের 

মধ্যে কত জাতি উদিত ও বিলুপ্ত হইয়াছে, কে তাহাদের কথ মনে 
করে! অদূরে পশ্চিম ভারতের ভূতপুর্ধ্ব রাজধানী প্রাচীন বল্পভীপুর নগর-_ 
যাহা রোমনগরী অপেক্ষাও প্রাচীন-_আজি তাহার সে গৌরব কোথায়! 

শক্রঞ্জয় পর্বত হইতে অবতরণ করিয়া স্বামিজী পলিটানার অন্তর্গত 
শতশত মন্দির দর্শন করিতে করিতে গমন করিলেন। প্রভাস ও পলি- 
টানাঁয় সঙ্গীতজ্ঞ বলিয়া তাঁহার খ্যাতি .রটিয়াছিল। অনন্তর তিনি 
বরোদার গায়ককাড়ের রাজধানীতে ভূতপূর্বা দেওয়ান বাহাছুর মণি- 
ভাইয়ের বাটীতে অন্নকালের জন্য আতিথ্য গ্রহণ করিয়া মধ্য-ভাঁরতের 
অন্তর্গত খ]ুণ্ডোয়া সহরে উপনীত হইলেন, এবং ভ্রমণ করিতে, 
করিতে বাবু হরিদাস চট্টোপাধ্যায় নামক একজন উকীলের বাটার 
সম্মুখে আসিয়া পড়িলেন। কাছারী হইতে বাটা ফিরিয়া হরিদাসবাবু, 
দেখিলেন, দ্বারদেশে একজন সন্ন্যাসী দীাড়াইয়া রহিয়াছেন। প্রথম, 
দর্শনে তিনি মনে করিয়াছিলেন যে, একজন সাধারণ সন্যাসী হইবে, 
কিন্তু ছু'চারিটা কথা কহিয়াই বুঝিলেন যে, এতবড় পণ্ডিতসাধু আর 
কখনও তাহার নয়নগোচর হয় নাই.। সুতরাং তিনি তাঁহাকে নিজগৃহে 
আহ্বান করিলেন এবং বাটার সকলে নিকট-আত্মীয়ের ন্যায় তীহার 
সেবা করিতে লাগিলেন । এখানে তিনি তিন সপ্তাহ রহিলেন, মধ্যে 
একবার ইলোর ভ্রমণে গিয়াছিলেন । 

খাণ্ডোয়ারে বাঙ্গালী সম্প্রদায় ও অন্যান্য লোকেরা স্বামিজীর সহিত 
আলাপ করিয়া তাহার অদ্ভুত শাস্ত্রজ্ঞান ও ইংরাজী সাহিত্যে অধিকার 
দেখিয়! বিস্মিত হইয়াছিলেন । 

হরিদাসবাবু স্বামিজীকে সাধারণের সন্মুখে একটি বক্তৃতা দিবার 
জন্য অনুরোধ করিলেন। প্রথমে স্বামিজী বলিলেন যে, সাঁধারণ্যে 
বক্তৃতা দেওয়া অপেক্ষা পূর্বে গুরুশিষ্যের মধ্যে যেরূপভাবে কথোপ- 

কথন হইত, সেই ভাবে পরম্পর সন্মুখে বসিয়া কোন বিষয় আলোচনা 
করা ভাল, কেন না ইহাতে আলোচ্য বিষয়টিও স্ুপরিস্কুট হয় আর 
বক্তা ও শ্রোতার মধ্যে বেশ ভাবের আদান-প্রদানের সুষোগ ঘটে । 
কিন্তু তথাপি হরিদাসবাবু আগ্রহাতিশয্য প্রকাশ করিতে থাকিলে তিনি 
অদ্ধসন্মত হইয়া বলিলেন যে, সাধারণ্যে বক্তৃতা দেওয়া তাঁহার কখনও. 
অভ্যাস না থাকাতে কি করিয়া, স্বরের উচ্চাবচ আয়ত্তাধীন করিতে হয়, 
মে. অভিন্ঞত। তাহার নাই, তবে যদি অনেকগুলি শ্রদ্ধাসম্পন অনুরাগী 
শ্রোতা আদিয়! জুটে, তবে তাহাদের সহান্ুভূতিতে উৎসাহিত হুইয়া 
তিনি ছু'চার কথা বলিতে পারেন। কারণ অনুরাগী শ্রোতা পাইলে, 
বক্তার অন্তর্নিহিত বন্তৃতাশক্তি আপনিই ফুটিয়া বাহির হয়। কিন্তু 
খাণ্ডোয়ার ন্যায় সামান্য স্থানে এরূপ শ্রোতার অভাব হওয়ায় হরিদাস, 
বাবুর ইচ্ছা পূর্ণ হইল না। খাণ্ডোয়ায় অবস্থান কালে দেওয়ানী 
আদালতের জঙ্স বাবু মাধবচন্দ্র বন্দ্যোপাধ্যায় স্বামিজীর সম্মানার্থ স্থানীয় 
বাঙ্গালীদিগকে একদিন ভোজনার্থ নিমন্ত্রণ করিলেন। ভোজনের 
পূর্বে ও পরে সময়টা বেশ আনন্দে ও শিক্ষায় কাটিবে এই ভাবিয়া 
স্বামিী উপনিষৎ গ্রন্থাবলীর একথণ্ড হাতে লইয়া নিমন্ত্রস্থলে 
উপস্থিত হইলেন । সভাস্থ সকলে সমবেত হইলে তিনি কতকগুলি 
কঠিন ও ছুর্বোধ্য স্থান আবৃত্তি করিয়! অতি সরল শিশু-ধাঁরণোপযোগী 
ভাষায় তাহাদের ব্যাখ্যা করিলেন। নিমন্ত্রিত বাক্তিবর্সের মধ্যে বাবু 
পিয়ারীলাল গা্ুলী নামে একজন উকীল ছিলেন। সংস্কৃতজ্ঞ বলিয়া 
তাহার খ্যাতি ছিল, সুতরাং সভায় তিনিই সমালোচকের স্থান অধি- 
কার করিলেন। কিন্তু তাঁহার প্রতি প্রশ্নের উত্তরে স্বামিজী যে সকল 
অপূর্ব সরল ব্যাখ্যা করিলেন, তাহাতে তিনি অবশেষে নিরুত্তর 
হইতে বাধ্য হইলেন । স্বামিজীর পাঠ সমাপ্ত হইলে পিয়ারীবাবু_ 

হরিদাস বাবুর কাণে কাণে বলিলেন, "স্বামিজীকে দেখিয়াই মনে হয় 
ইনি ভবিষ্যতে একজন জগতগ্রসিদ্ধ ব্যক্তি হইবেন ।” 

খাণ্ডোয়াতেই প্রথম স্বামিজীর মনে চিকাগোর ধর্ম-মহাঁসভায় 
যাইবার সঙ্কর্ স্পষ্টরূপে ফুটিয়া উঠে।. জুনাগড় ও পোরবন্দরে যে 
চিন্তার অঙ্কুরমাত্র হইয়াছিল, এখানে তাহা সুস্পষ্ট আকার ধারণ 
করিল। তিনি একদিন হরিদাস বাবুকে বলিলেন, “যদি কেউ আমার 
যাতায়াতের খরচ দেয়, তা হলে আমি যাইতে পারি।” খাণ্ডোরা 
ত্যাগ করিবার পূর্বে হরিদাসবাবু স্বামিজীকে. আরও কিছুদিন ধরিয়া 
রাখিবার* জন্য বিশেষ চেষ্টা করিয়াছিলেন, কিন্ত স্বামিজী বলিলেন, 
প্তোমাঁরা সবাই এত যত্ন করিতেছ যে, তোমাদের ছাড়িয়া যাইতে ইচ্ছা 
হয় না, কিন্তু আমার থাঁফিবার যো নাই। আমি তীর্থ-পর্যটনে 
বাহির হইয়াছি__রামেশ্বর পর্য্যন্ত যাইতেই হইবে। যদি আমি এই 
ভাবে প্রত্যেক স্থানে দীর্ঘকাল অতিবাহিত করি, তাহা হইলে আর 
আমার সঙ্কল্প সিদ্ধ হইবে লা.।” হুরিবাঁসবাবু যখন দেখিলেন, স্বামিজী 
নিশ্চয়ই তাঁহাদের ছাড়িয়া ধাইবেন, তখন তিনি তাহার বোশ্বাই-প্রবাপী 
এক সহোদরের উপর একখানি পরিচয়-পত্র তাহার. হস্তে দিয়া 
বলিলেন, “আমার ভ্রাত৷ আপনাকে মিঃ ছাবিলদাঁসের সহিত পরিচিত 
করিয়া দ্রিবেন। বোধ হয় তিনি আপনাকে বিশেষ সাহায্য করিতে 
সমর্থ হইবেন। বাস্তবিক স্বামিজী আপনার ভবিষ্যৎ অতি উজ্জ্বল ।৮__ 
স্বামিজী উত্তর করিলেন, “বলিতে পারি না, কিন্তু গুরুজী ত আমার সম্বন্ধে 
'অনেক কথাই বলিতেন।” এইরূপে খাণ্ডোয়ারে বহু ভক্ত ও বন্ধুর নিকট 
বিদায় গ্রহণ করিয়া তিনি বোম্বাই যাত্রা করিলেন । হরিদাসবাবু তাঁহাকে 
একখানি টিকিট কিনিয়া দিয়া রেলে যাইতে অনুরোধ করেন। স্বামিজী 
তাহাকে আশীর্বাদ করিয়৷ ইষ্টনাম স্বরণ করিতে করিতে প্রস্থান করিলেন। 


বোস্বাই প্রেসিডেন্সিতে 


১৮৯২ খৃষ্টাব্দের জুলাই মাসের শেষ সপ্তাহে স্বামিজী বোম্বাই সহরে 
পদ্ধার্পণ করিলেন । এখানে হরিধাসবাঁবুর ভ্রাতার সাহায্যে প্রখ্যাত- 
নামা ব্যারিষ্টার রামাঁস ছিবলদাের সহিত তাহার পরিচয় হইল। 
তিনি রামদাঁসরাবুর .অনুরোধে: তীহারই গৃহে. কিছুদিন অবস্থান 
করিতে, লাগিলেন. এবং এখানেও অধিকাংশকাল, বেদচষ্চা লইয়া! 
রহিলেন। দৈবক্রমে একদিন অভেদানন্দ স্বামীর: সহিত দেখা হয়: 
তিনি বলেন, “এ সময়ে স্বামিজীর হৃদয়টা যেন অগ্নিকুণ্ডের স্থাঁয়, হইয়া 
ছিল। আর. কোন: চিন্তা নাই; কেবল কি করিয়া ভারতের, প্রাচীন 
আধ্যাত্মিকতার পুনঃপ্রতিঠা করা যায়, অহনিশ ইহাই. ভারিতেন ৷” 
স্বামিজীর চিত্তের উৎক$!.' দেখিয়া: অভেদানন্দ, ভীত হইয়াছিলেন। 
তিনি বলেন; “তখন স্বামিজীকে দেখিলেই একটা প্রচণ্ড বঞ্চাবাত 
বলিয়া মনে 'হইত।” স্বামিজী নিজেও তাহাকে বলিয়াছিলেন, ‘কালী, 
আমার ভেতর এতটা শক্তি জমেছে যে ভয় হয় গাছে ফেটে যাই । 

কয়েক সপ্তাহ বোম্বাইয়ে থাকিয়া তিনি. পুনায় গমন করিলেন 

স্বামিজী দ্বিতীয় শ্রেণীর কামরায় যাইতেছিলেন। সেই গাড়ীতে বাঁল- 
গঙ্গাধর তিলক ও আর কয়েকজন ভদ্রলোক ছিলেন। স্বামিজীকে 
দেখিয়া ওঁ ভদ্রলোকের! ইংরাজীভাষায় পরম্পর: বলাবপি করিতে 
লাগিলেন; সনন্যাসীদের দ্বারাই ভারতের সর্বনাশ হইয়াছে । তাহারা মনে 
করিয়াছিলেন, স্বামিজী ইংরাজী জানেন না, সেই জন্ত. খুব স্বাধীনভাবে 
ন্যাসীদের সমালোচনা করিতেছিলেন, আর তিলক অন্যাসীদের-পক্ষ 
হইয়।.তাহার “সন্মান 'করিতেছিলেদ। স্বামিদী' প্রথমটা চুপ: করিস] 

ইহাদের বাঁদ-প্রতিবাঁদ শুনিতেছিলেন; শেষে ইহাঁদের কথায় যখন যোগ 
দিলেন, তখন সক স্বামিজীর অদ্ভূত প্রতিভ৷ দেখিয়া মুগ্ধ হইল। 
তিলক. তাঁহাকে নিমন্ত্রণ করিয়া পুনায় নিজ বাঁটীতে লইয়! গিয়া এক 
মাস রাখিলেন। 

এই প্রসিদ্ধ বেদক পণ্ডিতের সহিত বহুবিষয়ে আলাপ করিয়া 
স্বামিজী বিশেষ তৃপ্তি বোধ করিয়াছিলেন । এই সময়ে লিমড়ীরাজ মহা- 
বাণেশ্বরে অবস্থান করিতেছিলেন শ্রবণ করিয়া স্বামিজী তীহাঁর সহিত 
সাক্ষাৎ করিলেন। মহারাজ পুনরায় গুরুর দর্শনলাভে প্রীত হইয়া 
তাঁহাকে পুনঃ পুনঃ চিরস্থায়িভাবে লিমডীতে বসবাঁদ করিবার জন্য 
অনুরোধ করিলেন, কিন্তু স্বামিজী বলিলেন,_“মহারাজ এখন নহে, 
এখন আমার কাঁজ আছে। দেই কাজে ক্রমাগত ঘুরিয়া বেড়াইতে 
হইবে । যতদ্দিন ন! কাৰ্য্য শেষ হয়, ততদিন আমার বিশ্রাম নাই। 
তবে যদি কখন বিশ্রামের সময় থাকে, নিশ্চয় জানিবেন, আপনার 
ওখানে গিয়া থাকিব ।” 

অতঃপর স্বামিজী বেলর্থাওয়ে গেলেন এবং সাবডিভিসনাল ফরেষ্ট 
অফিসার বাবু হরিপদ মিত্রের বাড়ীতে নয় দিবস যাঁপন করিয়াছিলেন । 
হরিপদবাবুর:সহিত সাক্ষাতের বিবরণ আমরা যতদুর সম্ভব তাহার 
নিজের ভাষায় দিলাম । 

“১৮৯২ সালের ১৮ই অক্টোবর মঙ্গলবার । প্রায় ছুই ঘণ্টা হইল 
সন্ধ্যা হইয়াছে । আমার একজন উকীল বন্ধু একটি পুষ্টদেহ প্রফুল্প- 
কান্তি বাঙ্গালী সন্নযাসীকে লইয়া আমার রাঁসায় উপস্থিত ।. বলিলেন, 
“ইনি একজন বিদ্বান বাঙ্গালী সন্যাসী আপনার সহিত সাক্ষাৎ মানসে 
আসিয়াছেন।” সন্যাসী ঠাকুরের মূর্তিটি বেশ প্রশাস্ত, চক্ষু হইতে যেন 
বিভ্যাতের আলো বাহির হইতেছে, অঙ্গে আলখাল্লা; মাথায় গেরুয়া 

পাগড়ী এবং পায়ে মহারাষ্ট্রদেশীয চটিভুতা। সে অপরূপ মুর্তি 
স্মরণ হইলে এখনও যেন চক্ষুর সামনে দেখি। দেখিয়া আনন্দ হইল-_ 
তাহার দিকে আকৃষ্ট হইলাঁম। কিন্তু তখন উহার কারণ জানিতে 
পারিলাম না । কিছুক্ষণ পরে নমস্কার করিয়া জিজ্ঞাসা করিলাম, 
“মহাশয় কি তামাক খান? আমি কায়স্থ, আমার একটি ভিন্ন হু কা 
নাই, আপনার যদি আমার হু'কাঁয়, তামাক খাইতে আপত্তি না থাকে, 
তাহা হইলে তাহাতে তামাক সাজিয়া দিতে বলি।” তিনি বলিলেন, __ 
“তামাক চুরুট যখন যাহা! ,পাই, তখন তাহাই খাইয়া থাকি। আর 
আপনার হু'কায় খাইতে কিছুমাত্র আপত্তি নাই ।” তামাক সাজাইয়া 
দিলাম। তখন আমার বিশ্বাস গেরুয়াবেশধারী সন্যাসী মাত্রেই জুয়া- 
চোর । ভাবিলাম, ইনিও সম্ভবতঃ কিছু প্রত্যাশা করিয়া আমার নিরুট 
আসিয়াছেন, কিন্বা উক্ত মারহাটি বন্ধুর বাটীতে থাকিবার অস্থবিধ! 
হইতেছে বলিয়া" বোধ হয় আমার বাটাতে থাকিবার মতলব । মনে: 
এইরূপ নানা তোলাঁপাড়। করিয়া তাঁহাকে আমার বাসায় থাকিতে 
বলিলাম ও তাহার জিনিষপত্র আমার বাঁসায় আনাইব কিনা জিজ্ঞাসা 
করিলাম । তিনি বলিলেন,__“আমি উকীলবাঁবুর বাসায় বেশ আছি। 
আর বাঙ্গালী দেখিয়াই তাঁহার নিকট হইতে চলিয়া আসিলে তাহার 
মনে হুঃখ হইবে। কারণ তাঁহার! সকলেই অত্যন্ত স্নেহ ভক্তি করিতে- 
ছেন, অতএব আসিবাঁর বিষয় পরে বিবেচনা করা যাইবে । সে রাত্রে 
বড় বেশী কথা-বার্তা হইল ন!। কিন্তু ছুই চারি কথা যাহা কহিলেন, 
তাহাতেই বেশ বুঝিলাম, তিনি আমা অপেক্ষা হাজার গুণে বিদ্বান ও 
বুদ্ধিমান ইচ্ছা করিলে অনেক টাকা উপার্জন করিতে পারেন,. তথাপি 
টাকাকড়ি স্পর্শ করেন না ও সুখী হইবার সমস্ত বিষয়ের অভাব 
সত্বেও সহঅগুণে সুখী । বোধ হইল তাঁহার কিছুরই অভাব নাই, কারণ 


২৯০ স্বামী বিবেকানন্দ ২য় খণ্ড 


স্বার্থমিদ্ধির ইচ্ছা, নাই। আমার বাসায় থাকিবেন না জানিয়া পুনরায় 
বলিলাম,_-“যদি চা খাইবার আপত্তি ন! থাকে, তাহ! হইলে কল্য প্রাতে, 
আমার সহিত চা খাইতে আসিলে. সখী হইব। তিনি আসিতে 
স্বীকার করিলেন ও উকীলটির সহিত তাহার বাড়ী ফিরিয়া গেলেন: । 
রাত্রে তাহার বিষয় অনেক ভাবিলাম। মনে হইল এমন নিষ্পহ। 
চিরস্থৃখী, সদাসন্তষ্ট, প্রফুল্পমুখ পুরুষ ত কখন দেখি নাই। মনে, 
করিতাম, “যাহার পয়সা নাই, তাহার. মরণ ভাল”, “বাস্তবিক নিষ্পূহ 
সন্যাসী জগতে অসম্ভব, কিন্তু সে বিশ্বাসে সন্দেহ উপস্থিত হইয়া 
এতদিনে তাহাকে শিথিল করিয়া ফেলিল ।” 

পর দিবস ভোর ছটা সময় উঠিয়া হরিপদবাবু অনেকক্ষণ স্বামিজীর' 
পথ প্রতীক্ষা করিতে লাগিলেন ।. কিন্তু বেলা. ৮টা বাঁজিয়া গেলেও যখন: 
তাহার দর্শন পাইলেন না, তখন তাহাকে লইয়া আসিবার জন্য মহারাষ্্রীয় 
ভদ্রলোকটীর গৃহে গমন “করিলেন ৷ সেখানে গিয়া দেখেন যে. একা, 
বৃহৎ সভা হইয়াছে, তাহাঁতে অনেক প্রধান প্রধান উকীল, পণ্ডিত ও 
স্থানীয় বহু শিক্ষিত ও গণ্যমান্ত ব্যক্তি সমবেত হইয়া স্বামিজীকে 
খিরিয়া বদিয়াছেন ও খুব কথা-বার্তা চলিতেছে. স্বামিজী কাঁহাঁকেও 
ইংরাজীতে। কাহাকেও সংস্কতে, এবং কাহাকেও হিন্দস্থানীতে 
প্রশ্নের উত্তর দ্বিতেছেন। সেজন্য তাঁহাকে একবার একটুও চিন্তা 
করিতে..হইতেছে না। এক ভদ্রলোক হাক্সলীর গ্রন্থাবলীর মধ্যে 
যাবতীয়: জ্ঞান নিহিত আছে মনে করিয়া সেই সকল যুক্তিতর্কের 
অবতারণা করিয়া” স্বামিজীকে পরাস্ত করিবার চেষ্টা করিতে লাগিলেন ।. 
কিন্তু স্বামিজীর 'নিকট সে. সব কতক্ষণ টিকিরে? তিনি বনু পূর্বেই 
হাক্সলীর' গ্রন্থাবলী...বিশেষ 'মনোযোগের সহিত পাঠ: করিয়াছিলেন] 
সুতরাং কখন গভীর যুক্তিতে, কখন বিজ্রপের তীব্র কসাঘাতে;-. কখনও 


বোম্বাই প্রেসিডেন্সিতে ২৯১ 


বা আপনার আধ্যাত্মিক তেজঃপ্রভাবে সহজেই প্রতিপক্ষকে নিরুত্র 
করিলেন । মিত্রজ! স্বামিজীকে . প্রণাম করিয়া অবাক্‌ হইয়া বসিয়া 
তাহার কথাবার্তা শুনিতে লাগিলেন ও ভাবিতে লাগিলেন, “ইনি কি 
মনুষ্য না দেবতা ? 

নয়টার পর ধাঁহাদের অফিস বা কোর্ট ছিল, তাহার! চলিয়া গেলেন । 
কেহ বা তখনও বসিয়া রহিলেন। স্বামিজীর দৃষ্টি হরিপদ্রবাঁবুর উপর 
পড়ায় চা খাইতে যাইবার কথা মনে পড়িল। বলিলেন, “বাবা, অনেক 
লোকের মন ক্ষুপ্ন করিয়া যাইতে পারি নাই, মনে কিছু করিও না? 
মিত্রজা পুনরায় স্বামিজীকে তীহার গৃহে থাকিবার জন্য বিশেষ 
অনুরোধ করিলে স্বামিজী বলিলেন, _-“আমি বাঁহার বাঁটীতে আছি, 
তাঁহার মত করিতে পাঁরিলে যাইতে পারি। অনেক চেষ্টার পর 
গৃহবাসী. হরিপদবারুর প্রস্তাবে সম্মত হইলেন। তখন স্বামিজীর সঙ্গে 
ফরাসীসঙ্গীত সম্বন্ধীয় একখানি পুস্তক, একটি কমণ্ডলু ও একখানি 
মাত্র গেরুয়া বস্তু ছিল। 

হরিপদবাবুর বাটীতে' সহরের অনেক শিক্ষিত ভদ্রলোক স্বামিজীকে 
দর্শন করিতে যাইতেন। ক্রমাগত ধর্ম্মালোচনা, বিচার ও প্রশ্নোত্তরে 
তিন দ্বিবন কাটিয়া গেল এবং এই অল্পকাঁলের মধ্যেই হরিপদবাবুর 
মনের দীর্ঘকালসঞ্চিত সন্দেহরাশি দূর হইল। চতুর্থ দিবসে স্বামিজী 
বলিলেন, ‘আর নহে, এবার যাইতে হইবে। সন্যাসীর পক্ষে সহরে 
তিনদিন ও গ্রামে একদিনের অধিক থাকা বিধি নহে। বেশীদিন 
থাকিলেই আসক্তি জন্মায় । সন্যাসী মায়াপাশ হইতে যথাসাধ্য দুরে 
দুরে থাকিবে ।, কিন্ত মিত্রজ! তাঁহাকে এত শীঘ্র বিদায় দিতে কিছুতেই 
সম্মত হইলেন না। তাহার একান্ত অনুরোধে স্বামিজী আরও কয়েক 
দিবস ওখানে রহিলেন। 


২৯২ স্বামী বিবেকানন্দ হয় খণ্ড 


সাধারণের বিশেষ উপকার হইবে বিবেচনা করিয়া হরিপদবাধু 
স্বামিজীকে একটি পাঁধারণ সভা আহ্বান করিয়া, বক্তৃতা দিতে বলিলেন, 
কিন্ত স্বামিজী তাহাতে সন্মত হইলেন না, বলিলেন, “না, উহাতে নাম- 
যশের আকাঙ্ঞা আসিতে পারে। ওটা আমি পছন্দ করি না'। আগ্ন 
তা ছাড়া ওরূপ্‌ বৃহৎ সুভ করিয়া! বক্তৃতা দেওয়া অপেক্ষা সাম্না সাম্‌নি 
বসিয়! প্রশ্নের উত্তর দেওয়া ভাল ।” 

একদিন স্বামিজী অর্থম্পর্শ না করিয়া দেশভ্রমণে কত জায়গার 
কত কি ঘটনা হইয়াছিল, তাহা হরিপদবাবুর নিকট বর্ণনা করিপ্তে 
লাগিলেন । কোথাও তিন দিন উপবাসের পর নিতান্ত ক্ষুধার্ত অবস্থায় 
একজন এরূপ ভীষণ ঝাঁল তরকারী খাইতে দিল যে, তাহা রসনা 
পড়িবামাত্র উদর পর্যন্ত ভয়ানক জবলিতে লাগিল, অবশেষে বাঁটী বাঁটী 
তেঁতুল গোল! খাইয়াও সে জালা থামাইতে পারেন না! আর এক 
জায়গায় একবার ভিক্ষা চাহিবামাত্র গৃহস্থ অতিশয় ক্রুদ্ধ হইয়া গালি 
দিয়া তাহাকে তাড়াইয়া দিয়াছিল, বলিয়াছিল, “এখানে-চোর ছেঁচড় সাধু 
ফকির জোচ্চোর এ সবের যায়গা হবে না।” আবার অনেক দিন ধরিয়া 
তিনি: কিরূপ ডিটেকটিভ পুলিশের নজরে নজরে থাকিতেন, তাহাও 
বলিলেন। হরিপদবাবু তাহার প্রবাস-ভ্রমণের ক্লেশকাহিনী শ্রবণ 
করিয়া ভাবিতে লাগিলেন, “আহা; ইনি কতই কষ্ট কতই. উুটপাত সহ 
করিয়াছেন !, কিন্ত স্বামিজী সে সব যেন কত মজার কথা এইরূপ 
ভাবে হাসিতে হাসিতে বলিয়া গেলেন। শেষে বলিলেন, “সবই মহা 
মায়ার খেলা 1 ~ 

স্বামিণীর অদ্ভুত স্বদেশপ্রেম ও "দররিদ্রদ্িগের: প্রতি সহানুভূতির 
উল্লেখ করিয়া হরিপদবাবূ লিখিয়াছেন, “একদিনের কথা--কলিকাতা| 
সহরে এক ব্যক্তি অনাহারে মারা গেছে, খবরের কাগজে একথা পড়িয়া 


বোম্বাই প্রেসিডেন্সিতে ২৯৩ 


স্বামিজীর প্রাণ কাঁদিয়া উঠিল তিনি এত দুঃখিত হইয়াছিলেন যে, 
বলিবার ধা নহে। বাররার বলিতে লাগিলেন, “এইবার রা দেশটা 
উত্সন্ন ;ধীয় 1 কেন জিজ্ঞাসা করায় বলিলেন, ‘এদেশে চিরদ্বিন ভিথা- 
ধীর জষ্ঠমুষ্টিভিক্ষার বন্দোবস্ত আছে। যতই গরীব হউক না কেন 
ভিক্ষা করিয়া ছুবেলা ছুমুঠা পায়। দুর্ভিক্ষ না হইলে একেবারে না 
খাইয়া মরে না। কিন্ত এই আমি প্রথম শুনিলাম: কলিকাতার মত 
জনপূর্ণ 'সহরে একটা লোক অনাহারে মৃত্যুযুখে পতিত হইয়াছে’ 
ইংরাজী. শিক্ষার কৃপায় আমি. তখন ছুই চাঁরি পয়সা ভিক্ষুককে দান 
করাটা অপব্যয় মনে 'করিতাম। স্থুতরাং বলিলাম, “স্বাঁমিজী, ভিথারীদের 
ঘৎসামান্ত কিছু দেওয়াতে কি অর্থের সঘ্যবহাঁর হয়? আমার ত বোধ 
হয় উহাতে তাহাদের ইষ্ট অপেক্ষা অনিষ্টই বেশী হইয়া থাকে, কারণ 
বিনা, পরিশ্রমে পয়দা পাইয়া তাহারা গাঁজা গুলি খায় ও আরও. অধঃ- 
পাতে' যায়; লাভের মধ্যে দাতার. কিছু মিছে খরচ বাড়িয়া যায় ৷” 
স্বামিজী বলিলেন, “যদি অবস্থায় ফুলাঁয় তরে ভিথাঁরীকে যাহা হয় কিছু 
দেওয়া উচিত। দেবে ত ২।১টি পয়সা, তাই নিয়ে কে কি করে না করে 
দে জন্য তোমার মাথা ঘাঁমাইবার অত দরকার কি? যদি তাহার প্রকৃতই 
অভাব: হয় আর তোমার নিকট সে কিছু না পায়, তবে সে নিশ্চয়ই 
চুরি করি বাধ্য হইবে । ইহাতে আরও বেশী অনিষ্ট হইরে। কারণ 
গাঁজা গুলিতে শুধু তাহার নিজেরই ক্ষতি, কিন্তু চুরি করিলে সমস্ত 
সমাজের ক্ষতি । এদেশে ভিখারী চিরদিনই ভগরানের নামে ভিক্ষা 
করে। দাঁতারও উচিত ভিখারীকে নারায়ণজ্ঞানে ভিক্ষা দেওয়া, কারণ 
সে -দানরূপ কর্ম্মদ্বারা তোমার: চিত্তপ্তদ্ধি সাধনের সহায়তা করিতেছে । 
তুমি যাহা 'দিতেছ, তাহার বদলে: যাহা পাইতেছ,.. তাহার মূল্য অনের 
অধিক 1” 


২৯৪ স্বামী বিবেকানন্দ ২য় খণ্ড 


আর একদিন হরিপদবাঁবু বলিলেন, “স্বামিজী ! আপনার আজ তর্ব- 
বিতর্কে অনেক কষ্ট হইয়াছে।” তিনি বলিলেন, “বাবা, তোমরা যেরূপ 
utilitarian তাহাতে যদি আমি চুপ করিয়া বসিয়া থাকি, তাহা হইলে 
তোমরা কি আমাঁকে এক মুঠা খাইতে দাও? আমি এইরূপ গল্‌ গল্‌ 
করিয়া বকি, লোকের শুনে আমোদ হয়, তাই দলে দলে আসে। 
কিন্ত জেন, যে সকল লোক সভায় তর্ক-বিতর্ক করে, প্রশ্ন জিজ্ঞাসা করে, 
তাহার! বাস্তবিক সত্য জানিবাঁর ইচ্ছায় ওরূপ করে না। আমিও 
বুঝিতে পারি, কে কি ভাবে কি. কথা বল্‌লে ও তাহাকে সেইরূপ উত্তর 
দিই ।” হরিপদবাঁবু বলিলেন, “ভাল স্বামিজী ! সকল প্রশ্নের অমন চোখ! 
চোখা উত্তর আপনার তখনি যোগায় কিরূপে ?” তিনি বলিলেন, “্& 
সকল প্রশ্ন তোমাদের পক্ষে নূতন, কিন্ত আমাকে কত লোকে কতবার 
ওঁ প্ৰশ্ন সকল জিজ্ঞাসা করেছে, আর তাহার কতবার. উত্তর দিয়েছি” 
হরিপদবাবু বলিলেন, “আচ্ছা শ্বামিজী ! তাহলে দেখিতেছি, ধর্ম ঠিক 
ঠিক বুঝিতে হইলে অনেক লেখাপড়া জানা আবশ্যক ৷ স্বামিজী উত্তর 
করিলেন, “নিজে ধর্ম বোঝবার জন্য লেখাপড়া আবশ্তক নাই। কিন্ত 
অন্তকে বুঝাইতে হইলে উহার বিশেষ আবশ্যক । পরমহংস রামকৃষ্ণ, 
দেব “রামকেষ্ট' বলিয়া সহি করিতেন, কিন্ত ধর্মের দারতত্ব তীর চেয়ে 
কে বুঝেছিল ।” 

হরিপদবাবুর বিশ্বাস ছিল সাধু সন্যাপীর স্থূলকায় ও সদা সম্তষ্টচিত্ত 
হওয়া অসম্ভব । একদিন হাসিতে হাসিতে স্বামিজীর দিকে কটাক্ষ 
করিয়া ওকথা বলায় তিনিও বিদ্রুপচ্ছলে উত্তর করিলেন “ইহাই আমার 
Famine Insurance Fund. যদি পাঁচ সাতদিন খাইতে না পাই, তবু 
এই চর্বিবগুলা আমায় বাঁচাইয়া রাখিবে, কিন্ত তোমরা একদিন না 
খাইলেই সব অন্ধকার দেখিবে। আর যে ধর্ম্মে মানুষকে সুখী করে না, 


বোম্বাই প্রেসিডেন্নিতে ২৯৫ 


ভাহা বাস্তবিক ধৰ্ম্ম নহে, 9)5097515 প্রস্ুত রোগ বিশেষ বলিয়া 
জ্ানিও। ধর্মের মূল উদ্দেশ্য মানুষকে সুখী করা। পরজন্মে সখী 
হইব বলিয়৷ ইহজন্মে হুঃখভোগ করাও বুদ্ধিমানের কাজ. নহে। এই 
জন্মে এই মুহূর্ত হইতেই স্থখী হইতে হইবে, যে ধৰ্ম্ম দ্বারা তাহা সম্পাদিত 
হইবে, তাহাই মানুষের পক্ষে উপযুক্ত ধর্ম্ম। ইন্দ্রিয়ভোগজনিত সুখ 
ক্ষণস্থায়ী ও তাহার সহিত অবস্থস্তাঁবী হুঃখও অনিবার্য্য। শিশু, অজ্ঞানী 
ও পশ্তপ্রকৃতির লোকেরাই এ ক্ষণস্থায়ী ছঃখমিশ্রিত স্থখকে বাস্তবিক 
সুখ মনে করিয়! থাকে। যদিও সুখকেও কেহ জীবনের একমাত্র 
উদ্দেশ্য করিয়া চিরকাল সম্পূর্ণরূপে নিশ্চিন্ত ও সুখী থাকিতে পারে, 
তাহাও. মন্দ নহে। কিন্ত আজও পৰ্য্যন্ত এরূপ লোক দেখ! যায় নাই । 
সচরাচর ইহাই দেখা যায় যে, যাহার! ইন্দ্রিয়-চরিতার্থতাকেই স্থুখ মনে 
করে, তাহারা আপনাদের অপেক্ষা ধনবান্‌, বিলাসী লোকদের অধিক 
সুখী মনে করিয়| দ্বেষ করিয়া থাকে এবং তাহাদের বহুব্যয়সাধ্য 
উচ্চশ্রেণীর ইন্দ্রিয-ভোগ দেখিয়া উহা! পাইবার জন্য লালায়িত হুইয়া 
অঙ্গুখী হইয়া থাকে। সম্রাট আলেকজাগাঁর সমস্ত পৃথিবী জয় করিয়া 
পৃথিবীতে আর জয় করিবার দেশ নাই ভাবিয়া দুঃখিত হইয়াছিলেন। 
সেইজন্ত বুদ্ধিমান মনীষীরা অনেক দেখিয়া-শুনিয়া ভোগ-বিচার করিয়া 
অবশেষে সিদ্ধান্ত করিয়াছেন যে, কোন একটা ধর্মে যদি পূর্ণবিশ্বাস 
হয়, তবেই মানুষ নিশ্চিন্ত ও যথার্থ সুখী হইতে পারে! 

“বিদ্তাবুদ্ধি. প্রভৃতি সকল বিষয়ে প্রত্যেক মানুষের প্রক্কৃতিই ভিন্ন 
ভিন্ন দেখা যায়, সেইজন্য তাহাদের উপযোগী ধর্ম্মও ভিন্ন ভিন্ন হওয়া 
আবশ্যক ; নতুবা কিছুতেই উহা তাহাদের সন্তোষপ্রদ হইবে না 
কিছুতেই তাহারা উহার অনুষ্ঠান করিয়া যথার্থ সুখী হইতে পারিবে 
না। নিজ নিজ প্রকৃতির উপযোগী সেই €সই' ধর্মমত, তাহাদের 

নিজেকেই ভাবিয়া-চিত্তিয়া, দেখিয়1-ঠেকিয়া, বাছিয়া লইতে হইবে + 
ইহা ভিন্ন অন্য উপায় নাই। ধৰ্ম্মগ্রহ্পাঠ, গুরূপদেশ, সাধুদর্শন» 
সৎপুরুষের সঙ্গ' প্রভৃতি এ বিষয়ে তাহাকে সাহায্য করে মাত্র !” 

লঙ্কা, মরিচ প্রভৃতি তীক্ষুদ্রব্য স্বামিজীর বড় প্রিয় ছিল। কারণ 
জিজ্ঞাসায় একদিন বলিয়াছিলেন, “পর্য্যটনকালে 'সন্যাসীদের দেশ-: 
বিদেশের নানা প্রকার দুষিত জল পান করিতে হয়, তাহাতে 
শরীর খারাপ করে। এই দোষ নিবারণের জন্য তাহাদের মধ্যে 
অনেকেই গাঁজা! চরম প্রভৃতি নেশা করিয়া থাকে । আমিও সেই জন্ 
এত লঙ্কা খাই ।” 

বাগবিতগ্তায় ধর্ম নাই, ধর্ম অনুভব প্রত্যক্ষের বিষয়, এই কথাটি 
বুঝাইবাঁর জন্য তিনি কথায় কথায় বলিতেনঃ “The test of pudding 
lies in eating” তাহা না হইলে কিছুই চলিবে না। তিনি কপট: 
সন্যাদীদের উপর অত্যন্ত বিরক্ত লিন । বলিতেন,-_“ঘরে থাকিয়া 
মনের উপর অধিকার স্থাপন করিয়া তবে বাহিরে যাওয়া ভাল। 
নতুবা নবান্থুরাগটুকু কমিবার পর প্রায় গাঁজাখোর সন্যাসীদের দলে 
মিশিয়া পড়িতে হয়।” হরিপদ্বাবু বলিলেন, “কিন্ত ঘরে থাকিয়া 
সেটা হওয়া যে অত্যন্ত কঠিন) আপনি সর্ধভূতকে সমান চোখে. 
দেখা, রাগদ্বেষ ত্যাগ করা প্রভৃতি যে সকল কাজ বধর্ন্লাভের প্রধান 
সহায় বলেন, তাহা যদি আমি আঁজ হইতে অনুষ্ঠান করিতে থাকি।, 
তাহা হইলে কাল হইতে আমার চাকর ও অধীনস্থ কর্ন্নচারিগণ এবং . 
দেশের লোকেও আমাকে এক দণ্ড শান্তিতে থাকিতে দিবে না।” fl 
উত্তরে তিনি পরমহংসদেবের সর্প ও 'সন্্যাসীর গল্পটি বলিয়া বলিলেন,_-: 
“কখন ফৌস ছেড়ো না আর কর্তব্যপালন করিতেছ মনে করিয়া সকল৷ 
কর্্ম করিও! কেহ দোষ করে দণ্ড দিবে, কিন্ত দণ্ড দিতে গিয়া! কখন 

রাগ করি৪ না।” পরে পূর্বের প্রসঙ্গ পুনরায়. উঠাইয়া বপিলেন+_- 
“এক সময়ে আমি এক তীর্থস্থানের পুলিশ ইন্স্পেক্টরের অতিথি 
হইয়াছিলাম; লোকটার বেশ ধর্মজ্ঞান ও ভক্তি ছিল। তাহার 
বেতন. .১২৫২ টাকা, কিন্তু দেখিলাম তাহার বাপার খরচ মাসে ২৩ 
শত..টাকা হইবে । যখন বেশী জানাশুনা হইল, তখন জিজ্ঞাসা 
করিলাম, আপনার ত. আয় অপেক্ষা খরচ বেণী দেখিতেছি_-চলে 
কিরূপে? তিনি ঈষৎ হান্ত করিয়া বলিলেন, “আপনারাই চালান । 
এই .তীর্ঘস্থলে যে সকল সাধু সন্যাসী আসেন, তাহাদের ভিতর সকলেই 
কিছু 'আপনার মত নন। সন্দেহ হইলে তাহাদের নিকট কি আছে 
না আছে, তল্লাস করিয়া থাকি। অনেকের নিকট হইতে প্রচুর টাকা 
কড়ি বাহির হয়। যাহাকে চোর সন্দেহ করি, তাহারা টাকা; কড়ি 
ফেলিয়া পালায়, আর আমি সেই সমস্ত আত্মসাৎ করি। অপর খুমঘাস 
কিছু লই না।” 

ভণ্ড সন্না্ীদের' কথায়. তিনি আর একবার বলিয়াছিলেন, ‘অবশ্য 
অনেক .ব্দমায়েদ লোক ওয়ারেণ্টের ভয়ে কিম্বা উৎকট ছুক্ম্্ করিয়া 
লুকাইবার জন্য সন্নাসীর বেশ করিয়! বেড়ায় সত্য, কিন্ত তোমাদের 
একটু দোষ আছে। তোমক মনে কর, কেহ সন্যাসী হইলেই তাহার 
ঈশ্বরের মত. ত্রিগুণাতীত হওয়া চাই! সে পেট ভরিয়া খাইলে 
দোষ, বিছানায় শুইলে দোষ, এমন কি জুতা বা ছাতি পর্যন্ত তাহার 
ব্যরহার করিবার যো নাই । কেন, তারাও ত মানুষ, তোমাদের মতে 
পূৰ্ণ পরমহংস না হলে তাঁহার আর গেরুয়া বস্তু, পরিবার অধিকার নেই, 
ইহাও ভুল।. এক সময়ে আমার একটা সন্যাসীর সহিত আলাপ হয়। 
তাহার ভাল পোষাকের উপর ভারি ঝৌঁক। তোমরা তাহাকে 
দেখিলে নিশ্চয়ই ধার বিলাঁপী মনে করিবে, কিন্তু বাস্তবিক তিনি 

যথার্থ সন্যাসী” হরিপদ বাবু কথা প্রসঙ্গে তাহাকে “সাধু বলায় তিনি 
উত্তর করিলেন, “আমরা কি সাধু? এমন অনেক সাধু আছেন, 
ধাহাদের দর্শন ব| স্পর্শ মাত্রেই দিব্যজ্ঞানের উদয় হয় ।” 

‘বিশ্বাসই ধর্মের মূল’ বলায় স্বামিজী ঈষৎ হান্ত করিয়া বলিলেন, 
“রাজা হইলে আর খাওয়া পরার কষ্ট থাকে না; কিন্ত রাজা হওয়। 
যে কঠিন ! বিশ্বাস কি কখনও জোর করিয়া হয়? অন্তুভব না হইলে 
ঠিক ঠিক বিশ্বাস হওয়া অসম্ভব!” আর একবার ভালই বা কি এবং 
মন্দই বা কি এই বিষয়ে পর্ন উপস্থিত হওয়ায় বলিয়াছিলেন, “যাহা 
অভীষ্ট কাৰ্য্যের সাঁধনভূত তাহাই ভাল; আর যাঁহা তাহার প্রতিরোধক 
তাহাই মন্দ); ভাল-মন্দের বিচার আমরা জায়গা! উ'চুনীচুর বিচারের 
ন্যায় করিয়া থাকি। যত উপরে উঠিবে, তত ছুই এক হ'য়ে যাবে। 
চন্দ্রেতে পাহাড় ও সমতল আছে; কিন্ত আমরা সব এক দেখি__- 
সেইরূপ ।” স্বামিজীর এই এক অসাধারণ শক্তি ছিল যে, যে যাহ! কিছু 
জিজ্ঞাসা করুক না কেন, তাহার উপযুক্ত উত্তর তৎক্ষণাৎ তাহার 
ভিতর হইতে এমন যোগাইত যে মনের সন্দেহ একেবারে দূর হইয়া 
যাইত । | 

বাল্যবিবাহের উপর স্বামিজী অত্যন্ত চটা ছিলেন। সর্বদাই সকল 
লোককে বিশেষতঃ বাঁলকদের সাহস বাধিয়া সমাজের এই কলঙ্কের 
বিপক্ষে দাঁড়াইতে এবং উদ্যোগী ও সন্তষ্টচিত্ত হইতে উপদেশ দিতেন । 
স্বদেশের প্রতি এরূপ অন্ুরাগও কোন মানুষের দেখ! যায় না। বিলাত 
হইতে ফিরিবার পর ধাহারা স্বামিজীর প্রথম দর্শন পাঁইয়াছেন, তাহারা 
জানেন না বিলাত যাইবার পূর্বে তিনি সন্যাস আশ্রমের কঠোর 
নিয়মাদি পালন সম্বন্ধে কিরূপ সতর্ক ছিলেন। তাহার মত শক্তিমাঁন্‌ 
পুরুষের এত বাঁধাবাধি নিয়মাদির আবশ্যক নাই, কোন লোক একবার 

এ কথা বলায় তিঁনি বলিয়াছিলেন, “দেখ মন বেটা বড় পাগল, চুপ করে 
কখনই থাকে না; একটু সময় পেলেই আপনার পথে টেনে নিয়ে 
যাঁবে। সেজন্য সকলেরই বাঁধাবাঁধি নিয়মের ভিতরে থাকা আবশ্যক । 
সন্যাসীরও সেই মনের উপর দখল রাখিবার জন্য নিয়মে চল্তে হয়। 
সকলেই মনে করেন, মনের উপর তার খুব দখল আছে। তবে ইচ্ছ। 
করিয়া কখন একটু আল্গ দেন মাত্র। কিন্তু কার কতটা দখল 
হয়েছে, তা একবার ধ্যান কর্তে বস্লেই টের পাওয়া যাঁয়। এই 
বিষয়ের উপর চিস্তী করিব মনে করিয়া বসিলে দশ মিনিটও ওঁ বিষয়ে 
একক্রমে মন স্থির রাখা যায় না। সকলেই মনে করে--সে স্ত্রেণ নয়, 
ববে আদর করিয়া স্ত্রীকে আধিপত্য করিতে দেয় মাত্র । মনকে বশে 
বাঁখিয়াছি মনে করাটা ঠিক এ রকম। মনকে বিশ্বাস করিয়া কখনও 
নিশ্চিন্ত থাকিও ন! ” 

বেলগ্রাওয়ে যাহার! স্বামিজীর সংস্পর্শে আসিয়াছিলেন, তাহারা 
জড়বিজ্ঞান, রসায়ন, জ্যোতিষ, ভূতত্ব ও উচ্চাজের গণিতে ভাহার 
অসাধারণ অধিকার দেখিয়া আশ্চর্য্য হইয়া গিয়াছিলেন। বাস্তবিক 
এ সময়ে স্বামিজী ধর্ম্মবিযয়ক জটিল প্রশ্নগুলি প্রায়ই বিজ্ঞানসন্মত 
উদ্বাহরণের সাহায্যে ব্যাখা! করিতেন । ধর্মের যে কোন প্রসঙ্গ উঠিত, 
তিনি ঠিক তদন্ুরূপ একটি বৈজ্ঞানিক দৃষ্টান্ত দিতেন । দেখা ইতেন- ধর্ম 
ও বিজ্ঞান উভয়েরই লক্ষ্য মূলে এক অর্থাৎ সত্য-নির্ধীরণের চেষ্টা । 

হরিপদ্রবাবু বলেন £_ বাস্তবিক পাশ্চাত্য বিজ্ঞানের দৃষ্টান্তে 
হিন্দুধর্ম বুঝাতে এবং বিজ্ঞান ও ধর্মের সামঞ্জস্ত দেখাতে স্বামিজীর 
মত আর কাকেও দেখ! যায় নি। 

- ইতিপূর্বে 717795 সংবাদপত্রে, একজন একটা সুন্দর পদ্তে লিখিয়া- 

ছিলেন, ঈশ্বর কি, কোন্‌ ধর্ম সত্য__ প্রভৃতি তত্ব বুঝিয়া উঠা অত্যন্ত 


কঠিন। সেই পগ্ভটি আমার তখনকার ধর্ম্মবিশ্বাসের সহিত ঠিক' মিল 
হওয়ায় আমি উহা, যত্ন করিয়৷ রাখিয়াছিলাম ; এক্ষণে স্বামিজীকে 
তাহা পড়িতে দিলাম। পড়িয়া তিনি বলিলেন, “লোকটা! গোঁলমালে 
পড়িয়াছে।” আত্মীরও ক্রমে সাহন বাড়িতে লাগিল খৃষ্টান 
মিদনরীদের সহিত “ঈশ্বর দয়াময় ও ন্যায়বান্‌ এককালে, তুই- ই হইতে 
পারেন না” এই তর্কের মীমাংসা হয় নাই; মনে করিলাম, এ সমস্তা- 
পূরণ স্বামিঙ্গীও করিতে পাঁরিবেন না। স্বামিজীকে জিজ্ঞাসা করায় 
তিনি বলিলেন, “তুমি ত 50ie০০ অনেক পড়িয়াছ দেখিতেছি। 
প্রত্যেক জড় পদার্থে ছ্ুইটী opposite forces—centripetal and 
centrifugal কি act করে না? যদি" দুইটি opposite. forces: 
জড় বস্তুতে থাকা সম্ভব হয়, তাহা’হইলে দয়া ও প্যায়_হুই opposite: 
হইলেও কি ঈশ্বরে থাকা সম্ভবে না? All 11020 say is. that 
you have. ৮15:290 idea of Your God.” আমি ত নিস্তব্ধ । 
আমার পুর্ণ ' রিশ্বাম সত্য 15 2199091065-_-সমস্ত ধর্ম কখন এককালে 
সত্য হইতে পারে না। তিনি সে মব প্রশ্নের উত্তরে বলিলেন যে, 
“আমরা থে বিষয়ে যাহা কিছু সত্য বলিয়! জানি বা পরে জানিব, সে 
সকলই আপেক্ষিক সত্য or relative truth. “Absolute সত্যের 
ধারণা আমাদের সীমাবদ্ধ মনবুদ্ধির অসম্ভব | অতএব সত্য absolute: 
হইলেও বিভিন্ন মনবৃদ্ধির নিকট বিভিন্ন আকারে প্রকাশিত হয় ॥ 
সত্যের সেই বিভিন্ন আকার বা ভাবগুলি, নিত্য সত্যকে অবলম্বন 
করিয়াই প্রকাশিত থাকে বলিয়া সে সকলগুলিই এক দরের: রাংএক' 
শ্রেণীর, যেমন দূর এবং সন্নিকট স্থান হইতে 7)০6০৪5[:লইলে, 
একই সুর্যের ছবি নাঁনারূপ দেখায়, মনে হয় প্রত্যেক ছবিটাই. এক 
একটি ভিন্ন ভিন সুর্য্যের__তন্রপ। আপেক্ষিক সত্য সকল, নিত্য 

সত্যের সম্বন্ধে ঠিক ও ভাবে অবস্থিত । প্রত্যেক ধর্মই সেই জন্য নিত্য 
সত্যের আভাস বলিয়া সত্য ।* 

Infinity (অন্ত পদার্থ ) সম্বন্ধে কথাবার্তা উঠিলে স্বামিজী যাহা 
বলিয়াছিবোন, সে কথাটি বড়ই সুন্দর ও সত্য--%[)915 can be no. 
two infinities.” হরিপদবাবু, সময় অনন্ত ( tine is infinite ) ও 
আঁকাশ.অনন্ত .( space is infinite ). বলায়' তিনি বলিলেন, “আকাশ 
অনন্তটা বুঝিলাম, কিন্তু :সম্য় অনস্তটা ত.বুঝিলাম ন! । যাহা হউক, 
একটা পদার্থ অনন্ত একথা: বুঝি, কিন্তু দুইটা জিনিষ অনন্ত হইলে 
কোন্টা কোথায় থাকে? আর একটু এগোও দেখবে যে সময়ও 
যাহা আকাশও তাহাই । আরও অগ্রসর হইয়া বুঝিবে সকল পদার্থই 
অনস্ত-_ও সেই সকল অনন্ত পদাৰ্থ একটা বই দুইটা দশটা নয় ।” 

স্বামিজী বলিতেন, “চেতন অচেতন স্থূল সুক্ষ্ম সবই একত্বের দিকে: 
উদ্ধশ্বাসে ধাঁবমাঁন। প্রথমে মানুষ যত রকম রকম. জিনিষ দেখ্যুতে: 
লাগলো, তাদের প্রত্যেকটিকে বিভিন্ন জিনিষ মনে করে; ভিন্ন 
ভিন্ন নাম দিলে। পরে বিচার করে এওঁ সমস্ত জিনিষগুলো' 
৬৩টা মূল দ্রব্য হইতে উৎপন্ন হয়েছে স্থির কল্পে। এ মৃলদ্রব্য- 
গুলোর মধ্যে আবার অনেকগুলো মিশ্রদ্রব্য বলে এখন 
তাঁর সন্দেহ হয়েছে । আর যখন রসায়ন শাস্ত্র শেষ মীমাংসায় 
পৌঁছুবে, তখন সকল জিনিষই এক জিনিষেরই অবস্থাভেদ- মাত্র 
বোঝা, যাঁবে। প্রথমে তাপ আলো ও তাড়িত বিভিন্ন জিনিষ বোলে' 
সকলে জানতো । এখন প্রমাণ হইতেছে যে, ওগুলো সব এক, এক: 
শক্তিরই :অবস্থাস্তর, মাত্র। প্রথমে সমস্ত পদার্থগুলো চেতন, অচেতন 
ও উদ্ভি্‌ এই তিন, শ্রেণীতে বিভক্ত করলে। তারপর দেখলে যে 
উদ্ভিদের প্রাণ আছে--চেতন প্রাণীর ন্যায় গমন-শক্তি নেই মাত্র ॥ 


৩০২ স্বামী বিবেকানন্দ ২য় খণ্ড 


তখন খালি ছুই শ্রেণী রইলো--চেতন ও অচেতন। আবার কিছু- 
দিন পরে দেখা যাবে, আমর! যাঁকে অচেতন বলি, তাদেরও স্বপ্প- 
বিস্তর চৈতন্য আছে।” ইহার পরে অধ্যাপক জগদীশবাবু তাড়িত 
প্রবাহযোগে জড়বস্তর চেতনত্ব পরীক্ষা দ্বারা প্রমাণ, করিয়া 
দেখাইয়াছেন )। 

“পৃথিবীতে যে উচ্চ নিম্ন জমী দেখা যায়, তাও সতত সমতল হয়ে 
একভাবে পরিণত হ্বার চেষ্টা কচ্ছে। বর্ষার জলে পর্বতাদি উচ্চ 
জমীগুলি ধুয়ে গিয়ে গহ্বর সকল পলিতে পূর্ণ হচ্ছে। একটা উষ্ণ 
জিনিষ কোন জায়গায় রাখ লে উহা! ক্রমে চতুংপা্স্থ দ্রব্যের ন্যায় সমান 
উষ্ণভাব ধারণ কর্তে চেষ্টা করে। উষ্ণতাশক্তি এইরূপে সঞ্চালন- 
বিকীরণাদি ( conduction, radiation ) উপায় অবলম্বনে সর্বদা 
সমভাঁব বা একত্বের দিকেই অগ্রসর হচ্ছে। 

“গাছের ফলফুল পাতা শেকড় আমর! ভিন্ন ভিন্ন দেখ লেও বাস্তবিক 
উহারা যে এক, বিজ্ঞান ' ইহ! প্রমাণ করেছে। তিনপল কাচের 
ভিতর দিয়ে দেখলে এক সাদা রং রামধনুকের সাতটা রং এর মত 
পৃথক্‌ পৃথক্‌ ভাবে বিভক্ত দেখায়। সাদা চক্ষে দেখলে একই রং 
আবার লাল বাঁ নীল চশমার ভেতর দিয়া দেখলে সমস্ত লাল বা 
নীল দেখায়। | 

প্ধইবূপ যাহা সত্য তাহা এক ! মায়া দ্বারা আমরা পৃথক্‌ পৃথক্‌ 
দেখি মাত্র। অতএব দেশকাঁলাতীত অবিভক্ত অদ্বৈত সত্যাবলম্বনে 
মন্ুষ্ের যত কিছু ভিন্ন ভিন্ন জ্ঞান উপস্থিত হ’লেও মানুষ সেই 
সত্যটাকে ধর্ভে পাচ্ছে না, দেখতে পাচ্ছে না ।” 

এই সব কথা শুনিয়া হরিপদবাঁবু বলিলেন, “স্বামিজী, আমাদের 
ধচোখের দেখাটাই কি সব'্জময় ঠিক সত্য? ছু'খানা। রেল এনে 

সমান্তরাল রাখলে দেখায় যেন ক্রমে এক জায়গায় মিলে গেছে ! 
উহাঁরই নাম vanishing 0০10৮ মরীচিকা'' রজ্জুতে অহিত্রম প্রভৃতি, 
optical delusion (দৃষ্টিবিভ্রম ) সর্বদাই হচ্ছে । (08155199. নামক" 
পাথরের নীচে একটা রেখাকে Double refractiona দুটো দেখায়ণ। 
একটা উড পেন্সিল আধ গ্ল্যাস জলে ডুবুলে চen০i!এর জলমগ্ন ভাগটা 
উপরের ভাগ অপেক্ষা মোট! দেখায়। আবার সকল প্রাণীর “চক্কুণ্ডলা 
ভিন্ন ভিন্ন ক্ষমতাবিশিষ্ট এক একটা Len মাত্র । আমরা কোন 
জিনিষ যত বড় দেখি, ঘোড়া প্রভৃতি অনেক প্রাণী তাহাই বা 
তদ্পেক্ষ। বড় দেখে, কেননা তাদের চোখের লেন্স ভিন্ন শক্তি-বিশিষ্ট। 
অতএব আমরা যাহা স্বচক্ষে দেখি, তাই যে সত্য তারও ত প্রমাণ 
নেই! জনষ্টয়ার্ট মিল বলেছেন, মানুষ সত্য সত্য করে পাগল কিন্তু 
বাস্তবিক সত্য -( Absolute truth) বোঝবার ক্ষমত! মানুষের 
নেই! কারণ ঘটনাক্রমে. বাস্তবিক দত্য মানুষের হস্তগত হলে 
তাই যে বাস্তবিক সুত্য এটা সে বুঝবে কি করে? আমাদের 
সমস্ত জ্ঞান Relativ৮e, Absolute  বোঝবাঁর ক্ষমতা নেই। 
অতএব 4£1901069 বা জগৎকারণকে মানুষ কখনই বুঝতে 
পারবে. না |” 
্বামিজী। তোমার বা সচরাচর লোকের absolute জ্ঞান না 
থাকৃতে পারে, তা’বলে কারো নেই, এ কথা কি করে বল. জ্ঞান 
এবং অজ্ঞান বা মিথ্যান্ঞান বোলে ছু'রকম ভাব বা অবস্থা আছে। 
এখন তোমরা যাকে জ্ঞান বল বাস্তবিক উহা মিথ্যাজ্ঞান! সত্য 
জ্ঞানের উদয় হোলে উহ! অন্তহিত হয়, তখন সব দেখায় এক। 
দ্বৈতজ্ঞান অজ্ঞান-প্ৰন্থত । 
“হরিপদ । আপনি যাকে সত্যন্ঞান ভীব্‌্চেন তাঁও ত মিথ্যাজ্ঞান 

'হ'তে-পারে, আর: আমাদের যে দ্বৈতজ্ঞানকে আপনি মিথ্যাজ্ঞান বল্ছেন, 
তাঁও ত সত্য হ'তে পারে। 

'স্বামিজী । ঠিক বলেছ, তজ্জন্তই বেদে বিশ্বাপ করা চাই। মুনি" 
খধিগণ সমস্ত দৈতজ্ঞানের পারে গিয়ে ও অদ্বৈত সত্য অন্তুভব ক'রে 
যা ব’লে গিয়েছেন, তাকেই বেদ বলে। স্বপ্ন ও জাগ্রৎ অবস্থার মধ্যে 
কোন্ট্া সত্য কোন্টা অসত্য আমাদের বিচার ক'রে বল্বার ক্ষমতা 
'নেই। যতক্ষণ না ওঁ ছুই অবস্থার পারে গিয়ে দাড়িয়ে এ ছুই 
অবস্থাকে পরীক্ষা ক'রে দেখতে পার্বো ততক্ষণ কেমন করে বল্বো৷ 
'কোন্ট! সত্য কোন্টা মিথ্যে! শুধু ছুটো' বিভিন্ন অবস্থার অনুভব 
'হচ্ছে__এইটী বলা যেতে পাঁরে। এক অবস্থায় যখন থাকো তখন 
'অন্তটাকে ভুল মনে হয়? স্বপ্নে হয়ত কল্কাতীয় কেনা বেচা কল্পে; 
উঠে "দেখ বিছানায় 'শুয়ে আছ। যখন সত্যঙ্ঞানের ‘উদয় হবে, তখন 
এক ভিন্ন ছুই দেখবে না ও পূর্বের দ্বৈতজ্ঞান মিথ্যা বলে 'বুঝ তে 
পারুবে। কিন্তু এ সব অনেক দুরের কথা, হাতে খড়ি হ'তে না হ'তেই 
রামায়ণ মহাভারতও পড়বার ইচ্ছা কোল্লে চল্বে কেন? ধৰ্ম্ম 
অনুভবের জিনিষ, বুদ্ধি দিয়ে বোঁঝবার নয়। হাতে নাতে কর্তে হবে 
তকে 'এর সত্যাসত্য বুঝতে পার্বে। এ কথা তোমাদের পাশ্চাত্য 
Chemistry, Physics প্রভৃতিরও অন্গমোদিত। আর ছুবোতল 
[7519250 (উদ্বজন ) আর এক বোতল Oxygen € অম্নজন ) নিয়ে 
জল কৈ বল্পে কি জল হবে, না, তাদের একটা শক্ত জায়গায় রেখে, 
Electric ‘current (তাড়িত প্রবাহ) তার ভিতর চালিয়ে তাদের 
Combination (সংযোগ, মিশ্রণ নহে) হ’লে তবে জল দেখতে 
পাবে ও বুঝবে যে জল Hydrogen ও 0Xxy৪৫n৷ নামক গ্যাস হতে 
উৎপন্ন । অ্ৈতজ্ঞান উপলব্ধি কর্তে গেলেও সেইরূপ ধর্মে বিশ্বাস 

'চাই, অধ্যবসায় চাই, প্রাণপণে যত্ব চাই; তবে যদ্দি হন্ম । এক মাসের 
'ভ্যাস ত্যাগ করাই 'কত কঠিন, দশবৎসরের অভ্যাসের ত কথাই 
সাই ।: প্রত্যেক ব্যক্তির শত শত জন্মের কর্মফল পিঠে বাধা রয়েছে। 
এক মুহূর্ত শশানবৈরাগ্য হ'ল আর বল্লে কিনা, কৈ আমি, ও সব এক 
দেখছি না” i 

হরিপদ । ম্বামিজী, আপনার ও কথা' সত্য. হ’লে যে পি 
( অনৃষ্টবাদ ) এসে পড়ে। যদি বন্ধুক্নন্মের কর্মফল. একজন্মে যাবার 
নয়,,তবে আর চেষ্টা আগ্রহ "কেন ? যখন -সকলের মুক্তি হবে তখন: 
আমারও হবে” 

ক্বীমিজী। তা. নয়। কর্মফল ত অবশ্যই ভোগ কর্তে হবে, কিন্ত 
অনেক কারণে এ সকল কর্মফল, খুব অল্প সময়ের মধ্যেই নিঃশেষ 
হ'তে পারে। ম্যাজিক লঠনের ৫* খাঁনা ছবি ১* মিনিটেও পখীন 
যায়-আবার দেখতে দেখতে সমস্ত রাতও কাটান যায়। উহা নিজের 
আগ্রহের উপর নির্ভর করে। 

সষ্টিরহ্ত সম্বন্ধে স্বামিজীর ব্যাখ্য/ অতি সুন্দর। ্তিষ্টিবস্ত 
মাত্রেই চেতন ও জড় সুবিধার জন্য এই ছুই ভাগে বিভক্ত । মান্তুষ 
স্থষ্টবস্তুর চেতন ভাগের শ্রেষ্ঠ প্রাণী, বিশেষ । কোন কোন ধর্মের মৃতে 
ঈশ্বর আপনার মত 'রূপবিশিষ্ট সর্বশ্রেষ্ঠ মানবজাতি নির্মাণ করেছেন; 
কেহ বলেন-মানুষ ল্যাজবিহীন বানর বিশেষ । কেহ বলেন__ 
মান্থষেরই কেবল প্িবেচনা শক্তি আছে; কেহ বলেন-_তাহাঁর কারণ 
মানুষের মন্তিফ্ষে জলের ভাগ বেশী-_যাহাই হউক, মানুষ প্রাণী, বিশেষ 
ও প্রাণিসমূহ হৃষ্টপদ্ার্থের অংশমাত্র এ বিষয়ে মতভেদ নেই । এখন স্ষ্ট- 
পদার্থ কি বোঝ.বার জন্য একদিকে পাশ্চাত্য পণ্ডিতগণ সংশ্লেষণ বিশ্লেষণ- 
রূপ উপায় অবলম্বন ক’রে এটা কি ওটা কি অনুসন্ধান কর্তে লাগলেন, 

আর অন্যদিকে .আমাদ্ের পূর্ববপুরুষগণ ভারতবর্ষের উষ্ণ হাওয়ায় ও 
উর্ধরা ভূমিতে শরীররক্ষার জন্য যৎসামান্য সময়মাত্র ব্যয় ক'রে কৌপীয় 
পরে প্রদীপের মিটুমিটে আলোয় বসে আদা জল খেয়ে বিচার কর্ণ 
লাগলেন, এমন জিলিষ কি আছে, যা জান্লে সব জিনিষ জবান যায়। 
[ তাহাদের মধ্যে অনেক রকমের লোক ছিলেন। কাজেই চার্বাকো 
বস্তমত্য মত ( ultra-materialistic theory ) থেকে শঙ্করাচার্যোয 
অদ্বৈতমত পৰ্য্যন্ত সমস্তই আমাদের ধর্মে পাওয়া যায়।] হুই দলই 
ক্রমে এক জায়গায় উপস্থিত হচ্ছেন ও এক কথাই এখন বল্তে আর্ত 
করেছেন। ছুই দলই বল্‌্চেন, এই ব্রহ্মাণ্ডের সমস্ত পদার্থ ই এক অনি- 
ব্বচনীয় অনাদি অনন্ত বস্তুর প্রকাশ মাত্র । কাল ও আকাশ (time 
and sPace ) তাই । কাল অর্থাৎ যুগ, কল্প, বৎসর, মাস, দিন ও মুহূর্ত 
প্রভৃতি সময়জ্ঞাপক কাল, যাহার অনুভবে কুধ্যের. গতিই আমাদো 
প্রধান সহাঁয়। ভাবিয়া দেখিলে সেই কাঁলটাঁকে কি মনে হয়? র্যা 
অনাদি নহে; এমন সময় ছিল যখন হৃর্য্যের সৃষ্টি হয়নি । আবার এমন 
সময় আস্বে যখন আবার হৃুর্ধ্য থাকবে না, ইহা নিশ্চিত। তা হ'লে 
অখণ্ড সময় একটি অনির্ধবনীয় ভাব বা বস্তবিশেষ ভিন্ন আর কি? 
আকাশ বা অবকাশ বল্লে আমর! পৃথিবী বা সৌরজগৎ সম্বন্ধীয় অল্প 
সীমাবদ্ধ জায়গা বিশেষ বুঝি । কিন্তু উহা সমগ্র সৃষ্টির অংশমাত্র কৈ 
আর কিছুই নয়। এমন অবকাশও থাক! সম্ভব, যেখানে কোন তব 
বন্তই নাই। অতএব অনন্ত আঁকাশও তন্দরপ সমজ্জর মত অনির্ব্চনীয 
একটি ভাব বা বস্তু বিশেষ। এখন সৌরজগৎ ও স্ষ্ট বস্তু কোথা 
হ’তে কিরূপে এল? সাধারণতঃ আমরা কর্তা ভিন্ন ক্রিয়া দেখতে 
পাই না। অতএব মনে করি, এই স্থষ্টির অবশ্য কোন কর্তা আছেন, 
কিন্ত তা হ’লে স্ৃষ্টিকর্তীরও ত সৃষ্টিকর্তা আবশ্যক, তা থাঁকতে পারে 

দ|। অতএব আদিকারণ স্থষ্টিকর্ত্তা বা ঈশ্বরও অনাদি অনির্বচনীয় 
অনন্ত ভাব বা বস্তু বিশেষ। অনন্তের .ত বহুত্ব সম্ভবে না, তাই ও 
কল কয়টি অনন্ত পদার্থই এক ও একই ওঁ সকল রূপে প্রকাশিত । 

হরিপদবাবু দেখিলেন, স্বামিজী শুধু দর্শন, বিজ্ঞান ও ধর্মগ্রন্থ পাঠ 
্করিয়াই নিরস্ত হন নাই, নাটক নভেলাদিও বিস্তর পড়িয়াছেন।' এক 
দিন কথাপ্রসঙ্গে ্বামিজী Pickwick Papers হইতে দুই তিন পাত৷ 
ঘুখ্থ বলিলেন। হরিপদবাবু নিজেও এ গ্রন্থথীনি অনেকবার পড়িয়া- 
ছিলেন, সুতরাং বুঝিতে পারিলেন, কোন্‌ স্থান হইতে তিনি আবৃত্তি 
ফরিলেন। শুনিয়া তাহার বিশেষ আশ্চর্য্য বোধ হইল। ভাবিলেন»__ 
'ম্যাসী হইয়া সামাজিক গ্রন্থ হইতে কি করিয়া এতটা মুখস্থ বলিলেন ? 
গূর্কে বোধ হয় অনেকবার এ পুস্তক পড়িয়াছিলেন।, কিন্তু জিজ্ঞাসা 
রায় স্বামিজী বলিলেন,__“ছুইবার পড়িয়াছি। একবার স্কুলে পড়িবার 
লয় ও আজ পাঁচ ছয় মাস হইল আর একবার ।” হরিপদবাবু অবাক্‌ 
ইয়া জিজ্ঞাসা করিলেন”_“তবে কেমন করিয়া ন্মরণ রহিল? 
জামাদের কেন থাকে না?” স্বামিজী বলিলেন,_ “একান্তমনে পড়া 
টাই, আর খাদ্যের সারভাগ হইতে প্রস্তুত রেতের অপচয় না করিয়া 
উট 55517011565 (শরীরের অন্তভূক্তি ) করা চাই।” 

আর. একদিন স্বামিজী মধ্যাহে একাকী শয্যায় শয়ন করিয়া 
একখানি পুস্তক লইয়া পড়িতেছিলেন, হরিপদবাবু অন্য ঘরে ছিলেন। 
হঠাৎ স্বামিজী এরূপ উচ্চৈঃস্বরে হাসিয়া উঠিলেন যে, এ হাসির বিশেষ 
ফোন কারণ আছে ভাবিয়া হরিপদবাঁবু তাহার ঘরের দরজার নিকট 
জসিয়া উপস্থিত হইলেন। দেখিলেন বিশেষ কিছুই, হয় নাই, 
্ামিজী যেমন বই পড়িতেছিলেন তেমনই পড়িতেছেন, তিনি প্রায় 
৫ মিনিট. স্বামিজীর পার্খে দণ্ডায়মান রহিলেন, তথাপি স্বামিজীর দৃষ্টি 

তাহার প্রতি আকৃষ্ট হইল না। খানিকপরে স্বামিজী তাহার দিষঝে 
ফিরিয়৷ চাহিলেন ও তিনি অতক্ষণ দীড়াইয়া আছেন শুনিয়া বলিলেন।-- 
‘যখন যে কাজ করিতে হয়, তখন তাহা একমনে এক প্রাণে সম 
ক্ষমতার সহিত করিতে হয়। গাজীপুরের পাওহারী বাবা ধ্যান জগ 
পুজাপাঠ যেমন একমনে করিতেন, তাঁহার পিতলের ঘটাটিও তেমনি: 
একমনে মাজিতেন। এমনি মাঁজিতেন যে সোনার মত দেখাইত ।” nt 

মিত্রজা বলেন, _“স্বামিজী অনেক সময় ঠাট্টা বিদ্রপের ভিতর দিয়াঁ 
বিশেষ শিক্ষা দ্বিতেন.। তিনি গুরু হইলেও তাহার কাছে বসিয়! থাকা 
মা্টারের কাছে বসার মত ছিল না। খুব রঙ্গরস চলিতেছে, বালকের 
মত- হাসিতে হাসিতে ঠাট্রার ছলে কত কথাই কহিতেছেন, আবার 
তখনই এমনি গম্ভীরভাঁবে জটিল প্রশ্নমূহের ব্যাখ্যা করিতে আর্ত 
করিতেন যে, উপস্থিত সকলে তাঁহার ধীর গম্ভীর: প্রশান্ত মুর্তি দেরি 
তব হইয়া ভাবিত_ ‘ইহার ভিতর এত শক্তি! এই ত দেখিতেছিলা 
আমাদেরই মত একজন !! আমার বাটীতে কত রকম লোক. তাহাকে 
দেখিতে আসিত। কেহ আসিত উপদেশ লইতে, কেহ আসি ন 
পাণ্ডিত্যের আকর্ষণে, কেহ বিস্তাপরীক্ষা মানসে, আবার কেহ বা গু 
খোসগন্প শুনিবার জন্য । কিন্তু তাঁহার এমনি আশ্চর্য্য ক্ষমতা ছিল 
যে যে ভাবেই আস্মুক না কেন, তাহা তৎক্ষণাৎ বুঝিতে পারিতেন "জু 
তাহার সহিত সেরূপ ব্যবহার করিতেন । তাহার মৰ্মভেদী দৃষ্টি 
নিকট হইতে কাঁহারও পরিত্রাণ পাইবার বা কোন, : কিছু গোর 
রাখিবার সাঁধ্য ছিল না। তিনি যেন প্রত্যেকের হৃদয়ের অন্ত 
পর্য্যন্ত দেখিতে পাইতেন। একটি সন্্ান্ত ধনিসস্তান পরীক্ষার বক 
এড়াইবার জন্য প্রায় তাহার: নিকট আসিত ও সন্থ্যাম গ্রহণ করি 
এইরূপ বলিত. স্বামিজী কিন্তু তাহার মনোঁগত অভিপ্রায় বুবিয়ুঁ 

বলিলেন) ‘এম. এ. টা পাশ করে তারপর আমার কাছে:সাধু হবার জন্ 
এসো । কারণ সন্ন্যাসী হওয়ার চেয়ে এম. এ. পাশ করাটা ঢের সোজা ॥? 
& সময়ে আমার বাসায় ' একটি চন্দন বৃক্ষের তলায় তাকিয়৷ ঠেশ দিয়া 
তিনি যে কথাগুলি বলিয়াছিলেন, তাহা জন্মেও ভুলিতে পারিব না |” 

এই সময়ে হরিপদবাবুর একটা বদ্‌ অভ্যাস ছিল। তিনি প্রত্যহ 
স্বাস্থ্যের জন্য নানা প্রকার ওষধ সেবন করিতেন। স্বামিজী সে কথা 
জানিতে পারিয়া একদিন বলিলেন,_-“যখন দেখিবে কোন রোগ এত প্রবল 
ইইয়াছে: যে শধ্যাশায়ী করিয়াছে, আর উঠিবার শক্তি নাই, তখনই ওষধ 
খাইবে, নতুবা নহে । . Nervousness, debility ( সায়বিক দৌর্বল্য ) 
গ্রভৃতি রোগের শতকরা ৯০টা কাল্পনিক। ও সকল রোগের হাত 
হইতে ডাক্তারেরা যত লোককে বাঁচান, তাঁর চেয়ে বেশী লোককে 
মারেন । মনের অবস্থা যদি সম্পূর্ণ বদলাইয়া যায়, তাহা হইলে কোন 
পীড়া থাকে ন11” তারপর বলিলেন,_‘আর দিনরাত পীড়ার কথা 
ডাবিয়াই বাকি হইবে? মনে প্রফুল্লতা আন, ধর্ম্মপথে থাক, সদ্বিধয়ে 
চিন্তা কর, আমোদ আহ্লাদ কর, কিন্তু সাবধান ! আমোদ করিতে 
গিয়। যেন শারীরিক ও মানসিক অবসাদ আনিয়া ফেলিও না বা এমন, 
কিছু করিও না যাহাতে চিত্তে অনুতাপ জন্মে । আর মৃত্যুর কথা 
ধলিতেছ__-ত! তোমার আমার মত ২৪টা লোক ম’লেই বা কি আসে 
ঘায়? ওতে পুথিবীটা, উল্টে যাবে না। এমন মনে করোনা ফে 
তোমার আমার অভাবে পৃথিবীটা একেবারে অচল হয়ে যাবে বা মহা 
অনর্থের সৃষ্টি হবে ।” সেই দিন হইতে মিত্রজা অকারণ ওষধ সেবনের 
জভ্যাস ত্যাগ করেন। * 

এই সময়ে নানাকারণে, হরিপদবাবূর সহিত তাহার উর্ধতন 
রাজ কর্ল্চারিগণের . মনোমালিন্য চলিতেছিল। একটু কড়া কথা৷ 

বলিলেই তিনি চটটিয়া আগুন হইতেন, কিন্তু মুখে তাহাদের ফি 
বলিতে পাঁরিতেন না, চাকরীর মাঁয়াও ত্যাগ করিতে -পারিতেন না। 
কারণ চাকরিটি ভাল, উপার্জন যথেষ্ট ছিল। সুতরাং অন্তরের ক্রোধ 
বাহিরে প্রকাশ করিতে না পারিয়া তিনি দিবারাত্র সাহেবদিগের 
নিন্দা ও গ্লানি করিতেন। স্বামিজী একদিন তাঁহাকে এরূপ করিতে 
দেখিয়া বলিলেন, _দেখ, তুমি টাকার জন্য চাকরী করিতে আসিয়ান 
এবং যে কাজ কর তাহার জন্য উপযুক্ত বেতনও পাও। তবে কে 
দিনরাত এই সব তুচ্ছ বিষয় লইয়া তোলাপাঁড়া কর আর “কি বন্ধনেষ্ 
পড়িয়াছি* বলিয়া আক্ষেপ কর? কেহ তোমাকে বাধিয়া রাখে নাই; 
তুমি ইচ্ছা ক্রিলেই কার্ধ্য ছাড়িয়া দিয়া চলিয়া যাইতে পার। তান 
কেন দিনরাত মনিবের নিন্দা ও সমালোচনা কর? যদি ভাঁব দে 
তোমার আর গতি নাই, তবে. তাহাদের দোষ ন! দিয়া নিজেকে দো 
দাও। তুমি কি মনে কর তুমি কাজ কর বা না কর তাহান্তে 
তাহাদের কিছু আসে যায়? তুমি ছাড়িয়া দিলে এখনই শত শত 
লোক এ পদের প্রার্থী হইবে। তবে কেন মনের তাপ বাড়াৎ'ঁ 
,তোমার যাহা কর্তব্য তাহা নীরবে সম্পাদন করিয়া যাও 1” এইরূপ 
স্বামিজী মিত্রজাকে মনের অবস্থার পরিবর্তন করিতে উপদেশ দিয় 
বলিলেন--“আপ_ ভাল ত জগৎ ভাল। আমরা নিজেদের ভিত 
যমন বাহিরে ঠিক সেই রকম দেখি। আজ থেকে মন্দটি দেখা 
একেবারে ত্যাগ কর, দেখিবে তোমার উপর অন্যলোকের : পূৰ্বভাবঞ্জ 
কেমন ধীরে ধীরে পরিবন্তিত হইতেছে। আমাদের ভিতরকার ছবিই 
আমরা জগতে প্রকাশ রহিয়াছে'দ্বেখি ।” Fl 

ইতিপূর্বে হরিপদবাবু ‘ভগবদ্গীতা অনেকবার পড়িবার চেষ্টা 
করিয়াছিলেন, কিন্তু উহার প্রকৃত মর্ম বুঝিতে না পারিয়া উহার মর্ধোঁ 

ধুঝিবার' বড় কিছু নাই’ মনে করিয়া ছাড়িয়া দিয়াছিলেন। কিন্ত 
স্বামিজীর মুখে গীতার দু’ একটা স্থলের ব্যাখ্যা শুনিয়! গীতা-তত্ব সম্বন্ধে 
ডীহার পুর্বধারণা একেবারে পরিবর্তিত হইয়া যায়। তিনি বলেন, 
“সেই থেকে বুঝিলাঁম গীতা কি অদ্ভূত গ্রন্থ ! প্রতি কার্ষ্যে, প্রতি চিন্তায় 
গীতার শিক্ষা কি প্রয়োজনে আদিতে পারে। কিন্ত স্বামিজীর 
উপদেশে আমি শুধু গীতা নহে কার্লাইলের রচনাবলী ও 
ভুলস্ভার্ণের. বৈজ্ঞানিক-রহস্পূর্ণ উপন্তাসগুলিরও মর্ধ্যাদা বুঝিতে পারিয়া- 
ছিলাম ৷” | 

আপনার মত বজায় রাখিতে প্রত্যেক মানুষেরই একটা! বিশেষ জেদ 
দেখা যায়। ধর্মমত সম্বন্ধে আবার উহার বিশেষ প্রকাশ। স্বামিজী 
এ সম্বন্ধে একটি সুন্দর গল্প বলিতেন। গল্পটি এইরূপ £__' 

কোন দেশে এক রাজা ছিলেন। আর একজন রাজ! তাহার 
রাজা আক্রমণ করিতে আসিতেছেন, সংবাদ পাইয়া তিনি একটি 
মন্ত্রণাঁদভা আহ্বান করিলেন ও রাজ্জরক্ষার. অন্য কি উপায় অবলম্বন 
করা যাইতে পারে, তাহা সকলকে জিজ্ঞাসা করিলেন । রাজার প্রস্তাব 
শ্রবণ করিয়া ইঞ্জিনিয়ার বলিলেন, “রাজ্যের চতুর্দিকে একটি গভীর খাল 
কাটিয়া তাহার ধারে বৃহৎ ও উচ্চ মৃণ্ময় প্রাচীর নির্মাণ করা দরকার” 
ইহা শুনিয়া স্থত্ৰধর বলিল, “হা ঠিক বটে, তবে প্রাচীরটা কাষঠনির্ন্মিত 
হইলেই ভাল হয়।” চর্ন্মকার ইহার প্রতিবাদ করিয়া বলিল, ‘না, কটু 
অপেক্ষা চর্ম অধিক মজবুত, সুতরাং প্রাচীরটা চর্ম্মেরই হউক । 
কামার ইহা শুনিয়! হাসিয়া কহিল, “চামড়া আর কত মজবুত হইবে? 
তার চেয়ে লোহার দেওয়ালই ভাল, ভেদ ক'রে গুলিগোলা আস্তে 
পারবে না|” উকীল মোক্তারেরা বলিলেন,_“মহারাজ, ও সব কিছুই 
করিতে হইবে না । শক্রপক্ষকে যুক্তিতর্ক দ্বারা বুঝাইয়া দেওয়া হউক 

যে, এইরূপ ভাবে. বলপূর্বাক পরের সম্পত্তি লইবার কোন অধিকার 
তাহাদের নাই। এ কার্য) সম্পূর্ণ অন্তায় ও আইনবিরুদ্ধ।” চট 

তখন পুরোহিত মহাঁশয়েরা বলিলেন, “তোঁমরা৷ সকলেই বাতুলের 
মত প্রলাপ বকিতেছ যে হে! দেবতার সন্তোষ অগ্রে না করিলে. 
কিছুতেই কিছু হইবে না। মহারাজ, হোম যাগ করুন, স্বস্ত্যয়ন করুনগ 
তুলসী দিন, দেখিবেন কাহারও সাধ্য নাই_-আপনার একটা প্রজার] 
কেশাগ্র স্পর্শ করে।” এইরূপে রাজ্যরক্ষার পরিবর্তে সকলেই নিজ 
নিজ মত বজায় রাখিবার জন্য মহা কোলাহল, তর্ক ও পরিশেষে আত্মঃ 
কলহে ব্যাপৃত হইল। গল্পটা শেষ করিয়া স্বামিজী বলিলেন, _ “অধিকাংশ! 
লোকই এইরূপ । আমি যা বুঝি আর কেউ তেমন নাকৰ 
ভাবটা সকলেই মধ্যেই দেখিতে পাওয়া যায় ৷ 7 

পূৰ্ব্ব বলিয়াছি__পরিব্রাজক অবস্থায় স্বামিজী কাহারও কট 
হইতে এক কপর্দক গ্রহণ করিবেন না বা নিজে নিকট কিছু সন 
করিয়া রাখিবেন না, এইরূপ প্রতিজ্ঞা করিয়াছিলেন। রাখ 
অপরের নিকট হইতে যাঙ্কা কর! দূরে থাকুক, সাধিয়। দিলেও লইতেনধ 
না। কেবল নিতান্ত: ভক্ত বন্ধুদের অনুরোধ প্রত্যাখ্যান, করিয়া! 
তাহাদের মনে ক্লেশ দ্বিতে অনিচ্ছুক হইয়া কখন কখন একখানি কাপড় 
একজোড়া খড়ম, একখানি রেলওয়ে টিকিট বা এরূপ কোন সামা! 
ভু্ধার দান গ্রহণ করিতেন। কোলাপুরের রাণী তাহাকে কোন: 
একটি বনুমূল্য উপহার গ্রহণ করিবার জন্য বিশেষ গীড়াপীড়ি করিয়া 
ছিলেন, কিন্তু স্বামিজী কিছুতেই তাহার অনুরোধ রক্ষা করিতে সন্মত! 
হইলেন না। অবশেষে রাণী তাহাকে একজোড়া গেরুয়া বস্ত্র পাঠাইয়া 
দ্বেন--দরকার ছিল বলিয়| তিনি উহা গ্রহণ করিয়া পুরাতন জীর্ণ বন্ধ 
ত্যাগ করতঃ রাণী-প্রদ্ত্ত নববন্থ পরিধান করিলেন ও বলিলেন, 

'সন্যাসীর বোঝা যত কম হয় ততই ভাল।” হরিপদবাবুও তাহাকে 
কিঞ্চিৎ অর্থ দান করিতে চাহিয়াছিলেন, কিন্তু তিনি তাহাতে অসম্মত 
হইলে অনেক সাধ্য-সাধনা করিয়া অবশেষে তাহার মারহাটি জুতার 
পরিবর্তে একজোড়া জুতা ও একগাছি বেতের ছড়ি তাহার সহিত 
দিয়াছিলেন। 
" একদিন স্বামিজী হরিপদ্ববাবুকে বলিলেন, “তোমার সহিত 
অরণ্যে তাবু খাটাইয়া আমার কিছুদিন থাকিবাঁর ইচ্ছা আছে, কিন্ত 
চিকাগোয় ধর্ম্সভা হইবে, ঘি তথায় যাইবার স্থবিধি হয় ত যাইব ।” 
এই কথা শ্রবণ করিয়া হরিপদবাবু আনন্দের আবেগে লাফাইয়া 
উঠিলেন ও তৎক্ষণাৎ টাদা তুলিবার অন্ত বাহির হইবার উদ্ভোগ 
করিলেন। কিন্তু স্বামিজী তাহাকে বাধা দিয়া বলিপ্রেটি ‘এখন নয় 
বৎস { এখনও সময় হয় নাই। রামেশ্বর দর্শন শেন | হইলে অন্ত 
কিছুতেই হাত দিতে পারিতেছি না ।, 

স্বামিভী রামেশ্বর যাত্রার উদ্যোগ করিতেছেন দেখিয়া | হাহ 
বাটার মধ্যে গিয়া গৃহিণীকে এই সংবাদ দিলেন । কিছুদিন পূৰ্ব 
হইতে ' হরিপদবাবুর গৃহিণী মন্ত্র লইবার সঙ্কল্প করিতেঁছুলেন, কিন্ত 
হরিপদবাবু. রলিয়াছিলেন, ‘যাকে তাকে গুরু করিও না, এমন 
লোককে গুরু করিবে, যেন তাহাকে দেখিয়া আমারও ভক্তি হয়।, 
কোন সংপুরুষকে যদি গুরুরূপে পাই, তাহা হইলে মন্ত্র লইব, নতুবা 
নহে। তিনিও তাহাতে স্বীকৃত হন। কিন্তু এরূপ মনোমত গুরু 
না পাওয়াতে তাহাদের মনের ইচ্ছা এতাবৎকাল পূর্ণ হয় নাই। 
স্বামিজীকে দেখিয়। অবধি হরিপদবাবুর মনে তীহাকেই গুরুরূপে লাভ 
করিবার ইচ্ছা হুইয়াছিল। তিনি গৃহিণীকে জিজ্ঞাসা, করিলেন, “এই 
সন্যাসী যদি তোমার গুরু হন, তাহা হইলে তুমি শিষ্যা হইতে ইচ্ছা কর 

কি?” তিনিও. সাগ্রহে বলিলেন, “উনি কি গুরু হইবেন? হইলে ত 
আপনাদের কৃতার্থ মনে করি।” হরিপদবাবু, আনন্দিত হইয়া বলিলেন, 
‘আমি যেমন করিয়া পারি স্বামিজীকে রাজী করাইব। ওঃ কি 
লোক! এ সুবিধা ছাড়িয়া দিলে আর কি জীবনে এমন লোকের 
দেখা পাইব ?' এই বলিয়া বহির্ব্ধাটাতে আসিয়া! ভয়ে ভয়ে জিজ্ঞাসা 
করিলেন, “স্বামিজী,, আমার একটা প্রার্থনা পুরণ করিবেন ?” স্বামিজী 
প্রার্থনা জাঁনাইবার আদেশ করিলে তিনি সন্ত্রীক তাঁহার নিকট দীক্ষা 
গ্রহণের প্রস্তাব করিলেন, স্বামী প্রথমে রাজী. হইলেন না, বলিলেন; 
গৃহস্থের পক্ষে গৃহস্থ গুরুই ভাল, গুরু হওয়া বড় কঠিন। শিষ্যের সব 
ভার ঘাড়ে লইতে হয়। বিশেষ আমি সন্যাপী। আমি কোথায় 
মায়াপাশ কাটাইবার চেষ্টা করিব_-না আরও বেশী ফাদে পা দিবার 
কথা বলিতেছে। তা ছাড়া দীক্ষার পূর্বে গুরুশিষ্য . অন্ততঃ তিনবার 
সাক্ষাৎ হওয়া দরকার ইত্যার্দি। কিন্তু হরিপদবাবু স্বামিজীর কথায় 
ভুলিলেন না, তোহার চরণপ্রান্তে পতিত হুইয়| সাক্ৰনয়নে কহিলেন, 
LE নি আঞ্গ আমাদের অভীষ্ট পূর্ণ না করেন, তবে 
আমরা ৫ জন্য জীবন্ত হইয়া থাকিব ॥” 
স্বামিজী তাঁহার দৃঢ়সংকল্প দেখিয়া ১৮৯২ খৃষ্টাব্রের ২৫ অক্টোবর 
তাহাদের উভয়কে দীক্ষিত করিলেন। দীক্ষার পর হরিপদবাবু 
স্বামিজীর একখানি ফটো তুলিয়া লইবার জন্য বলিলেন। স্বামিজী 
প্রথমে স্বীকৃত হন নাই, কিন্তু অনেক বাদানুবাঁদের পর ও হরিপদবাবুর 
অত্যন্ত আগ্রহ দেখিয়া শেষে উহাতে সম্মত হন। 
২৭ অক্টোবর 'স্বামিজী হরিপদবাঁবুর গৃহ ত্যাগ করিয়া চলিলেন ৷ 
মিত্রজা একখানি রেলওয়ে টিকিট কিনিয়া তীহাকে গাড়ীতে বসাইয়া 
চরণধূলি গ্রহণপূর্ব্বক বলিলেন, “স্বামিজী, জীবনে আঙ্র পর্য্যন্ত কাহাকেও 

আস্তরিক ভক্তির সহিত প্রণাম করি নাই, আজ আপনাকে প্রণাম 
করিয়া কৃতার্থ হইলাম 1, 


দাক্ষিণাত্যে 

“বেলগাম হইতে মরমাগোয়া নামক সমুদ্রতটবর্তী পর্ভ,গীজ উপ- 
নিবেশের মধ্য দিয়া স্বামিজী মহীশুর রাজ্যান্তর্গত বাঙ্গালোর নামক 
স্থানে আসিয়া উপস্থিত হইলেন। প্রায় কয়েকদিবস উচ্চপরস্থ ও 
শিক্ষিত লোকদিগের নিকট হইতে দূরে থাঁকিবাঁর ইচ্ছায় প্রচ্ছননভাবে 
রহিলেন। কিন্তু শীঘ্র তাঁহার কথা প্রকাশ হইয়া পড়িল এবং তিনি 
অবিলম্বে মৃহীশূর রাজার দেওয়ান স্তার কে, শেষাদ্রি আয়ারের নিকটে 
পরিচিত হইলেন। অন্পক্ষণ আলাপেই বুদ্ধিমান্‌ শেযাত্রি আল্লারের 
বুঝিতে বাকী রহিল না যে, এই যুবা সন্ন্যাসীটির . মধ্য এমন একটা 
অদ্ভুত আকর্মণী শক্তি ও ঈশ্বরদত্ত ক্ষমতা আছে, যাহা কাঁলে এ দেশের 
ইতিহাসে স্থায়ী রেখাপাত করিবে। স্বামিজী এই অমাত্যপ্রবরের 
বাটীতে প্রায় একমাসকাল থাকিয়া মহীশূর রাজ্যের অনেক গণ্যমান্য 
সুশিক্ষিত ও উচ্চপদস্থ ব্যক্তির সহিত পরিচিত হইলেন। তিনি 
যেখানেই যাইতে লাগিলেন, শুধু হিন্দু নহে অন্ঠান্য ধর্মাবলম্বী, ব্যক্তিরও 
সংস্পর্শে আসিয়া উহাদের হৃদয়ের শ্রদ্ধা আকর্ষণ 'করিলেন। মিঃ 
আঁরহুল রহমন.সাঁহেব নামে মৈস্থর রাজের একজন" মুসলমান সভাসদ্‌ 
স্বামিজীর নিকট. কোরাণের কয়েক স্থলের অর্থ: জিজ্ঞাসা করিলেন ও 
তৎ্সম্বন্ধে তাহার যে যে সন্দেহ ছিল, তাহা মিটাইয়া লইলেন । ' রহমন 

সাহেব হিন্দু ফকিরের মুসলমান ধর্থশীস্ত্রে" এইরূপ গভীর জ্ঞান দেখিয়া 
স্তম্ভিত হইলেন; কিন্তু তিনি জানিতেন না যে, স্বামিজী বহুদিন পূর্বেই 
কোরাঁণের অর্থ ও আধ্যাত্মিক ভাব নিজস্ব করিয়া লইয়াছিলেন 1 
শেষাদ্্রি আয়ার এই “পণ্ডিত সাধু”টিকে পাইয়া বড়ই আনন্দিত, 
হইলেন। তিনি বলিতেন, “এরূপ অদ্ভুত ক্ষমতাবান লোক দেখিতে 
পাওয়া যায় না। আমরা অনেকেই ধর্ম্মসম্বন্ধে অনেক বই পড়িয়াছি, 
কিন্তু তাহাতে কি লাভ হইয়াছে? আমি ত আমাদের মধ্যে এমন 
কাহাকেও জানি না, যিনি, শাস্ত্রের গুঢ় অর্থ অনুধাবনে এই. যুবক 
সন্যাসীর সমকক্ষ। ইনি এক অত্যাশ্চ্য্ পুরুষ । বোধ হয় ইনি ধৰ্ম্ম - 
তত্ববেত্তা হইয়াই জননী-জঠর হইতে ভূমিষ্ঠ হইয়াছিলেন, নতুবা এরূপ 
অল্প বয়সে বেদ-বেদান্তার্দি সমগ্র শাস্ত্রে এরূপ অসাধারণ অধিকার কি 
করিয়! জন্মিল ?” . 

এই “তরুণ আচাধ্য”কে দেখিয়া মহীশূর-রাজ প্রীত হইবেন মনে 
করিয়া স্তার শেষাত্রি আয়ার স্বামিজীকে মহীশুরে লইয়া গিয়া মহা- 
রাজের সহিত আলাপ করাইয়। দিলেন। গৈরিকবসনধারী স্বামিজী 
যখন মহারাজ শ্রীচামরাজেন্্র উদ্বীয়ারের সভাগৃহে প্রবেশ করিলেন, 
তখন তাহার দ্বাজন্ুলভ ভাঁবভঙ্গী দেখিয়া! সকলেই চমৎকৃত হইলেন । 
মহারাজ তাঁহাকে দেখিয়া অতিশয় প্রীত হইলেন__স্বামিজীর বিদ্যা- 
বুদ্ধি, শাস্্জ্ঞান; ধৰ্ম্মবিষয়ে সুক্ম অন্ত ষ্টি, কথাবার্তা ও চালচলন সবই 
যেন তাহার হৃদয় হরণ করিল। তিনি স্বামিজীর- বাসের জন্য রাজ-. 
প্রাসাদে কতকগুলি কক্ষ নির্দিষ্ট করিয়া! দিলেন-এবং প্রায়ই ধর্ম্ম ব্যতীত, 
অন্যান্ত বহু গুরুতর বিষয়েও: স্বামিজীর মতামত ও. পরামর্শ গ্রহণ 
করিতেন ও প্রত্যহ বহুক্ষণ ধরিয়া তাহার সহিত আলাপ.করিতেন । 
ক্রমে মহারাজের সহিত স্বামিজীর বিশেষ ঘনিষ্ঠতা জন্মিল । একদিন 

মহারাজ সপার্যদ সভাগৃহে বসিয়া জিজ্ঞাসা করিলেন, “ম্বামিজী, আমার" 
পার্ধদগুলিকে আপনার কেমন লাগিতেছে ?” স্বামিজী উত্তর করিলেন;, 
“মহারাজ, আপনি স্বয়ং অতি মহান্ুভব ব্যক্তি কিন্তু দুর্ভাগ্যবশত 
আপনি সদাসর্ধদা পার্ষৰমণ্ডলী-বেষ্টিত থাকেন । আর মহারাজ পার্ধদেরা 
সর্বদা সর্বত্র একরূপ।” রাজা এই নির্ভীক উত্তর শ্রবণ করিয়া স্তম্ভিত 
হইলেন। সভার অন্তান্ত লোকেরা প্রথমে একটু কৌতুকবোধ 
করিয়া পরক্ষণেই স্বামিজীর উপর বিরক্ত হইলেন। কিন্তু তাহারা 
জানিতেন, উত্তম সন্নযাসীরা সাধারণতঃ স্পষ্টবক্তা হইয়! থাকেন, কাহারও 
মুখ চাহিয়া কথা বলেন না। মহারাজ স্বামিজীকে আরও কতকগুলি' 
প্রশ্ন করিলেন, তিনিও এরূপ চমৎকার উত্তর দিতে লাগিলেন, এমন 
কি দেওয়াঁনজীর প্রতিও ঈষৎ কটাক্ষপাতি করিতে বিরত হইলেন লা। 
মহারাজ অবশেষে নূতন প্রসঙ্গের অবতারণা করিলেন। দ্রররার শেষ 
হইলে তিনি স্বামিজীকে এক নিভৃতকক্ষে আহ্বান করিয়া অনেকক্ষণ 
আলাপ করিলেন ও সর্বশেষে বলিলেন, "ন্বামিজী, আপনি যেরূপ স্পষ্টবাদী 
তাহাতে আমার ভয় হয় পাছে আপনার জীবনে কোন আশঙ্কা 
ঘটে। হয়ত কেহ বিষপ্রয়োগে আপনাকে হত্যা করিতে পারে 
অন্তান্ অনেক সাধুর জীবন এইরূপে নষ্ট হুইয়াছে ৮ ম্বামিজী 
উত্তেজিত. কঠে বলিলেন, “কি ! আপনি কি ভাবেন, প্রকৃত সন্যাসী 
প্রাণভয়ে সত্য বলিতে কুন্ঠিত বা ভীত হয়? মনে করুন আপনারই: 
পুত্র যদি আমাকে জিজ্ঞাসা করে_ আপনি কিরূপ, লোক, আমি কি: 
বলিব আপনি সর্ধগুণাধার, আপনার মধ্যে যে যে. গুণ নাই, ভয়ে 
বলিব, সে গুণ আছে? মিথ্যা বলিব? মহারাজ! তোষামোদ 
চাটুকারদ্বিগের ব্যবসায়, সন্নযাসীর ব্যবসায় সত্যকথন ৷” মহারাজের 
সম্মুখে এরূপ বলিলেও তিনি কতবার মহারাজের অসাক্ষাতে তাহার 

গ্রশংসাবাদ . করিয়াছেন। তাঁহার স্বভাবই ছিল এইরূপ--যাহার. ষে 
দোষ বা দুর্বলতা থাকিত, তাহার সন্মুখেই প্রকাশ করিয়া বলিতেন ;, 
কিন্ত অপরের নিকট তাঁহার বিষয়ে উল্লেখকালে কখনও তাহার গুণ 
ভিন্ন দোঁষ কীর্তন করিতেন না । 

মহীশূর রাঁজসভায় স্বামিজীর সহিত একজন বিখ্যাত অষ্টরীয় 
এপস সঙ্গীতজ্ঞ ব্যক্তির ইউরোপীয় সঙ্গীত সম্বন্ধে বহুক্ষণ আলাপ 

_ সেই ব্যক্তি ও সভাস্থ অন্যান্য সকলে প্রাচ্য ও পাশ্চাত্য উভয়বিধ 
নদীতে তাঁহার অদ্ভূত জ্ঞান দেখিয়া বিস্মিত হইয়াছিলেন। আর এক 
দিন রাজপ্রাসাদে বৈদ্যুতিক আলোক প্রতিষ্ঠা উপলক্ষে একজন 
প্রসিদ্ধ তড়িৎশিল্পীর (electrician ) সহিত তড়িৎ বিষয়ে স্বামিজীর 
অনেক কথাবার্তা: ও আলোচনা হইয়াছিল। এ ক্ষেত্রেও সে ব্যক্তি 
তড়িৎ বিষয়ে নিজে একজন বিশেষজ্ঞ হইয়াও স্বামিজীর নিকট থই 
পায় নাই। 

একদিন বাঁজবাঁটার বৃহৎ দালানে প্রধান অমাত্যের সভাপতিত্বে 
বেদান্ত বিষয়ে একটি বৃহৎ পণ্ডিতসভা আহত হইল। পশ্ডিতেরা 
অনেকে অনেক কথা বলিলেন, অনেক যুক্তি তর্ক ছারা বিভিন্ন মতবাদ 
স্থাপনে চেষ্টা করিলেন, কিন্তু মোটের উপর কাহারও সহিত কাহারও 
কয হইল না। অবশেষে স্বামিজী কিঞ্চিৎ বলিবার জন্য আহত 
হইলেন। তিনি আসন ত্যাগ করিয়া দণ্ডায়মান হইলেন ও সেই 
পণ্ডিতমগ্লীর সমক্ষে পাঁজি পুথি ছাড়িয়া তাহার নিজের প্রাণের 
ভাষায় বেদান্ত শাস্ত্রের প্রকৃত মর্মৌদ্ঘাটন করিলেন ও অন্টান্ত দার্শনিক 
মতের সহিত মিলাইয়া ও সামগ্রস্তবিধান করিয়া কাধ্যক্ষত্রে 
'বেদান্তের উপযোগিতা নির্দেশ করিলেন। সভাস্থ সকলে তাঁহার 
চিন্তার মৌলিকতা ও দৃষ্টির প্রসার দেখিয়া চিত্রার্পিতবৎ বসিয়া 

রহিলেন। সকলেই বুঝিল, দর্শন তাঁহার নিকট কতকগুলি বাক্য ও 
ভাবের সমষ্টি মাত্র নহে-_প্ররুত প্রাণের বস্ত। তাহার বক্তৃতা শেষ 
হইলে নতমুখে সকলে তাহার প্রশংসা করিতে লাগিল। 

প্রধান অমাত্য স্বামিজীর উপর অতিশয় সন্তষ্ট হইয়া একদিন 
তাহাকে কোন উপহার গ্রহণ করিবার জন্ত বিশেষ অনুরোধ করিলেন 
এবং অনতিবিলম্বে তাঁহার একজন সেক্রেটারীকে স্বামিজীর সহিত 
বাজারের সর্ধ্বাপেক্ষা উৎকৃষ্ট দোকানে গিয়া তাহার যে জিনিষ 'অভিরুচি 
হয়; তাহা! কিনিয়। আনিতে বলিলেন । স্বামিজী অমাত্যের অনুরোধ 
উপেক্ষা করিতে, না পারিয়া লোকটার সহিত বাজারে গেলেন । 
সেক্রেটারী মনে করিলেন, যখন দেওয়ানজীর আদেশ ও স্বামিজীর 
উপহার তখন কি জানি কত টাকা ব্যয় হয়, এই ভাবিয়া তীহার 
চেক' বইখানি যঙ্গে লইয়া বাজারে গেলেন, মনে মনে ঠিক করিয়া 
রাখিলেন যে, আবশ্যক হইলে এক সহম্র মুদ্রাও খরচ করিবেন। 
দোকানে গিয়া স্বামিজী বালকের ন্যায় এ দ্রব্য ও দ্রব্য কপ্তিয়া বহু 
দ্রব্য দেখিলেন ও প্রশংসা করিলেন। অবশেষে ক্লান্ত হইয়! বলিলেন, 
‘বন্ধু, যদি আমি আমার অভিলফিত কোন দ্রব্য গ্রহণ' করিলেই 
দেওয়ীনজী সন্তষ্ট হন, তবে এক কাজ করুন, এখানকার সর্বোৎকষ্ট 
চুরুট আনিয়া আমায় দিন।” সে ব্যক্তি ত তাহার কথা শুনিয়া অবাকৃ। 
তিনি যাহা যাহ! মনে করিয়াছিলেন, তাহার একটাও ত খাটিল না। 
তিনি জীবনে প্রথম দেখিলেন যে এতবড় একটা সুযোগ হাতে পাইয়াঁও 
লোকে তাহ! ত্যাগ করিতে পারে। দোকান হইতে বাহির হইয়া 
স্বামিজী তাঁহার একটাকা মুল্যের চুরুটটী ধরাইয় গাড়ীতে উঠিলেন ও 
অনতিবিলম্বে প্রাসাদে আসিয়া উপস্থিত হইলেন ।' বেওয়ানজী প্রথমে 
তাহার বৃত্তান্ত শুনিয়া যেন হতবুদ্ধি হইয়া গেলেন, তারপর হাসিয়া 


৩২০ স্বামী বিবেকানন্দ ২য় খণ্ড 


উঠিলেন। বুঝিতে : পারিলেন, প্রকৃত নন্ন্যাসীরা 'এইরূপই হইয়া 
থাকেন। 

একদিন মহারাজ স্বামিজী ও প্রধান অমাত্যকে নিজ কক্ষে ভাকিয়া 
পঠাইলেন। তাঁহারা আসিলে তিনি স্বামিজীকে লক্ষ্য করিয়া 
বলিলেন, “স্বামিজী, আমার দ্বারা আপনার কি কাধ্য'হইতে পারে?” 
ত্বামিজী সাক্ষাৎ সম্বন্ধে কোন উত্তর না দিয়া জলন্তভাষায়' তাহার 
জীবনের উদ্দেশ্ত বাক্ত করিলেন। .তিনি ভারতের অবস্থার প্রতি 
মহারাঞ্জের দৃষ্টি আকর্ষণ করিয়া ঘণ্টাধিক কাল বক্তৃতা করিলেন । 
'দেখাইলেন, ভারতের বলিতে আছে শুধু তাহার দর্শন ও অধ্যাত্মবিদ্যা, 
কিন্তু ভারতের নাই, ভারতের অভাব-_বর্তমান যুগের বৈজ্ঞানিক উন্নতি 
ও ভিতর হইতে আমুল সংস্কার । মহারাজ মন্্মুগ্ধের স্ায় শ্রবণ করিতে 
লাগিলেন। স্বামিজী আরও 'রলিলেন__তাহার মনে হয় ভারতের যাহা, 
কিছু আছে, তাহা পাশ্চাত্য জগৎকে দান করাই হইবে ভারতের কাধ্য 
এবং তিনি স্বয়ং পাশ্চাত্যবাসীদ্দিগের নিকট বেদান্তধর্্ম প্রচার জন্য 
গমন করিবার সঙ্কল্প করিয়াছেন। তিনি বলিলেন, “আমি চাই যে 
তাহারা আমাদিগকে কৃষি, শিল্প, বিজ্ঞান প্রভৃতি শিক্ষা দিয়া আমাদের 
আর্থিক উন্নতি বিষয়ে সাহায্য করিবে ।” বলিতে বলিতে ক্রমশঃ. 
হৃদয়ের আবেগে তিনি অনেক কথ! বলিয়া ফেলিলেন। মহারাজ 
তাহার বাগ্সিতায় মুগ্ধ হইয়া তৎক্ষণাৎ তাহার পাশ্চাত্য দেশে গমনের 
সমুদয় ব্যয়ভার বহন করিতে স্বীকৃত হইলেন। কিন্তু কি জন্য 
জানি না বোধ: হয় রামেশ্বর-দর্শন অসম্পূর্ণ ছিল বলিয়া স্বামিজী 
মহারাজেবু নিকট এই অর্থসাহায্য গ্রহণে অসন্মত হুইলেন। সেইদিন 
হইতে রাজ! ও. প্রধান মন্ত্রীর ধারণা হইল, “এই মহাপুরুষ ভারতের 
উদ্ধারের জন্য জন্মগ্রহণ করিয়াছেন । না 

যত দিন" যাইতে লাগিল, ততই মহারাজ স্বামিজীর গুণে উত্তরোত্তর 
"অধিকতর আকৃষ্ট হইতে লাঁগিলেন। তারপর যেদিন স্বামিজী বিদায় 
গ্রহণের প্রস্তাব করিলেন, সেদিন মহারাজের আস্তরিক বেদনা স্পষ্ট 
ব্যক্ত হইয়| পড়িল। তিনি স্বামিজীকে আরও কিছুকাল তাহার নিকট 
বাস করিতে অনুরোধ করিলেন, বলিলেন, “স্বামিজী, আমি আমার 
নিকট আপনার একটা কিছু স্থৃতিচিহ্ন রাখিতে চাই। যদি আপনি 
অনুমতি করেন, তরে ফনোগ্রাফে আপনার কণ্ঠস্বরের একটা রেকর্ড 
তুলিয়া লই । আপনার প্রাণোন্মাদিনী ভাষায় ফনোগ্রাফে ২৪ কথা 
বলুন, যেন চিরদিন আপনার কথা আমাদের কানে বাজিতে থাকে” 
স্বামিজী সন্মত হইলে রেকর্ড তোলা হইল। আজও পর্য্যন্ত মহীশূরের 
রাজপ্রানাদে সে রেকর্ড সযত্বে রক্ষিত আছে, তবে বহুদিন হইতে 
তাহা অস্পষ্ট হইয়া গিয়াছে। বস্তুতঃ মৈস্ুররাজ স্বামিজীর গুণগ্রামের 
“এতদুর অনুরাগী হইয়াছিলেন যে, এমন কি তাহার পাদপুজার পর্যন্ত 
আয়োজন করিয়াছিলেন, কিন্ত স্বামিজী উহাতে সম্মত হন নাই। * 

কিয়দ্দিন পরে স্বামিজী বলিলেন, আর তিনি থাকিতে পারিতে- 
ছেন না। একথা শ্রনিয়া মহারাজ স্বামিজীর সহিত বিবিধ 
মূল্যবান উপহার দিবার ইচ্ছা প্রকাশ করিলে, স্বামিজী ও সকল 
প্রত্যাখ্যান করিয়া বলিলেন, “মহারাজ, আমি সামান্ত সন্যাদী | 
বহুমূল্য উপহার লইয়া কোথায় রাখিব, কি করিব?” কিন্তু মহারাজ 
কিছুতেই ছাঁড়িলেন নাঁ। অবশেষে স্বামিজী বলিলেন, “রাজন্‌, 
আমি প্রতিজ্ঞাবদ্ধ আছি, পরিব্রাজক অবস্থায় অর্থ স্পর্শ বা কোন দ্রব্য 
সঞ্চয় করিব না।” মহারাজ তথাপি পুনঃ পুনঃ উপহার গ্রহণের জন্ত 
নিরবাতিশয় প্রকাশ করিতে লাগিলেন। অগত্যা স্বামিজী তীহাকে 
নিরাশ করিতে অনিচ্ছুক হইয়। বলিলেন, “আচ্ছা যদি নিতান্তই না 

ছাড়েন, তবে আমাকে ধাতু সম্পর্কবিহীন একটা হু'কা দিন, 
ওটা আমার বেশ কাজে লাঁগিতে পারে” মহারাজ তখন তাহাকে 
বিচিত্র কারুকাধ্যথচিত একটা সুন্দর রোজউড, নির্মিত হুকা দান 
করিলেন । মহীশূর হইতে প্রস্থানকালে মহারাজ স্বয়ং স্বামিজীর চরণযুগল 
ধারণ করিয়৷ সাষ্টাঙ্গে প্রণিপাত, করিলেন এবং প্রধান অমাত্য তাহার 
সঙ্গে একতাড়। নোট দিবার জন্য অনেক চেষ্টা করিলেন, কিন্তু স্বামিজী 
উহা! লইতে অস্বীকৃত হইয়া! বলিলেন, “যদি তুমি আমায় কিছু দিতে 
ইচ্ছা কর, তবে কোঁচিনের একখানি টিকিট কিনিয়া দাও। আমি 
রামেশ্বর চলিয়াছি। ২1৪ দিন কোঁচিনে থাকিতেও পারি।” অমাত্য 
বর অগত্যা তাহাকে কোচিন পর্য্যন্ত একখানি দ্বিতীয় শ্রেণীর টিকিট 
কিনিয়া দিলেন ও কোচিন রাজ্যের দেওয়ান শন্করিয়ার নিকট তীহার 
একখানি পরিচয়-পত্র দিলেন । . 

কোঁচিনে তিনি অল্প কয়েকদিন কাঁটাইয়! কেরলের ( মাঁলাবার ) 
অন্তর্গত ত্রিবাঙ্কুর রাজ্যে উপস্থিত হইলেন । এখানকার চিত্রব 
মনোরম শোভা সন্দর্শনে তিনি অতিশয় পুলকিত হইলেন 'ও রাজধানী 
ব্রিবান্্রমে ত্রিবাস্কুর মহারাজের ভ্রাতুপ্পুত্রের শিক্ষক প্রফেসর সুন্দর- 
রমণ আয়ারের * বাটাতে আতিথ্য গ্রহণ করিলেন। এ সময়ে 
মান্দ্রাজের সুবিখ্যাত পণ্ডিত মিঃ রঙগচারীয়ার মহারাজের কলেজের 
বিজ্ঞানের অধ্যাপক ছিলেন । 

ত্রিবাস্কুরের এস, কে, নায়ার লিখিতেছেন £- 

* ইনি এ সময়ে 'মান্ডাজ গভর্ণমেন্ট কর্তৃক মহারাজের জ্রাতুষ্পুত্র ত্রিভাঙ্কুর 
রাজ্যের প্রধান রাজকুমার মার্ভগবর্্মার শিক্ষার তত্বাবধানের জন্য প্রেরিত হইয়|- 
ছিলেন । রাজকুমার তাহার সাহায্যে বি-এ পাশ করিয়। এম-এ পরীক্ষার জন্য 
প্রস্তুত হইতেছিলেন। 

প্রজগচারীয়ার ও স্ুন্দররমণ উভয়েরই সংস্কৃত ও ইংরাজীতে 
অগাধ পাণ্ডিত্য, ইহারা স্বামিজীর সহিত আলাপ করিয়া অতিশয় 
প্রীত ও উপরূত হইলেন। বাস্তবিক স্বামিজীর সহিত যাহার! ঘনিষ্ঠ- 
ভাবে মিশিয়াঁছেন, তাহারা তাঁহার অলৌকিক ক্ষমতায় আকৃষ্ট না হইয়। 
থাকিতে পারেন নাই। .একস্থানে একসঙ্গে বনুব্যক্তির বহু প্রশ্নের 
উত্তর, প্রত্যুত্তর করিরার. তাঁহার একটা অদ্ভুত ক্ষমতা ছিল। স্পেন্সার 
হউক, কালিদাস সেক্ষপীয়র: হউক, ডারউইনের বিবর্তনবাদ হউক, 
ইহুদীদিগের ইতিহাস ' হউক, ' আর্য্যসভ্যতার উৎপত্তি ও ক্রমবিকাঁশের 
কথা হউক, অথবা বেদ-বেদাস্ত, মুসলমান ও খ্রীষ্টান ধর্ম্মশাস্ত্র হউক কোন 
বিষয়ে তাহাকে পশ্চাৎপদ্ দেখা যাইত না। যে কোন প্রশ্ন হউক 
তাহার ঠিক উত্তরটি তাহার মুখে লাগিয়া আছে। তাঁহার মুখাঁবয়বে 
সরলতা ও মহত্ব স্পষ্ট লেখা ছিল এবং নির্ম্মলহৃদয়, তপস্তাপৃত জীবন 
উদারবুদ্ধি, উন্মুক্ত চিত্ত, অসঙ্কীর্ণ দৃষ্টি ও সর্বভূতে সহানুভূতি এইখুলি 
তাহার বিশেষ গুণ ছিল।» ॥ 

এখানেও তিনি সমগ্র -ভারতীয় জাতির মধ্যে বহুবিধ সংস্কারের 
প্রয়োজনীয়তা ও পতিত জাতিদিগের উদ্ধার সম্বন্ধে আলোচন! করিয়া 
ছিলেন। তাহার সম্বন্ধে সুন্দররমণের পুত্র লিখিয়াছেন £_ 

“তিনি রাজেন্দ্রগমনে আমাদিগের বাটীতে প্রবেশ করিলেন। যদি 
তাঁহার অঙ্গে সন্যাসীর বেশ না থাকিত, তাহা. হইলে আমরা তাঁহাকে 
রাজাই মনে করিতাম। তাঁহার কথাবার্তা ও ভাব সবই বিশ্বয়জনক । 
ভারতের সমুদয় ভবিষ্যৎ সমস্তাগুলি যেন তাঁহার নখদর্পণে ছিল। 
তিনি. সমগ্র ভারতকে এক অখণ্ড প্রাঁণস্পন্দনে স্পন্দিত পদার্থরূপে- 
দেখিতেন। বাস্তবিক তিনি অদ্ভুত লোক ছিলেন। ত্রিবান্দ্রমের 
যে কেহ তাহার সংস্পর্শে আসিয়াছিল সেই অনুভব করিয়া 


২১ 

ছিল যে ভারতের কল্যাণের জন্য এক মহান্‌ আত্মার আবির্ভাব 
হইয়াছে ।” 

আমরা এখানে স্ুন্দররমণের স্বরচিত বৃত্বান্তটী ইংরাজী হইতে 
অনুবাদ করিয়া দিলাম । 

৭১৮৯২ খ্রীঃ ডিসেম্বর মাসে ত্রিবান্দ্রমে স্বামী বিবেকানন্দের, সহিত 
আমার প্রথম সাক্ষাৎ হয়। তিনি ভারতের অনেক স্থান পর্যটন করিয়! 
এই স্থানে উপস্থিত হইয়াছিলেন। তাঁহার সহিত একজন মুসলমান 
অনুচর ছিল। তাহার বেশতৃষা এইরূপ যে দেখিয়া! মুসলমান বলিয়া 
ভ্রম হইত। আমার দ্বাশবর্ষ বয়স্ক ২য় পুত্র তীহাঁকে মুসলমান মনে 
করিয়া সেই ভাবে আমাকে খবর দ্বিল। আমি তাহাকে উপরে লইয়া 
গিয়া তাহার যথার্থ পরিচয় প্রাপ্তির পর. তাহাকে সসন্ত্রমে অভিবাদন 
করিলাম । তিনি সর্ধপ্রথমেই আমাকে মুসলমান চাঁকরটার আহারের 
বন্দোবস্ত করিতে বলিলেন। সে ব্যক্তি কোচিনরাজ্যের একজন 
পিয়ন, তত্রত্য দেওয়ান মহোদয়ের সেক্রেটারী , ভিজাগাপট্টম কলেজের 
ভূতপূর্বব অধ্যক্ষ মিঃ ডবলিউ, রামাইয়! বিঃ এ, কর্তৃক স্বামিজীকে এখানে 
পৌছাইয়া দিবার জন্য তাহার সহিত প্রেরিত হইয়াছিল। স্বামিজী 
নিজের জন্য কোঁনপ্রকার পরিচয়পত্র গ্রহণ বা স্থবিধামত, বন্দোবস্ত 
করিবার জন্য পূর্ব হইতে এখানে কোনরূপ সংবাদ প্রেরণ করেন; 
নাই। শুনিলাম, হুইদিন হইতে তিনি দুগ্ধ ব্যতীত অন্য কোন খাণ্ 
গ্রহণ করেন নাই, কিন্তু অগ্রে মুসলমান অন্ুচরটীর আহারের ব্যবস্থা 
না হইলে স্বয়ং আহার করিতে সন্মত হইলেন ন! : 

২৪ মিনিট কথাবার্তা কহিয়াই বুবিলাম, স্বামিজী একজন বিশেষ 
শক্তিশালী পুকুর । জিজ্ঞাসা করিলাম, সাধারণতঃ তিনি কিরূপ খাছ 
ভোজনে অভ্যস্ত । তিনি উত্তর করিলেন, “যাহা আপনার অভিরুচি; 

আমর! সন্ন্যাসী, যাহা পাই তাহাই খাই।” তিনি বাঙ্গালী জানিতে 
পাঁরিয়া আমি বলিলাম, “বাঙ্গালীদের মধ্যে অনেক মহৎ ব্যক্তির জন্ম 
হইয়াছে । তাহাদের মধ্যে সম্ভবতঃ বান্মধর্ম্ম প্রচারক কেশবচন্দ্র সেন 
সর্বশ্রেষ্ঠ ।” ইহার উওরে আমি প্রথম তাহার গুরু শ্রীরামকৃষ্ণ পরম- 
ধসের নাম ও তদীয় আধ্যাত্মিক শক্তির কথা শ্রবণ করিলাম । তিনি 
কেশববাবুকে শ্রীরামকৃষ্ণের তুলনায় বালক বলিয়া উল্লেখ করাতে 
আমি শুনিয়! স্তম্ভিত হইলাম। তাহার পর শুনিলাম: শুধু কেশববাবু 
নহেন, কিছুদিন পূর্বেকার অনেক খ্যাতনাম! বাঙ্গালীই এই মহাপুরুষের 
প্রভাবে প্রভাবিত হইয়াছিলেন এবং কেশববাবু স্বয়ং শেষ জীবনে 
তাহার নিকট হইতে আধ্যাত্মিক জগতের অনেক নূতন আলোক প্রাপ্ত 
হইয়া স্বীয় ধৰ্ম্মমতের বহুল পরিবর্তন করিয়াছিলেন । এমন কি, 
অনেক ইউরোপীয়. ব্যক্তিও শ্রীরামরুঞ্ের সহিত আলাপ করিতে ব্যগ্র 
হইতেন এবং তাহাকে দেবতার ন্যায় পুজা করিতেন । বঙ্গদেশের 
ভূতপূৰ্ব শিক্ষাবিভাঁগের পরিচালক মিঃ সি, এইচ, টনি মহোদয় পীরম- 
ংসদেবের চরিত্র, প্রতিভা, উদারভাব এবং দৈবীশক্তির উল্লেখ 
করিয়া একটা স্থবিস্তৃত প্রবন্ধ লিখিয়াছিলেন । 

ইতিমধ্যে স্বামিজীর আহার্য্য প্রস্তুত হইল, তিনি প্রায় দুইদিনের 
পর পরিতোষ সহকারে ভোজন করিলেন । তাহার আকৃতি, কণ্ঠস্বর, 
চক্ষের দিব্যজ্যোতিঃ, উচ্চভাব এবং অদ্ভুত বচনবিন্যাস আমাকে এতদূর 
মুগ্ধ করিল যে, আমি সেদিন আর রাজপুত্র মার্ভড বর্ম্মাকে পড়াইতে 
গেলাম না । আহারান্তে কিঞ্চিৎ বিশ্রামের পর আমি স্বামিজীকে 
লইয়া সন্ধ্যার সময় ত্রিবান্দম কলেজের রসায়ন-অধ্যাপক দ্াক্ষিণাত্যের 
প্রখ্যাতনামা বৈজ্ঞানিক পণ্ডিত রঙ্গাচার্য্যের গৃহে উপস্থিত হইলাম । 
তাহাকে গৃহে দেখিতে না পাইয়া আমরা ত্রিবান্দ্রম ক্লাবে গেলাম । 

কিঞ্চিৎ পরে রঙ্গাচার্য্য উপস্থিত হইলে, আমি স্বামিজীকে তাঁহার সহিত, 
অধ্যাপক সুন্দররাম পিলের সহিত ও আরও কয়েরজন বিশিষ্ট ভদ্র ও 
শিক্ষিত ব্যক্তির সহিত পরিচিত করিয়া দিলাম । এই সময়কার একটা 
ঘটনার কথা আমার বেশ মনে আছে ।. নারায়ণ মেনান নামে আমার 
এক বন্ধু (ইনি বর্তমানে ত্রিবান্ধুর রাজ্যের একজন দেওয়ান-পেশকার ) 
ক্লাব হইতে বিদায়-গ্রহণ কালে একজন ব্রাহ্মণ দেওয়াঁন-পেশকাঁরকে 
প্রণাম করিলে--শেষোক্ত ব্যক্তি শুদ্রকে প্রত্যভিবাদন করিবার 
প্রচলিত রীত্যন্ুসারে দক্ষিণ হস্ত অপেক্ষা বাঁমহস্ত কিঞ্চিৎ উর্দ্ধে উত্তো- 
লন করিলেন। স্বামিজীর দৃষ্টি চতুর্দিকে ; তিনি এই ঘটনাটা লক্ষ্য 
করিলেন। তারপর কত লোক আসিল ও চলিয়া গেল। সর্বশেষ 
আমরা পাঁচজন মাত্র রহিলাঁম-_-স্বামিজী, উক্ত দেওয়ান-পেশকার, 
তাহার ভ্রাতা অধ্যাপক রঙ্গাচাধ্য ও আমি । কিয়ৎক্ষণ কথোপকথনের 
পর আমরাও স্ব স্ব গৃহে যাইবার জন্য উঠিলাম। দেওয়ান-পেশকার 
স্বামিজীকে প্রণাম করিলেন, কিন্তু স্বামিজী প্রতি-প্রণাম না করিয়া 
হিন্দু সন্ন্যাসীদিগের নিয়মমত শুধু নারায়ণের নাম উচ্চারণ করিলেন। 
ইহাতে পেশকার মহাশয়ের অতিশয় ক্রোধ জন্মিল। কিন্ত স্বামিজী 
এদিকে অতি শান্তস্বভাঁব এবং শিষ্ট ও মধুর ব্যবহারে অভ্যস্ত হইলেও 
বিশেষ প্রত্যুৎপন্ন বুদ্ধি ছিলেন এবং প্রয়োজন হইলে কাঁহাকে কিরূপ 
উত্তর দিয়া নীরব করিতে হয় তাহা বিলক্ষণ জানিতেন ৷ দেওয়াঁনএ 
পেশকারের উত্তরে বলিলেন, “আপনি যদি নারায়ণ মেনানকে প্রত্যভিবাদন্‌ 
করিবার সময়ে আপনাদিগের প্রচলিত পন্থা অবলম্বন করিতে পারেন 
তবে আমি সন্ন্যাসীর রীতি অনুযায়ী প্রত্যভিবা্ন করাতে আপনার 
ক্রোধের উদয় হওয়া কি সঙ্গত?” এই উত্তরে আশানুরূপ ফল ফলিল । 
পরদিন পেশকার মহাশয়ের ভ্রাতা আমাঁদিগের নিকটই আগমন 

করিয়া পূর্বরাত্রির ঘটনার জন্য. স্বামিজীর ' নিকট: ক্রটী, স্বীকার 
ক্রিলেন। 

ও দিন সন্ধ্যায় ক্লাবে অল্পক্ষণ থাকিলেও স্বামিজীকে দেখিয়া 
সকলেই চমৎকৃত হইয়াছিলেন। তিনি সকলেরই সহিত প্রাণ খুলিয়া 
আলাপ করিয়াছিলেন কিন্তু অধ্যাপক রঙ্গাচার্য্যকে তীহার সহিত 
আলাপের সর্বাপেক্ষা উপযুক্ত পাত্র বলিয়া বুঝিলেন। বাস্তবিক 
অগাধ পাণ্ডিত্য, ভাবপ্রকাশের ক্ষমতা, ভাষায় অদ্ভুত অধিকার, 
প্রয়োজনমত বিপুল বিগ্াবুদ্ধিকে আয়ভাধীনে আনিয়া কোন বিষয় 
হইতে নূতন শিক্ষা লাভ কর! বা কাহারও যুক্তির ভ্রম-প্রমাদ প্রতিপন্ন 
করার ক্ষমতা এবং প্রকৃতি ও মনুষ্যকৃত শিল্পের মধ্যে যাহা কিছু 
উত্তম ও সুন্দর তাহার প্রতি অন্থরক্তি ইত্যাদি অনেক বিষয়ে তাহার 
সহিত উক্ত অধ্যাপকের সৌসাদৃপ্ত ছিল। 

পরদিন স্বামিজী রাজকুমার মার্ভও বর্মার সহিত সাক্ষাৎ করিলেন । 
পূর্বেই বলিয়াছি যে, তিনি আমার শিক্ষাধীনে থাকিয়া এম, এ, 
পড়িতেছিলেন। এক্ষণে আমার নিকট হুইতে এই নবাগত অতিথির 
অসাধারণ জ্ঞান ও মানসিক শক্তির পরিচয় পাইয়া তাহার সহিত 
সাক্ষাৎএর অভিপ্রায় ব্যক্ত করিলেন । আমি স্বামিজীকে সঙ্গে লইয়া 
তাহার নিকট উপস্থিত হইলাম ও আমার সাক্ষাতেই উভয়ের মধ্যে 
কথাবর্তী চলিতে লাগিল । স্বামিজী ভ্রমণকালে অনেক দেশীয় রাঁজন্ত- 
বর্গের সংস্পর্শে আসিয়াছিলেন। ইহা শুনিয়া রাজকুমারের মনে ওঁ 
সম্বন্ধে বিশেষ বিররণ জাঁনিবাঁর জন্য 'কৌতৃহল উদ্দীপিত হইয়। উঠিল । 
স্বামিজী বলিলেন তাহার সহিত যে সকল দেশীয় রাজার সাক্ষাৎ 
হইয়াছে তন্মধ্যে বরোদার গাইকোয়ারের কার্য্যদক্ষতা, স্বদেশগ্রীতি ও 
রাজকার্য্য পরিচাঁলনে বিচক্ষণতা সর্বাপেক্ষা অধিক। এই প্রসঙ্গে 


৩২৮ স্বামী বিবেকানন্দ ২য় খণ্ড 


তিনি খেতড়ির ক্ষুদ্র রাজপুত রাজার গুণগ্রামেরও বহু প্রশংসা 
করিলেন এবং শেষে বলিলেন যে, তিনি যতই দক্ষিণের দিকে অগ্রসর 
হইয়াছেন ততই রাঁজাদিগের চরিত্র ও শক্তির অবনতি সাক্ষাৎ করিয়া- 
ছেন। রাজকুমার জিজ্ঞাসা করিলেন, স্বামিজী তাহার পিতৃব্য 
রিবাস্কুরাজকে দেখিয়াছেন কি না? স্বামিজী বলিলেন “ন! ৷? * 
তারপর মহীশূর মহারাজের সম্বন্ধে কতকগুলি কথার পর স্বামিজী 
রাঁজফুমারের শিক্ষাদীক্ষ ও জীবনের উদ্দেশ্য সম্বন্ধে ২৪টা প্রশ্ন জিজ্ঞাসা 
করিলেন । অন্যান্য লোকের ন্যায় রাজকুমারও স্বামিজীর আকৃতি 
প্রকৃতিতে বিশেষ আকৃষ্ট হইয়াছিলেন। তাঁহার ফটোগ্রাফ তুলিবার 
সখ ছিল। সুতরাং স্বামিজীর একখানি সুন্দর ফটোগ্রাফ লইলেন। 
পরে উহা! মান্দাজ মিউজিয়মের চিত্র-প্রদর্শনীতে প্রেরিত হয়। 

তিনি সর্ধশুদ্ধ নয়. দিবস আমার বাঁটাতে ছিলেন । এই কয়দিনই 
তাহার সহিত বহু বিষয়ে আলোচনা হইয়াছিল। সকল কথা আমার 
এখন স্বরণ নাই, তবে মত্ন্ত মাংসাঁদি ভক্ষণ প্রভৃতি কয়েকটা বিষয়ে 
তাহার সহিত আমার মতভেদ হইলেও মোটের উপর এওঁ নয় দিবসের 
স্থৃতি চিরদিন আমার মনে জাগরূক আঞ্ছ ও আজীবন থাঁকিবে। 
বিজ্ঞানের স্পর্ধীর উল্লেখ করিয়া তিনি একদিন বলিলেন যে ধর্মের 
যেমন গৌড়ামী আছে বিজ্ঞানেরও তেমনি গৌঁড়ামী দেখিতে পাওয়া 
যাঁয়। বিজ্ঞানের অনেক সিদ্ধান্তই অন্ুুমানহ্থচক এবং সমজাতীয় 
ঘটনাসমূহের মধ্যে সুসামঞ্জস্ত বিধানে অসমর্থ। অথচ. অনেক 


* ইহার ছুই দিন পরে রাজ-দেওয়ান শঙ্কর সুব্বিয়ার মহোদয়ের সাহায্যে 
ত্রিবাস্কুর মহারাজের সহিত অন্পক্ষণের জন্য স্বামিজীর সাক্ষাৎ হইয়াছিল । মহারাজ 
তাহাকে কুশলাদি জিজ্ঞাসা করিয়! "দেওয়ানজীকে তাঁহার থাকিবার ও রাজ্য মধ্যে 
যথেচ্ছত্রমণ করিবার সুবন্দোবস্ত করিয়া দিবার আদেশ দিয়াছিলেন । 

বৈজ্ঞানিকই বলিয়া থাকেন, যে, তাঁহারা জগতের সমুদয় রহস্তই ভেদ 
ফরিয়াছেন। অনেকে আবার অজ্ঞেয়েবাদের আশ্রয় গ্রহণ করিয়া 
থাকেন। ইহাতে শুধু তাহাদের অজ্ঞতাই প্রকাশ প্রায়। বুঝা যায় 
(যে, ভারতে চিত্বসমাধানের যে সকল বিজ্ঞানসম্মত উপায় আবিষ্কৃত 
হইয়াছে পাশ্চাত্য মনস্তত্ব তাহার কোন সংবাদই রাখে না এবং সেই 
জন্য অস্তঃপ্ররৃতির অতীন্দ্রিয় অনুভূতি সম্বন্ধে কোন প্রকার মীমংসা 
করিতেও সমর্থ হয় না। পাশ্চাত্য বিজ্ঞান যেখানে স্তব্ধ ও নিরম্ত, 
ভারতীয় মনোবিজ্ঞান সেখানে অপূর্ব আলোক প্রদান করিয়াছে। 
দেখাইয়াছে, ওঁ সকল উচ্চ অনুভূতি ও অবস্থাকে কি করিয়া চেষ্টার 
দ্বারা আয়ত্ত করিতে পারাধায়। আর একটী বিষয় সম্বন্ধে স্বামিজী 
বলিয়াছিলেন- উহা! লৌকিক ও অলৌকিক জগতের বিশেষত্ব । 
তিনি: বলিয়[ছিলেন- মানুষ স্থল ও স্ুগ্ম উভয়বিধ বন্ধনের মধ্যে বাস 
করে। এই উভয়কে অতিক্রম না করিলে পূর্ণ স্বাধীনতা লাভ বা 
মনুষ্যজীবনের উদ্দেপ্ত সার্থক হয় না। জাতিভেদের কথায় তিনি 
বল্য়াছিলেন, ব্রাহ্মণ যতদিন নিঃস্বার্থ কর্ম করিবেন ও মুক্ত হস্তে 
জ্ঞান বিতরণ করিবেন ততদিন তাঁহার বিনাশ নাই। তাহার 
কথাগুলি আজও আমার কর্ণে প্রতিধবনিত হইতেছে ব্রাহ্মণ ভারত- 
বর্ষে পূর্বে অনেক মহৎ কাঁধ্য সম্পাদন করিয়াছেন; এখনও করিতেছেন 
এবং ভবিষ্যতে আঁরও করিবেন ।” স্ত্রীলোকদিগের বিবাহ ও সমাজে 
তাহাদিগের স্থান লইয়া কোনরূপ শাস্ত্রবিরুদ্ধ নিয়ম প্রচলন করিবার 
চেষ্টা *তিনি আদৌ অনুমোদন করিলেন না। তিনি বলিলেন, . 
স্ত্রীলোক 'ও নিয় শ্রেণুর লোকদিগের মধ্যে সংস্কৃত শিক্ষার বিস্তার করা 
সর্বাগ্রে আবশ্তক। প্রাচীন খধিদিগের প্রবর্তিত শিক্ষা দ্বারা তাহারা 
কার্্যক্ষেত্রে তাঁহাদিগের আদর্শ সম্পূর্ণরূপে অধিগত করিতে পাঁরিলে ' 

আপনারাই বুঝিতে পারিবে সমাজের 'কোন্খানে তাহাদের স্থান 
নির্দিষ্ট হওয়া উচিত, কি কি কাৰ্য্যে তাহাদের হস্তক্ষেপ কর! সঙ্গত 
এবং কোন্টী রক্ষা বা বর্জন করা আবশ্যক” আমি সমুদ্রধাত্রা সম্বন্ধে 
তাহার মত জানিতে চাহিয়াছিলাম। তছ্ত্তরে তিনি বলিয়াছিলেন, 
“বেদান্ত প্রচার দ্বারা পাশ্চাত্য দেশসমূহের সামাজিক অবস্থা আরও 
উন্নত করা দরকার । ধাহারা প্রাচীন আচার বিচারের সন্মান করিতে 
চাহেন তীহারা উহা করুন, কোন আপত্তি নাই। কিন্তু যে সকল 
হিন্দু কোন মহৎ উদ্দেশ্য সাধনের জন্য উক্ত আঁচারাদি নিয়ম পালনে 
অক্ষম হইবেন তাহাদিগকে দ্বণা প্রদর্শন ঝরিবারও কোন সঙ্গত কারণ 
দেখা যায় না।৮ 

স্বামিপী আমার আলয়ে উপস্থিত হইবার ২।৩ দ্বিন পরে আমি 
ত্রিবান্্মে আমার একজন শ্রদ্ধেয় বন্ধুকে তাহার আগুমন "সংবাদ 
প্রেরণ করিলাঁম। ইনি এখনও জীবিত আছেন এবং অমি অপেক্ষা 
বয়োঁজ্যেষ্ঠ । ইহার নিষ্কলঙ্ক চরিত্র, প্রগাঢ় জ্ঞান, বিদ্যাবত্তা, পবিত্র 
জীবন এবং অকপট ঈশ্বর-গ্রীতির জন্ত আঁমি ইহাকে অতিশয় শ্রদ্ধা ও 
সমাদর করিতাম এবং এখনও করিয়া থাকি। ইহার নাম শ্রীযুক্ত 
রামারাও। ইনি ত্রিবানঙ্কুরের দেশীয় ভাষায় শিক্ষাবিভাগের পরিচালক | 
স্বামিজীর আধ্যাত্মিক প্রভাব তীব্র ঈশ্বরাঁনুরাগ দর্শনে রামারাও 
সাতিশয় মুগ্ধ হইয়া তীহাঁকে একদিন নিজ আবাসে ভিক্ষা গ্রহণের অন্ন 
আকিঞ্চন করিতে লাগিলেন। স্বামিসীও আহ্লাদের সহিত তাহার 
প্রস্তাবে সম্মত হুইলেন। ভিক্ষান্তে উভয়ে একত্রে আমার বাঁটীতে 
প্রত্যাগমন করিলেন. এবং স্বামিজী পূর্ববৎ আমাদের সহিত বিবিধ 
শিক্ষাপ্রদ'ও মনোহর আলাপ করিতে লাগিলেন ।' " আমার আজও পৰ্য্যন্ত 
পরিষ্কার স্বরণ আছে যে, রামারাও- তাহাকে একবার ইন্দিয় নি 

সম্বন্ধে ২।৪ কথা জিজ্ঞাসা করাতে. স্বামিজী একটা অতি সুন্দর গল্পের 
অবতারণা করিলেন । গল্পটি অনেকাংশে “কষ্কর্ণামূতম্, রচয়িতা 
বিখ্যাত কবি লীলাশুকের উপাখ্যানের অনুরূপ | গ্রন্থের নায়ক শেষ 
অবস্থায় বৃন্দাবনে উপনীত হইয়া তখনকার এক শ্রেষ্টিকন্তার প্রণয়ে 
পড়িয়া নির্যাতন ভোগ করিলে ক্ষোভে অন্ুতাঁপে স্বীয় চক্ষুত্বপন উৎপাঁটিত 
করিয়া অবশেষে শ্রীকুষ্ণ ধ্যানে মগ্ন হইয়াছিল । এ ঘটনাটি স্বামিজী 
এমনই চমৎকার ভাবে বর্ণনা করিয়াছিলেন মে আজ একুশ বৎসর 
পরেও আমি যেন তাঁহার কথাগুলি অবিকল সেই ভাবে শুনিতে 
পাইতেছি বলিয়া মনে হইতেছে । ফুস্তকোণামের ভূতপূর্ব্ব অদ্ভুত 
শক্তিশালী সঙ্গীতজ্ঞ শরৎ শাস্ত্ীয়ারের অমর বংশীধবনির ন্যায় তাঁহার 
্থমধুর ক্ধ্বনি এখনও যেন আমার কর্ণে লাগিয়া আছে। 

ও নুন বা" তৎপর দিবস তিনি আমায় মান্রাজের তদানীস্তন 
সহকারী একাউনণ্ট্যান্ট জেনারেল অধুনা পরলোকগত বাবু মন্মথনাথ 
ভট্টাচার্য্য মহাশয়ের বাসা অনুসন্ধান করিবার জন্য বলিলেন। মন্মথবাবু 
ওঁ সময়ে ব্রিবান্রমের রেসিডেণ্টের কোষাগারে এক তহবিল তছরূপ 
তদন্তে 'গবর্ণমেন্ট কর্তৃক নিযুক্ত হইয়া আসিয়াছিলেন। ভট্টাচার্য্য 
মহাশয়ের সন্ধান পাওয়ার পর হইতে স্বামিজী প্রত্যহ প্রাতে তাঁহার 
‘বাটীতে গমন করিয়া! একেবারে আহারাদি শেষ করিয়া আমার গৃহে 
আসিয়া উপস্থিত হইতে লাগিলেন । একদিন আমি এ জন্ত দুঃখ 
প্রকাশ করিলে তিনি বলিলেন, “দেখুন, আমাদের 'বাঙ্গালী জাতটী 
“এক. জায়গায় দল বেঁধে থাকৃতে বড় পচ্ছন্দ করে। তা ছাড়া মন্মথের 
উপর আমার দুটা দাবী আছে। এক ত উনি আমাদের সংস্কৃত 
কলেজের ভূতপুর্ব অধ্যক্ষ স্থুবিখ্যাত পণ্ডিত মহেশচন্দ্র ন্যায়রত্ব 
মহাশয়ের পুত্র, দ্বিতীয়তঃ ও আমার সহাঁধ্যায়ী। : তাঁর ওপর আর 

একট! কথা হচ্ছে এই যে, আপনাদের এই দক্ষিণ দেশে আমা অবধি 
আমি বরাবর এ দেশীয় ব্রাঙ্গণদিগের আতিথ্য গ্রহণ করিয়! আসিত্তেছি; 
সুতরাং বহুদিন মাছ মাংসের সম্পর্কে আসি নাই, সে জন্যও মন্মথের 
ওখানে খাওয়াটা আমার একটু ভাল লাঁগছে।” আমি মস্ত ভক্ষণের 
কথায় নাসিক! কুঞ্চিত করিলাম । ততহুত্তরে স্বামিজী বলিলেন, “ভারত- 
বর্ষের প্রাচীন ব্রাহ্গণেরা মাংস ভক্ষণ করিতেন, এমন কি যজ্ঞাদির 
সময়ে বা অতিথিকে মধুপর্ক দিতে হইলে তখন গোবধ করা হইত ।৮ 
তিনি আরও বলিলেন যে, “বৌদ্ধধর্মের অভ্যুদয় বিস্তারের সঙ্গে সঙ্গে 
এ দেশে মাংসভোজন প্রথা ক্রমশঃ হাঁস প্রাপ্ত হইয়াছে । তবে হিন্দু- 
শাস্ত্রে আমিষ অপেক্ষা নিরামিষ ভোজনের প্রশংসা আছে বটে, কিন্তু 
কাধ্যক্ষেত্রে সেটা কতদূর পালিত হইত তাহা! বিচার্ধ্য বিষয়। আর! 
এটাও ঠিক যে, আমিষ ভোজন প্রথার অনাদর হওয়াতেই, এদেশের 
লোকের শক্তি সামর্থ্য এত হীন ও জাতীয় অবনতি এত গুরুতর, হইয়া 
পড়িয়াছে। বলিতে গেলে প্রাচীন হিন্দুজাতি ও সম্মিলিত হিন্দুরাজ্য: 
সমূহের স্বাধীনতা লোপের এক প্রধান কারণ এই মাংস ভক্ষণ প্রথার 
উচ্ছেদসাধন ৷” "আমি তাঁহার করাবার্া হইতে এইটুকু বুঝিলাঁম যে; 
তাহার মতে যদি হিন্দুজাঁতিটাকে জগতের অন্তান্ত জাতির সঙ্গে প্রতি- 
যোগিতায় বেচে থাঁকৃতে হয় তবে তাদের আবার মাংসাণী হ'তে হবে । 
আমি একজন গোঁড়া ব্রাহ্মণ সুতরাং এ বিষয়ে তাহার সহিত কিছুতেই 
একমত হইতে পারিলাম না! বরং “অহিংসা পরমোধর্ম্রে পক্ষ 
অবলম্বন করিয়া শাস্ত্র ও সাধারণ যুক্তির সাহায্যে তাঁহার সহিত অনেক 
তর্ক করিলাম । এ সম্বন্ধে তাহার মতট! জানিতাম বলিয়া পরে তাঁহার 
আমেরিকায় অবস্থান কালে মাংসাদি ভোজনের কথা শুনিয়া আমি 
তেমন আশ্চর্য্য বোধ করি নাই, এবং বেশ বুঝিতে পারি ওঁ বিষয় 

ইয়া তখন তাঁহার বিরুদ্ধে যে একটা নিন্দা ও আন্দোলন হইয়াছিল 
তাহা তিনি কিরূপ নীরব অবজ্ঞার সহিত উপেক্ষা করিয়াছিলেন। 

একদিন সন্ধ্যার সময় স্বামিজী দেওয়ান সাহেবের সঙ্গে দেখা 
করিলেন। সেদিনও পুনরায় এ প্রসঙ্গ উত্থাপিত হইল। দেওয়ান 
সাহেব আমার পক্ষ অবলম্বন করিয়া বলিলেন, “প্রাচীনকালে যজ্ঞ বা 
অন্য. কোন সময়েই প্রাণীবধ প্রথা প্রচলিত ছিন্ব ন।” ইহাতে কিয়ৎক্ষণ 
তর্ক বিতর্ক চলিল ; শেষে দেওয়ানজীর জামাতা মৃত মিঃ এ, রামিয়ার 
হ্বামিজীর কথার সমর্থন করিয়া! বলিলেন যে, “যজ্ঞে পশুবধ ও মাংস- 
ভোজনের বৃত্তান্ত সত্য বটে, শান্ত্রে উহার স্পষ্ট উল্লেখ আছে।” ওঁ দিন 
‘ভক্তি’ সম্বন্ধেও দেওয়ানজীর সহিত স্বামিজীর কিঞ্চিৎ কথাবার্তা 
হইয়াছিল, কেমন করিয়া কথাটা উঠিল ও এ সম্বন্ধে কি কি কথাবার্তা, 
হইয়াছিল তাহা এক্ষণে আমার কিছুই স্বরণ নাই। দেওয়ান 
শঙ্কর. সুব্বিয়ার সে সময়কার মধ্যে একজন অতিশয় বিদ্বান পুরুষ 
ছিলেন এবং অত অধিক বয়সেও (তখন তাহার বয়স ৫৮) খথুব 
পড়াশুন। করিতেন ও নানাবিধ পুস্তকপাঠে প্রত্যহ আপনার জ্ঞান- 
ভাপ্তাঁর: বৃদ্ধি করিতেন । কিন্তু সেদিন স্বামিজীর সহিত তাঁহার কথা- 
বার্তা. তেমন জমে নাই আর বেশীক্ষণ আলাপ করিবার মত অবকাশও 
তাহার ছিল না, সুতরাং আমর! বিদায় গ্রহণ করিলাম। বিদায়- 
কালে দেওয়ানজী স্বামিজীকে বলিলেন রাঁজ্যমধ্যে ভ্রমণকাঁলে তাহার 
যখন যে বিষয়ে প্রয়োজন হইবে তাহা স্থানীয় রাজকর্ম্মচারীকে 
জানাইবামাত্র সিদ্ধ হইবে ইত্যাদি। কিন্তু স্বামিজীর কোন বিষয়ের, 
প্রয়োজন হয় নাই বা তিনি কিছু প্রার্থনাও করেন নাই'। 

ইতিমধ্যে একদিন হুজুর আফিসের পেক্কার শ্রীযুক্ত পেরুমল -পীলে 
তাহার সহিত সাঁক্ষাৎ করিতে আসিয়াছিলেন ৷ তাহার প্রকৃত উদেশ্য 

ছিল ভারতবর্ষ ও অন্ান্ত স্থানে যে সকল বিবিধ ধর্ম ও ধর্ম 
প্রচলিত আছে ওঁ সম্বন্ধে স্বামিজীর জ্ঞান কতটা তাহাই নির্ণয় করা! 
সুতরাং তিনি আসিয়াই অদ্বৈত বেদান্তের উপর গোটাকতক খোর 
বসাইলেন কিন্তু শীঘ্রই বুঝিতে পারিলেন যে স্বামিজীর ন্যায় গুরু $ 
আচাধ্যশ্রেণীর লোকদিগের জ্ঞানের গভীরতার পরিমাণ রগ 
চেষ্টা করা অপেক্ষা তিলার্ধকাঁল নষ্ট না করিয়া তাহাদিগের নিব 
হইতে যতটা উচ্চভাব আদায় করিয়া লইতে পাঁরা যায় তাহাঁরই এ 
করা অধিক বুদ্ধিমানের কার্য। এই উপলক্ষে আমি স্বামিজীর এক 
অদ্ভুত ক্ষমতা লক্ষ্য করিলাম। তিনি ১৮৯৭ সালে মান্দ্রাজের ফাৰ্ণ 
“ক্যাম্‌লে নয় দিবস অবস্থানকালে আর একবার এটি লক্ষ্য করিয়ী 
ছিলাম, তাহা এই। কোন আত্মাভিমানী ব্যক্তি তাহার নিব 
আসিবামাত্র তিনি এক নিমিষে তাহার দৌড় বুরিয়া লইয়া তৎক্ষ | 
তাহার বুদ্ধি ও বিচারানুরূপ উপদেশ দিতে পাঁরিতেন। এ বিষে 
তাহার অভিজ্ঞতা এত অধিক এবং কৌশল এরূপ চমৎকার ছিল ্ 
সে ব্যক্তি বুবিতেও পারিত ন! তিনি কখন তাহাকে তাহার উপযু্ 
সমভূমিতে দাড় করাইয়! দিয়াছেন । এদিনও পেক্কারের প্রশ্নের উত্ত| 
স্বামিজী ‘ললিত বিস্তর’ হইতে বুদ্ধদেবের বৈরাগ্য বিষয়ে কতকগুর 
শ্লোক তাহার স্থললিতকণ্ঠে এমন মধুরভাবে আবৃত্তি করিলেন মেঁ 
'আগন্তক ভদ্রলোকটির হৃদয় একেবারে গলিয়া গেল এবং তিনি প্রশ্ন] 
কর্তার আসন ত্যাগ করিয়া শীঘ্রই শ্রবণোৎস্থক শ্রোতার পদ অধিকার] 

স্করিয়া বসিলেন। স্বামিজী সেই স্থযোগে তাহার চিত্তে বুদ্ধের বৈরাগা 
অত্যানুসন্ধিৎসা এবং সর্বজাঁতি ও জর্কশ্রেণীর নরনারীর মধ্যে ও ত 
"অর্দ্ধশতাব্দীব্যাপী কঠোর পরিশ্রমের একটি স্থায়ীচিত্র অঙ্কিত করিয়া 
ছিলেন । প্রসঙ্গটি প্রায় অর্ধ ঘণ্টা ধরিয়া চলিল, উহা শ্রবণ করিয়া 

্রশ্নকর্তীর পূর্ব্বভাবের অনেক পরিবর্ভু হইল । তিনি তাহা মুক্তকণ্ে, 
্বীকারও করিলেন এবং প্রস্থানকালে বলিয়া গেলেন, “স্বামিজীর স্তায়- 
অদ্বিতীয় পুরুষ আর কখনও আমার দৃষ্টিপথে পতিত হয় নাই, এবং.. 
জাজিকার এই কথাঁবার্ভা এ জীবনে কখনও বিস্মৃত হইব না ।” 

ইহার পর আঁঘও কয়েকদিন ধরিয়া বহু বিষয়ের আলোচনা হইল, 
এবং আমি তত্তৎ বিষয়ে স্বামিজীর অভিমত জানিতে পারিয়া আনন্দিত 
হইলাম । এখন সব কথা মনে নাই তবে ছুটী বিষয় মোটামুটি বেশ, 
স্বরণ আছে। একবার আমি তাঁহাকে সাধারণের সমক্ষে একটি 
বক্তৃতা দিবার জন্য বলিয়াছিলাম কিন্তু তিনি তহত্তরে বলিয়াছিলেন। 
ধ্নপ বক্তৃতা দেওয়া তাঁহার. কখনও অভ্যাস হয় নাই সুতরাং উহাতে 
তিনি হাস্তাম্পদ ও অকৃতকাৰ্য্য হইবেন। আমি তাঁহাকে জিজ্ঞাসা 
করিলাম, “তাই যদি হয় তবে আপনি চিকাগোর বিরাট ধর্ম্মসভায়- 
মহীশ্রাধিপের অনুরোধ রক্ষার্থ হিন্দুধর্মের প্রতিনিধিরূপে উপস্থিত হইতে 
কেমন করিয়! সাহস করিতেছেন ? স্বামিজী ইহার যে উত্তরটা দিয়া-. 
ছিলেন তাহা তখন আমর! মনঃপুত হয় নাই। ভাবিয়াছিলাম বুঝি 
কথাট!, কাটাইয়! দিবার অন্য যাহোক একটা জবাব দিলেন, কারণ, 
তিনি বলিয়াছিলেন, “যদি সর্বশক্তিমান পরমেশ্বরের ইচ্ছা হয় যে আমি 
তাহার কাধ্যসাধনের উপায় হইব এবং আমার মুখ দিয়াই তাহার বাণী 
জগতে ঘোষিত হইবে তাহা হইলে তিনি আমায় তদুপযোগী শক্তি 
নিশ্চয়ই প্রদান করিবেন।” আমি বলিলাম “আমি ঈশ্বরের ওরূপ 
কিছু করা সম্ভব বা বিশ্বাসযোগ্য বলিয়া মনে করি না।” রূপ 
বলিবার কারণও ছিল। আমি তৎকালে সাধারণভাবে হিন্দুধর্মের 
তত্বগুলিতে- যথেষ্ট বিশ্বাসবান্‌ হইলেও মূল শাস্্রগ্রন্থসমূহ' তখনও পৰ্য্যন্ত 
অধ্যয়ন করি নাই । সুতরাং তাহাদের প্রতিপাদ্িত বিষয়গুলিতে 

-এতাদৃশ অস্তূ্টি লাভ বা সে সম্বন্ধে এরূপ প্রত্যক্ষ অনুভূতি হয় নাই 
যে তন্বারা স্বামিজীর বাক্যের প্রকৃত মর্ম গ্রহণে সমর্থ হই। আমার 
কথা শুনিয়া স্বামিজী তৎক্ষণাৎ যেন প্রচণ্ড গদাহস্তে আমার উপ 
পড়িলেন। আমি বিশ্বের গু উদ্দেশ্য সাধনে বিধাতার ক্ষমতার সী 
নির্ধারণ করিতে উদ্ধত হইয়াছি দেখিয়া তিনি বলিলেন, ‘ছিঃ ছি 
তোমার একি বুদ্ধি! যাহার শক্তির আদি অন্ত নাই তুমি তাকে সীমার 
মধ্যে আনিতে চাও? তুমি বহিরাচার ও বাক্যে গৌড়ামী দেখাইলে 
কি হইবে? অন্তরে যে এখনও নাস্তিক রহিয়াছ, নতুবা এখনও তার 
শক্তিতে পূর্ণ বিশ্বাস হয় নাই কেন ? 

আর একবার ভারতবাদীদের জাতি ও বর্ণতত্ব লইয়া তাহার সহিত 
আমার মতভেদ হয়। তিনি বলিলেন, “কৃষ্ণকায় ব্রাহ্মণ দেখিলে 
বুঝিতে হইবে উহাতে দ্রাবিড় রক্ত মিশ্রিত হইয়াছে”; আমি বলিলাধ 
“তাহার অর্থ কি? মনুস্তের বর্ণের তারতম্য জলবায়ু, আহার, কর্ণ 
ইত্যাদি নানা বাহ্‌ কারণের উপর নির্ভর করে।” স্বামিজী ইহার 
উত্তরে অনেক প্রতিবাদ করিলেন এবং বলিলেন অন্তান্ত মনুষ্যজাতির! 
ন্যায় ব্রাহ্মণ একটি মিশ্রিত জাতি। তাহাদের শোগিতগত বিশুদ্ধতা 
কথা নিতান্ত কান্সনিক। আমি 0. 1 31৪05 ও আরও অনেক 
হোমারাও চোমরাও লোকের মত উদ্ধৃত করিয়া নিজ বাক্যের পোষকতা 
করিবার চেষ্টা করিলাম কিন্তু তিনি কিছুতেই টলিলেন না। | 

এইবার আমার বক্তব্য শীঘ্র শীত্র শেষ করিব, তবে এইখানে একট! 
কথা বলা বিশেষ দরকার । তিনি যে কয়দিন আমাদের নিকট ছিলেন 
সে কয়দিন প্রত্যেকের হৃদয় তাহার নিকট বাধ! পড়িয়াছিল। তিনি 
আমাদের প্রত্যেকের নিকট নিরবচ্ছিন্ন মধুরতা, কোমলতা ও 
সৌন্দর্য্যের আকর ছিলেন । আমার পুত্রেরা প্রায়ই সদাসর্ববদা তাঁহার 

সংসর্গে থাকিত এবং তাহাদ্দের একজন এখনও কথায় কথায় তাহার 
নাম. উচ্চারণ করিয়া! থাকে ও তাহার আগমন ও অদ্ভূত চরিত্রের বিষয় 
অতি সুন্দর মনে করিয়া রাখিয়াছে। স্বামিজী গুটিকতক তামিল শব 
শিখিয়াছিলেন এবং আমাদের বাটার পাচক ব্রাহ্মণের সহিত তামিল 
ভাষায় কথোপকথন করিতে. বড় আমোদ পাঁইতেন । আমাদের মনে 
হইত না যে, একজন বাহিরের লোক আমাদের পরিবারের মধ্যে বাস 
করিতেছেন । তাহার প্রস্থানের সঙ্গে সঙ্গে গৃহ অন্ধকার হইয়া গেল । 
তিনি ১৮৯২ খৃষ্টাধ্দের ২২ ডিসেম্বর আমাদের ত্যাগ করিয়া গেলেন । 
প্রস্থানের অব্যবহিত পুর্বে একটী উল্লেখযোগ্য ঘটনা! ঘটে। পণ্ডিত 
বঞ্চিশ্বর শান্তী নামে সংস্কৃত-ব্যাকরণরূপ দুরূহ শাস্ত্রে বিশেষ লব্ধ প্রবেশ 
এক. ভদ্রলোক ব্রিবাস্কুরের প্রধান রাজকুমারের বৃত্তিভোগী ছিলেন এবং 
বিদ্যা) বিনয় ও. ধর্ন্মশীলতার জন্য সকলের নিকট তাহার যথেষ্ট সম্মান ও 
প্রতিষ্ঠা ছিল। রাজকুমার আমার অনুরোধে তাহাকে আমার পুত্রের 
সংস্কৃত শিক্ষষ্টর জন্য নিযুক্ত করিয়াছিলেন। ম্বামিজী যতদিন: আমাদের 
গৃহে রহিলেন ততদিন মধ্যে তিনি একবারও আমাদের গৃহে পদার্পণ 
করেন, নাই। শুনিয়াছিলেন বটে যে উত্তর ভারত হইতে একজন মহা- 
পণ্ডিত সাধু আমার গৃহে অবস্থান করিতেছেন কিন্তু শারীরিক অসুস্থতা 
বশতঃ দেখা করিয়া উঠিতে পারেন নাই । কিন্তু স্বামিজী ও মন্মথবাঁবু যখন 
গাড়ীতে উঠিবার জন্য সিড়ি দিয়! নামিতেছেন ঠিক সেই সময়ে তিনি 
আসিয়া উপস্থিত হইলেন :ও আমাকে পুনঃ পুনঃ বিশেষ ব্যগ্রতার সহিত 
অনুরোধ করিতে লাগিলেন যে যত অল্প সময়ের জন্যই হউক একবার 
যেন. স্বামিজীর সহিত তাঁহার আলাপ হয়। তাহার আগ্রহাতিশয্য 
দর্শনে আমি স্বামিজীর নিকট তাহার অভিপ্রায়. নিবেদন করিলাম । 
তৎশ্রবণে তিনি তৎক্ষণাৎ পণ্ডিতজীর. সহিত আলাপে প্রবৃত্ত হইলেন । 

মোটের উপর ৭মিনিট কি ৮ মিনিট কথাবার্তা হইল। আমি সে সময়. 
সংস্কৃত জানিতাঁম না, সুতরাং কি কথাবার্তা হইল বুঝিতে পাঁরিলাম 
না! কিন্ত পণ্ডিতজী বলিলেন; “ব্যাকরণ শাস্ত্রে একটা মহা জটিল ও 
তর্কযোগ্য বিষয়ে প্রসঙ্গ উঠিয়াছিল এবং ওঁ অল্প সময়ের আলাপেই 
স্বামিজী সংস্কৃত ব্যাকরণে তাহার প্রগাঢ় ব্যুৎপত্তি ও সংস্কৃত ভাষায় 
তাহার অসাধারণ পারদর্শিতাঁর পরিচয় প্রদান করিয়াছেন।” 

“এই ভাঁবে নয় দিনের অবসান হইল.। এই নয়দিন আমার স্বৃতিপথে" 
‘নয়দিনের আশ্চর্য্য'রূপে দৃঢ়ভাবে অঙ্কিত আছে, এ জীবনে আর সে" 
স্মৃতি মুছিবার নয়। স্বামিজীর মহৎ চরিত্র ও অমানুষিক জীবন. 
ইতিহাসে এক নূতন যুগের স্থষ্টিকাল বলিয়! গণ্য হইবে সন্দেহ নাই 1. 
তবে তাহার সম্পূর্ণ প্রভাব সুদূর ভবিষ্যতে ভিন্ন বোধগম্য হইবে না ৮ 
কিন্তু যাহারা তাহার সহিত ঘনিষ্ঠভাবে মিশিবার স্থযোগ প্রাপ্ত হইয়া 
ছেন, তীহারা জনেন যে তিনি এই পবিত্র ভূমিতে যে সকল অমরকীর্তি! 
আধ্যাত্মিক শক্তিসম্পন্ন মহাপুরুষ দিব্য জ্ঞানরশ্মি বিকীর্ণ* করিয়াছেন”. 
তাহাদের সহিত একাসনে স্থান প্রাপ্ত হইবার যোঁগ্য। অতীত দিনের": 
এই সকল ব্যক্তিগত স্মৃতি যদিও নিতান্ত সামান্য ও সেই মহনীয়া। 
আচাধ্যের চরিত্র মহিমাঁর সম্যক তাৎপর্য্য প্রদানে অতীব অকিঞ্চিৎকর'! 
তথাপি যিনি তাহার সময়ে প্রাচ্য ও প্রতীচ্য নরসমাজের হৃদয়কে? 
এমন বাঁধনে বীধিয়াছিলেন ও এমত করিয়া মুগ্ধ করিয়াছিলেন, তাহার, 
বিষয়ে স্মরণ করাও অল্প আনন্দ ও ‘সৌভাগ্যের বিষয় নহে ।” 


ৰদ 


জন বিশেষ অনুরাগী ভক্ত হইয়া উঠিলেন ও পরিশেষে তাহার শিক 

ণ করিলেন। মহীশুর-রাঁজের ন্যায় ইহার নিকটও স্বামিজী সাধা- 
গণের মধ্যে শিক্ষাবিস্তার ও কৃষি বিষয়ক উন্নতি সাধন সম্বন্ধে সবিস্তারে 
আলোচন! করেন ও ভারতের বর্তমান সমস্তাগুলির সমাধান ও তাহার 
ডবিষ্যৎ মহত্ব সম্ভাবনার পথ নির্দেশ করিয়া দেন। রামনাদ-রাঁজ প্রাণে 
প্রাণে অনুভব করিলেন যে, এতদিনে সত্যই ভারতে একজন প্রকৃত 
ফর্্মবীরের আবির্ভাব হইয়াছে । স্বামিজী সেই কর্মবীর--দেশজননীর 
সেই সুসন্তান। স্বামিজীর কথাবার্তার উপর তাহার এতদূর শ্রদ্ধা 
জন্মিল যে, তিনি তাহাকে পুনঃ পুনঃ চিকাগো মহাসভায় যাইবার জন্য৷ 
বলিলেন. ও সে জন্য যথাসাধ্য অর্থ সাহায্য করিতেও প্রতিশ্রুত হইলেন; 
কারণ তাহার মনে হইল, প্রাচ্যের আধ্যাত্মিক আলোকের প্রতি 
গ্রতীচ্যের দৃষ্টি আকর্ষণ করিবার এরূপ স্থযোগ আর সহসা! হইবে না । 
কিন্তু স্বামিজী তখন রামেশ্বর দর্শনের জন্য বিশেষ ব্যগ্র, সুতরাং এ 
সন্ধে তিনি কি স্থির করেন পরে তাহা মহারাজের কর্ণগোচর করিবেন 
বলিয়া শীস্র স্থান হইতে প্রস্থান করিলেন । ॥ 

অতঃপর স্বামিজী রামেশ্বর দর্শন করিলেন। তাহার বহুকালের 
মনোবাঁসনা এতদিনে পুর্ণ হইল। রামেশ্বরের মন্দির অতি প্রকাণ্-_ 
দীর্ঘে ৪৯০ হস্ত, প্রস্থে ১০* হস্তের উপর এবং সিংহদ্বারটি প্রায় ১৯০ 
ফিট উচ্চ । মন্দিরের প্রাঙ্গণ বেষ্টিয়া যে বারাণ্ডাগুলি আছে তাহাদের 
দৈর্ঘ্য মোটের উপর চারি সহস্র ফিট হইবে। দরজার উপর ও ছাদে 
কোন কোন প্রস্তরখণ্ড দৈর্ঘ্যে প্রায় ৪* ফিট হুইবে। 

রামেশ্বর দর্শন শেষ হইলে স্বামিজীর মনে কন্তাকুমারী দর্শনের 
অভিলাষ হইল। কন্তাকুমারী ভারতবর্ষের সর্ধদক্ষিণ প্রান্ত। এখানে 
এক দেবী প্রতিষ্ঠিত আছেন। স্বামিজী ভিক্ষা, করিতে করিতে, 
ফুমারিকা অন্তরীপের মুখে উপস্থিত হইলেন এবং দেবী দর্শন মমাপ্ত 


৩৪০ স্বামী বিবেকানন্দ ২য় খং! 


হইলে মন্দিরচত্বরে উপবিষ্ট হইয়া ভারতের অতীত ও ভবিষ্যৎ স্ব 
গভীর চিন্তায় নিমগ্ন হইলেন। সে চিন্তা বহুক্ষণ চলিয়াছিল। তৎ 
সম্বন্ধে তিনি পরে চিকাগো হইতে মঠের ভ্রাতাগণকে লিখি | 
ছিলেন_“Cape Comorina (কুমারিকা অন্তরীপে) মা কুমারী? 
মন্দিরে-_ভারতবর্ষের শেষ পাথরটুকরার উপর বসে ভাব ্ঁ 
লাগ.লাম_-এই যে আমরা এতজন সন্ন্যাসী আছি, ঘুরে ঘুরে বেড়া্ছি 
লোককে 11505125105 (দর্শন) শিক্ষা দিচ্ছি এ সব পাগ আামী। 
খালি পেটে ধর্ম হয় না-_গুরুদেব বলতেন না? এই যে গরীবগুবো 
পশুর মত জীবন যাপন ক’চ্ছে তার কারণ মুর্খতা ; আমরা আজ চাঁ 
যুগ ওদ্বের রক্ত চুষে খেয়েছি আর ছ'পা দিয়ে দলেছি” ইত্যাদি । 

এই ভাবে দণ্ডের পর দণ্ড কাটিয়া গেল__তথাপি চিন্তার বিরা! 
নাই । * 


" 


* শুনা যায়, কুমারিক! অন্তরীপে স্বামিজী ৬মন্মথনাথ ভট্টাচার্য্য মহাশয়ের হা 
কন্ঠাকে কুমারী পুজা করিয়াছিলেন, হৃতরাং তিনি সম্ভবতঃ এই স্থানে মন্মথবাবুর 
সঙ্গে. নে নিরাছিলেন। ! 


প্রত্রজ্যাকাঁলের অন্যান্য কাহিনী 


এ পর্যন্ত স্বামিজীর প্রব্রজ্যাকালের যে ইতিহাস লিপিবদ্ধ করিয়াছি 
পাঠক যেন মনে করিবেন না তাহাই সম্পূর্ণ। সাধু সন্যাসীর জীবনের 
কত ঘটনা চিরদিন লোকচক্ষুর অন্তরালে থাকিয়া যায়, কে তাহার 
সংবাদ রাখে! কত অরণ্যের নির্জন পথ» কত কণ্টকময় বৃক্ষতল, 
কত কঠিন পাঁধাণশব্য/ যে কত কাল হইতে কত সাধু সন্যাসী ও 
পরিব্রাজকের জীবনের কত কাহিনী বক্ষে ধারণ করিয়া আছে, কে 
তাহার ইয়ত্তা করিবে? স্বামিজীর জীবনেও এরূপ হইয়াছিল |. 
আমরা তাঁহার জীবনের যে যে অংশ তাঁহার বা! অন্তান্ত লোকের নিকট 
অবগত হইতে পাঁরিয়াছি তাহাই একত্রে গ্রথিত করিয়! পাঠকদিগের 
দৃষ্টির সন্মুখে ধরিয়াছি, কিন্তু যাহা বল! হইয়াছে তাহাতেই সব শেষ-হয় 
নাই। এমন অনেক ঘটন! ঘটিয়াছে যাহার কিছু কিছু অপরের,নিকট 
হইতে পাওয়া গিয়াছে কিন্তু যাহার সম্বন্ধে স্বামিজী কি কারণ বশতঃ 
জানি না কখনও কোন কথা নিজমুখে প্রকাশ করিয়া বলেন নাই, 
আবার এমন অনেক ঘটনা ঘটিয়াছে যে সম্বন্ধে তিনি বিস্তারিত কিছু না 
বলিয়া কিছু কিছু আভাস ইঙ্গিত দিয়াছেন মাত্র । স্বামিজী-চরিত্র সম্যক্‌ 
বুঝিতে হইলে ওঁ সকল ঘটন1 বাদ দেওয়া চলে না। আমর! সেই জন্য 
এই স্থানে তাহাদের কতক কতক লিপিবদ্ধ করিলাম । 

উত্তরপশ্চিম প্রদেশে গাজীপুরের আড়পারে তাড়িঘাট ষ্টেশনে 
নিম্নলিখিত ঘটনাটী ঘটয়াঁছিল। 

স্বামিজী যখন ট্রেন হইতে তাড়িঘাট জংশনে অবতরণ করিলেন 
তখন মধ্যাহ্কাল। নিদাঘ হৃষ্যের প্রচণ্ড তেজে মরুময় উত্তরপশ্চিম' 


৩৪২ স্বামী বিবেকানন্দ ২য় খণ্ড 


প্রদেশের বালুকারাশি অগ্রিতুল্য ভীষণ আকার ধারণ করিয়াছে। মাঝে 
মাঝে উষ্ণ ধূর্ণবাত্যা বহিতেছে। স্বামিজীর হস্তে একখানি থার্ডক্লাস 
টিকেট ও কম্বল এবং পরিধানে গেরুয়া আলখাল্লা। সঙ্গে আর কিছু 
নাই-_-এমন কি একটি জলপাত্র পর্য্যন্ত নহে। চৌকীদার তাহাকে 
ষ্টেশনের প্লাটফর্মে ছায়ায় বসিতে দিল না, বাহির করিয়। দিল। তিনি 
অগত্যা কম্বলখানি উত্তপ্ত বালুকারাশির উপর পাতিলেন ও ওয়েটিং 
রুমের বাহিরে একটি খুঁটি হেলান দিয়া সেই কম্বলের উপর বসিয়া 
পড়িলেন। 

আশে পাশে অনেক লোক দীড়াইয়৷ ছিল। তাহার মধ্যে উত্তর 
ভারতের একজন মধ্যবয়সী বেণে একটু দুরে স্বামিজীর ঠিক সম্মুখে 
ষ্টেশনের ছাউনীর নীচে একটা সতরঞ্চির উপর বসিয়াছিল এবং 
স্বামিজীর বিশ্ুফবদন ও বর্ম্মাক্ত কলেবর দেখিয়া নাঁনারূপ বিদ্রপ ও 
তামাসা করিতেছিল। ওঁ ব্যক্তি ও তাহার কয়েকজন সহচর গাঁড়ীতে 
স্বামিজীর সহিত একত্রে আসিয়াছে ও স্বামিজীকে যথেষ্ট বিরক্ত 
করিয়াছে । স্বামিজী তৃষ্ণার্ত হইয়া কয়েকটা ষ্টেশনে পানীয় জল 
গ্রহের চেষ্টা করিতেছিলেন, কিন্তু সঙ্গে একটিও পয়সা না থাকাতে 
পাণিপীড়েদিগের অনুগ্রহ লাভে বঞ্চিত হইলেন। কারণ তাঁহারা 
যাহাদিগের নিকট পয়সা পাইতেছিল সর্বাগ্রে তাহাদের জল সরবরাহ 
করিতে লাগিল এবং ইতিমধ্যে ট্রেণও ছাড়িয়া দিতে লাগিল। বেণেটা 
এদিকে পয়সা খরচ করিয়া এক লোটা “ঠাণ্ডা পানী’ যোগাড় করিল ও 
তদ্বারা আপন তৃষ্ণা দূর করিতে করিতে ঈষৎ অবজ্ঞাভরে স্বামিজীর 
দিকে চাহিয়। বলিল ‘ওহে দেখছে! কেমন ঠাণ্ডা জল! তুমি ত 
সন্ন্যাসী হয়ে সর্বস্ব ত্যাগ করেছ.। সঙ্গে এখন এমন একটি পয়সা নেই 
জপ কিনে খাও। তা দেখ মজা! তার চেয়ে যদি আমার মত পয়সা 


প্রব্রজ্যাকাঁলের অন্তান্ত কাহিনী ৩৪৩ 


রোজগারের চেষ্টা কর্তে তবে আর এ হুর্দশা ভোগ কর্তে হ'ত না !? 
সে. ব্যক্তি এই প্রকার “বাক্যবাণে স্বামিতীকে বিদ্ধ করিতে লাগিল 
অথচ তাহাকে এক বিন্দু জল দিয়া সাহায্য করিল না। তাহার মতে . 
যাহারা অর্ধোপার্জনের জন্য পরিশ্রম না করিয়া সন্ন্যাসী হয় তাহাদের 
উপবাস করাই উচিত। এই ধারণার বশবত্তী হইয়| সে ব্যক্তি ট্রেণ 
হইতে নামিয়াও পূর্ব স্বামিজীকে লইয়া ঠাট্টা বিদ্প করিতে লাগিল 
ও নিজ্জ প্লাটফর্ম্মের ছায়ায় বলিয়া রোদ্রক্লি্ট স্বামিজীর দিকে চাহিয়া 
বলিতে লাগিল, “দেখছে পয়সার ক্ষমতা দেখ-_তুমি ত পয়সা কড়ি গ্রান্ 
কর না, তার ফলও দেখ--আর আমি পয়সা কড়ি রোজগার করি তার 
ফলও দেখ--এ সব পুরী, কচুরী, পেড়াঃ মিঠাই কি আর বিনা পয়সায় 
হয়?” স্বামিজী বাঙ নিষ্পত্তি ন! করিয়া স্থিরভাবে বসিয়া নিজ চিন্তায় 
মগ্ন রহিলেন। 

ইত্যবসরে আর একটি লোক, এখানেই তাহার বাড়ী, দক্ষিণ হস্তে 
একটি পুঁটলী ও লোটা এবং বাম হস্তে এক কুঁজা জল ও একটা 
সতরঞ্চি লইয়া সেই স্থানে উপস্থিত হুইল এবং ষ্টেশনের চারিদিকে 
বারকতক খুরিয়া অবশেষে স্বামিজীর নিকট আসিয়। বলিল, “বাবাজী, 
আপনি রৌদ্দরে বসিয়া আছেন কেন? ভিতরে চলুন, আমি আপনার 
জন্য কিঞ্চিৎ খাগ্ঘদ্বব্য আনিয়াছি--দয়। করিয়া গ্রহণ করুন 1” এই 
বলিয়া লোকটি তাহাকে লুচি ও মিষ্টান্ন ভোজন করাইয়া জল ও পান 
খাইতে দিল এবং সঙ্গে আনীত হু'কা কলিকায় তামাক সাঁজিয়া 
তাঁহাকে খাওয়াইল। তাহার সমুদয় অভাব এইরূপ আকস্মিকভাবে 
দূর হইতে দেখিয়া স্বামিজী আশ্চর্য্যে জিজ্ঞাসা করিলেন, সে ব্যক্তি কে, 
কোথা হইতে আসিল ও কেমন করিয়া তাঁহার কথা জানিল। তাহাতে 
সে উত্তর করিল, “আমি একজন হালুয়াই। এখান হইতে কিঞ্চিৎ দূরে 

আমার এক মিষ্টান্নের দোকান আছে। আমি আহারাদির পর 
ঘুমাইতে ছিলাম এমন সময়ে স্বপ্নে দেখিলাম. একজন সন্যাসী আসিয়া 
বলিতেছেন, “আমার সাধু ষ্টেশনে পড়িয়া অনাহারে কষ্ট পাইতেছেন 1 
কাল হইতে তাহার খাওয়া দাওয়া হয় নাই। তুই শীঘ্র গিয়া তার 
সেবা কর্‌? আমার নিদ্রাভঙ্গ হইল বটে, কিন্তু পর মুহুর্তেই মনের 
খেয়াল ভাবিয়া আবার পাশ ফিরিয়া শুইয়া ঘুমাইয়৷ পড়িলাম। কিন্ত 
আরও দুইবার এও প্রকার স্বপ্ন দেখায় আর কাঁলবিলঘ্ধ না করিয়া 
গাত্রোথান করিলাম ও তৎক্ষণাৎ পুরী ও তরকারী প্রস্তুত করিয়া 
সকালের প্রস্তত মিঠাই ও কিঞ্চিৎ জল, পান ও তামাক লইয়া 
তাড়তাড়ি ষ্টেশনে দৌড়াইয়া আসিলাম।” স্বামিজী প্রশ্ন করিলেন, 
“আমিই যে সেই সাধু তাহ! তুমি কি করিয়া জানিলে?” সে ব্যক্তি 
বলিল, “আমারও প্রথমে ওঁ সন্দেহ হইয়াছিল, সেই জন্য, এখানে আসিয়াই 
সর্বাগ্রে চারিদিক খুরিয়া দেখিলাম, কিন্তু দ্বিতীয় সাধুর দর্শন ন! পাওয়ায় 
বুঝিতেছি ও সাধু আপনি ব্যতীত আর কেহ নহেন।” 

শ্লেষপ্রিয় বেণিয়াঁটি এতক্ষণ ধরিয়া এই ব্যাপার প্রত্যক্ষ করিতে- 
ছি । শেষে দে নিজের ভ্রম বুঝিতে পারিয়া অনুতপ্ত হৃদয়ে স্বামিজীর 
নিকট ক্ষমা প্রার্থনা করিল। - 

রাজপুতনায় আর একটি ঘটন] ঘটিয়াছিল। সেটি বড় কৌতুককর । 
স্বামিজী যে কামরায় আঁসিতেছিলেন সেই কামরাতে দুইজন ইংরাজ 
ছিলেন। তাহারা স্বামিজীকে নিরক্ষর সাধু বিবেচনায় তীহাঁকে 
লক্ষ্য করিয়া পরম্পরের মধ্যে নানারূপ ঠাট্টা বিন্রপ ও হাসাহাসি 
করিতেছিলেন। কিয়দ্দ' র গিয়া ট্রেণ একটা ষ্টেশনে থামিলে 
স্বামিজী ষ্টেশন মাষ্টারের নিকট ইংরাজীতে এক গ্লাস খাবার: 
জল চাহিলেন। সাহেবদ্বয় যখন দেখিল যে, তিনি ইংরাজী জানেন ও 

তাহার! যাহ! বলাবলি. করিতেছিল সব বুঝিতে পারিয়াছেন তখন 
ঈষৎ অপ্রতিভ হইয়া তাহাকে . জিজ্ঞাসা করিল যে তিনি তাহাদের কথা 
বুঝিতে পারিয়াও কোনরূপ ক্রোধ প্রকাশ করেন নাই কেন? তাহাতে, 
তিনি উত্তর দিলেন, “বন্ধুগণ মূর্খলোকের সংসর্গে আসা আমার জীবনে 
এই "প্রথম নয়, আমি ঢের- বিয়াকুফ দেখিয়াছি।” সাহেবদ্বয় ইহাতে 
প্রথমে উত্তেজিত হইয়া তাহাকে আক্রমণ করিবার উদ্ভোগ করিল কিন্তু 
অবশেষে তাহার স্থগঠিত অরয়ব ও দৃঢ় তেজোব্যঞ্জক মুর্তি দেখিয়া 
নিবৃত্ত হইল ও ক্ষমা প্রার্থনা করিল। 

আর একবার ইহাপেক্ষা আরও একটা কৌতুকাঁবহ ব্যাপার সংঘটিত 

একজন , কৃতবিদ্া থিয়োসফিষ্ট স্বামিজীর সহিত এক কামরায় 
আফিতেছিলেন | সন্মুখে সন্ন্যঁপী দেখিয়া ' তাহার জ্ঞানলিগ্া অত্যন্ত 
বৰ্দ্ধিত হইয়া উঠিল এবং তিনি স্বামিজীকে নানারূপ প্রশ্ন জিজ্ঞাসা 
করিতে লাঁগিলেন। অবশেষে কথায় কথায় জিজ্ঞাসা করিলেন, 
তিনি. হিমালয়ে গিয়াছেন কি না ও সেখানে যে সব বড় বড় 
মহাত্মা আছেন তাহাদের দর্শন পাইয়াছেন কি না? স্বামিজী 
সকল কথায় ঘাড় নাড়িয়া৷ “ই” বলিয়া যাইতে লাগিলেন । তাহাতে 
সে ব্যক্তি পুনরায় জিজ্ঞাসা করিলেন, “এ সকল মহাত্বারা দেখিতে 
বিশালকায়, দীর্ঘদটা ও অদ্ভুত শক্তিসম্পন্ন অমর পুরুষ কি না?” 
স্বামিজী বলিলেন, “হা-_নিশ্যয়ই, যিনি যত বড় মহাত্মা তাঁহার দেহ তত 
বড়, জটা তত দীর্ঘ ও শক্তি সেইরূপ অদ্ভুত” লোকটা এইরূপ যাহা 
কিছু বলিতে লাগিল তিনি ক্রমাগত সায় দিয়া যাইতে লাগিলেন ও 
মনে মনে হাসিতে লাখিলেন। তারপর তিনি কল্পনাসাহায্যে সেই 
সকল মহাত্মাদের নানাঁরূপ বিচিত্র শক্তির কথ। সেই লোকটার নিকট 

সবিস্তারে বর্ণনা করিলেন। লোকটা হা করিয়া শুনিতে লাগিল ও 
শেষে জিজ্ঞাসা করিল, “আচ্ছা তাহার! বর্তমান কল্পের (০5০1৩) 
স্থিতিকাল সম্বন্ধে কি আপনাকে কিছু বলিয়াছিলেন ?” তিনি উত্তর 
করিলেন, “বলিয়াছিলেন বৈকি! এ সমন্ধে যে অনেক কথা হয়ে 
ছিল। তারা বল্লেন, ‘এ কল্প শেষ হয়ে এসেছে, শীঘ্রই সত্যযুগ! 
পড়বে । আর মহাত্মারা মানবজাতির উদ্ধারের জন্য এই এই কার্যা 
করিবেন ।” এই বলিয়া মহাত্মারা যে যে কার্য করিবেন তাহার! 
একটা সুদীর্ঘ তালিকা দ্রিলেন। সেই অতিবিশ্বাসী ভদ্রলোকটা 
স্বামিজীর প্রত্যেক কথ! বেদবাক্যের ন্যায় বিবেচনা করিয়া অসন্দিগ্রচিত্তে 
শুনিয়া যাইতে লাগিলেন এবং এতগুলি নূতন সংবাদ দেওয়ার জন্য 
তাহার উপর অত্যন্ত খুসী হইয়া কিঞ্চিৎ জলযোগ গ্রহণ করিতে বলিলেন । 
স্বামিজীও তাহাতে অসম্মত হইলেন না। কারণ দ্বিতীয় শ্রেণীতে ভ্রমণ 
করিলেও তাঁহার সমস্ত দিন আহার হয় নাই। তাহার উপর বকিয়া 
বিয়া ক্ষুধা পাঁইয়াছিল। তাঁহার বন্ধুরা তাহাকে দ্বিতীয় শ্রেণীর 
কামরায় তুলিয়া দিয়াছিলেন বটে, কিন্তু অনেক সাধ্যসাঁধন/ করিয়াও 
কোনরূপ দ্রব্যসঞ্চয় বা অর্থ গ্রহণ করাইতে পারেন নাই। এ অবস্থায় 
বিনা বাক্যব্যয়ে ভদ্রলোকটার প্রদত্ত আহা্য দ্রব্যাদি দ্বারা ক্ষুনিবৃত্তি 
করিতে তীহার কোনই আপত্তি হইল না । 

আহারাদি সমাপ্ত হইলে স্বামিজী লোৌকটীকে অনেকক্ষণ মনোযোগ 
সহকারে দেখিতে লাঁগিলেন। বুঝিলেন, তাহার অন্তঃকরণটি উন্নত 
বটে, কিন্তু অলৌকিক ঘটনার প্রতি তাহার আস্থা কিছু বৌৌ। একটা 
কিছু অলৌকিক হইলে হয়! সে আর তাহা বিশ্বাস না করিয়া 
থাকিতে পারে না। ইহ! দেখিয়া তিনি ধীরে ধীরে তাহার 
চক্ষুরুন্নীলনে প্রবৃত্ত হইলেন ও শেষে বেশ একটু কড়া করিয়া বলিলেন, 

“তোমরা হচ্ছ পণ্ডিত 'মু্খের দল! এদিকে লেখাপড়া ও সুশিক্ষার 
খুব বড়াই কর, অথচ বিনা বিচারে কতকগুলো যাচ্ছেতাই গাঁজাখুরি 
গল্পও গলাঁধঃকরণ করিতে ছাড় না ।* 

লোকটা লজ্জায় অধোবদন হইয়া রহিল । 

তাহার ভাব দেখিয়া তিনি দয়ার্দ হইলেন ও তাহার মন্তিঙ্ক হইতে 
কুসংস্কাররাশি দূর করিয়া প্রকৃত ধর্মের ভাব ' প্রবিষ্ট করাইবার 
উদ্দেন্তে তাহাকে সম্বোধন করিয়া বলিলেন, “তোমাকে দেখিয়া ত 
বাপু বেশ রুদ্ধিমান বলিয়া বোধ হইতেছে । তোমার ত একটু 
বিবেচনা শক্তি খাটান দরকার! ধর্মের সঙ্গে অলৌকিক ব্যাঁপাঁরের 
বা সিদ্ধির যে নিত্য সম্পর্ক আছে এটা কেমন করে তোমার মাথায় 
সেঁধুল? কিন্তু এটা দেখ ছন1 এসব সির্ছির ব্যবহার যাহারা করে 
তাহারা কতবড় ‘কামনার দাস! অহঙ্কারের ঢেঁকি! যথার্থ ধর্ম 
মানে- চরিত্র-_সেইটাই হচ্ছে প্রকৃত শক্তি। চরিত্রবান পুরুষেরই 
রিপুদ্রমন ও বাসনাক্ষয় হয়েছে। আর যার! সিদ্ধি সিদ্ধি করে ঘুরে 
বেড়ীচ্ছে ও একটা অলৌকিক শক্তি চাচ্ছে তাঁরা জীবন-সমন্ত। 
সমাধানের পথে একটুও এগোয়নি, খালি দৈহিক ও মানসিক 
শক্তির অপব্যবহার কচ্ছে ও স্বার্থপঙ্কে পড়ে হাবুডুবু খাচ্ছে। এই 
পাগলামী করেই দেশটা উচ্ছন্ন গেছে। তার চাইতে বরং. পার 
যদি জীবনের আসল সত্যের দিকে লক্ষ্য স্থাপন কর, যাহাঁতে মানুষ হতে 
পার এমনতর Common sense, public 901৮ নিজেদের মধ্যে 
জাগিয়ে তোল। বৃথা শক্তি ফক্তির লোভে ছুটো না। ওসব 
আলেয়া। এখন আমরা এমন ধর্ম চাই যাতে আমাদের আত্ম- 
প্রত্যয় জেগে উঠে, জাতীয় সন্মানবোধ জন্মায়, আর পতিত দরিদ্রদের 
টেনে তুলবার- ক্ষমত ও বল ফিরে আসে। দেশের শত শত লোক 

অনাহারে আছে, লক্ষ লক্ষ ছেলেমেয়ে সুশিক্ষার অভাবে অন্ত 
জানোয়ারের সামিল হচ্ছে--এখন তাই দেখবে, না কোথায় আকাশের 
কোণ. থেকে হিমালয়ের চুড়োর ওপর কোন্‌ কল্পান্তরের মহাত্মা থসে 
পড়েছেন তাই দেখতে ছুটবে! বেশ ক'রে বোঝ বাপু! যদি 
ভগবানকে চাও, আগে মানুষের সেবা কর । যদি শক্তি চাও, আগে 
লোকসেবায় দেহক্ষয়, কর ।” 

স্বামিজীর কথা শুনিয়া ভদ্রলোকটীর চৈতন্য হইল. তিনি 
প্রতিজ্ঞা করিলেন আর কখনও ওসব কান্ননিক কথায় বিশ্বাস 
করিবেন না । 

গিরিশবাবুকে স্বামিজী এই সময়ের একটা ঘটনা বলিয়াছিলেন, 
এখানে তাহা বর্ণিত হইল। স্বাঁমিজী বলিয়াছিলেন__ 

আমি একবার কোন স্থানে যাইবার জন্য এক রেলষ্টেশনে অপেক্ষা 
করিতেছিলাম, কিন্তু কোন কারণ বশতঃ সেস্কাঁনে যাওয়া হইল না। 
অগত্যা সেই ষ্টেশনেই কয়েক দিন থাকিতে হইল। সেই সময়ে 
অনেক লোকে দলে দলে আমার নিকট আসিয়। কথাবার্তী কহিতে 
লাগিল। তিন দিন অনবরত লোকসমাগম ; আলাপ করিয়া সকলে 
উঠিয়া যায়, কিন্ত আমার আহার হইয়াছে কি ন! তাহা কেহ একবার 
জিজ্ঞাসীও করে না । তৃতীয় রাত্রে সকলে চলিয়া যাওয়ার পর এক 
দ্রীনব্যক্তি আসিয়া জিজ্ঞাসা করিল, ‘মহারাজ, আপনি তিন দিন ত 
অনবরত কথাবার্ত। কহিতেছেন, কিন্তু জলপান পর্য্যন্ত করেন নাই, 
ইহাতে আমার ব্যথা লাগিয়াছে”। আমি ভাবিলাম বুঝি নারায়ণ স্বয়ং 
দীনের বেশে আমাঁর নিকট আসিয়া উপস্থিত হইয়াছেন, জিজ্ঞাসা 
করিলাম, “তুমি আমাকে কিছু আহার করিতে দিবে’ ? সে ব্যক্তি অতি 
কাতরভাবে বলিল, “আমার প্রাণ চাঁহিতেছে কিন্তু কিরূপে 

আমার প্রস্তত করা রুটা দিব! যদি বলেন, আমি আটা ডাল আনিঃ. 
রুটা ডাল. প্রস্তুত করিয়া লউন। সে সময়ে আমি সন্াসীর 
নিয়মানুসাঁরে অগ্নি স্পর্শ করি না। তাহাকে বলিলাম, “তোমার প্রস্তুত 
কর! রুটা আমাকে দাও, আমি “তাহাই আহার করিব শুনিয়া 
সে ব্যক্তি ভয়ে অভিভূত। দে খেতড়ির রাজার প্রজা, রাজ! যদি 
শোনেন যে সে চামার হইয়া সন্যাসীকে তাহার প্রস্তুত রুটী দিয়াছে, 
তাহা হইলে তাহাকে গুরুতর শাস্তি প্রদান করিবেন এবং চাই কি 
তাহাকে স্বদেশ হইতে দূর করিয়া দিতেও পাঁরেন। আমি তাহাকে 
বলিলাম, ‘তোমার ভয় নাই, রাজা তোমাকে শাস্তি দিবেন না। এ 
কথায় তাহার সম্পূর্ণ প্রত্যয় জন্মিল না। কিন্তু তথাপি সে বলবতী দয়! 
প্রভাবে ভাবী অনিষ্ট উপেক্ষা করিয়া ভোজ্যবস্ত আনিয়া দিল। সে 
সময়ে দেবরাজ ইন্দ্র স্বর্ণপাত্রে সুধা ' আনিয়া দিলে সেরূপ তৃপ্তিকর 
হইত কি না সন্দেহ! তাঁহার দয়া দেখিয়া আমার চক্ষে জল আসিল । 
ভাঁবিলাম, “এইরূপ কতশত উচ্চচেতা ব্যক্তি পর্ণকুটিরে বাস করে, 
কিন্ত আমাদের চক্ষে তাহারা চিরদিন স্বণ্য, হীন” । 

তাঁহাকে উপরোক্ত মুচির প্রদত্ত খাদ্য গ্রহণ করিতে দেখিয়া 
ষ্টেশনের কয়েকজন ভদ্রশ্রেণীর লোক বলিয়াঁছিল, “আপনি যে এই নীচ 
ব্যক্তির স্পৃষ্ট ভোজ্যবস্ত আহার করিলেন এটা কি ভাল হইল?” 
তাহাতে তিনি উত্তর করিয়াছিলেন, “তোমরা ত এতগুলি লোক আজ 
তিনদিন ধরিয়া আমায় কত বকাইলে” কিন্ত আমি কিছু খাইলাম 
কি না তাহার কি খোঁজ লইয়াছ? অথচ নিজের! ভদ্র আর ও ব্যক্তি 
নীচ বলিয়া বড়াই করিতেছে! ও যে মনুষ্যত্ব দেখাইয়াছে তাহাতে 
ও নীচ কিসে?” 

খেতড়িরাজের সহিত ঘনিষ্ঠভাবে পরিচিত হওয়ার পর স্বামিজী এই 

ব্যক্তির দয়ার কথা মহারাজের কর্ণগোচর করিয়াছিলেন । মহাঁরাঁজ' 
কয়েকদিন পরেই লোকটিকে ডাঁকাইলেন। সে অতিশয় ভীত হইয়া 
কম্পিত কলেবরে রাজপুরীতে প্রবেশ করিল। মনে আশঙ্কা হইতে: 
লাগিল, না জানি অনৃষ্টে কি নির্যাতন ভোগ আছে। কিন্তু রাজা 
তাহাকে যথেষ্ট সাধুবাদ করিলেন ও সেইদিন হইতে তাহার দুঃখ দূর 
হইল। 

আর একবার পদব্রজে বহু পথ পর্যটন করিয়। তাহার শরীর 
অতিশয় দুর্বল ও ক্ষীণ হইয়া পড়িল। তাহার মাথা ঘুরিতে 
লাগিল ও তিনি চলৎশক্তি রহিত হইয়! একটা বৃক্ষতলে বসিয়া 
পড়িলেন। জগৎ প্রখর রৌদ্রতাঁপে দগ্ধ হইতেছে, তাহার সর্ব: 
শরীর যেন্দ অবশ হইয়। আসিতে লাগিল ও সংজ্ঞা লোপ হইবার উপক্রম 
হইল। সহসা তিমিরাবরণ ভেদ করিয়া বিচ্ছুরিত আলোকরাশির 
ন্যায় তাঁহার দৌর্বল্য ও অবসাদ্দের মাঝখানে একটা প্রবল চিন্তা 
জাগিয়া উঠিল। “ইহা কি সত্য নহে যে আত্মার মধ্যে জীবের সমগ্র 
শক্তি নিহিত আছে? তবে আমি দেহেন্দিয়ের শ্রান্তিতে এত কাতর. 
হইতেছি কেন? এ দৌর্বল্য কোথা হইতে আঁসিল ?” এই চিন্তার 
সঙ্গে সঙ্গে সহদা তাহার শরীর ও মন বিপুল শক্তিতে ভরিয়া উঠিল। 
ইন্দ্রিয় ও অঙ্গপ্রত্যঙ্গসমূহ সতেজ হইয়া উঠিল। তিনি আবার 
চলিতে লাগিলেন ও ক্রমে ক্রমে বহু পথ অতিক্রম করিলেন। মনের 
এই অদম্য তেজ, জড়ের উপর চৈতন্যের এই প্রভাব ইহা বহুবার 
তাহার জীবনে লক্ষিত হইয়াছে। কালিফর্ণিয়ায় তিনি একটা বক্তৃতায় 
বলিয়াছিলেন-__ 

“আমি কতবার ক্ষুধা, তৃষ্ণা ও পথশ্রমে মৃতপ্রায় হইয়াছি। 
কতদিন অনাহারে যাপন করিয়। পথ চলিতে অক্ষম হইয়াছি-_গাছের 

তলায় মুর্ছিত হইয়া পড়িয়াছি_ প্রাণ যায় যায় হইয়াছে। কথা 
বলিবার বা চিন্তা করিবার শক্তি পর্যন্ত লুপ্ত হইয়াছে । কিন্তু শেষে 
হঠাৎ মনে পড়িয়া গিয়াছে-__“আমার আবার মৃত্যু ভয় কি? আমার. 
জন্মও নাই মরণও নাই। ক্ষুধাগ্ড নাই তৃষ্ণাও নাই। সোহহং 
সোহহং। প্রকৃতি আমায়. নষ্ট করিতে পারে না, প্রকৃতি ত আমার 
দাঁসী। হে মহেশ্বর, তোমার শক্তি প্রকাশ কর, হৃতরাজ্য পুনর্জয় 
কর, উত্ভিষ্ঠত জাগ্রত ইত্যাদি৷ অমনি আমার দেহে প্রাণপঞ্চার 
হইয়াছে, বাহুতে বল আসিয়াছে, হৃদয়ে সাহস দেখা দিয়াছে, মনে 
তেজ বাড়িয়াছে, আর তাই আজও আমি বাচিয়া রহিয়াছি। এইরূপে 
যখনই আমার জীবনাকাঁশে চারিদিক হইতে মেঘ িরিয়৷ আসিয়াছে 
তখনই সেই মেঘের পশ্চাতে আলোক-রশ্মি দেখিতে পাইয়াছি ; অমনি 
সকল বিপদ কাটিয়া, গিয়াছে। বাস্তবিক সকলি স্বপন, পর্ববতগ্রমাণ বিপদ 
হউক না কেন ভয় পাইও না- দেখিবে বিপদ কাটিয়া গিয়াছে । আঘাত 
কর দেখিবে অন্তহিত হইয়াছে । পদাঘাত কর দেখিবে চূর্ণ হইয়াছে ।” 

আর একবার কচ্ছদেশে ভ্রমণ করিতে করিতে তিনি এক 
মরুভূমির মধ্যে গিয়া পড়েন। হৃর্য্যদেৰ মন্তকোপরি অনলবর্ষণ 
করিতেছেন, পিপালায় কণ্ঠ শুষ্ক হইয়া গিয়াছে, অথচ নিকটে মনুষ্য- 
বাসের চিহ্ন পর্য্যন্ত দেখা যাইতেছে না। তিনি আরও অগ্রসর হইতে 
লাগিলেন ও অবশেষে সন্মুখে নির্মল বারিশোভিত একটা গ্রাম দেখিতে 
পাইলেন । গ্রামের ছোট ছোট কুটারগুলি দেখা যাইতেছে, 
আশে পাশে ফলভরে অবনত কত শ্যামল সুন্দর বৃক্ষলতা, তাহার 
মনে এতক্ষণ পরে আশার সঞ্চার হইল। যেন আকাশের চাদ হাতে 
পাইলেন । তিনি ভ্রতগতি চলিতে লাগিলেন ও ভাবিতে লাগিলেন 
আর ২৪ পা যাইলেই আঁকণ্ঠ বারি পান করিবেন ও স্থশীতল বৃক্ষচ্ছায়ায় 

বসিয় মৃছ্মন্দ সমীরণ সেবন করিয়া প্রাণ জুড়াইবেন। কিন্তু কি 
আশ্চর্য্য ! যতই, অগ্রসর হইতে লাগিলেন ততই যেন গ্রামখাঁনি সরিয়া 
'গ্দিইতে লাগিল। এ যে একটুখানি ব্যবধান কিছুতেই শেষ হইল না। 
আগেও যতদূর ছিল এখনও যেন তত্র রহিয়াছে এরূপ বোধ হইতে 
লাগিল। তখন হঠাৎ তাহার চমক ভাঙ্গিল। বুঝিলেন মিথ্যা গ্রাম 
মিথ্যা বৃক্ষাবলী শোঁভিত কুটীর--মিথ্য! বারিপুর্ণ হ্ুদ--সবই মরীচিক ! 
তিনি হতাশ হইয়া বালুকারাঁশির উপর বসিয়। পড়িলেন ও আফুলনয়নে 
উর্ধে অনস্ত আকাশের দিকে চাহিয়া রহিলেন। মনে হইল “ওঃ কি 
ভ্রম! জীবনও বুঝি এইরূপ ! মায়ার ছলনা এইরূপ ! হা সত্য তুমি 
কোথায়! হা ঈশ্বর তুমি কোথায়! একবার দেখাও তোমরা 
কোথায়” অনেকক্ষণ এইরূপ চিন্তানিবিষ্ট থাকিয়া তিনি পুনরায় 
উঠিয়া চলিতে লাগিলেন। আবার পূর্ব্ববৎ সেই ৰৃক্ষ-লতা-হৃদ শোভিত 
গ্রামখানি নয়ন সন্মুখে ভাসিয়া উঠিল, কিন্তু আর তিনি ভুলিলেন না। 
সত্যভ্রমে মরীচিকার পশ্চাতে আর ধাবিত হইলেন না। পাশ্চাত্য 
দেশে একটী বক্তৃতা করিবার সময় এই ঘটন! স্মরণ করিয়া তিনি 
মায়াকে মরীচিকার সহিত তুলনা করিয়াছিলেন 1” 

আর একবার একজন শিষ্যের সাক্ষাতে অন্তমনস্কভাবে বলিয়া 
ছিলেন-__ 

“ওঃ, কি সব কষ্টের মধ্য দিয়াই দিন গিয়াছে! একবার উপর্যুপরি 
তিন দিন খাইতে না পাইয়া রাস্তার উপর মুচ্ছিত হইয়া পড়িয়াছিলাম, 
যখন জ্ঞান হইল দেখিলাম সৰ্ব্বাঙ্গ বৃষ্টির জলে ভিজিয়৷ গিয়াছে । জলে 
ভিজিয়া শরীরটা একটু সুস্থবোধ হইতেছিল। তখন উঠিয়া আস্তে 
আস্তে আবার পথ হাঁটি ও এক আশ্রমে পৌছিয়া কিছু মুখে দিই, তবে 
প্রাণ বাঁচে ।” 

এইরূপে পরিব্রাজক অবস্থায় স্বামিজীকে বহুবার বনু বিপদের 
সন্মুখীন হইতে হইয়াছে, বহু কষ্ট অভাব অনটনের মধ্য দিয়া 
গ্তব্যপথে অগ্রসর হইতে হইয়াছে । অনেক সময় একখানি গীতা ও 
পরমহংসদেবের একখানি ফটো ব্যতীত আর কিছু সমল না লইয়া 
তিনি পথ চলিয়াছেন। মধ্যভারতে সম্ভবতঃ খাণ্ডোয়! ছাড়িয়া কিঞ্চিৎ 
উত্তরদিকে যাইবার সময়ে তীাহাকে' অনেক কঠিন পরীক্ষায় উত্তীর্ণ 
হইতে হইয়াছে_ ভিন্ন ভিন্ন জাতির ভিন্ন প্রকৃতির লোকের মধ্যে গিয়া 
পড়িয়াছেন-_যাহারা নিতান্ত অসভ্য ও অতিথি-সৎকার-বিমুখ_-এক 
মুষ্টি ভিক্ষা! চাঁহিলে দেয় নাই, আশ্রয় মাগিলে তাড়াইয়া দিয়াছে। 
অনেকদিন এমন ঘটিয়াছে যে, কয়েক দিবস নিরঘু উপবাসের পর কোনি- 
রূপে জীবনধারণোঁপযোগী ছটা সামান্য কিছু আহার করিয়া শরীরটা 
রাখিতে হইয়াছে। এই সময়েই তিনি এক মেথর পরিবারের মধ্যে 
কয়েকদিন বাস করিয়াছিলেন এবং এই অবহেলিত নীচজাতীয়দিগের 
হৃদয়ের মহত্ব দেখিয়া আশ্চর্য্য হইয়া গিয়াছিলেন। খুব সম্ভবড়ঃ এই 
ঘটনা ও এইরূপ অন্তান্ত কয়েকটা ঘটনায় তিনি উপেক্ষিত জাতিসমূহের 
মধ্যে মহত্বের অঙ্কুর লক্ষ্য করিয়া তাহাদের উন্নতিবিধানের জন্য এত 
উঠিয়া পড়িয়া লাগিয়াছিলেন। তিনি ধরণীর ধুলিরাশির মধ্যে বহুমূল্য 
মণিমাণিক্যের সন্ধান পাঁইয়াছিলেন। দরিদ্রের জীর্ণকম্থার অন্তরালে 
পরদ্বঃথে ছুঃখী, সমবেদনাঁয়_-ক্সিপ্ধবারি-সিঞ্চিত কোমল মানর হৃদয়ের 
পরিচয় পাইয়াছিলেন। তাই তাহার প্রাণ তাহাদের দুঃখের বোঝা 
দূর করিবার জন্য আকুল হইয়াছিল। তাই তিনি ভারতের কোটী 
কোটী পতিতসস্তানকে. নারায়ণ জ্ঞানে সেবা করিতে ছুটিয়া 
ছিলেন। 

তাহার ভ্রমণের পরিসর যতই বাড়িতে লাগিল ও যতই তিনি 

নৃতন নূতন ক্ষেত্রে নৃতন নূতন অবস্থার সংস্পর্শে আনিতে লাগিলেন 
ততই মাতৃভূমির প্রকৃত অভাব তাহার চক্ষে সুম্পষ্ট .হইয়৷ উঠিল। 
তিনি ইহার গরিমা উপলব্ধি করিলেন, সঙ্গে সঙ্গে ইহার দুর্বণতাও 
দেখিতে পাইলেন । সে হ্র্বলতা প্রধাঁনতঃ দেশবাসীর দেশাত্মবোধের 
অভাঁব__জাতির জাতীয়ত্বহানি-স্বাতন্ত্যের বিনাশ। তিনি বুঝিলেন, 
এই দারুণ অনিষ্ট নিবারণের একমাত্র উপায় খষিদিগের নির্দিষ্ট শিক্ষা! 
দীক্ষার পুনঃ প্রবর্তন। তিনি বলিয়াছিলেন--“ধর্ম্ম এই দুর্দশার 
কারণ নহে, ধর্মের অভাবই ইহার কারণ। কর্মজীবনে পরিণত 
হইলেই ধৰ্ম্মের শক্তি বৃদ্ধি পায় ।” 

কিন্ত দেশের হুঃখ দুর্দশা সর্বদা স্বৃতিপথে উদ্দিত থাঁকিলেও: 
স্বামিজী অন্তরে চিরদিনই সত্যকাম সন্যাসী ছিলেন। তিনি বিবিধ! 
দেশের ধর্্মশান্্র পাঠ করিয়া বুঝিয়াছিলেন ত্যাগই প্রকৃতপক্ষে সর্ববিধ 
সামাজিক উন্নতির ভিত্তিভূমি। তাই দেখিতে পাওয়া যায় পাশ্চাত্য- 
দেশের মঠাধ্যক্ষগণ একসময়ে পাশ্চাত্যজগতের রাজনীতি পরিচালন! ও. 
পাশ্চাত্যের শিক্ষারদীক্ষা সাধনাকে রক্ষা করিয়াছিলেন এবং তাই; 
ভারতের ইতিহাসেও দেখিতে পাই চিরকাল বশিষ্ঠ বিশ্বামিত্রাদি খাষি+ 
শ্রীকৃষ্ণ জনকাঁদি যোগী এবং বুদ্ধ, শঙ্কর, রামদাস, নানক প্রভৃতি সন্নাসি-। 
গণের এত প্রভাব! সৃষ্টির প্রসারবৃদ্ধির সঙ্গে সঙ্গে একথা বুঝিতে | 
তাঁহার বাকী রহিল না যে, ভারতের বর্ভমান অবনতি-স্রোত রোধ | 
রুরিয়া তাহাকে উন্নতির পথে প্রেরণ করিতে হইলে ধর্ম ও আধ্যাত্মিক- | 
তাঁর অনাবিল প্রবাহে সমুদয় দেশ প্লাবিত করিতে হইবে। সেইজন্ত | 
তিনি ত্যাগের আদর্শকে আরও উচ্চ করিয়া দেখিতে লাগিলেন এবং 
নিজে সন্যাসীর শিরোমণি হইয়াও দেশের ও সমাজের কল্যাণচিস্তায় ও 
মুহূর্ভমাত্র বিরত হইলেন না। অপরাপর সন্যাসীরাও তাহার ভাব: 

গ্রহণ করিয়া তাহার উপর আন্তরিক শ্রদ্ধা প্রকাশ করিতেন এবং 
তিনিও প্রকৃত বৈরাগ্যবান্‌ সন্ন্যাসী দেখিলেই ভারতের সর্বশ্রেষ্ঠ 
আদর্শের রক্ষক বিবেচনায় চিরদিন তাহাদের সেবায় আপনাকে নিযুক্ত 
করিতেন । দৃষ্টান্তত্বক্ূপ এখানে একটি ঘটনার উল্লেখ করিব ॥ 
হিমালয়ে ভ্রমণকাঁলে একদিন তিনি এক শীতার্ত বৃদ্ধ সন্নাসীকে 
দেখিতে পাঁইয়াছিলেন, এবং দেখিবামাত্রই তাহাকে একজন 
সর্বত্যাগী মহাপুরুষ বলয়া বুঝিয়াছিলেন | সন্ন্যাসীপ্রবর শীতে বিল- 
ক্ষণ কষ্ট পাঁইতেছেন দেখিয়া স্বামিজী যাইতে যাইতে নিজের কম্বল- 
খানি দ্বারা তাহার গাত্র আচ্ছাদন করিয়া দিলেন। বুদ্ধ কৃতজ্ঞতার 
নিদর্শনন্বরূপ ঈষৎ হাসিয়া তাহার দিকে চাঁহিলেন ও “নারায়ণ তোমার 
মঙ্গল করুন” বলিয়া আশীর্বাদ করিলেন । 

অনেক সময়ে অনেক সন্যাসী তাহার সমপ্রাণতাঁয় অভিভূত হইয়া 
সাহার নিকট তাহাঁদিগের পূর্বব ইতিবৃত্ত এমন কি- দোষ বা কলঙ্কের 
ফাহিনীও প্রকাশ করিয়া ফেলিত ও পূর্ববকৃত পাপের জন্য বিষম 
আত্মগ্লানি অনুভব করিত। হৃবীকেশে এরূপ একটা সাধুর সহিত 
তাঁহার দেখা হইয়াছিল। তাহার প্রশা্তমূর্তি ও পবিত্র আচার ব্যবহার 
দেখিয়া তিনি বুঝিলেন এ ব্যক্তি প্রকৃতই জ্ঞানপথের পথিক । কিন্তু 
কথাপ্রসঙ্গে প্রকাশ পাইল যে, এই ব্যক্তিই একসময়ে গাজীপুরের পাঁও- 
হারী বাবার জিনিসপত্র চুরি করিয়া পলায়ন করিতেছিল, এমন সময়ে 
পাওহারীবাবা তাহা টের পাঁওয়াতে সে উহা ফেলিয়া দিয়া দৌড়াইিতে 
আরম্ভ করিলে পাঁওহাঁরীবাবা বহুদূর পর্য্যন্ত তাহার পশ্চাদ্ধাবিত হইয়া 
অবশেষে তাহাকে ধরিয়া ফেলেন ও জিনিসগুলি তাহার হাতে দিয়! 
ছাড়েন। স্বামিজী পূর্বেই এই গল্পটা শুনিয়াছিলেন। এক্ষণে এই 
সৌম্যমুত্তি সাধুটিকে স্বমুখে সেই পূর্বঘটনা: বিবৃত করিতে দেখিয়া 

মহাপুরুষ সংসর্গে তাঁহার জীবনের কি অদ্ভূত পরিবর্তন ঘটিয়াছে, তাহা 
চিন্তা করিয়া পুলকে পূর্ণ হইলেন। সাধু বলিলেন, “তিনি ( পাওহারী 
বাবা) যখন আমায় নারায়ণজ্ঞানে অকুষ্ঠিতচিত্তে সর্বস্ব দান করিলেন? 
তখন আমি নিজের ভ্রম ও হীনত! বুঝিতে পারিলাম এবং তদবধি 
এহিক অর্থ ত্যাগ করিয়া পরমার্থের সন্ধানে ঘুরিতে লাগিলাম।” 

সাধুর বাক্য শ্রবণে স্বামিজী এতদূর মোহিত হইয়াছিলেন যে, এমন 
কি তাহার চরণধুলি গ্রহণ করিবারও অভিলাষ তাহার মনে উদ্দিত হইয়া- 
ছিল, কারণ প্রকৃতই এই ব্যক্তির অন্তরে তখন সাধুত! বিরাজ করিতে- 
ছিল। যে হৃদয় এক সময়ে পরদ্রব্য হরণে লোলুপ ছিল তাহা 
এক্ষণে সাধুসংসর্গের নির্মল সলিলে প্রক্ষালিত। সেখানে আর কোন 
কলুষ নাই_কোঁন মাঁলিন্য নাই। 'গভীর রাত্রি পর্য্যন্ত স্বামিজীর 
সহিত 'তীহার কথাবার্তা হইল। স্বামিজী বুঝিলেন লোকটির বস্তলাভ 
হইয়াছে। তারপর তিনি কয়েকদিন পর্যন্ত তাহার কথা প্রায়ই 
স্মরণ করিতেন এবং আজীবন তাহা স্মরণ রাখিয়াছিলেন। এমন কি; 
পরে আমেরিকায় প্রচার কালে বোধ হয় এই ঘটনা মনে রাখিয়াই৷ 
তিনি একবার বলিয়াছিলেন, “পাপীদিগের মধ্যেও সাধুতা'র বীজ নিহিত] 
আছে। 

আর একবার এক তিব্বতীর .্ছিত তাঁহার সাক্ষাৎ হইয়াছিল | 
সে ব্যক্তি কথাপ্রসঙ্গে স্বামিজীকে বলিয়াছিল, “মহারাজ কলিযুগ] 
আ গিয়া”। স্বামিজী জিজ্ঞাসা করিলেন, ‘কেন’ ! তাহাতে সে উত্তর করিল 
-_-“দেখুন পূর্ব্বে আমাদের মধ্যে কেমন নিঃস্বার্থ ভাব ছিল, একাধিক 
পুরুষ একজন স্ত্রী লইয়াই সন্তুষ্ট থাকিত! কিন্তু এক্ষণে প্রত্যেক পুরু 
একটা করিয়া স্ত্রী গ্রহণ করিতে ইচ্ছুক’ । যদিও তাঁহার অদ্ভুত যুক্তি ও 
তর্কপ্রণালী দেখিয়! স্বামিজী মনে মনে হাস্ত করিলেন তথাপি. তাহার 


প্রব্রজ্যাকালের অন্যান্ত কাহিনী. ৩৫৭ 


সরল বিশ্বাস ও অকপটতায় তাঁহার বিন্দুমাত্র সন্দেহ হইল না। সেইদিন 
হইতে তাহার মনে হইল প্রত্যেক জিনিসেরই স্বপক্ষে ও বিপক্ষে কিছু 
না কিছু বলিবার আছে। এই ঘটনা ও ভারতের অন্যান্ত বহু প্রদেশের. . 
বহুধা বিভিন্ন আচার-পদ্ধতি দেখিয়া তাঁহার দৃষ্টিশক্তির প্রসার ক্রমশঃ 
বৃদ্ধি পাইয়াছিল! তিনি একটা জিনিসকে বহ্ভাবে বহুদিক হইতে 
দেখিতে ও বিচার করিতে শিখিয়াছিলেন। 

এই তাহার প্রভাস ভ্রমণের কাহিনী । তিনি প্রত্যুষে উঠয় পথ 
চলিতে. আরম্ভ করিতেন ও মধ্যান্কে কোন বৃক্ষতলে বা নদীতীরে 
বিশ্রাম করিয়া পুনরায় সন্ধ্যার সময় ভ্রমণে বহির্থৃত হুইতেন। 


মান্দাজ ও হায়দ্রাবাদে | 


১৮৯২ খৃষ্টাথ্দের শেষভাগে স্বামিজী কন্তাঁকুমারিকা হইতে ৮৪ 
নামক ফরাসী উপনিবেশে উপস্থিত হইলেন । 

, পঞ্ডিচেরীতে তাহার সহিত একজন ভয়ানক গোঁড়া ব্রাহ্মণের তর্ক 
হয়। সে ব্যক্তি তাহার উদার ও উন্নত ভার গ্রহণে অসমর্থ হইয়া! তাহার: 
উপর বিষম চটিয়া গেল ও তিনি সমুদ্র লঙ্ঘনপুর্র্বক বিদেশীয়দিগের 
নিকট হিন্দুধর্ম প্রচারের সঙ্কল্প করিয়াছেন শুনিয়া বলিল, “আমাদের এ. 
সনাতন ধর্ম সংস্কারের কোন আবশ্যকতা নাই, শ্রেচ্ছেরা উহার কি 


বুঝিবে ? উহাদের সংস্পর্শে শুধু জাতিনাশ হুইবে মাত্র 1” এইরূপ 
বলিয়া তুমূল তর্ক জুড়িয়া দিল। স্বামিজীও তাহাকে যত বুঝাইবার 


চেষ্টা করেন সেও তত তাহার প্রতিবাদ করে এবং অবশেষে তিনি ফে 
কথা বলিতে লাগিলেন সেই কথাতেই সে ঘাড় বাঁকাইয়া কেবলই 
বলিতে লাগিল-_“কদাপি ন'--“কদাঁপি ন”। 

পণ্ডিচেরীতে তাহার সহিত পুনরায় মন্মথবাবুর সাক্ষাৎ হয়। মন্মথ-, 
বাবু" তাহাকে মান্দাজে আপন বাসায় লইয়া যাইবার প্রস্তাব করিলেন 
এবং স্বামিজী তাহাতে সম্মত হইলে উভয়ে একত্রে মান্দ্রাজ পৌছিলেন । 
প্রথম দিনেই মান্দ্রীজে স্বামিজীকে লইয়া একটা হৈ চৈ পড়িয়া গেল । 
বিদ্যুতের ন্যায় সমস্ত সহরে রটিয়া গেল ‘এক অদ্ভুত ইংরাজী জানা: 
সন্ন্যাসী আসিয়াছেন | 

বাস্তবিক মান্দ্রাজেই স্বামিজী সর্বপ্রথম জনসমাজের নিকট বিস্তৃত- 
ভারে প্রতিষ্ঠালাভ করিয়াছিলেন এবং মান্দ্রাজবাসী ' যুবকেরাঁই সর্ব- 


মান্জ্রাজ ও হায়দ্রাবাদে ৩৫৯ 
প্রথম তাহার উন্নতভাব সবিবেশষ হৃদয়ঙ্গম করিয়া তাহার অনুবস্তা হুইয়া- 
ছিল ও অর্থ সংগ্রহ করিয়া তাহার পাশ্চাত্যদেশ গমনের পথ স্থগম 
করিয়া দিয়াছিল। এ হিসাবে বঙ্গদেশ চিরদিন মান্্রাজের নিকট খনী 
খাকিবে। | 

এখানেও পূর্ব'বৎ দলে দলে লোক সমাগম হইতে লাগিল: সাহিত্য, 
ইতিহাস, দর্শন, কাব্য, মনন্তত্ব, ধর্ম্মতত্ব আলোচিত হইতে. ঝি 1. মন্মথ 
বাবুর বাঁটাতে একজন তাহাকে জিজ্ঞাসা করিয়াছিল, “Swamiji, why 
is it. that inspite’ of their Vedantic thought the - Hindus 
99100180015 2  ( স্বামি, হিন্দুদের ব্দোস্তধর্ম থাকাতেও তাহারা 
মৃত্তিপূজক কেন?) তিনি প্রশ্কুকর্তার দিকে ফিরিয়া. তৎক্ষণাৎ উত্তর 
দিয়াছিলেন, “Because we have the Himalayas” ( কারণ, 
আমাদের যে হিমালয় রহিয়াছে। ) লোকটা প্রথমে উত্তর. শুনিয়া 
হতবুদ্ধি হইয়া গেল। তারপর যখন তিনি বুঝাইলেন, ভারতের 
চতুর্দিক যে মহান্‌ প্রাক্কৃতিক সৌনর্য্যে বেষ্টিত তাহাতে কোন লোক 
তাহার সম্মুখে নতজানু হইয়া অর্চনা না করিয়া থাকিতে পারে নাত তখন 
উত্তরটা তাহার বোধগম্য হইল। সেদিন তিনি বাহ্থপ্রকৃতির সহিত 
মানবমনের নিগুঢ় সম্বন্ধ ও সেই সম্বন্ধবশতঃ প্রতি দেশে প্রতি জাতির 
মানসিক গঠন ও অভিব্যক্তি কিরূপ ভিন্ন ভিন্ন হয় তাহা অতি সুন্দর 
ভাবে বুঝাইয়াছিলেন ॥ এইরূপে তিনি যে যেরূপ লোক তাহাকে ঠিক 
সেই ভাবে উপদেশ দিতে লাগিলেন । যে ভক্তি প্রবণ তাহার নিকট 
তাঁর ভক্তি ও. অব্তারতত্বের উপদেশ দিতেন ও নিজের অন্তরের ভাঁবো- 
চ্ছাসে তাহাকে ভাসাইয়া লইয়া যাইতেন। আবার যে বিচারপরায়ণ 
তাহার সহিত বিচার ও কুট. তত্বমীমাংসার কুশাগ্রীয়বুদ্ধির পরিচয় 
দিতেন। 


৩৬০ স্বামী বিবেকানন্দ ২য় খর 


মান্দ্রীজবাসীরা তীহার কথাবার্তা শুনিয়া বিস্ময়ে অভিভূত হইল 
বের বেদাস্তের সিদ্ধান্তগুলি যে সাধনবলে বৈজ্ঞানিক সত্যের সহি 
এক বলিয়া প্রমাণিত হইতে পাঁরে-_তাহা তাহারা এই প্রথম অন্ত 
করিল, এবং প্রতিদিন স্বামিজীর অন্তর্নিহিত শক্তির পরিচয় * | 
লাগিল । আজ-_কাঁলিদাস, বান্মীকি, ভবভূতি, সেক্ষপিয়র ও বায়রণ- 
কাঁল__হেলেন ও টরয়বাসী, দ্রৌপদী ও পাগুবগণ__-এইভাবে দিন দিন 
কত প্রসঙ্গই চলিতে লাগিল । ; 

তাহার গুণাঁবলীও তাহাদিগকে মুগ্ধ করিয়াছিল। কলনিনাী| 
কঠধ্বনি- সেই কণ্ঠের পীযুষপূর্ণ সঙ্গীত, বিপুল আত্মশক্তি, স্ৃতীক্ষ বি 
অজেয় তর্কযুক্তি, অদ্ভূত বাগ্মিতা৷ ও ভ্তত্র-স্বচ্ছ হান্ত-পরিহাস-_কোন্টর্‌ 
কথা বলিব? তাঁহাকে দেখিবার জন্য মন্মথবাবুর গৃহে দিন দিন জনত 
বৰ্দ্ধিত হইতে লাগিল। তাহার তেজও যেমন ছিল বিনয়ও সেইর পট 
ছিল। পণ্ডিতেরা ওদ্ধতাবশতঃ তাহাকে অপমান করিলে তি র্‌ 
তৎক্ষণাৎ করযোড়ে “আমি অতি মূর্খ বলিয়া তাহাদের নিকট ক্ষমা ভিক্ষা 
করিতেন, আবার কখনও প্রচণ্ড ঝটিকার মত তাহাদের সকল যুক্তি 
তর্ক ছিন্নভিন্ন করিয়া কোথায় উড়াইয়া দিতেন। কিন্তু তাহ 
অভিমান ছিল না, বা তিনি বিদ্বেষভাব প্রণোদিত হইয়া কখনও 
কাহাকে কোন কথা বলিতেন না। তবে প্রয়োজন হইলে স্পষ্ট ভাষায়! 
মনের ভাব ব্যক্ত করিতেন বা তীব্র প্রতিবাদ করিতেন_ মান্দ্রাজে! 
একদিন এক পণ্ডিত তাঁহাকে জিজ্ঞাসা করিয়াছিল, প্রাত্যহিক সন্ধ্যা-] 
বন্দন! ত্যাগ করায় কোন প্রত্যবায় আছে কিনা?” তিনি জিজ্ঞাসা! 
করিলেন, “ত্যাগের হেতু কি?’ পণ্ডিত বলিলেন, ‘সময়াভাব’ | তছুত্ররে! 
তিনি বলিয়াছিলেন, “কি! সময়াভাব? প্রাচীনকালের সেই মহামহা-। 
আর্ধ্খধিগণ ধাঁহাঁদের মত একটা চিন্তা করিতে গেলে তোমার জীবন 


মান্দ্রাজ ও হায়দ্রাবাদে ৩৬১ 


ফুরাইয়! যায়__তাহারা সন্ধ্যাবন্দনার সময় পাইতেন--আর তুমি সময় 
পাও না?” সেইদিনই একজন সাহেবী গোছের হিন্দু বৈদিকখধিদের 
উপদেশগুলিকে অর্থহীন বাজে জিনিষ বলিয়া ঈষৎ অবজ্ঞার ভাব 
দেখাইয়াছিলেন। তদ্দর্শনে স্বামীজির চক্ষু দিয়া অগ্নিস্ফুলিঙ্গ নিঃস্থত 
হইয়াছিল। তিনি বলিয়াছিলেন, “দেখ ‘অন্পবিদ্যা ভয়ঙ্করী” বলিয়া একটা 
কথা আছে। তোমার হইয়াছে তাই । নতুবা, তুমি কি বলিয়া সেই প্রাচীন 
মনস্বিগণের প্রতি অশ্রদ্ধা প্রকাশ করিতেছ ও তাহাদের শিক্ষা দীক্ষাকে 
অবজ্ঞা প্রদর্শন কবিয়া তোমার ধমনীতে প্রবাহিত সেই সকল পূর্বব- 
পুরুষের রক্তের অসম্মান করিতেছ। তুমি কি তাহাদের উপদেশের 
কিছুজান? তুমি কি বেদ কখনও দেখিয়াছ বা তাহার একটা ছত্রও 
পাঠ করিয়াছ? তবে বৃথা কেন বাক্যব্যয় কর? খধিরা যাহা 
বলিয়া গিয়াছেন ' তাহা এখনও জগতের সন্মুখে হিমালয়ের স্তায় অটল 
ভাবে পড়িয়া রহিয়াছে । জগতকে ডাকিয়। বলিতেছে__“এস যদি 
পার দি আমাদিগকে উণ্টাইয়া দাঁও।” যদি কারও সাহস থাকে 
আস্ুক, দেখুক, পরীক্ষা করুক, সে সত্য উণ্টাইবার নয় |, তোমার 
তোমার মত কতগুলো গৌড়া ও একদেশদর্শা লোকই এ জগতটাঁকে এত 
ত্বণ্য ক'রে তুলেছে ।” 

দিবারাত্র লোকজনের সহিত কথাবার্তা কহিয়া ক্লান্তি বোধ হইলে 
স্বামিজী ক্লান্তি দূরীকরণার্থ মধ্যে মধ্যে অপরাহ্ন কালে সমুদ্রতীরে, ভ্রমণ 
করিতে যাইতেন। সেখানে জলমধ্যে আকটিনিমজ্জিত অর্ধীশনে মৃত- 
প্রায় ধীবরসন্তানগণকে তাহাদিগের গর্ভধারিণীর সহিত জলমধ্য হইতে 
মত্ত শিকার করিতে দেখিয়া দুঃখে তাহার নেত্রদ্য় অশ্রুসিক্ত হইয়া 
উঠিত এবং তিনি উচ্ছ্বসিত কণ্ঠে বলিয়৷ উঠিতেন, “হ| ভগবান ! এই 
সকল হতভাগ্যগণকে কেন সুজন করিয়াছ ? উহাদের কষ্ট যে চোখে 

দেখ! যায় না! কতদিন প্রভু, কতদিন ধরিয়া উহারা এরূপ কষ্ট ভোগ 
করিবে !” তাহার সমভিব্যাহারী যুবকবৃন্দও তাহার হৃদয়বেদনা অনুভব 
করিয়া মনে মনে ব্যথিত হইত। স্বাঁমিজী কথাপ্রসঙ্গে ভারতের, 
পতিতজাতিদিগের উন্নতি বিধানের জন্য সকলকেই উঠিয়া-পড়িয়! 
লাগিতে উপদেশ দিতেন। বলিতেন, “যদি অবনত ভারতকে আবার 
উন্নত দেখিতে চাও তবে এই সকল হতভাগ্যদিগকে বুকে তুলিয়া লও । 
বেদবেদাস্তাদি রত্ররাশি তাহাদিগের মধ্যে অকাতরে বিতরণ কর ও 
সমাজের রুদ্ধদ্বার খুলিয়া তাহাদিগকে ভিতরে প্রবেশ করিতে দাও ।” 

তিনি ধর্মসন্বন্ধে . গুপ্ততত্ব বা রহন্তবিত্যা ইত্যাদি সহ করিতে 
পারিতেন না। ধর্ম্মের পথ ত সরল উদাম উন্মুক্ত ! ইহার মধ্যে 
আবার লুকোচুরি কি, তাহা তিনি বুঝিতে পারিতেন ন|। বলিতেন, 
এপ্তপ্তবিদ্তাঃ অলৌকিক রহস্ত_এ সকল দিকে ছুটিও না। শক্তি লাভ 
হবে, সিদ্ধি লাভ হবে, এসব মনে ভাবিও না। এমন কি নিজের মুক্তি 
পর্যন্ত চাহিও না । শুধু পরের মুক্তি খোজ? ধর্মের উদ্ধার কিসে হইবে 
অনুসন্ধান কর, ভারতীয় ভাব কি করে সমুদয় জগতে ছড়িয়ে পড়তে 
পারে ভাবিয়! উপায় উদ্ভাবন কর ।” 

একদিন তাঁহার সম্মানার্থ একটি বৈঠক বসিয়াছিল, তাহাতে 
মান্দ্রীজের প্রায় সমস্ত অগ্রণী ও বিদ্বান ব্যক্তি সমাগত হইয়াছিলেন। 
তাহারা সেদিন স্বামিজীর প্রতিভাদর্শনে স্তম্ভিত হইয়া গিয়াছিলেন । 
অবশেষে তীহাদের মধ্যে কয়েকজন স্বামিজীকে অপ্রতিভ করিবার 
উদ্দেশ্যে একটা ক্ষুদ্র দল গড়িলেন ও তাহার প্রতি কথা কাঁটিবাঁর উপক্রম 
করিলেন। তিনি নিজেকে অদ্বৈতবাদী বলিয়া প্রকাশ করিয়াছিলেন । 
তাহাতে তাঁহারা বলিল, ‘আপনি বলিতেছেন আপনিও ঈশ্বর এক। 
তবেত আপনার ধর্ম্মাধর্ম্ম পাপপুণ্য এ সব দায়িত্ব কাটিয়া গেল। এখন 

আপনি যদ্দি ফুকাধ্য করেন তবে আপনাকে ঠেকায় কে? স্বামিজী 
বলিলেন, ‘যদি আমি ঠিক ঠিক বিশ্বাস করিতাম ঈশ্বর ও আমাতে 
কোন প্রভেদ নাই-তাহা হইলে আমা দ্বারা কোন কুকাধ্য হওয়] 
সন্তবপরই নহে।” 

রামনাদের রাজসভায়ও একজন তীহাকে ঠাট্টা করিয়! বলিয়াছিল, 
যে সাধারণ জীবের পক্ষে বাত্মনের অগোচর ব্রহ্ষকে জানা কি করিয়া 
সম্ভব? তাহাতে তিনি জোর করিয়| বলিয়াছিলেন--] have seen 
the unknown’ (আমি সেই বাক্য মনের অগোচরকে জানিয়াছি। ) 

Triplicane Literary Societyর কয়েকটা অধিবেশনে স্বামিজী 
উপস্থিত ছিলেন ও তাহার সংস্কারপ্রয়াসী সভ্যগণের সহিত আলাপ 
করিয়াছিলেন । তিনি দেখিলেন তাহারা! ঠিক উণ্টা দিক হইতে কাৰ্য্য 
আরম্ভ করিয়াছে । অর্থাৎ মারে কাটো লোটো এই ভাব। তাহা 
দেখিয়া তিনি বলিলেন, “সংস্কার খুব ভাল জিনিষ বটে এবং তিনি 
নিজেও সংস্কারের পক্ষপাতী । কিন্তু তাই বলিয়া নিজের আদর্শটাঁকে 
একেবারে উৎপাঁটিত করিয়া তাহার স্থানে পরের ‘আদর্শ বসাইবার 
চেষ্টা করিলে কিছু হইবে ন! । তাহাতে হিতে বিপরীত হইবে । 
আসল সংস্কারটা হইবে ভিতর থেকে-_বাহির থেকে নয়। সব বজায় 
রেখে সব ছেঁটে ফেলে নয় ।৮ 

একদিন তাহার নিকট সিঙ্গারাভেনু মুদাঁলীয়ার নামে খৃষ্টান কলেজের 
একজন বিজ্ঞানের সহকারী-অধ্যাপক দেখা করিতে আসিলেন। এ 
ব্যক্তি ঈশ্বর মানিতেন না। তিনি তর্ক করিবার মানসে আসিয়াছিলেন 
কিন্তু শেষে স্বামিজীর শিষ্য হইয়া গেলেন। স্বামিজী তাহাকে বড় 
ন্মেহ করিতেন: ও কিডি বলিয়া ডাঁকিতেন। তিনি পরে ঠাট্টা করিয়া 


বলিতেন Caeser said ‘I came, I saw, I conquered. But 

15101 came, he saw, but—was conquered’ ; (অর্থাৎ কিডি জয় 
করিতে আসিয়া নিজে বিজিত হইয়া গেল ) ইহার পরে ইনি স্বামিজীর 
কার্যে জীবন উৎসর্গ করিয়াছিলেন ও তাহারই পরামর্শে প্রবুদ্ধভারত 
পত্রিকা প্রকাশিত হইতে আরম্ভ করিলে তাহার অবৈতনিক 
কাধ্যাধ্যক্ষ হইয়াছিলেন । শেষজীবনে ইনি সংসার ত্যাগ করিয়া 
নির্জনে সাধু সন্যাপীর মত থাকিতেন ও সেই অবস্থায় থাকিতে 
থাকিতে দেহ ত্যাগ করিয়াছিলেন । 

ভী, স্থত্রন্ষণ্য আয়ার মহোদয় বলেন যে, তিনি কতিপয় সহাধ্যায়ীকে 
লইয়া তামাসা দ্রেখাইবার অন্য ভট্টাচার্য্য মহাশয়ের বাটিতে গমন 
করিয়াছিলেন। উদ্দেশ্য ছিল গুটীকতক প্রশ্ন দ্বারা স্বামিজীকে পরীক্ষা 
করিবেন ।, প্রশ্নগুলির স্বপক্ষে ও বিপক্ষে যাহ! যাহা বলিবার 
ছিল তাঁহারা পূর্বব হইতেই সেগুলি বিশেষভাবে আলোচনা ও আয়ত্ত 
করিয়া গিয়াছিলেন । মিঃ আয়ার এই সময়ে খুষ্টিয়ান কলেজের 
ছাত্র ছিলেন ও খৃষ্টধর্ন্মের প্রতি তাহার বেশ একটু টান হইল । 
এমন কি এক সময়ে তিনি ওঁ ধর্ম অবলম্বন করিতেও উদ্যত হইয়া- 
ছিলেন। তাহারা স্বামিজীর সমক্ষে উপস্থিত হইয়া দেখিলেন স্বামিজী 
অর্ধনিমীলিতনেত্রে একটা হুকা লইয়া ধূমপান করিতেছেন । 
তাহার সঙ্গিগণ প্রথমতঃ তাহার তেজোদ্বীপ্ত কান্তি দর্শনে স্তব্ধ 
হইলেন, তীাহাদিগের মধ্যে একজন অপেক্ষাকৃত সাহস প্রদর্শন পুর্ব্বক 
অগ্রসর হইয়া জিজ্ঞাসা করিলেন, ‘মহাশয়, ঈশ্বর কিংশ্বরূপ ? (51 
what is God ? ) স্বামিজী শুনিয়াও যেন শুনিতে পান নাই এই ভাবে 
আপনমনে পূর্ববৎ ধুমপান করিতে লাগিলেন। একটু পরে তিনি 
হু'কাটা রাখিয়া চক্ষু চাহিলেন ও প্রশ্নকর্তার দিকে ফিরিরা জিজ্ঞাসা 
করিলেন ‘Well my fellow, what is 50512. “আচ্ছা বাপু 

শক্তি জিনিসটা কি বলিতে পার”? যুৰকটী তাঁহার বিজ্ঞানের ঝুলি 
হইতে হু-চাঁরটা বীধাধুলি ঝাড়িলেন কিন্তু স্বামিজী সেগুলি সব খণ্ড 
খণ্ড করিয়া, দিলেন । তারপর সকলে উত্তর দিবার চেষ্টা করিল কিন্ত 
স্বামিজী আবার তাহদিগের যুক্তির দোষ প্রদর্শন করিলেন । শেষে 
তাহারা" নিরুপায় হইয়া তাঁহার সহিত বাদান্ুবাদে ক্ষান্ত: হইল। 
তখন স্বামিজী উঠিয়া বসিলেন ও বলিলেন ‘একি হইল? তোমর৷ 
এই ছোট কথাটা (6০915) বুঝাইতে পারিলে না? প্রতিদিন 
এই কথাটা ব্যবহার করিয়া থাক অথচ ইহা কি বলিতে পারিতেছ না 
-আর আমায় বলিতেছ কি ন! ঈশ্বর কি তোমাদের তাহা বুঝাইয়া 
বলিতে হইবে । তাহার পর তিনি ঈশ্বর ও শক্তি এই ছুইটী কথা 
একনুত্রে গিয়া এরূপ একটী গভীর চিন্তাপূর্ণ ব্যাখ্যা করিলেন 
যেযুবকবুন্দ তাহার' জ্ঞানের তুলনায় আপনাদিগকে নিতাস্ত শিশু 
বলিয়া মনে. করিতে লাগিল! তাহার! আরও ছুই চারিটা প্রশ্ন 
করিয়াছিল কিন্তু স্বামিজীর উত্তর শুনিয়া একেবারে দমিয়া গেল। 
কিঞ্চিৎ পরে যুবকেরা চলিয়া গেল কিন্তু মিঃ আয়ার স্বামিজীর 
কথাবার্তা শুনিয়া এতদূর মুগ্ধ হইলেন যে সন্ধ্যাপর্য্স্ত তাহার 
নিকট বসিয়া রহিলেন ও ন্বামিজী সমুদ্বতীরে সান্ব্যভ্রমণে বহির্গত হইলে 
তাহার অন্ুগমন করিলেন। পুর্ব কথাবার্তা চলিতে লাগিল 
এবং নানা বিষয় হইতে অবশেষে হিন্দুদের দৈহিক অধোগতি ও 
শারীরিক শক্তির অপচয় সম্বন্ধে কথ! উঠিল। স্বামিজী আয়ারকে 
জিজ্ঞাসা করিলেন, “Well my boy can you wrestle?” ( ছোকরা 
তুমি কুস্তি লড়িতে পার?) আয়ার ঘাড় নাড়িয়া ই বলিলে তিনি 
কৌতুকচ্ছলে বলিলেন ‘Come let us have a 07565” ( এসো 
দেখি একটু লড়ি)। আয়ার তাহার মাংসপেশীর দৃঢ়তা ও ব্যায়াম- 

কৌশল দেখিয়া আশ্চর্য্য হইয়া সেই দিন হইতে তাহাকে “পালওয়ান 
স্বামী” বলিয়া ডাকিতে আরম্ভ করিলেন । 
_ স্বামিজীর হৃদয় ধনী দরিদ্র সকলের জন্য কিরূপ উন্মুক্ত থাকিত 
নিম্নলিখিত ঘটনা হইতে তাহা বুঝা যায়। 

ভট্টাচার্য্যমহাশয়ের গৃহে একজন পাচক ছিল, সে স্বামিজীর 
বিদ্যাবুদ্ধি বা দার্শনিকজ্ঞানের বিশেষ ধার ধারিতে না পারিলেও 
তাঁহার সাঁতিশয় অনুরাগী ছিল। এরূপ অন্ুরাঁগের কারণও ছিল ৷ 
একদিন স্বামিজী দেখিলেন, পাঁচক ঠাকুরটা এক দৃষ্টে তাহার মহীশুর 
বাজপ্রদত্ত হুকাটার দিকে চাহিয়া আছে। তাহার নয়নের সতৃষ্ণভাব 
দেখিয়া স্বামিজী জিজ্ঞাসা করিলেন_-“তুমি কি হু'কাটী চাও ? 
লোকটী মনে করিল বুঝি তাহার শ্রবণশক্তির ভ্রম হইয়াছে । সেই 
জন্য চুপ করিয়া রহিল কিন্তু দ্বিতীয়বার এরূপ জিজ্ঞাসা করিলে বুঝিল 
যে তাহার শুনিবার ভুল হয় নাই-_সত্যই স্বামিজী ভ'কাটি দিতে 
চাহিতেছেন, কিন্তু তথাপি স্বামিজীর কথায় তাহার বিশ্বাস হইল না ! 
একি একটা বিশ্বাসযোগ্য কথা ! একটা জলজীয়স্ত মহারাজের দেওয়া! 
হ'কা--সেটী স্বামিজী তাহাকে দিবেন? না না, স্বামিজী বোধ হয় 
রহমত করিতেছেন! কিন্তু যখন সে সত্যই দেখিল স্বামিজী নিজে 
হঁকাটি তাহার হাতের মধ্যে দ্বিতেছেন তখন তাহার বিদ্ময় ও 
কৃতজ্ঞতার সীমা রহিল না। যাহারা তাহার ঘটনাটা শুনিতে 
পাইল তাহারা বুঝিল এই ক্ষুদ্র ব্যাপারেও স্বামিজী কম ত্যাগ 
স্বীকার করেন নাই। কারণ হুকাটি বাস্তবিক তাঁহার অতিশয় 
প্রিয় ছিল। 

পরের গ্রীত্যর্থ এইরূপ ক্ষুদ্র ক্ষুদ্র স্বার্থবিসঞ্জন স্বামিজীর জীবনে 
বিরল ছিল না। তাহার ব্যবহার্য্য কোন দ্রব্য দেখিয়া যদি কেহ 

শংসা করিত তবে সে জিনিসটি তাহারই হইয়া যাইত । আমেরিকায় 

একবার একজন যুবক তাহার ভারত ভ্রমণের নিত্য-সঙ্গী যষ্টিখওটি 
দেখিয়া উহ! লইবার ইচ্ছ। করিয়াছিলেন । এই যষ্টি গাছটার সহিত বু 
তীর্থের পবিত্র স্থৃতি বিজড়িত ছিল। কিন্তু তথাপি তিনি তৎক্ষণাৎ 
উহা যুবকটীকে দান করিলেন তীহার কথাই ছিল—_ “What 
you admire is already yours” (তোমার প্রাণ যাহা চায় সে ত 
-ান্নারই)। | 

মান্্রাজে স্বামিজীর বহু ভক্ত জুটিল। আলোয়ারে যাহা হইয়া- 
ছিল এখানে তাহাই বৃহদাঁকারে হইতে লাগিল। তাঁহার কথা শুনিবার 
জন্য নানাস্থান হইতে নানাবিধ লোক প্রত্যহ মন্মথবাঁবুর বাটীতে 
আসিতে লাগিল- বালক, বৃদ্ধ, যুবা, পণ্ডিত, মুখ”? ধনী, মানী, জ্ঞানী, 
পদস্থ কাহারও অভাব ছিল না । 

তাহার একজন উচ্চশিক্ষিত মান্জ্রাজী শিষ্য এই সময়কার কথা 
উল্লেখ করিয়! বলিয়াছেন 

“The vast: range of his mental horizon perplexed 
and enraptured me. From the Rigveda to Raghuvansa, 
from the metephysical flights of the Vedanta philo- 
sophy to modern Kant and Hegel, the whole range of 
ancient and modsrn literature and arts and music and 
morals from the sublimities of ancient Yoga to the 
intricacies of a modern laboratory—everything seemed 
clear to his field of vision. It was this which . confounded 
me and nade me his slave.” অর্থাৎ 


“স্বামিঞ্জীর জ্ঞানের প্রসার দেখিয়া আমি স্তম্ভিত ও মুগ্ধ হইলাম । 

খথ্েদ হইতে রঘুবংশ, প্রাচীন বেদাত্তদর্শনের উচ্চতম দার্শনিক চিন্তা 
হইতে আরম্ভ করিয়া আধুনিক কান্ত ও হেগেল পর্যযন্ত--এক কথায় 
প্রাচীন ও "আধুনিক সমুদ্রয় সাহিত্য--এমন কি শিল্পকলা, সঙ্গীতবিদ্যা, 
নীতিবিষ্ঠা-_প্রাচীন যোগবিষ্তা হইতে আধুনিক বিজ্ঞান পর্যন্ত সমুদয়ই 
তাহার নখদর্পণের মত ছিল। তাঁহার এই অগাধ বিদ্যা দেখিয়াই আমি 
একেবারে স্তম্ভিত হই এবং তাঁহার দাস হইয়া যাই ৷” 

তিন সপ্তাহের মধ্যে সমস্ত মান্দা তাঁহার প্রশংসাধবনিতে পূর্ণ 
হইয়া উঠিল। মিঃ কে, ব্যাসরাও বি, এ, নামে একজন মান্রাঁজী 
লিখিয়াছেন £_ 

“A graduate of the Calcutta University, with a 
shaven head, a prepossessing appearance, wearing the 
garb of renunciation, fluent in English and Sanskrit, 
with uncommon powers of repartee, who sing with 
full-throated ease as though he was attuning himself 
to the spirit of the universe, and withal a wonderer 
oh the face of the earth! The man was sound and 
stalwart, full of sparkling wit, with nothing but a 
scathing contempt for miracle working agencies 
preached at the footstool of Mahatmic herarchis............ 
and lighted the spark of undying faith in a chosen 
few. (৬০1. II P. 240). 

“কলিকাত! ' বিশ্ববিদ্যালয়ের একজন গ্রাজুয়েট--মুণ্ডিত মস্তক, 
মনোহরন্ধপ, পরিধানে গৈরিক বসন, ইংরাজী ও সংস্কৃত অনর্গল বলিতে 
অভ্যস্ত, প্রত্যেক প্রশ্নের চোক! চোকা জবাব দিবার অদ্ভুত শক্তি, 

সঙ্গীতবিদ্তায় এরূপ অভ্যস্ত যে গলা হইতে অতি সহজভাবে পুরা স্থর 
বাহির হইয়া যেন সমগ্র ব্রহ্মাণ্ডের অন্তরাত্মার সঙ্গে তাহাকে মিলাইয়া 
দিতেছে, কিন্তু এদিকে একজন নিঃসম্বল পরিব্রাজক মাত্র । বলিষ্ঠ, 
সাহসী, উজ্জল পরিহাঁসরসিক পুরুষ, তথাকথিত মহাতআ্বাগণের পদান্থু- 
সরণে প্রতিষ্ঠিত অলৌকিক ক্রিয়ানুষ্ঠায়ী সম্প্রদায় সমূহের উপর বিজাতীয় 
ঘ্বণাসম্পন্ন.-.--....কয়েকজন নির্দিষ্ট সংখ্যক ব্যক্তির হৃদয়ে অবিনাশী 
বিশ্বাসের আগুন জালাইয়াছিলেন।” 

ইতঃপূর্ব্বে স্বামিজী তাহার পাশ্চাত্যদ্েশ গমনের অভিপ্রায় ব্যক্ত 
করিয়| তাহার মান্দ্রাজী শিষ্য্িগকে বলিয়াছিলেন £_- 

“এখন হিন্দুধর্্মকে সমুদয় জগঘ্বাসীর নিকট প্রচার করিবার সময় 
উপস্থিত হইয়াছে । -খধিদিগের এই ধর্মকে আর সঙ্কীর্ণ ঝেষ্টনীর মধ্যে 
বাঁধিয়া রাখিলে চলিবে না, জগত্ময় ইহা ছড়াইতে হইবে । সনাতন 
ধর্মের প্রাচীন দুর্গ জীর্ণ হইয়াছে, শুধু বৈদেশিক আক্রমণ হইতে 
ইহাকে কোন রকমে রক্ষা করিয়। জড়বৎ বসিয়া থাকিলে হইবে 
না। ইহার পুনঃসংস্কার করিয়া জগতের সমক্ষে ইহাঁকে বাহির 
করিতে হইবে ও পূর্ণ উদ্ধমের সহিত ইহার মহিমা চতুর্দিকে 
প্রচার করিতে হইবে।” তাঁহার অভিপ্রায় অবগত হইয়া ভক্তগণ শুধু 
যে আনন্দিত হইল তাহা নহে, তাহারা অতিশয় উৎসাহের সহিত টাদা 
তুলিতে আরম্ভ করিল ও অনতিবিলম্বে পাঁচশত টাকা সংগ্রহ করিয়া 
আনিল। কিন্তু সত্যই যখন অর্থ সংগৃহীত হইল তখন স্বামিজী বিষম 
'সমন্তায় পতিত হইলেন। তিনি ভাবিতে লাগিলেন “আমি কি নিজের 
খেয়াল তৃপ্তির জন্য এ সব করিতেছি, না ইহার মধ্যে বিধাতার কোন 
গূঢ় উদ্দেন্ত নিহিত আছে?” তিনি অনেকক্ষণ ধরিয়া চিন্তা করিতে 
লাগিলেন ও মাঝে মাঝে জগজ্জননীর চরণে প্রার্থনা করিয়া বলিতে 

লাগিলেন, “মাগো ! *তোর কি ইচ্ছা বল্‌ । তুই ত প্ররুত কক্রী। 
আমি তোর হাতে, কলের পৃতুলমাত্র । তোর মনে কি আছে খুলে 
বল্‌।” সমুদ্র লঙ্ঘন করিতে সুদূর প্রবাস গমনের পূর্বে তিনি ভাবিতে, 
লাগিলেন__সত্যই কি ইহা জগবস্বার অভিপ্রায় না তাহার নিজের 
অভিলাষ? যদি জগদন্বারই অভিপ্রায় হয় তবে অর্থ সংগ্রহের চেষ্টা 
কেন? অর্থ ত আপনিই আসিবে । এই কথা মনে উদয় হইবামাত্র 
তিনি শিষ্যদিগকে ডাকিয়া বলিলেন, “বৎসগণ ! আমি অন্ধকারে ঝাঁপ 
দিবার পূর্বে মার উদ্দেশ্ত জানিতে চাহি। যদি আমার গমন তাঁহার 
অভিপ্রেত হয় তবে তিনি তাহা স্পষ্ট করিয়া জানাইয়া দ্িন। তার 
ইচ্ছা হইলে অর্থ আপনি আসিবে । চেষ্টা, করিয়া উহা সংগ্রহ করিতে 
হইবে না। অতএব তোমর এই সব অর্থ লইয়া দরিদ্রদিগের মধ্যে 
বিতরণ কর।” শিষ্যগণ বিস্ময়ে অভিভূত হইয়া বিনা বাক্যব্যয়ে 
তাহার আজ্ঞা পালন করিল। ন্বামিজীরও. স্কন্ধ হইতে যেন একটা 
বিষম বোঝা নামিয়া গেল। 

তিনি পুনরায় লোঁকশিক্ষা ‘দিতে লাগিলেন ও নির্জনে ধ্যানস্থ 
হইয়া পুনঃপুনঃ জগজ্জনীর চরণে হৃদয়ের কাতর প্রার্থনা জানাইতে 
লাগিলেন। কখনও কখনও তিনি হৃদয়ের ভাব অন্তরে নিরুদ্ধ 
রাখিতে না পারিয়! উচ্চৈঃস্বরে গান গাহিতেন। তখন. ভাবাবেশে 
তাহার সর্বশরীর ঘন ঘন কম্পিত হইত ও এক অপার্থিব আধ্যাত্মিক 
জ্যোতিতে মুখমণ্ডল উদ্ভাসিত হইয়া উঠিত। তীক্ষবুদ্ধি সন্ন্যাসী ও 
তেজন্বী স্বদেশপ্রেমিক তখন মায়ের আহ্বান শুনিবার জন্য যেন ক্ষুদ্র 
শিশুটার ন্যায় অবস্থান করিতেন । 

এই সময় হায়দ্রাবাদের অধিবাসীরা তীহাদিগের মান্দ্রাজী বাবুদিগের 
নিকট স্বামিজীর বৃত্তান্ত শ্রবণ করিয়া তাহাকে হায়দ্রাবাদে লইয়া 


মান্দ্রাজ ও হায়দ্রাবাদে ' ৩৭১ 


যাইবার জান্ত ওৎসুক্য প্রকাশ করিতে লাগ্িলেন। এই আকন্টিক 
আহ্বানে স্বামিজী জগজ্জননীর গুড় উদ্দেপ্ত দেখিতে পাইলেন ও 
হায়দ্রাবাদ গমনে সম্মত হইলেন। বস্তুতঃ তাহার যশোরাশি দিন দ্বিন 
বিস্তৃতি লাভ করিতেছিল। তিনি সাধারণের অপরিচিত সামান্ত 
ভিক্ষুক সন্ন্যাসী হইতে ক্রমশঃ সর্বজনাদূত স্বামী বিবেকাননরূপে 
সর্বত্র সুপরিচিত হইয়া উঠিলেন। মন্মথবাবু হায়দ্রাবাদের রাজ- 
ইঞ্জিনিয়ার মধুহ্দন চট্টোপাধ্যায় মহাশয়কে টেলিগ্রাম করিলেন ফে 
১৯ই ফেব্রুয়ারী (১৮৯৩) স্বামিজী হায়দ্রাবাদে পৌছিয়া তাহার অতিথি 
হইবেন। তৎপূর্ববিন হায়দ্রাবাদ. ও সেকেন্দ্রাবাদের যাবতীয় হিন্দু 
মিলিত হইয়া স্বামিঙ্গীর অভ্যর্থনার জন্য একটা সাধারণ জনসভা! 
আহ্বানের ব্যবস্থা করিলেন। সুতরাং পাঠক -শুনিয়! বিস্মিত হইবেন 
না. যে, স্বামিজী হায়দ্রাবাদ ষ্টেশনে পদার্পণ করিবামাত্র দেখিলেন প্রায় 
পাঁচশত লোক তাহাকে নামাইয়া লইয়া যাইবার জন্য ষ্টেশনে অপেক্ষা 
করিতেছেন। তাহার মধ্যে হায়দ্রাবাদের মহা! সন্তান্ত আমীর, ওমরাহ, 
উচ্চপদস্থ রাজকর্ম্মচারী, রাজপারিষদ্‌, উকীল, পণ্ডিত, ধনী বণিকাধি 
বিস্তর লোক ছিলেন। ইহার মধ্যে কয়েকজনের নাম করিলেই 
যথেষ্ট হইরে। যথ|__রাজ' শ্রীনিবাস রাও বাহাছুর, মহারাজা রস্তারাও 
বাহাছুর, পণ্ডিত রতনলাল, কাণ্রেন রঘুনাথ, সামস্থুলউল্মা সৈয়দআলি 
রেলগ্রামী, নবাব ইসাঁদজঙ্গ বাহাদুর, নবাব ছুলা খা বাহাঁছর, নবাব 
ইমাদ নওয়াজ জঙ্গ বাঁহাহুর, নবাব মেকেন্দর নেওয়াজ অঙ্গ বাহাদুর, 
মিঃ এইচ. ডোরাবজী, মিঃ এফ, এস্‌, মগ্ন, রায়. হুকুমটাদ এম, এ, 
এল-এল-ভি, চতুভূর্জ ও মতিলাল শেঠ ব্যান্কাস; বাবু মধুহ্দন 
চট্টোপাধ্যায় ও তৎপুত্র ,কালীচরণ চট্টোপাধ্যায়। কালীচরণবাবু 

কলিকাতায় থাকিতে স্বামিজীকে .জানিতেন এক্ষণে তিনি এই সকল 


৩৭২ স্বামী বিবেকানন ২য় খণ্ড 
ব্যক্তিবর্গের সহিত তাঁহার পরিচয় করাইয়া দিলেন। চতু্দিক হইট্তৈ 
পুষ্প ও পুষ্পমাল্য স্বামিজীর উপর বর্ষিত হইতে লাগিল। 
৷ একজন * স্বচক্ষে সেদিনকার ঘটনা প্রত্যক্ষ করিয়া বর্ণ! 
করিতেছেন :_ “The Swami then a | young man of robust 
health, alighted from a first class compartment in the 
robes of a Parambhansa, a Kamandulu in hand. He was 
conveyed to the Bangalow of Babu Madhusudan and 
was followed thither by many of the gentry. Thése. 
who could not go to the station came to have inter- 
views at the Bangalow. Surely we have not witnessed 
such crowds before to recieve 4 Swami in Hydrabad ! It 
was a magnificent reception befitting a reigning Prince.” 

স্বামিজী-_তখন তিনি একজন বেশ বলিষ্ঠ যুবক--পরমহংসের 
বেশে কমণ্ডলু হস্তে একখানি প্রথম শ্রেণীর কামরা হইতে নামিলেন । 
তাহাকে মধুহুদনবাবুর বাঙ্গলায় লইয়া যাওয়া হইল এবং অনেক 
ভদ্রলোক তাঁহার সঙ্গে সঙ্গে তথায় গেলেন। যাহার! ষ্টেশন যাইতে 
পারেন নাই, তাহার বাঙ্গলাতে তাঁহার সহিত সাক্ষাৎ করিতে 
গেলেন। একজন স্বামীকে অভ্যর্থনা করিবার জন্য এত লোকসমাগম 
হায়দ্রাবাদে কখনও দেখি নাই । তাহাকে বহুসন্মাননচক রাজোচিত 
অভ্যর্থন৷ করা হইয়াছিল। 

১১ই ফেব্রুয়ারী প্রাতঃকালে সেকেন্দ্রাবাদের একশত হিন্দু অধিবাসী 
দুগ্ধ, ফলমূল ও মিষ্টান্ন উপহার লইয়া স্বামিজীর সকাঁশে উপস্থিত হইলেন 
ও মহবুব কলেজে একটা বক্তৃতা দিবার জন্য তাঁহাকে অনুরোধ 
করিলেন । স্বামিজী সন্মত হইয়া ১৩ই তারিখে বক্তৃতার দিন 


নির্ধারিত করির্পেন। তারপর কালীচরণবাধু তাঁহাকে গোলক 
দেঁখীইতে লইয়া গেলেন। দেখান হইতে ফিরিয়া দেখেন হায়দ্রাবাদে 
সব্বাশ্ৈষ্ঠ ওমরাহ হায়দ্রাবাদার্জিপতির শ্তালফ নবাব বাহাছুর সার খুঁরশেঁদ 
রী আমীরি-ই-কাঁবির কে, সি, এস, আঁই মহোদয়ের প্রাইভেট 
সেক্রেটারীর নিকট হইতে একজন দুঁত আসিয়া ব্বামিজীর জন্য অপেক্ষা 
করিতেছেন--স্বামিজী আসিবামাত্র তিনি নিবেদন করিলেন-_-নবাঁব 
সাহেব পরদিন প্রাতঃকাঁলে রাজপ্রাসাদে স্বামিজীর দর্শন প্রার্থনা 
করিয়াছেন। ত্দনুসারে পরদিবস স্বামিজী কালীচরঁণবাঁবুকে সঙ্গৈ 
লইয়া নবাবসাহেবের প্রাসাদে উপস্থিত হইলৈন। নবাবের এঁডিকং 
বিশেষ সম্মানের সহিত তীহাঁদের অভ্যর্থনা করিলেন। নবাবসাহেঁবও 
স্বামিজীকে পরম সমাদরে স্বীয় আর্সনের পার্থে বসাইলৈন ও ছুই ঘণ্টা 
ধরিয়ী তাহার সহিত আলাপ করিলেন । তিনি সকল ধর্মের মধ্যে সার 
বস্তু গ্রহণ করিতেন এবং মুসলমান হইলেও হিমালয় হইতে কুমারিকা 
অস্তরীপ পর্যন্ত সমুদয় হিন্দু তীর্ধস্থানগুলি দর্শন করিয়া! ছিলেন । 
নবাবসাহেব স্বামিজীর সহিত হিন্দুমুসলমান ও খৃষ্টধর্ম্ম সম্বন্ধে বহু 
আলোচনা করিলেন। তিনি নিজে নিগুণতত্বমীত্রে বিশ্বাসী ছিলেন 
বলিয়া হিন্দুধর্ম যে সগুণ বা পুরুষবিশেষ ঈশ্বরের ধারণাও দেখিতে 
পাঁওয়৷ যায় তৎসম্বন্ধে আপত্তি উত্থাপন করিলেন । স্বামিজী তহুত্তরে 
ঈশ্বর ধারণার ক্রমবিকাশ প্রণালীর আলোচনা কঁরিয়া দেখাইলৈন। সগুণ 
ঈশ্বরের ধারণা শুধু যে মনুষ্যবুদ্ধির পক্ষে অত্যাবস্তক তাহ! নহে, কিন্ত 
মানব ঈশ্বরসন্বন্ধে ইহা হইতে উচ্চতর ধারণায় অপমর্থ। দেহাদিভীব 
দূর ন! হইলে নিগুণ ধারণা মানুষের ঠিক ঠিক হইতেই পারে না, কিন্ত 
প্রকৃতপক্ষে যিনি নিগুণ তিনিই সগ্ুণ। বলিতে বলিতে তিনি 
দেখাইলেন যে মনুষ্াজাতির ধর্মবুদ্ধি মনুষ্য গ্রকৃতির অন্তনিহিত 


৩৭৪ স্বামী বিবেকানন্দ ২য় খণ্ড 


সত্যান্ুসন্ধিৎসা হইতে উদ্ভূত । সব ধর্মই এক হিদাবে সত্য, কারণ 
বিভিন্ন ধর্মপ্রণালী বিভিন্ন আদর্শলাভেরই উপায় মাত্র, আর প্রত্যেক 
আদর্শ ই সম্পূর্ণভাবে লাভ হইলে মন্ুষ্ের অস্তনিহিত দেবত্বের বিকাশ 
হয়। তিনি আরও বলিলেন, মনুষ্যই স্থষ্টজীবের মধ্যে সর্বশ্রেষ্ঠ, কারণ 
মন্ধষ্যের আধ্যাত্মিক বুদ্ধি দ্বারাই বিশ্বের সমস্ত সত্য আবিষ্কৃত 
হইয়াছে এবং মনুষ্য স্বয়ং সর্ববিধ 'ক্ষুদ্রত্বের গণ্ডী ছাড়াইয়া 
আপনাকে দেবত্বে পরিণত করিতে সমর্থ হইয়াছে। বলিতে 
বলিতে তাঁহার মুখমণ্ডল প্রদীপ্ত হইয়া উঠিল, চক্ষুদ্বপন উজ্জলাভা ধারগ 
করিল এবং তাঁহার সর্ব অবয়বে একটা বিশেষ শক্তির আবির্ভাব 
লক্ষিত হইল। তিনি যেন অমরলোঁকবাঁসী দেবতার ন্তাঁয় মনুষ্য 
অনুভূতির প্রতিবস্ত তন্ন তন্ন করিয়া বিশ্লেষণ করিতে লাগিলেন এবং 
অজ্ঞাতসারে সনাতন ধর্মপ্রচারের জন্য .পাশ্াত্যদেশে গমনের 
অভিপ্রায় ব্যক্ত করিয়া ফেলিলেন। তীহার অসামান্য বাগ্মিতা দর্শনে 
নবাবসাহেব মুগ্ধ হইয়া হঠাৎ বলিলেন “স্বামিজী আমি আপনার 
কাধের সহায়তার জন্য এক সহস্র মুদ্রা দিতে প্রস্তুত আছি।” কিন্ত 
স্বামিলী ধন্তবাদের সহিত উহ! প্রত্যাখ্যান করিয়া বলিলেন প্নবাৰ 
সাহেব, সে সময় এখনও আসে নাই। যখন উপর হইতে আদেশ 
আসিবে তখন আঁমি আপনাকে জানাইব 1৮ 

নবাবসাহেবের নিকট বিদায় গ্রহণ করিয়া স্বামিজী মক্কা মসজীদ,. 
মারমিনার, ফলকনামা, বসীরবাঁগ, নিজাঁমের প্রাসাদাবলী ও অন্তান্ত 
দ্রষ্টব্যস্থান (দখিতে গমন করিলেন। ১৩ই তারিখে প্রাতঃকালে তিনি 
হায়দ্রাবাদের প্রধান অমাত্য দার আশমান জা_কে, সি, এস» 
আই, পেস্কার মহারাজ নরেন্দ্রকৃষণ বাহাহুর ও মহারাজ শিউরাঁজ 
বাহাদুর এই তিনজনের সহিত সাক্ষাৎ করিলেন। ইহারা প্রত্যেকেই 


মান্দ্রাজ ও হায়দ্রাবাদে ৩৭৫ 


তাহার আমেরিকা, 'গমন.কার্য্ে যথাসাধ্য সাহায্য করিতে প্রতিশ্রুত 
হইলেন । 

অপরাহ্ছে মহবুব কলেজে তিনি “My mission to the West” 
(“আমার পাশ্চাত্যদেশে গমনোদ্দেপ্ত” ) নামক ' একটি বক্তৃতা 
দিলেন। পণ্ডিত রতনপাঁল সভাপতির আসন গ্রহণ করিয়াছিলেন । 
অনেক শ্বেতাঙ্গ ভদ্রলোক এই বক্তৃতা শুনিতে আসিয়াছিলেন ও সভায় 
সর্বশুদ্ধ প্রায় একসহআ শ্রোতার সমাগম হ্ইয়াছিল। স্বামিজীকে 
দেখিয়! সকলে বিস্ময়ে স্তব্ধ হইলেন। তিনি এ. দিন তাঁহার সর্বোচ্চ 
ভাবভূমিতে অধিরূঢ় হইয়াছিলেন। তাঁহার ইংরাজী ভাষায় অধিকার; 
বিদ্যাবত্তা, ভাবপ্রকাশের ক্ষমতা ও বাগ্মিতায় সকলেই একবাক্যে ধন্ত 
ধন্য করিয়াছিল। তিনি হিন্দুধর্মের মহত্বের উল্লেখ করিলেন। হিন্দু- 
জগতের গৌরবের দিনে তাহাদের শিক্ষা ও সাধনা, কতটা অগ্রসর 
হইয়াছিল তাহা দেখাইলেন, এবং বৈদিক যুগ ও তৎপরবর্তী যুগের 
উন্নতির সংক্ষিপ্ত ইতিহাস প্রদান করিলেন। সর্বশেষে তিনি নিজ 
জীবনের উদ্দেশ্য ব্যক্ত করিয়া বলিলেন__ এই উদেশ্ত মাতৃভূমির লুপ্ত- 
গৌরব উদ্ধার ব্যতীত আঁর কিছুই নহে। সভায় তিনি সুস্পষ্ট বাক্যে 
প্রকাশ করিলেন যে এই সংকল্প সিদ্ধির জন্য তাহাকে ধর্ম্মপ্রচারকের 
বেশে দূরতম পাশ্চাত্যদেশে যাইতে হইবে এবং বেদ বেদাস্তের অতুলনীয় 
মহিমা! জগতের সমক্ষে প্রকাশ করিতে হইবে। শ্রোতৃবৃন্দ তাঁহার 
বাক্যে চমৎকৃত হইলেন । 

পরদিবস মতিলাল শেঠ প্রমুখ বেগমবাজারের বিখ্যাত ধনী মহাজনেরা 
তাঁহার সহিত সাক্ষাৎ করিয়া তাঁহার পাঁশ্চাত্যদেশে গমনাগমনের যাবতীয় 
ব্যয়ভার বহন করিতে অঙ্গীকার করিলেন। থিয়োসফিক্যাল সোসাইটা 
"ও সংস্কৃত ধৰ্ম্মমণ্ডলসভার কয়েকজন সভ্যও তাঁহার সহিত সাক্ষাৎ করিতে 


৩৪৬ স্বামী রিবেরাননদ ২য় খণ্ড 


আঁ্িরেন । ৯৫ই ফেব্রুয়ারী তারিখে স্বাযিজী পুরা হইতে একথাঁনি তার 
পাইলেন, উহাতে পুনার হিন্দু সভাসমূহের প্রতিনিধিস্বরূপ কয়েকজন 
উ্নপদন্থ ব্যক্তি তাঁহাকে প্ুনায় যাইরাৱ জন্য রিশেষ করিস! অন্থরোধ 
করিষ্বাছিলেন।. উত্তরে ম্নামিজী জ্বালাইলেন “এখন আমি যাইতে অক্ষম, 
তবে স্থয়োগ পাইন্েই আলনরেদের সহিত আপনাদের ওখ্বানে যাইব 1” 
পরদিরস তিনি হিন্দু মন্দিরগুলির ধ্বঃস্বারশেষ, বারা ররফউদ্দীনের বিগ্্যাত 
সম্নাধিস্থান ও স্যার সনাঁলারজঙ্ক্রের প্রাসাদ দেখিতে গমন করিলেন । 
হায়দ্রারাদ্ধে স্বামিজীর সহিত এর অন্ত সিদ্দিদম্পন ব্রাহ্মণের 
সাক্ষাৎ হৃইয়াছি্। ইনি ন্ট হইতে ইচ্ছামত নান্নারিধ ফল, ফুল, 
বাহির করিয়া দর্শরবৃন্দের রিস্বয় উৎপাদন রূব্তে পারিতেন। 
স্বামিল্লীকে তিনি এইট সর দিদ্ধাই দেখাইয়াছিলেন। তিনি যখন 
স্বামিল্লীর নিকট গমন করেন তখন তাহার প্রবল জবর । তিনি স্বামিজীকে 
তাহার মাথায় হাত দিতে ররেন। স্বামিভী এরূপ করাতে তাহার 


সকল দেখাইলেন। মানুষের মলের শক্তি রুতদূর সেই সম্বন্ধে 
কালিফার্ণিয়ায় একটি বক্তৃতা! দিতে দিতে স্বামিজী এই ঘটনাটির উল্লেখ 
ক্রিয়াছিলন | 

১৭ই্‌ ফেব্রুয়ারী স্বামিজী হায়দ্রাবাদ ত্যাগ করিরোন। তাঁহাকে 
বিদ্বায় দিবার অন্য রেলওয়ে ষ্টেশ্বরে এক সহত্রেরও অধিক লোক 
সমাগত হইয়াছিল। কাঁলীবাবু লিখিয়াছেন__ 

তাহার ধর্ব্রীতি, সরলতা: অদভূত আত্মসংযম। এবং গভীর ধ্যান- 
পরায়ণতা৷ হায়ন্রাবাদ্রাসীদিগের চিত্তে যে স্থৃতির রেখা অঙ্কিত করিয়া” 
ছিন্ন তাক। ইহ্‌জীররে দ্গননীত হইবার নহে 


LORY ত্র ও dnt 


সঙ্কণ্প নিরূপণ ও আমেরিকা যাত্রা 


হায়দ্রাবাদ হইতে মান্জ্রাজে ফিরিয়া আসিলে স্বামিজীর মান্দ্রাজী 
শিষ্যেরা তীহাকে বিশেষ সম্বর্ধনা করিলেন এবং মার্চ ও এপ্রিল এই 
ছুই মাস ধরিয়া তাহার আমেরির। যাত্রার ব্যয়নির্ববাহার্থ চাদ! তুলিতে 
লাঁগিলেন। এই যুবকদলের নেতা হইলেন আলাসিঙ্গা পেরুমল নামে 
স্বামিজীর একজন নিতান্ত অনুগত শিষ্য। ইনি নিজে মান্দ্রাজের 
দ্বারে দ্বারে ভিক্ষা করিয়া চাদা আদায় করিতে লাগিলেন ও মহীশুর, 
হায়দ্রাবাদ, রামনাদ প্রভৃতি স্থানেও লোক পাঠাইয়| স্বামিজীর ভক্ত, 
বন্ধু ও শিষ্যগণের নিকট. হইতে অর্থ সংগ্রহ করিতে লাগিলেন । 
সাধারণতঃ মধ্যবিত্ত শ্রেণীর নিকট অর্থভিক্ষা করা হইত, কারণ স্বামিজী 
বলিয়াছিলেন. ‘আমার যাঁওয়া যদি মার অভিপ্রেত হয় তবে সাধারণ 
লোকদের নিকটই ভিক্ষা পাওয়া উচিত, কারণ আমি যে আমেরিকা 
যাইতেছি_ সে শুধু ভারতের দরিদ্র বা. সাধারণ নরনারীর জন্য? এ 
সময়ে আমেরিকা যাত্রার সঙ্কর তাহার মনে দৃঢ়ভাবে স্থান পাইয়াছিন, 
কারণ ধর্ম্মমহাসভার ন্যায় একটা! বিরাট সভার অধিবেশনে হিন্দুধর্মের 
মহিমাপ্রচারের যেরূপ স্থযোগ উপস্থিত হইবে ওঁরূপ সুযোগ সচরাচর, 
উপস্থিত হয় না, এটি তিনি বিশেষভাঁকে উপলব্ধি করিতে পারিয়াছিলেন,। 
তাই তিনি শিশ্যদিগের উদ্যমে বাধা দিলেন না কিন্তু তথাপি পরিষ্কারভাবে 
দৈব আদেশ লাভের জন্য তাঁহার চিত্ত বিষম ব্যগ্র হইয়া উঠিল। 
একদিন তাহার মনে হইল “জ্ঞাচ্ছা শ্রীগ্রীমা তো ঠাকুরেরই অংশ 
স্বরূপিণী। তাঁহাকে একখানা পত্র লিখিলে হয় না? তিনি. যেরূপ 
বলিবেন সেইরূপ করিব? কিন্তু উক্ত পত্র লিখিবার পুর্বে সহসা এমন 

একটা ঘটনা ঘটিল যাহাতে তাহার সকল সন্দেহ মিটিয়া গেল, তিনি 
স্পষ্ট বুঝিলেন ঠাকুরের আদেশ-_তিনি বিদেশীগমন করেন। ঘটনাটি 
এইরূপ--একদিন রাত্রে তিনি শয়ন করিয়া আছেন_-বেশ একটু 
তক্দ্রাভাব আসিয়াছে, এমন সময়ে দেখিলেন যেন শ্রীরামকুষ্ণদে 
সমুদ্রতীর হইতে বরাবর জলের উপর দিয়া অপর পারের দিকে যাইতে 
লাগিলেন ও. তাহাকে 'তাহার পশ্চাদ্গামী হইতে ইঙ্গিত করিলেন। 
পরক্ষণেই তাঁহার নিদ্রভিঙ্গ হইল ও মনোমধ্যে যেন একটা পরম শাস্তির 
ভাব অনুভূত হইতে লাগিল। কে যেন তখনও তাহার কাণে বলিতেছিল 
__ধাও !”' এই স্বপ্ররর্শনের পর হইতে তাঁহার মনে আর দ্বিধা বা 
ইতস্ততঃ ভাব ‘রহিল না.। কিন্তু তথাপি তিনি শ্রীশ্রীমাকে একখানা 
পত্র লিখিলেন। এ পত্রে আর তাঁহার মতামত চাহিয়া পাঠাইলেন না) 
শুধু তাহার আশীর্বাদ প্রার্থনা করিয়া লিখিলেন “মহাবীর যেমন রামনাম 
স্বরণ করিয়া সমুদ্রের উপর লাঁফ দরিয়াছিলেন, আমিও তেমনি ঠাকুরের 
নাম লইয়! সমুদ্রের পরপারে চলিলাম ।” 

বহুদিন পরে ন্লেহাম্প্দ নরেন্দ্রনাথের সংবাদ পাইয়া শ্রীপ্রীমাতা- 
ঠাকুরাণীর মনের অবস্থা যে কিরূপ হইল তাহা পাঠক সহজেই অনুমান 
করিতে পারেন । মাতাঠাকুরাণী তাহাকে শুধু যে ঠাকুরের প্রধান শিষ্য 
বলিয়াই স্মেহ করিতেন তাহা নহে, তিনি জানিতেন লীলাসংবরণের 
পর ঠাকুর স্বয়ং তীহার মধ্য দিয়! কাধ্য করিতেছেন, কারণ ঠাকুরের 
দেহত্যাগের পর তাহার একদিন এইরূপ অদ্ভুত দর্শন হুইয়াছিল-_যেন 
ঠাকুর নরেন্দ্রের শরীরে প্রবেশ করিতেছেন । তিনি প্রায়ই নরেন্দ্রের 
কথা স্বরণ করিতেন ও ভাবিতেন--না জানি বাছা বরে জঙ্গলে 
অনাহারে অনিদ্রায় কত কষ্টই পাইতেছে।, ' এক্ষণে নরেন্দ্রের 
পত্র পাইয়া তিনি অতিশয় আনন্দিত হুইলেন। একবার তাঁহার মনে 


সঙ্কল্প নিরুপণ ও আমেরিকা যাত্রা ৩৭৯ 


হুইল নরেন্দ্রকে বিদেশ গমন করিতে নিষেধ করেন আবার ক্ষণকাল 
পরে মনে হইল, না--ভবিষ্যতে হয়ত ইহা হইতে অনেক সুফল 
ফলিতে পারে, আর ঠাফুর যখন আছেন তখন উহার কোন অনিষ্টেরু 
আশঙ্কা নাই। এইরূপ চিন্তা করিতে করিতে একদিন তিনি ঠিক 
নরেন্দ্র ন্যায় স্বপ্ন দেখিলেন_ঠাক্ুর যেন তরঙ্গের উপর দিয়া 
হাটিয়া চলিয়াছেন ও নরেন্দ্রকে তাহার অনুসরণ করিতে 
বলিতেছেন। অমনি তাঁহার চিন্তাকুল হৃদয় স্থির হইল, তিনি মনে 
মনে নিরতিশয় স্বচ্ছন্দতা অনুভব করিতে লাগিলেন, এমন কি নরেন্দ্রকে 
জগতের শেষ প্রান্তে যাইতে দিতেও আর তাঁহার ভয় রহিল না। তিনি 
নরেন্্রকে এই অদ্ভুত স্বপ্নবৃত্তান্ত জানাইয়া একখানি আনশীর্বাদী পত্র 
প্রেরণ করিলেন, তৎসঙ্গে অনেক উপদেশও দিলেন । 

স্বামিজী এই পত্র পাইয়া উল্লাসে কখনও হাসিতে, কখনও 
কাদিতে, কখনও নাঁচিতে লাঁগিলেন। আঁনন্ববেগ প্রশমনার্থ 
তিনি কিয়ৎক্ষণ নিজ কক্ষে বসিয়া রহিলেন, তাহার পর সমুদ্রতীরে 
চলিয়া গেলেন ও নির্জনে চিন্তা করিয়া তাঁহার সঙ্কল্পকে বজ্রবৎ 
সুদৃঢ় করিলেন। তাঁহার মনে কেবলি উদয় হইতে লাঁগিল--“আঁঃ, 
এতক্ষণে সব ঠিক হ'ল। মাঁরও ইচ্ছা আমি যাঁই।” ভ্রমণান্তে যখন তিনি 
মন্মথবাবুর গৃহে প্রত্যাগত হইলেন তখন তাহার মুখশ্রীতে দিব্যরাগ 
ফুটিয়া উঠিয়াছে-_-যেন একটা নির্মল শান্তির ভাঁব সেখানে ঢলঢল 
করিতেছে । শিষ্যেরা অনেকেই তাঁহার মুখে ধর্মোপদেশ শ্রবণ করিবার 
জন্য অপেক্ষা করিতেছিল,' কিন্ত তিনি গৃহমধ্যে প্রবেশ করিয়াই 
বলিলেন_“Yes, now. ‘it isthe west—The West! Now! 
am ready. Let us get to wotk in right’ earnest. The 


mother herself has spoken !” 


৩৮০ স্বামী বিবেকানন্দ ২য় খণ্ড 


শিষ্যের তীহার উৎসাহ দেখিয়া অত্যন্ত উৎনাহাস্বিত হইয়া! অর্থ 
সংগ্রহ করিতে বাহির হইল এবং অনতিরিলম্বে প্রচুর অর্থ আনিয়া 
তাহার চরণে সমর্পণ করিল। ২1১ দিনের মধ্যেই তীহার সমুদ্র যাত্রার 
সকল বন্দোবস্ত ঠিকঠাক হইয়া গেল-_এমন সময়ে খেতড়ি মহারাজের 
প্রাইভেট সেক্রেটারী আসিয়া উপস্থিত হইলেন ও সব সঙ্কল্প উণ্টাইয়া 
দিলেন। 

স্বামিজী যখন খেতড়িতে ছিলেন তাহার পর প্রায় ছুই বৎসর 
অতীত হইয়াছে। পাঠকের স্মরণ থাকিতে পাৱে খেতড়ির মহারাজ 
তাহার নিকট পুত্রলাভের বর প্রার্মনা করিয়াছিলেন। স্বামিজীও 
তাহারে পুত্রলাভ হইবে বলিয়া আশীর্বাদ করিয়াছিলেন। এক্ষণে 
সত্যই সে আশীর্বাদ ফলিয়াছে--ক্লিছুকাল পূর্বে খেতড়ি রাজার একটি 
পুত্র সন্তান জন্মগ্রহণ রুরিয়াছিল। মহারাজের আনন্দের আর সীমা 
নাই। তিনি প্রাইভেট সেক্রেটারীকে ডাকিয়া কহিলেন, “জগমোহন 
এ উঞ্চনবে স্বামিঙ্গীর আসা চাই ! তিনি না থাকিলে এ উৎসব আনন্দ 
সবই বৃথা । তুমি শীঘ্র তাঁহাকে আনয়ন কর ।” জগমোহনজী তদন্ু- 
সারে এক্ষণে মান্দ্রাজে উপস্থিত হইলেন ও অনুসন্ধানে স্বামিজী মন্মথ 
বাবুর রাসায় অৱস্থান করিতেছেন শুনিয়! সেইখানে উপস্থিত হইলেন । 
দ্বারদেশে যে ভৃত্য ছিল তাহাকে জিজ্ঞাসা করিলেন “ম্বামিজী কোথায় * 
সে বলিল তিনি সমুদ্রে গিয়াছেন। জগমোহন নৈরাশ-ব্যঞ্জক স্বরে 
চীৎকার করিয়া বলিলেন “রি ! তিনি কি তা’হলে পশ্চিম দেশে 
যাত্রা করিয়াছেন? কি বল হে!” কিন্ত সেই সময়ে পশ্চাতের 
একটি ঘরে তিনি এরটা গেরুয়া আলখাল্লা দেখিতে পাইলেন-_তিনি 
স্থির করিলেন. “না স্বামিজী কখনই যান নাই।” জ্রগমোহ্‌ন মান্দ্রাজী 
ভাষা না জানায়" ভৃত্যটীর কথা ভুল বুঝিয়াছিলের। সে বলিয়াছিল 


সঙ্কল্প নিরুধণ ও আমেরিকা যাত্রা ৩৮১ 


াযিজী সমুদ্রে গিয়াছের’ অর্থাৎ সমুদ্রতটে ভ্রমণের জন্ত গিয়াছেন, 
তিনি ভাবিয়াছিলেন স্বামিজী সয়ুদ্রযাত্রা করিয়াছেন। যাহা হউক 
ক্ষণকারা মধ্যে এরুখানি থাড়ী আসিয়৷ দ্বারদেশে থামিল ও স্বামিজী 
তাহা হইতে অরতরণ করিলেন। জগমোহন স্বামিজীরে দেখিয়া 
সাষ্টাঙ্গ প্রণত হুইয়া দণ্ডায়মান হইলেন, তারপর কুশল জিজ্ঞামাদি 
হইল। জগমোহন্ন রালবিলন্ন রা করিয়া সংক্ষেপে তাহার আগমূনো- 
দ্বপ্ত বিবৃত করিলেন্ন। স্বামিহ্ী সর রথ শুনিয়া রলিলেন “দেখ 
জগয়োহন, আমি ৩২ মে আমেরিকা যাত্রা করিব__ঠিক হইয়াছে, 
এগন তাহারই জন্য গ্োছগাছ রূরিতে হইতেছে_এ অবস্থায় 
মহারাজার সহিত দেখা করিবার তাঁর ময় কৈ?” কিন্ত জগমোহন 
শুনিলেন না রলিলেন--“স্বামিজী, আপনি অন্ততঃ একদিনের 
জন্যও খেঁতৃড়ি চন্ুন। আপনি যদি ন! যান মহারাজের মনে 
নিদারুণ কষ্ট হইবে । আর আপনি যে ওদেশে যাইবার জন্ত 
গ্নোছগাছ রন্দোবস্তর কথা বলিতেছেন ও বিষয়ে আপনি নিশ্চিন্ত 
থাকুন । মহারাজ নিজে তাহার তত্বাবধারণ করিবেন। আপনি 
শুধু আমার সঙ্গে চুনুন।” জ্বগমোহনজীর আগ্রহাতিশষ্যদর্শনে 
স্বামিজী অগত্যা খ্তেড়ি গমূনে সম্মত হইলেন । স্থির হুইল 
তিনি আর এদিকে ফিরিবেন না, বরাবর বোম্বাই হইতেই স্বাহাজে 
উঠিবেন। অনন্তর তিনি জগমোহনকে সঙ্গে লইয়া খেতড়ি যাত্রা 
করিলেন । মান্দ্রাজীর! তাঁহাকে অতি দুঃখিত অন্তরে বিদায় দান করিল। 

যখন তাহারা খেতড়িতে উপনীত হইলেন তখন সন্ধ্যা হইয়াছে। 
রাজপ্রাসাদ শতশত উজ্জল শবীপাঁবলীতে আলোকিত ও চতুর্দিকে 
নানাবিধ উৎস্ব্রে চিহ্ন বিগ্যমান। আজ ৩1৪ দ্রিন উৎসব আরম্ভ 
হইয়াছে। অনেক নিমন্ত্রিত রাজা ও রাজ-অমাত্য ‘স্বস্থানে প্রস্থান 


৩৮২ স্বামী বিবেকানন্দ ২য় খণ্ড 
করিয়াছেন কিন্তু এখনও সর্বত্র "অপূর্ব শোভায় শোভিত, নৃত্যগীতবাস্ছে 
মুখরিত এবং আনন্দস্রোতে ভাসমান ।* 

স্বামিজী ও জগমোহনলাল শকট হইতে প্রাসাদের' সিংহদ্বারে 
অবতরণ করিবামান্র রক্ষীরা অন্ত্রউত্তোলন করিয়া তাহাদিগকে 
অভিবাদন করিল। মহারাজ সে সময়ে পত্রপুষ্প ফল ও মণিমুক্তা- 
শোভিত সুপ্ত রাজতরণীতে বহু রাজ অতিথি কুটুম্ব. ও অমাত্যাদি 
পরিবেষ্টিত হইয়৷ জলবিহার করিতেছিলেন। গুরুর আগমন সংবাদ 
বিজ্ঞাপিত হইবামাত্র তিনি জদন্ত্রমে সিংহাসন হইতে উদিত হইয়া 
তাহার চরণবন্দনা করিলেন। অন্ঠান্ত সকলেও দণ্ডায়মান হইয়া ' 
অবনত মস্তকে ম্বামিজীকে অভিবাদন করিলেন। স্বামিজী স্বস্তিবাক্য 
উচ্চারণ করিয়া রাজার হাত ধরিয়া উঠাইলেন। গাঁয়কেরা স্তৃতিগান 
করিতে লাগিল। স্বামিজীর অন্য একটি বিশেষ আসন নির্দিষ্ট ছিল। 
তিনি তাহাতে উপবিষ্ট হইলে মহারাজ অভ্যাগত ব্যক্তিবৃন্দের সহিত 
তাহার পরিচয় করিয়া দিলেন ও সঙ্গে সঙ্গে সনাতনধর্মম প্রচারার্থ 
তাহার শীঘ্র পাশ্চাত্য তৃখণ্ডে গমনের সঙ্ক্প ব্যক্ত করিলেন। সভাস্থ 
সকলেই এতচ্ছবণে তাঁহাকে বহ্ধন্টবাদ দিতে লাগিলেন। অনন্তর 
স্বামিজীর আশীর্বাদ গ্রহণের জন্য .শিশুরাজকুমারকে সভামধ্যে আনয়ন 
করা হইল এবং তিনি তাঁহার মস্তকে হস্তরক্ষা করিয়া কল্যাণবাক্য 
উচ্চারণ করিলে চতুর্দিকে আনন্দের কলরোল উদিত হইল। অনস্তর 


*.খেতড়িতে যাইবার সময় পথে আৰুরোড ষ্টেশনে বহুকাল পরে স্বামিজীর 
সহিত স্বামী ব্ৰহ্মানন্দ ও তুরীয়ানন্দের সাক্ষাৎ হয়_তীঁহারা তখন, পরিব্রাজকভাবে 
ভ্রমণ করিতেছেন । ইহাদের নিকটে স্বামিজী বলিয়াছিলেন, ধের্শ কর্ম আর কিছু 
বুঝতে পারি বা না পারি, দরিত্র; পতিত, অজ্ঞ নরনারীর অবস্থা বচ্ষে দর্শন ক'রে 
হাদয়টা খুব বেড়ে যাচ্ছে ৮ 


সঙ্কল্প নিরূপণ ও আমেরিকা যাত্রা! ৩৮৩ 


স্বামিজী মহারাজ ও অভ্যাগত বরাজন্তবৃন্দের সহিত কথোপকথনে 
নিবিষ্ট হইলেন। সেদিন সমগ্র খেতড়ি রাজ্যে রাজগুরুর উপস্থিতি 
নিবন্ধন যে আনন্দ আত প্রবাহিত হইয়াছিল তাহা বর্নাতীত। 

কিয়দ্দিন পরে স্বামিজী বন্ধে গিয়া সমুদ্রযাত্রার আয়োজন করিবার 
জন্য মহারাজের নিকট বিদায় প্রার্থনা করিলেন । মহারাজ অনেকদিন 
পরে স্বামিজীর দর্শনলাঁভ করিয়া অত্যন্ত পুলকিত হইয়াছিলেন। 
এক্ষণে তাহাকে পুনরায় এতশীভ্র গমনোগ্ভত দেখিয়া! ব্যথিতহৃদয়ে 
বলিলেন “স্বামিজী মহারাজ, আপনাকে বিদায় দিতো আমার বুকটা 
যেন ভাঙ্গিয়া যাইতেছে। কিন্তু আমি বিধাতার. ইচ্ছার রিরুদ্ধে 
দণ্ডায়মান, হইতে চাহি না। তবে আমি জয়পুর পর্য্যন্ত 'আপনার 
অনুগমন. করিব ।” স্বামিজী নিষেধ করিলে মহারাজ পুনরায় বলিলেন 
“অতিথিকে বিদ্বায় দিতে হইলে অন্ততঃ রাজ্যের সীমা পর্যন্ত ত যাওয়া 
উচিত।” স্বামিজী আর কি করিবেন। মহারাজ :ও জগমোহনলাল 
রাজকীয় গো-যানে জয়পুর পর্য্যন্ত স্বামিজীর সমভিব্যাহারে গমন 
করিলেন। অনস্তর মহারাজ জগমোহনজীকে স্বামিজীর সহিত 
বোগ্বাই পর্য্যন্ত যাইতে আদেশ দিয়া তাহার নিকট স্বামিজীর 
প্রয়োজনীয়: ব্যয়নির্ববাহার্থ কিঞ্চিৎ অর্থ প্রদান করিলেন ও তাহার 
সমুদ্র যাত্রার জন্য যাহা যাহা আবশ্যক তৎসমুদায়ের বন্দোবস্ত করিতে 
বলিয়া. দ্দিলেন। জয়পুর হইতে স্বামিজী ট্রেণে উঠিলেন ৷ তাহাকে 
একখানি প্রথম শ্রেণীর গাড়ীতে তুলিয়া দিয়া মহারাজ প্রণামপূর্ব্বক 
বিদায় গ্রহণ: করিলেন L 

আবুরোড ষ্টেশনে নামিয়া স্বামিজী রাত্রিটা একজন রেলকর্ম্মচারীর 
বাসায় যাপন করিলেন । এই ভদ্রলোকের গৃহে তিনি পূর্বে দিনকতক 
ছিলেন ও তাহার অমায়িক ব্যবহারে তুষ্ট হইয়াছিলেন । এই ষ্টেশনে 


৩৮৪ ২য় খণ্ড 
পুনরায় গাড়ীতে উঠিবার সময় নিয্নলিখিত অজ্রীতিকর ঘটনাটি 
সংঘটিত হয়। 

স্বামিজীর এ্রকজন বাঙ্গালী ভক্ত তাঁহার কামরায় বসিয়া কথা 
কহিতেছিলেন। এমন সময় একজন শ্বেতা রেলকন্মচারী আসিয়া 
সই ভদ্রলোককে' গাড়ী হইতে নামিয়া যাইতে আদেশ করিল। 
ভদ্রলোঁকটি তথায় অপেক্ষা করিতে লাগিলেন । সাহেবের কথা 
গ্রীহ করিলেন না দেখিয়া সাহেব একটু গরম হইয়া রেলের আইনৈর 
দৌঁহাই দিয়া পুনরায় তাঁহাকে নামিয়া যাইতে বলিল। ইনিও একজন 
রেলকর্ন্নচারী সুতরাং রেলের আইন কানুন জানিতে তাঁহার বাকী 
ছিল না । তিনি বলিলেন এমন কোন আইন নাই যাহার দ্বারা তিনি 
চলিয়া যাইতে বাধ্য । কিন্ত ইহাতে সাহেবটী আরও রাগিয়া গেল 
এবং ক্রমে ছুইজনে বেশ বটসা আরম্ভ হইল। স্বামিজী তাহার 
ভক্তটাকে পুনঃগুনঃ ঝগড়া করিতে নিষেধ করিলেও তিনি ক্রমে গরম 
হইয়া উঠিতেছেন দেখিয়া তাহাকে শান্ত করিবার চেষ্টা করিতৈছেন 
এমন সময়ে সাহেব হঠাৎ স্বামিজীকে ‘তুম্‌ কাহে বাত কর্তে হো? 
বলিয়া এক ধমক দিলেন। গৈরিকধারী সামান্য সন্যাসী ভাবিয়াই 
বোধ হয় সাহেব ধমকাইয়াছিলেন, কারণ রেলে এইরূপ অনেক 
সন্ন্যাসী যাতায়াত, করিয়া থাকেন এবং গু'তার্থীতা খাইয়াও নিঃশব্দে 
চলিয়া যান ; কিন্তু শীঘ্রই তাহার ভ্রম ভাঙ্গিল। বুঝিলেন এবার শক্ত 
পাল্লায় পড়িয়াছেন। স্বামিজী তাহার অভদ্র আঁচরণে চক্ষু আরক্ত 
করিয়া তীব্রম্বরে বলিলেন “তুম্‌ তুম্‌ কচ্ছ কাকে?” প্রথম ও দ্বিতীয় 
শ্রেণীর যাত্রীদের সঙ্গে কথা কচ্ছ অথচ কি করে কথা বলতে হয় 
জানো না? “আপ. বলতে পার না? (What do you mean 
by তুম্‌? Can't yeu behave properly? You are attend- 

ing to first and second class 10995512575 and yet do 290 
know manners! Can't you 985 আপ? Speak like a 
gentleman.) টিকিট কলেক্টর তাহার মূর্তি দেখিয়া ও তীত্রভৎ স্ 
শ্রবণ করিয়া থতমত খাইয়া গেল বলিল ‘অন্যায় হয়েছে, আঁমি ও ভাষাটা 
(হিন্দী ) ভাল জানি নাঁ। আমি শুধু এই লোকটাকে-_] am 3০0: 
I don’t know the language well. I ofily wanted this 
Tian’ স্বামিজীর আর সহ হইল না। বজ্রনীদে কহিলেন “তুমি 
এই বল্লে যে দেশী ভাষ| জান না, এখন দেখ ছি তুমি তোমার নিজের 
ভাষাটাও জান না। ‘লোকটা’ কি? “ভদ্রলৌকটি* বল্তে পার না? 
তোমার নাম লম্বর বল, আমি তোমার ব্যবহার উপরে জানাব ।” 
(Sir, just now you said you did not know the 
vernacular, now I sée you don’t know even your’ own 
language. 0৪৮৮ You say this gentleman? Give 1019 
youf name and.number. I shall report your béhaviour 
to the authorities.) একটা মহা গোলমাল বাধিয়া গেল । সাহেব 
দেখিলেন বেগতিক, চারিদিকে অনেক লোক অমিয়! গিয়াছে। 
কাজেই পাশ কাটাইবার চেষ্টা করিতে লাগিলেন। স্বামিজী তথাপি 
ছাড়িবার পাত্র নহেন, বলিলেন “এই শেষ বল্চি হয় তোমার নাম নম্বর 
দাও, নয় ত লোকে দেখুক তোমার মত কাপুরুষ, আর ছুনিয়ায় নেই, 
(I give you the last alternative, either give me your 
name and number or be the worst coward before the 
public.) এই কথা গ্তনিয়| সাহেব ঘাড় হেট করিয়া সরিয়া পড়িলেন। 
গাড়ী ছাড়িয়া দিল স্বামিজী তখন জগমোহনকে সম্বোধন করিয়া 
বলিলেন ‘ইউরোপীয়দের সঙ্গে ব্যবহার করতে গেলে আমাদের কি চাই 

দেখছো? এই 5০1755290% (আত্মসন্মান জ্ঞান )। আমরা কে 
কি দরের লোক তা না বুঝে ব্যবহার করাতেই লোকে আমাদের 
ঘাড়ে চড়তে যায়। অন্তের নিকট নিজেদের মর্যাদা বজায় 
রাখা দরকার। তা না হলেই তারা. আমাদের তুচ্ছ তাচ্ছিল্য ও 
অপমান করে__এতে ছূর্নীতির প্রশ্রয় দেওয়া হয়। শিক্ষা ও সভ্যতায় 
হিন্দুরা জগতের কোন জাতের চেয়ে হীন নয়, কিন্তু তারা নিজেদের 
হীন মনে করে বলেই একটা সামান্য বিদেনীও (Third rate 
001518051) আমাদের লাথি ঝাঁটা মারে__ আর আমর! চুপ করে ত 
হজম করি |” 

স্বামিজী জগমোহনকে সঙ্গে লইয়৷ বন্ধে পৌছিলেন ও ষ্টেশনে 
নামিয়াই আলাসিঙ্গা পেরুমলের দেখ পাইলেন। আলাসিঙ্গা তাহার 
নিকট বিদায়. গ্রহণ করিবার জন্য মান্দ্রাজ হইতে এখানে আসিয়া 
অপেক্ষা করিতেছিল। খেতড়িরাজ জগমোহনকে বারবার বিশেষ 
করিয়া বলিয়। দিয়াছিলেন “দেখো, যেন স্বামিজীর কোনরূপ অন্বিধা 
না হয়।” তদনুসারে তিনি বোম্বাই পৌছিয়াই স্বামিজীকে সঙ্গে লইয়া 
সহরের সর্বোৎকৃষ্ট দোকানগুলিতে গিয়া নানাবিধ দ্রব্যাদি ক্রয় করিতে 
লাঁগিলেন। জগমোহনকে আলখাল্লা ও পাগড়ীর জন্য বহুমূল্য রেশমী 
বন্্ ও পোষাক পরিচ্ছদাদদি কিনিতে দেখিয়। স্বামিজী অনেকবার 
নিষেধ করিলেন। বলিলেন, একটা যে সে রকমের গেরয়াবন্ত 
হইলেই চলিবে। কিন্তু জগমোহন তাহার নিষেধ শুনিলেন. না-_- 
স্বামিজীকে -রাজোচিত বেশভূষায় ভূষিত করিয়া ও সঙ্গে বহু অর্থাদি 
দিয়া পি, এণ্ড ও কোম্পানির পেনিন্সুলার নামক ট্টিমারের একখানি 
প্রথম শ্রেণীর টিকিট কিনিয়া আনিলেন । বলিলেন পরাজগুরু-_রাঁজ- 
গুরুর উপযুক্ত বেশে ভ্রমণ করিবেন |” 


সঙ্কল্প নিরুপণ ও আমেরিকা যাত্রা ৩৮৭ 


অবশেষে ১৮৯৩ সালের ৩১মে আসিয়া উপস্থিত হইল । এই দিন 
জাহাজ ছাড়িবার কথা । স্বদেশ ও স্বজন ছাড়িয়া বিশাল সমুদ্র লঙ্ঘন 
করিবার পূর্বে মনের ভাব কিরূপ হয় তাহা স্বামীজি পূর্বে কখনও 
অনুভব করেন নাই। এখন প্রাণে প্রাণে অনুভব করিলেন। 
বন্ধুদিগের অনুরোধে তিনি একটি গৈরিক রেশমী পরিচ্ছদ ও গৈরিক 
পাগড়ী পরিধান করিয়া জাহাজে উঠিলেন। সে বেশে তাহাকে 
একজন দেশীয় রাজা বলিয়া ভ্রম হইতে লাগিল, কিন্তু তাহার অন্তর 
তখন বিভিন্ন চিন্তায় দগ্ধ ও বিবিধ ভাবে আন্দোলিত হইতেছিল। 
সকলেরই ভিতরে কি একটা অব্যক্ত বেদনার ভাব। এ ছাড়াছাঁড়িতে 
যেন প্রাণের বাঁধনে টান পড়িতেছে। জগমোহনজী ও আলাসিঙ্গা 
জাহাজে উঠিবার সিঁড়ির উপরের পথ পর্য্যন্ত তাঁহার সঙ্গে গেলেন ও 
শেষমুহ্র্ত পর্যন্ত তাহার নিকট বসিয়া কথাবার্তা বলিতে লাগিলেন । 
তারপর ঢং ঢং করিয়া জাহাজ ছাড়িবার ঘণ্টা বাঁজিল। সেই সঙ্গে 
সকলেরই প্রাণের ভিতর যেন আঘাত পড়িতে লাগিল। হৃদয়দ্বার 
ভেদ করিয়া অশ্রু প্রবাহ ছুটিল। জগমোহন ও আলাসিঙ্গ! সাষ্টাজ 
প্রণত হইয়া স্বামিজীর চরণধুলি গ্রহণ করিলেন ও জাহাজ হইতে 
নামিয়া গেলেন । জাহাজ ছাড়িয়া দিল। 

স্বামিজী ডেকের উপর দীড়াইয়া যতক্ষণ পর্য্যন্ত দেখা গেল তাঁহাদের 
দিকে চাহিয়া আশীর্বাদ করিতে লাগিলেন, তারপর ব্যাফুলহৃদয়ে ঠাকুর, 
শ্ীপ্রীমা, বরাহনগরের মঠ ও গুরুভাইদের কথা চিন্তা করিতে করিতে 
ক্রমশঃ সমগ্র দেশ, দেশের ধর্ম, সভ্যতা, প্রাচীন মহত্ব বর্তমান দুঃখ 
ইত্যাদি বহুবিধ চিন্তায় মগ্ন হইলেন, তাঁহার নয়নদ্বয় জলে ভরিয়া উঠিল। 

তীহাঁর যে বিবেকানন্দ নাম হইয়াছিল তাহা তাঁহার গুরুভাইয়েরা 
কেহ জানিতেন না কারণ স্বামিজী আমেরিকা! যাত্রার * অব্যবহিত পূর্ব 


৩৮৮, স্বামী বিবেকানন্দ ২য়খণ্ড 
এই নাম গ্রহণ করিয়াছিলেন। ইতিপূর্বে তিনি পরিচিত লোকদের, 
হাত এড়াইবার জন্য অনেকবার নিজ নাম পরিবর্তন করিয়াছিলেন। 
কখনও নিজকে “বিবিদ্িষানন্"' কখনও 'সচ্চিদানন্দ কখনও বা অন্ত 
কিছু বলিয়া পরিচয় দিতেন অবশেষে থেতড়ীর রাজার একান্ত 
অনুরোধে বিবেকানন্দ নামই বজায় রাখিয়াছিলেন। 


